
Capitolul I 


PRELIMINARII 


Intrarea în existenţial, pasul decisiv de la preformal la 
cultural, iată marea taină a umanităţii rămasă până astăzi obiect 
de spaimă şi de precauţie, de exultare şi de tulburare a ordinii. 

în 1909, Amold van Gennep numea riturile ce însoţeau 
naşterea, căsătoria şi moartea „rituri de trecere"; în 1972, Rene 
Girard (Girard, 1995) le socotea printre „riturile de fixitate" 
Intuindu-le structura, pe cât de complexă, pe atât de stereotipă, 
folcloristul S.F1. Marian (Marian, 1995,5) nota în 1892: „Cele mai 
însemnate momente din viaţa omului sunt naşterea, nunta şi 
înmormântarea. [...] însă cu aceste trei opuri lanţul de datine şi 
credinţe, care înferecă viaţa românului de la naştere până la 
moarte, nu e complet. Spre completarea lui, ne-ar mai fi rămas 
încă de descris şi «Juneţea la Români»" Distinsul cărturar sub¬ 
linia astfel în două-trei fraze ideea de trecere şi pe cea de iniţiere, 
ce se îmbină în aceste complexe rituale, magice şi ceremoniale. 

Un secol întreg, etnografii şi folcloriştii au fost pasionaţi să 
releve aspectele de mentalitate care însoţesc intrarea în viaţă a 
individului în societatea arhaică şi apoi în cea tradiţională româ¬ 
nească. Alături de descrieri de tip etnografic, au venit mai apoi 
transcrieri de repertoriu poetic (mai rar muzical), interpretări 
comparative mitologice şi, în fine, în ultimele decenii, inter¬ 
pretări sociologice, analize complexe de tip etnologic menite să 
pună în valoare multiplele aspecte ale acestui moment de 
început al existenţei umane în spaţiul românesc. 

Dacă studiile etnografice şi monografiile zonale oferă o 
imagine sincronică a unui stadiu mai degrabă arhaic al civiliza¬ 
ţiei rurale, încercările de reconstituire mitologică structurează 
un plan infinit mai vechi, dominat de spirite favorabile şi nefa¬ 
vorabile, marcat de un anumit tip de raporturi între ordinea 
sacră şi cea profană, între cosmos şi uman. 

în fine, culegerile de folclor inserează de obicei capitole des¬ 
tinate obiceiurilor de la naştere - cântece de leagăn, alături de in¬ 
vocaţii către Ursitoare, oraţii şi formule de politeţe ceremonială. 
Desigur că în aceste condiţii primează criteriul contextual, însă, 
din chiar acest punct de vedere, asemenea creaţii poetice sau 
poetico-muzicale se dovedesc a fi neomogene, fără a mai adăuga 
la acest fapt ceea ce am putea numi distilarea metaforică. 

Toate aceste lucrări oferă, în general, o imagine ideală (sau 
mai curând idealizată) a ceea ce înseamnă riturile de intrare în 
lume a nou-născutului. Este ceea ce am putea numi o invariantă 
etnografică a complexului preliminai, liminal şi postliminal al 
naşterii, căci fiecare autor completează datele absente sau pe 
cele irelevante şi/sau incomplete, cu date culese din alte zone, 
în alte momente sau prin intermediul unor informatori de o 
factură diferită de ceilalţi (intelectuali ai satelor, preoţi, studenţi 
sau liceeni). 

în ciuda acestui fapt, neomogenitatea datelor vine în spri¬ 
jinul unei reconstituiri atât de necesare unui demers ştiinţific ce 
vizează dinamica obiceiurilor, a riturilor şi ceremonialelor fa¬ 
miliale. La fel de importante ni se par detaliile ce vizează latura 
magico-gestuală, verbală sau complexă a momentului naşterii, 
aşa cum transpar ele din lucrările dedicate structurilor mito¬ 
logice (datini, credinţe şi practici) ce stăteau la baza lui. Ele ne 
furnizează adesea date care, coroborate, pot explica existenţa în¬ 
delungată a anumitor secvenţe sau slăbirea şi dispariţia altora. 
Nu vom ocoli, de bună seamă, nici perspectiva comparată oferită 
de anumite studii folcloristice de la începutul veacului nostru 
tocmai pentru că acest moment este plin de vibraţiile Sacrului şi 
a fascinat dintotdeauna mai ales pe istoricii religiilor şi pe 
filosofi, pe antropologi şi pe specialiştii în retorică. 

Foarte puţine sunt, din păcate, studiile care să reflecte rea¬ 
litatea contemporană, perspectiva diacronică de la geneză până 
la devenirea, metamorfoza şi restructurarea momentelor naşterii 
în comunitatea ţărănească românească. Dispariţia unor conexiuni 
şi a unor secvenţe, schimbările de ordin funcţional şi structural, 
transpunerea credinţelor şi, în general, a fondului mitic din ri¬ 
turi magice (gestuale sau doar verbale) în naraţiuni şi istorisiri 
cu caracter explicativ, coercitiv, indică nu atât o răsturnare a 
valorilor identitare, cât un alt tip de receptare a valorilor sacre 
primordiale. 

Cercetările privind primul prag existenţial debutau, aşadar, 
cu monografia lui S.F1. Marian (1892) publicată la sfârşitul seco¬ 
lului al XlX-lea. Ambiţionând să realizeze o trilogie existenţială, 
savantul etnograf alcătuia o „radiografie" completă a acestui 
moment. Deosebit de important ni se pare faptul că sunt rele¬ 
vate atât elementele cursului firesc, cât şi cele de dezechilibru, 
precum sterilitatea, naşterea dificilă sau „botezul negru" (al 
copiilor născuţi morţi), naşterile nelegitime, moartea prematură 
etc. 

Anticipând, putem sublinia că asemenea date, coroborate 
cu cele pe care ni le furnizează răspunsurile la chestionarele lui 
B.P. Hasdeu, publicate abia în 1970 şi respectiv N. Densusianu, 
ce au văzut lumina tiparului în 1976, ne pot oferi cadrele gene¬ 
zei şi evoluţiei creaţiilor narative şi poetice care însoţesc astăzi 
(sau au însoţit cândva) evenimentele familiale şi comunitare 
legate de naştere. 

Pe de altă parte, un rol cu totul important îl au acele creaţii 
poetice cu funcţie rituală sau ceremonială şi care se dovedesc 
a avea o filiaţie comună cu ceea ce am putea - convenţional - 
numi repertoriul obiceiurilor prilejuite de naşterea copiilor. Aseme¬ 
nea piese nu sunt însă invocate de lucrările de etnografie şi nici 
de monografiile folclorice, întrucât este valabil acelaşi criteriu 
funcţional mai sus menţionat. 

Alături de alte „tradiţii, credinţe, datini şi obiceiuri", mai cu 
seamă descriind rituri magice gestual-verbale sau transcriind 
poezii cu pronunţat rol magic (profilactic sau curativ), lucrări 

precum cele ale etnografilor: Artur Gorovei (Gorovei, 1976), 
Gh.F. Ciauşanu (1914), T.T. Burada (1892), Al. Lambrior (1875) 
accentuează asupra laturii magico-medicale, asupra reminis¬ 
cenţelor arhaice precreştine, ce puteau fi încă înregistrate în 
desfăşurarea - mai mult sau mai puţin fastuoasă - a obiceiurilor 
legate de naştere. După cum arătam, încercările de reconstituire 
a fondului mitic primordial au dat la iveală lucrări de mitologie 
comparată interesante astăzi mai ales pentru informaţiile ce 
datează cu mult înaintea momentului publicării lor. Menţionăm 
ca surse de importantă valoare pe cele semnate de T. Pamfile 
(Pamfile, 1916, [1997]), Elena Niculiţă-Voronca (Niculiţă-Voron- 
ca, 1903, [1998]), M. Ollinescu (1944), Elena Sevastos (Sevastos, 
1888, 1892, [1989]). Nu sunt deloc lipsite de interes monografiile 
locale sau zonale, dintre care amintim: M. Nicolaiasa (1937), 
Gh.I. Pitiş (1902) şi Ch. Laugier (f.a.). 

Dacă primele decenii ale secolului nostru mai purtau încă 
ecourile romantismului în domeniul etnografiei, cât şi în cel al 
folclorului, din deceniile al treilea şi al patrulea îşi fac apariţia 
lucrările ce au constituit rodul cercetărilor complexe desfăşurate 
de Şcoala sociologică avându-1 în frunte pe profesorul Dimitrie 
Guşti. Cercetarea nu mai constituie rezultatul atitudinii de extaz 
în faţa valorilor perene ale culturii populare sau a idilicei vieţi 
rurale, ci al unei realiste - uneori surprinzător de necruţătoare - 
analize sociologice. 

Abia cu studii precum cele ale Xeniei Costa-Foru (1936, 
1945), Ştefaniei Cristescu-Golopenţia (1940,1944) sau H.H. Stahl 
(1936) suntem în faţa situaţiilor concrete, uneori dramatice, a 
tensiunilor la care era supus satul românesc la începutul acestui 
veac. Aparent nimic din ceea ce, cu două-trei decenii în urmă, 
semnalau etnografii şi folcloriştii ca tradiţie vie nu mai putea fi 
găsit în Ţara Oltului, în Vrancea, în Bucovina sau în Basarabia. 
Totuşi, înregistrările absolut fidele, fără intenţii stilistice ori 
calofile, revelau un fond neştirbit de credinţe, un amestec de 
spaime şi de antidoturi, de dorinţă de a păstra echilibrul cu orice 
preţ şi de mărturii ale încălcării, ceea ce uluia încă pe cercetătorii 
sociologi. 

însemnătatea unor asemenea studii este - din punctul nos¬ 
tru de vedere - dublă. Pe de o parte, pentru că aduc un alt sta¬ 
diu al obiceiurilor, riturilor, ceremonialelor legate de naştere, cu 
tot ceea ce am putea numi comentarii sau metatext interior (moti¬ 
vări, explicaţii, detalii ale informatorilor) ce ne oferă astfel un 
anumit indice de fidelitate al insideri-lor faţă de propriile lor afir¬ 
maţii. Pe de altă parte, pentru că, în absenţa unor secvenţe cu 
totul spectaculoase care constituiau momentele contactului cu 
Sacrul, informatorii furnizează adesea exemple detaliate ce 
motivează pierderea lor, modificarea unui şir de gesturi, chiar 
schimbările de mentalitate. Exemple edificatoare ne ofer. co¬ 
mentariile despre Ursitoare sau cele despre moroi, strigoi şi pri¬ 
colici, toate constituite în naraţiuni de-sine-stătătoare încărcate 
de valenţe estetice. 

Nu trebuie uitate monografiile zonale, studiile şi comunică¬ 
rile ce prezintă, printre alte aspecte ale vieţii familiale sau comu¬ 
nitare în ansamblul lor, secvenţe rituale sau ceremoniale şi - 
ceea ce este interesant pentru demersul nostru - elemente de 
dinamică a acestora, precum şi piese poetico-muzicale ocazio¬ 
nate de naşterea copiilor (fie că sunt anterioare, fie că gravitează 
în jurul momentului propriu-zis). Dintre acestea, informaţii in¬ 
teresante aduc: Maria Văcariu (1968), G. Manolescu (1970), Klara 
Gazda (1975), I.Gh. Pop şi I. Chiş-Ster (1983), C.C. Grămadă 
(1986), Lucia Berdan (1989), P. Bilţiu (1990,1994) ş.a. 

Este evident faptul că, fără a rivaliza măcar cu bibliografia 
dedicată nunţii, spre exemplu, cea destinată naşterii în univer¬ 
sul satului tradiţional românesc este, la rândul ei, bogată. Există, 
aşadar - cel puţin virtual -, premisele unei reconstituiri com¬ 
plete şi complexe a obiceiurilor, riturilor şi ceremonialelor de la 
naştere. Dificultatea ar fi alegerea unor limite temporale, căci, 
aşa cum viaţa satului românesc a dovedit-o, toate aceste compo¬ 
nente sunt într-o perpetuă mişcare şi ar fi foarte greu de realizat 
o imagine-invariantă a obiceiurilor destinate naşterii. (Ne însuşim 
acest termen atât de familiar lingvisticii nu fără intenţia de a 
contura ideea unei întreprinderi utopice - pe de o parte - şi 
superflue ca scop în sine - pe de altă parte.) 

Amploarea materialului, nuanţările de o mare complexitate 
a gesturilor şi varietatea textelor poetice, obiectele rituale, for¬ 
mulele ceremoniale ar face deosebit de dificilă o reconstituire 
capabilă să reprezinte un spaţiu şi un timp date şi unitare. 

în fine, tot ceea ce ar însemna colectarea, trierea şi apoi dis¬ 
tribuirea datelor de ordin sociologic, etnografic şi folcloric într-o 
grilă ideală, într-un scenariu livresc al obiceiurilor de la naştere 
ar trebui să ţină seama de condiţiile de înregistrare, transmitere 
şi prelucrare a materialelor, deci de metoda specifică fiecărui 
autor al unor asemenea studii, or acest fapt este imposibil, dacă 
ar fi să luăm în considerare fie şi numai apartenenţa la epoci şi 
şcoli diferite, la aria socio-profesională a celor investigaţi - fără 
a mai socoti „medierile" de orice tip (chestionare, descrieri 
subiective, note dezvoltate ulterior, corespondenţă, precum şi 
textele declarat „corese"). 

Pentru toate aceste considerente socotim că, cel puţin în mo¬ 
mentul prezent, o asemenea reconstituire nu poate fi nici fidelă, 
nici utilă ca scop în sine. Imaginile şi datele, studiile şi comen¬ 
tariile oferă ele însele suficiente subiecte de meditaţie şi se con¬ 
stituie în adevărate puncte nodale destinate să ofere perspective 
diverse. 

Ceea ce este, însă, perceptibil şi dramatic în acelaşi timp 
rămâne faptul că elementele şi complexele de viaţă comunitară 
sătească despre care vorbim sunt supuse unui accentuat proces 
de modificare, de desacralizare, devin spectacole în sine, părând 
a pierde constanta lor funcţională ce le-a asigurat perpetuarea şi 
conservarea: reinstaurarea ordinii cosmice şi umane, după un 
eveniment individual de trecere şi de schimbare de statut. 

Dacă aceste lucruri sunt datorate unor modificări de men¬ 
talitate sau de ordin economic ori social, nu putem şti încă. Dacă 
în locul unor secvenţe cu anumite rosturi arhaice sacre s-a 
aşezat „altceva" tocmai pentru a reface sistemul cultural - iată 
o nouă întrebare ce merită un răspuns. în fine, în ce măsură 
comunitatea rurală de astăzi mai resimte fiorul inefabil şi ire- 
petabil al Genezei la naşterea unui prunc şi în câte moduri, prin 
câte coduri îl mai poate exprima? 

Aşadar, paleta deosebit de largă a materialelor culese şi 
publicate, cărora li se adaugă date înregistrate în ultimul dece¬ 
niu, ne oferă posibilitatea de a prezenta o structură secvenţială 
a ceea ce dorim să numim obiceiurile româneşti la naşterea copiilor. 
Această succesiune de etape, momente şi secvenţe acoperă - 
conform lucrărilor enumerate mai sus - atât spaţiul Dacoroma- 
niei, cât şi alte zone locuite de români, precum ar fi: Basarabia, 
sud-estul Ungariei, Vlaho-Clisura şi Banatul Sârbesc. Nu ur¬ 
mărim ca, prin aceste adaosuri - deci prin amplificarea ariei de 
descriere -, să dovedim apartenenţa la o cultură unică, fapt deja 
demonstrat. Avem, însă, în vedere două aspecte: posibilitatea 
ca unele zone să conserve date necesare interpretărilor noastre, 
deci să funcţioneze ca veritabile arii laterale şi, aparent para¬ 
doxal, posibilitatea ca ele să îngemăneze elemente arhaice cu 
achiziţii noi şi să fie, totodată, nişte porţi de pătrundere către 
civilizaţiile vecine, fapt ce ar înlesni interpretarea anumitor date 
uşor contradictorii sau distonante cu elementele culturii noastre 
tradiţionale. 

Vom aborda o perspectivă diacronică asupra obiceiurilor 
familiale menţionate, încercând să răspundem întrebărilor for¬ 
mulate anterior (p. 10) şi socotind că un asemenea demers ar 
putea contribui la stabilirea unei strategii de evaluare şi de con¬ 
servare corectă a faptelor de cultură, atât cât se mai poate astăzi. 

Speranţa pe care o mărturisim dintru început este aceea că 
studiul diacronic al obiceiurilor de la naştere - cu toate compo¬ 
nentele sale - ne va înlesni realizarea unei „schiţe biografice" a 
componentei poetice subordonate acestora, cât şi ocazionate de 
momentul de trecere amintit. 

Este deosebit de important de relevat faptul că, în compara¬ 
ţie cu obiceiurile nupţiale sau funerare, cele pe care le analizăm 
prezintă un repertoriu poetic mult mai puţin amplu. Ceea ce 
vom încerca să demonstrăm este nu numai că natura însăşi a 
obiceiurilor de la naştere, apartenenţa incertă a protagoniştilor 
pun o amprentă aparte asupra repertoriului, ci şi că fundamen¬ 
tul de credinţe pe care acesta se clădeşte face ca în jurul ivirii pe 
lume a unui nou-născut să se creeze o adevărată reţea protectoare. 

Un loc aparte îl ocupă naraţiunile care reflectă, într-un fel sau 
altul, datele obiceiului şi lor le vom acorda o atenţie deosebită. 

Deşi am operat deja cu câteva concepte şi cu o seamă de ter¬ 
meni fără a-i fi definit, totuşi socotim că abia aici sunt absolut 
necesare enunţarea şi nuanţarea lor, întrucât simpla trecere în 
revistă a izvoarelor, precum şi a scopului nostru, nu o ceruseră 
până în acest punct. 

Se cer precizaţi termenii: obicei, rit, ceremonie. în ceea ce ne 
priveşte, adoptăm, în definirea obiceiului, formularea extrem 
de concisă a lui Emest Bemea (1968, 380): „[obiceiul] este o 
deprindere colectivă, un act repetat cu scopul de a organiza şi 
conserva viaţa socială". Desigur, putem adăuga detaliile lui 
Mihai Pop (1976) extinzând astfel discuţia şi asupra unei clasi¬ 
ficări pe criterii funcţionale, discuţie pe care o vom relua, cu 
anumite rezerve, într-un capitol aparte. 

Vom puncta ceea ce e demn de reţinut din ambele definiţii: 
caracterul tradiţional (acceptarea de către colectivitate), ritmi¬ 
citatea dictată (impusă de evenimente extra- sau intrasociale) şi 
finalitatea ordonatoare a obiceiurilor. Socotim că, deocamdată, 
nu se impun cu necesitate precizări privind funcţiile dominante 
şi subiacente, componentele de bază şi contextuale; reţinem, 
însă, şi subliniem conformarea obiceiului ca act de comunicare. 

Faptul că între obicei şi datină există un raport de opoziţie, 
eventual de contrabalansare pe criteriile dinamic/static, este con¬ 
vingător demonstrat de Emest Bemea în articolul citat. Datina 
este „un chip al fiinţei colective", „...reprezintă o tradiţie nemij¬ 
locită de date, obiceiul reprezentând o tradiţie în acte, o tradiţie 
vie". Pentru demersul nostru diacronic este important să adop¬ 
tăm punctul de vedere al lui Emest Bemea (1968, 382), acela că 
„Obiceiul dă viaţă şi îndrumează activităţile sociale în diferitele 
prilejuri cerute de organismul social, le îndrumă după tipuri de 
acţiuni şi reacţiuni cu caracter tradiţional". Aceasta pentru că 
întrevedem nu numai raportul static/dinamic, ci şi pe cel ab¬ 
stract/concret sau, în termeni de lingvistică, invariantă /variantă 
ceea ce conferă valenţe noi şi o importanţă deosebită elemen¬ 
tului „inovaţie". 

în contrast cu multitudinea de coordonate pe care se poate 
extinde obiceiul ca act cultural, ritul pare să rămână în anumite 
cadre pe care le-am numi privilegiate, întrucât cu acest concept 
intrăm în discuţia asupra valorilor sacre şi profane. „Ritul - afir¬ 
mă Mihai Pop (1976, 25) - este un element al obiceiului, în care 
intervin reprezentările mitologice care, deci, se plasează la nive¬ 
lul sacrului în virtutea credinţelor vechi ale mediilor folclorice." 
Iată cum, cu această definiţie ne întoarcem la distincţia datină / 
obicei, căci ceea ce se păstrează în memoria colectivă ca valoare 
sacră generează ritul. 

în demonstraţia sa cu totul excepţională. Rene Girard (1995) 
stabileşte coordonatele de existenţă şi de eficienţă ale ritului. 
Acesta conservă violenţa pentru a fascina şi a fi eficient, dar, de 
fapt, vizează alungarea violenţei, ordinea, pacea; ritul rămâne 
viu atâta timp cât menţine echilibrul în expresia conflictuală 
riguros determinată. Ritul devine parte componentă de o covâr¬ 
şitoare importanţă în desfăşurarea obiceiului, pentru că este 
aplicarea concretă, prin intermediul iniţierii magice, a tot ceea ce 
înseamnă substrat mitic; în esenţă, ritul este o întâlnire a celor 
privilegiaţi cu Sacrul, iar statutul acestora este fixat în funcţie de 
cunoaşterea profundă a zestrei culturale. 

Reţinem atât din afirmaţiile lui Mihai Pop, cât şi din cele ale 
lui Rene Girard, câteva coordonate ale ritului: plasarea lui la 
nivelul Sacrului, „tezaurizarea" reminiscenţelor mitologice, ca¬ 
racterul criptic şi fulminant, funcţia ordonatoare. 

Dacă ritul constituie rezultatul comunicării iniţiatice cu 
Sacrul, iar obiceiul se repetă în virtutea amintirii unui gest sacru 
sau pentru invocarea puterilor ordonatoare, nu acelaşi lucru se 
poate spune şi despre ceremonie. La o simplă „citire" a acesteia, 
ni se revelează valenţele sociale: aparent, se stabileşte o comu¬ 
nicare exclusiv interumană: „acte solemne, îndătinate cu cono- 
taţii primordiale de bunăcuviinţă" (Pop, 1976, 25). Dar, aşa cum 
arăta Roger Caillois (1983), există în societatea umană dintot- 
deauna un sacru al respectului în virtutea căruia se desfăşoară 
ceremoniile. 

Există un mecanism foarte preds dominat de fas / nefas, de 
jus / injus care, odată violentat, aduce o transgresie a lui or do 
rerum. Există, în acelaşi timp, un cod comportamental interuman 
care ţinteşte, însă, răsplata Sacrului, adică acel dar ce trebuie să 
consfinţească un statut, să apere de prejudicii, să atragă în mod 
deosebit toate forţele favorabile. Treptat, ne apropiem de ideea 
de „sărbătoare", dar nu putem spune că aceasta este perfect 
superpozabilă ceremoniei. Tot ceea ce ţine de echilibrul păstrat 
între Sacru şi Profan, între ordinea primordială şi copia ei uma¬ 
nă, este mult mai complex decât o simplă ceremonie. în fond, 
aceasta marchează integrarea, postliminalitatea - aşa cum le 
numeşte Amold van Gennep. 

într-o sărbătoare, tiparul sacru e sensibil: „Comunitatea - 
spune Girard - toarnă experienţa actuală în tiparul experienţei 
de odinioară" (Girard, 1995, 17). Ceremonia este o comunicare 
prin excelenţă: schimb de daruri, schimb de formule de politeţe, 
gesturi cu încărcătură simbolică. Sărbătoarea include rituri 
înlănţuite logic sau fragmentate, putând fi chiar o suită de obi¬ 
ceiuri cu rosturi multiple, al căror sens devine cu timpul criptic. 
Cum foarte bine afirmă Roger Caillois, „...sărbătoarea durează, 
nu are loc" (Caillois, 1983, 213). 

Revenind la obiceiurile de la naştere, remarcăm glisarea 
momentelor ceremoniale înspre fastuos, spectaculos, către exce¬ 
sul specific ceremoniilor de renovare, de „reîntinerire a Timpu¬ 
lui" (c/. Eliade, 1992). Aceasta pentru că resorturile memoriei co¬ 
lective acţionează de o manieră precisă, încercând reechilibrarea 
sistemului: dacă s-au pierdut o seamă de prilejuri de comuni¬ 
care cu Sacrul, acesta poate fi invocat ca etalon pentru a pune 
sub auspicii favorabile destinul nou-născutului. Raportarea la 
Sacru se face implicit, iar ceremonia, act prin excelenţă „umani¬ 
zat", socializat, capătă amprenta acestuia. 

Vom vedea în cele ce vor urma cum gesturile, obiectele, 
cuvintele, rânduiala în întregime a unei cumetrii capătă expli¬ 
caţii şi descifrări inteligibile numai prin raportarea la un plan 
exemplar. Mult mai restrânsă ca amploare şi participare decât 
sărbătoarea, ceremonia aduce, însă, o consfinţire, pe cea socială. 

aşa cum cea dintâi readuce ordinea primară, timpul şi spaţiul 
purificate (c/. Eliade, 1992). Faptul că aşa stau lucrurile îl atestă, 
vom vedea la o analiză mitologică mai amănunţită, asemănarea 
dintre riturile şi obiceiurile calendaristice şi cele familiale. 

O altă serie de concepte se cere precizată: cultura primitivă, 
arhaică, tradiţională. 

Avem în vedere seria de definiţii enunţate de Mihai Pop şi 
Pavel Ruxăndoiu (1978, 48 squ.) privind cultura primitivă ca 
realitate istorică: „...pentru epoca primitivă, cultura constituie 
un fenomen social unitar (neglijând, deci, diferenţierile etnice), 
vom conchide că, pentru epoca primitivă, cultura = cultura pri¬ 
mitivă, mulţime de valori cu extensie limitată în timp". Conser¬ 
varea unor valori dintr-un stadiu foarte vechi al societăţii ome¬ 
neşti este posibilă sub două aspecte: fie sub forma „accidentelor 
istorice" ( ibidem) - cazul unor zone din Australia, America, Asia, 
Africa, fie ca valori perpetuate de-a lungul epocilor istorice. 
După părerea autorilor sus-menţionaţi, cultura românească 
„.. .nu a pornit de la un stadiu primitiv, ci de la un stadiu pe care 
îl numim patriarhal, infinit mai complex, structurat pe fondul 
moştenit de cultură autohtonă şi romană, la care au fost asimi¬ 
late elemente de cultură orientală, sud-est europeană sau aparţi¬ 
nând altor spaţii culturale" (ibidem). Cu alte cuvinte, vom socoti 
ca elemente de cultură populară primitivă sau patriarhală pe cele 
comparabile cu datele oferite de zone rămase la acest stadiu, 
ca şi pe cele care ne vorbesc despre un stadiu al mentalităţii şi 
comportamentului precreştine, foarte greu de încadrat din punct 
de vedere temporal într-un stadiu istoric definit de documente. 

Stadiul arhaic îl vom delimita temporal ca reprezentativ 
pentru cultura medievală (cu toate problemele care se impun 
asupra originii, apartenenţei şi circulaţiei faptelor de cultură). 
Acest stadiu este, credem, cel mai bine surprins de lucrările de 
la finele secolului al XlX-lea, până în primul deceniu al secolu¬ 
lui XX, întrucât condiţiile social-economice şi politice au făcut 
să se perpetueze la sate un sistem de gândire şi comportament 
care-1 aminteşte pe cel medieval. 

Următorul strat istoric îl constituie cel tradiţional, care preia 
valorile arhaice şi conservă ici-colo aspecte patriarhale, pe care 
le sintetizează într-un mod cu totul definitoriu pentru cultura 
populară. Culturii tradiţionale îi sunt proprii nu numai elaboră¬ 
rile de excepţională valoare estetică, ci şi acelea care păstrează 
(uneori fără a le mai putea explica prezenţa) elementele de mare 
rafinament artistic, structuri purtătoare de adânci semnificaţii 
mitologice, tipare ale unei gândiri ce mai vorbeşte încă despre 
dependenţa faţă de Sacru, cât şi materializarea unui stadiu al 
limbajului, al poeziei chiar, ce ar fi putut fi necunoscut. 

Există zone ce au o vocaţie de conservare a acestui stadiu 
tradiţional de cultură şi zone deschise inovaţiei şi schimbului, 
dispuse să renunţe la valori proprii pentru altele noi, care le 
atrag mai mult. Pentru demersul nostru, ni se par interesante 
cele conservatoare, dar şi cele generoase în acceptarea schimbă¬ 
rilor, căci acestea din urmă pot oferi o radiografie ce permite o 
diagnoză. Procesul de înnoire, mutaţiile ce se petrec, schimburile 
şi reechilibrările de sistem oferă specialistului un eşantion excep¬ 
ţional pentru înţelegerea dinamicii actului de cultură populară. 

Dispunem, desigur, în cea mai mare măsură de informaţii 
privind comunitatea sătească, însă, având în vedere fluctuaţiile 
din ultimele decenii, mai ales exodul ţăranilor (parţial sau total) 
spre oraş, socotim că un asemenea fenomen complex (şi uneori 
contradictoriu) ne îndreptăţeşte să păstrăm, cel mai adesea, 
epitetul „popular" şi mult mai rar termenii „ţărănesc", „rural", 
„sătesc". După cum vom vedea, mai mult decât orice alte fapte 
de cultură populară, cele legate de un anumit stadiu arhaic, cul¬ 
tivat cu grijă de către indivizi aparţinând unor medii diferite, 
aflaţi pe trepte de cultură distincte, revendicându-se unor spaţii 
cu totul nonconformiste, deschise în întregime noului, de teama 
dezechilibrului fatal. 

Capitolul II 


GÂNDIREA ŞI COMPORTAMENTUL 
ARHAICE 


2.1. Coordonate ale gândirii arhaice 

în al său Essai sur l'homme, Emst Cassirer (1975) afirmă că 
omului îi este propriu un sistem simbolic de percepţie. Aceasta 
face ca omul să trăiască nu numai într-o realitate mai vastă, ci şi 
într-o nouă dimensiune a acesteia. Limbajul, mitul, arta, religia 
sunt fire care alcătuiesc pânza simbolică, trama încâlcită a expe¬ 
rienţei umane. Pe măsură ce stăpâneşte această reţea simbolică, 
omul se retrage faţă de realitatea materială: „II s'est tellement 
entoură de formes linguistiques, d'images artistiques, de sym- 
boles mythiques, de rites religieux, qu'il ne peut rien voir ni con- 
naître sans interposer cet âlâment mâdiateur artificier (Cassirer, 
1975, 43). 

Hotărâtor, credem, pentru existenţa şi devenirea umană este 
faptul că alături de un limbaj conceptual există unul emoţional, 
alături de unul logic, există imaginaţia poetică. Dacă semnalul 
ţine de universul fizic al fiinţei, simbolul este element al univer¬ 
sului uman al sensului, având valoare funcţională. Chiar dacă 
ambele rămân legate unic şi constant de referentul lor, caracte¬ 
risticile lor le conturează perfect rolul în comunicare: semnalul 
trimite la un obiect, simbolul este constant, universal şi mobil. 

Aşa stând lucrurile, Cassirer ajunge la concluzia că gândirea 
raţională se subordonează celei simbolice, că, fără simbolism, 
viaţa omului s-ar limita la nevoi biologice şi la interese practice. 

Cu alte probe şi argumente, paleoantropologul Andre Leroi- 
Gourhan (1983) susţine că naşterea limbajului, a scrisului, a artei 
figurative s-au datorat existenţei unei legături intime la nivel 
cerebral a celor două manifestări ale inteligenţei omeneşti: gestul 
şi cuvântul : „Suntem obligaţi, notează savantul, să admitem de 
la început realitatea unui limbaj diferit ca natură de cel al anima¬ 
lelor, izvorât din reflectarea între cele două oglinzi ale gestului 
tehnic şi simbolismului fonic" (Leroi-Gourhan, 1983,1,263). 

Codul emoţiilor, socotit de Cassirer primordial, devine izvo¬ 
rul comportamentului estetic la Leroi-Gourhan, care se extinde nu 
numai la limbaj şi reprezentare simbolică, ci şi la planul social, 
tehnic etc. Raportul individ/comunitate se bazează deci pe acest 
cod ce include ideea de inovaţie în raport direct cu generaţiile 
anterioare şi contemporane. Acest cod al emoţiilor estetice a 
generat ceea ce numeam datină ca matrice culturală impusă şi 
acceptată, modelabilă şi modificată prin actualizări şi reactua¬ 
lizări (obiceiuri şi meşteşuguri deopotrivă). 

în terminologia lui Leroi-Gourhan, tradiţia se păstrează ca 
o „osatură a reprezentărilor figurative" care supravieţuieşte la 
modul muzical, plastic, poetic tocmai „datorită capacităţii indivi¬ 
zilor de a organiza variante personale fără a altera arhitectura". 
(1983) Astfel, socialul coordonează atât manifestările fiziologice, 
cât şi pe cele tehnice, funcţia lui coercitivă materializându-se în 
stilul etnic. Socialul domină deci individul şi, în virtutea esteticii 
sale proprii, nu face decât să orienteze opţiunea către un confor¬ 
mism strict ce-1 îndreaptă către soluţia menită să-l integreze pe 
plan social. 

Analizând raportul formă-funcţie, savantul francez îi stabi¬ 
leşte trei coordonate: evoluţia fiecărei funcţii către forme satisfă¬ 
cătoare, compromisul dintre funcţie şi formă pentru menţinerea 
acesteia din urmă la un grad ridicat şi suprastructurile moştenite 
traduse prin „formule decorative". Limbaje precum cel muzical, 
coregrafic, teatral, gestual, al vestimentaţiei aparţin toate imagi¬ 
naţiei, sunt faţete ale comportamentului social prin care omul se 
opune tehnicităţii manuale. Răspândirea tehnicii a adus, afirmă 
Andre Leroi-Gourhan, sfărâmarea gândirii mitologice, disimu¬ 
larea crizei reprezentării figurative. 

La rândul său, ca filosof al culturii, Emst Cassirer afirmă că 
mitologia nu este un haos de superstiţii şi de grave erori, ci are 
o formă sistematică şi conceptuală: „Pour la pensie mythique, 
espace et temps ne sont jamais des formes pures ou vides mais 
de grandes forces mystârieuses gouvemant toutes choses, 
râglant et determinant non seulement la vie des mortels, mais 
aussi celle des dieux" (Cassirer, 1975, 67). 

Pentru Mircea Eliade, mitul este istoria sacră exemplară, ce 
povesteşte cum au apărut lucrurile, dar în acelaşi timp înteme¬ 
iază întregul comportament uman şi toate instituţiile culturale şi 
sociale; existenţa lui în gândirea arhaică implică „repetiţia sim¬ 
bolică", „iruperea prodigioasă a Sacrului", „reiterarea şi regene¬ 
rarea lumii şi a societăţii omeneşti" (Eliade, 1992, 31). 

Tot despre ritmicitate vorbeşte, în alţi termeni, Leroi-Gour- 
han, după ce afirmase că unele relicte primitive, precum chiur- 
ringa australiene „mobilizează cele două surse ale exprimării - 
motricitatea verbală, rituală şi scrisul antrenat în acelaşi proces 
dinamic" (Leroi-Gourhan, 1983). Iată că, aşa după cum se poate 
vorbi despre o „umanizare a timpului şi a spaţiului", a existat la 
un moment dat „o îmblânzire a simbolurilor", o trecere de la rit¬ 
micitatea naturală la cea condiţionată de reţeaua simbolurilor, 
creând omului sentimentul că stăpâneşte pe deplin Cosmosul. 
Perceperea spaţiului şi a timpului, ordonarea propriului univers 
ţin de o exprimare simbolică a comportamentului uman, asemă¬ 
nător limbajului. După ce analizează devenirea spaţiului uma¬ 
nizat, reprezentările figurative şi mesajul lor ideatic, care este 
omolog cosmogoniilor, A. Leroi-Gourhan conchide: „Comporta¬ 
mentul figurativ se bazează pe perceperea ritmurilor şi valorilor 
şi este comună fiinţelor vii. Ritmicitatea figurativă sonoră şi 
gesticulatorie a apărut o dată cu limbajul şi cu dezvoltarea 
tehnicilor" (Leroi-Gourhan, 1983). 

Cu alte cuvinte, naşterea omului se datorează unei vocaţii 
a perceperii ritmurilor şi valorilor şi a reprezentării acestora în 
forme diferite. Omul, înzestrat fiind cu o gândire simbolică, a 
avut dintotdeauna privilegiul de a trăi într-o lume a simbolu¬ 
rilor şi şi-a putut constitui un univers datorită stăpânirii perfecte 

a esteticii expresiei, ritmicitatea manifestărilor corespunzând 
unei percepţii speciale şi preexistenţei limbajului. 

Vorbind despre gândirea mitică, Emst Cassirer relevă carac¬ 
terul ei sintetic: viaţa e un tot continuu, limitele diferitelor sfere 
sunt indecise, fluctuante; printr-o metamorfoză neaşteptată orice 
lucru devine alt lucru: legea care guvernează lumea mitică este 
legea metamorfozei. în faţa acestei configuraţii a mitului, atitu¬ 
dinea omului primitiv este una de tip simpatetic: „Le mythe naît 
de l'ămotion, et son fond £motionel teinte de sa couleur unique 
toutes ses productions" (Cassirer, 1975, 115). 

înrudirea tuturor formelor de viaţă e presupoziţia generală 
a gândirii mitice. Cu toate acestea, mitul nu este imobil, ci suplu 
şi dinamic. Aceasta se datoreşte dublei sale naturi: „Le mythe a, 
pour ainsi dire, double visage. II prăsente d'une part une struc- 
ture conceptuelle, d'autre part une structure perceptive" (Cassi¬ 
rer, 1975,116). Deci, putem contura câteva caractere ce stabilesc, 
după Cassirer, gândirea mitică: percepţia de tip fizionomie a 
lumii, conturarea naturii ca pe o lume dramatică a acţiunilor, 
forţelor, puterilor în conflict, structurarea calităţilor obiectelor în 
perechi antinomice şi, în sfârşit, faptul că percepţia mitică este 
marcată de calităţi emotive. Imaginaţia, memoria şi emotivitatea 
fac posibilă existenţa sistemului simbolic de exprimare. 

Gilbert Durând (1977) formulează rostul memoriei şi al ima¬ 
ginaţiei ca fiind acela de „a se ridica împotriva feţelor timpului 
şi de a asigura fiinţei, în pofida disoluţiei devenirii, continuita¬ 
tea conştiinţei şi posibilităţii de a reveni, de a regresa, dincolo de 
necesitatea destinului", căci există imaginaţie în toate domeniile 
manifestării ei: religioasă, mitică, literară şi estetică (Durând, 
1977, 405). 

Opinia lui Cassirer privind „viitorul simbolic" se întâlneşte 
cumva cu concluziile scânteietoarei analize de antropologie a 
imaginarului realizate de Durând. Iată, în paralel, formulările 
acestora privind perspectiva existenţei: „Sensul suprem al func¬ 
ţiei fantasticului, care se împotriveşte destinului muritor, e deci 
eufemismul" (Durând, 1977, 503); „Ce futur id£al signifie la n£- 
gation du monde empirique, la «fin du temps»; mais il renferme 
en meme temps l'espoir et l'assurance d'un nouveau ciel et d'une 

nouvelle terre. Ici, aussi le pouvoir symbolique de l'homme 
s'aventure au-delâ des limites de son existence finie. Mais cette 
negation implique un acte nouveau, considerable, d'integration; 
elle marque une phase decisive dans la vie ethique et religieuse 
de rhomme" (Cassirer, 1975, 84). 

Astfel, toate reprezentările rămase ca relicte ale lumii primi¬ 
tive, de la incizii la „mitogramele de un realism primordial" (Le- 
roi-Gourhan, 1983, I, 242) şi la succesiunile realizate printr-un 
„sistem figurativ de asamblare mitologică" dovedesc punerea 
gândirii arhaice sub semnul ritmului, al reluării, în virtutea unui 
limbaj simbolic care generează un cod imaginativ. Memoria şi 
emotivitatea, definitorii pentru om ca fiinţă vie, contribuie la re¬ 
culegerea elementelor izolate ale experienţei trecute, la organiza¬ 
rea şi la sintetizarea lor ca nucleu al spiritului, la subordonarea 
lor unei matrici spirituale în sensul cel mai larg. 

Stilul etnic, afirmă Andre Leroi-Gourhan, este „o manieră 
proprie colectivităţii de a asuma şi marca formele, valorile şi rit¬ 
murile" (Leroi-Gourhan, 1983, H, 83), de aceea „dispariţia costu¬ 
mului naţional şi profesional e un semn al dezintegrării etnice, 
dar şi o condiţie principală a adaptării" ( ibidem ). Structura gân¬ 
dirii arhaice odată modificată, se creează mutaţii pe cât de pro¬ 
nunţate, pe atât de ireparabile în tot sistemul cultural - fie că 
este gest sau cuvânt. 

Pentru om, a pierde ceva din constantele gândirii - aşa cum 
se contura ea la începuturi - înseamnă a pierde imaginaţia şi ca¬ 
pacitatea de simbolizare, memorie şi emotivitate, simţul estetic 
şi pe cel al ritmurilor într-un cuvânt, înseamnă a pierde speranţa 
de a lupta cu destinul şi a sfărâma barierele timpului, înseamnă 
a-i accepta condiţia efemeră. 


2.2. Sacrul ca etalon 

A pierdut omul contemporan cu totul aceste facultăţi sau, 
poate, etnologii, obişnuiţi să citească un anumit tip de simbo¬ 
luri, într-un anumit context istoric, socotesc inexpresive formele 
de manifestare ale gândirii actuale? 

Am vorbit deja despre o componentă a gândirii de tip arhaic 
şi anume gândirea mitică. Dar definirea acesteia nu am făcut-o 
decât marcând geneza ei din gândirea simbolică şi covârşitoarea 
ei importanţă în existenţa şi în devenirea omului. Nu am atins 
încă problema sensului ei şi nici pe aceea a mecanismelor pro¬ 
prii. Există o lungă dispută în acest sens între antropologii struc¬ 
turalişti, cei poststructuralişti, specialiştii în istoria religiilor şi 
filosofi. 

Cu patru decenii în urmă, Claude Lâvi-Strauss (1990) afir¬ 
ma că gândirea ştiinţifică şi cea pe care a numit-o „sălbatică" au 
aceeaşi natură. 

Am văzut că Leroi-Gourhan şi Emst Cassirer schiţau o 
geneză a gândirii simbolice concomitentă cu limbajul; mai mult 
chiar, că gândirea raţională se subordonează celei simbolice, 
lucru cu totul firesc: „La pensie de rapports ne peut absolument 
pas surgir et encore moins s'âpanouir sans un systeme complexe 
de symboles" (Cassirer, 1975, 61). Speranţa că într-un fel sau în 
altul filosofia va ajunge la „invarianta" care a dat naştere „varia- 
ţiunilor pe o temă comună" - mitul, religia, arta şi limbajul - se 
pare că nu s-a materializat încă. 

în deceniul opt, Ren6 Girard afirma deja, cu vehemenţă: 
„Ideea că gândirea adevărată şi gândirea aşa-zis mitică nu 
diferă în mod esenţial una de cealaltă ni se pare scandaloasă" 
(Girard, 1995, 250), iar câţiva ani mai târziu, sublinia importanţa 
cercetării resorturilor mentale care generează comportamentul 
arhaic pornind de la religie: „Puisqu'on n'a pas râussi â com- 
prendre le religieux â partir de la philosophie, il faut inverser la 
mâthode et lire le philosophique â la lumiere du religieux" (Gi¬ 
rard, 1989,26). 

Dacă pentru Emst Cassirer este evidentă o evoluţie a gândi¬ 
rii şi spiritului religioase, Girard pare a nu fi pasionat de ideea 
distincţiei dintre magic, mitic şi religios. Totul se subordonează 
unei valori suprem ordonatoare - Sacrul. Astfel, definiţiile sale 
demolează tot eşafodajul structuralismului: „Ce que je dis c'est 
qu'il faut mettre le mimâtique et la violence â l'origine de tout 
pour comprendre Ies interdits dans leur ensemble, y compris la 

faţon dont sont traitâes Ies menaces qui n'ont rien â voir avec Ies 
rapports entre Ies membres de la communaută. [...) La magie 
n'est jamais qu'un mauvais usage des propriătăs malăfiques de 
la mimâsis" (Girard, 1989, 25). 

Totuşi, în Violenţa şi Sacrul, Ren6 Girard utilizează termenul 
de „societate primitivă", opunând-o celei „modeme", care, în 
volumul următor (Des choses cachees depuis lafondation du Monde, 
1989), se dovedeşte a fi ceea ce am putea numi „lumea post- 
cristică". 

După Girard, „A aparţine sacrului înseamnă a participa la 
această monstruozitate ( i.e. - formă haotică, nediferenţiere)" 
(Girard, 1995, 307). Aceasta face ca, în permanenţă, comunitatea 
să fie obsedată de refacerea periodică a echilibrului prin gestul 
sacrificial, care împiedică propagarea dezordonată a violenţei şi 
opreşte contaminarea. Astfel, el stabileşte funcţiile primordiale 
ale ritului: prevenirea difuzării violenţei şi protejarea celor im¬ 
plicaţi în starea de impuritate rituală (de violenţă, deci). Esenţa 
Sacrului este violenţa care are efecte mimetice extraordinare - 
când directe şi pozitive, când indirecte şi negative - aşa încât cea 
eficientă este asemănătoare celei non-eficiente. Ca s-o elimine pe 
cea din urmă, oamenii repetă neîncetat violenţa bună prin ritual. 
Suprapunerea lor înseamnă confuzia între pur şi impur: „înainte 
de a intra în decadenţă, opinează Ren6 Girard, ordinea arhaică 
a cunoscut probabil o anume stabilitate. Această stabilitate nu se 
putea baza decât pe religios" (Girard, 1995, 50). Intervin atunci 
criza sacrificială, rivalitatea prelungită şi mimesis-ul de violenţă, 
totul împotriva ordinii culturale care are sistemul ei de devieri 
şi diferenţe, prin care se instaurează raporturile şi ierarhiile 
umane. Dacă pentru lumea modernă diferenţierile instaurează 
obstacole între oameni, societăţile arhaice le socotesc indispen¬ 
sabile controlului asupra violenţei. Adoptând în întregime teoria 
renovării Lumii formulată de către Mircea Eliade, Girard arată 
cum, conform unei istorii exemplare (i.e. - mit), a aduce dezor¬ 
dinea la punctul culminant înseamnă a reinstaura ordinea, iar a 
descompune integral este egal cu a recompune miturile. Apare 
atunci o victimă ispăşitoare, menită să expieze păcatele Cetăţii 

(comunităţii). După părerea lui Girard, ştiinţa nu a ţinut seama 
de prezenţa religiosului la originea tuturor societăţilor umane, 
de aceea nu a descoperit evenimentele: religiosul are ca obiect 
mecanismul victimei ispăşitoare, „funcţia sa este de a perpetua 
şi reînnoi efectele acestui mecanism, adică de a menţine violenţa 
în afara comunităţii" (Girard, 1995, 102). 

Ritul conservă violenţa pentru a fascina şi a fi eficient, dar, 
de fapt, vizează alungarea violenţei, ordinea, pacea... Acesta ră¬ 
mâne viu atâta timp cât menţine echilibrul în expresia conflictua- 
lă riguros determinată: „Când adoraţia înspăimântată slăbeşte, 
când diferenţele încep să se şteargă, sacrificiile rituale îşi pierd 
eficacitatea, ele nu mai sunt agreate" (Girard, 1995, 148). 

Diferenţa care se conturează între un stadiu străvechi şi cel 
modem al umanităţii este una de evaluare: noi nu mai suntem 
dispuşi să urmărim devenirea bunilor ca răi, ci îi împărţim pe 
ceilalţi în buni şi răi. Ambivalenţa Sacrului se şterge, aşadar, 
treptat. Ceea ce în societăţile marcate de spaimă la contactul cu 
Sacrul putea fi, de la caz la caz, favorabil sau nefavorabil, fast 
sau nefast, pur sau impur, are o singură conotaţie imuabilă - 
pozitivă sau negativă - indiferent de circumstanţe. 

Prin „unitatea tuturor riturilor", savantul francez înţelege 
nu numai modelul acestora, ci şi asemănarea de funcţie: toate 
vizează perpetuarea şi întărirea unei anumite ordini (familiale, 
religioase, cosmice). Pentru că riturile enumerate apelează con¬ 
stant la modelul unei oarecare fixări şi stabilizări culturale, ele 
sunt numite rituri de fixitate sau de imobilism - adică exact ceea 
ce, în urmă cu mai bine de opt decenii, Amold van Gennep 
numea rituri de trecere (1909). 

Din nou se conturează o antiteză între societatea contempo¬ 
rană şi cele anterioare. Trecerea de la un statut la altul nu pune 
decât probleme de adaptare, şi aceasta numai celor direct impli¬ 
caţi. în societăţile arhaice, o schimbare individuală este tratată 
cu maximum de prudenţă. Cel ce efectuează trecerea este tratat 
ca un purtător de germeni ai violenţei, întrucât el se află pe 
punctul de a pierde un statut (care îl distingea), dar nu se ştie ce 
va deveni. Izolarea se produce aproape instantaneu: individul 

este trecut . .în împărăţia sacrului căruia îi aparţin toate fiinţele 
lipsite de această diferenţă stabilă şi de acest statut determinat, 
singurele care pot menţine fiinţele în afara sacrului" (Girard, 
1995, 306). Concretizând, viitorul iniţiat devine un lucru inform, 
ce nu poate fi nici măcar numit. El nu are legături de rudenie, nu 
este circumscris nici unui spaţiu al său şi nu se încadrează în 
fluxul timpului. Schimbarea este previzibilă, dar cuvântul hotă¬ 
râtor îl are Sacrul care este incontrolabil. 

Există un model, cel numit de Mircea Eliade illo tempore, şi 
acesta este urmat de temerea şi speranţa de a obţine acelaşi re¬ 
zultat exemplar: „Dovada că totul este modelat de la un capăt la 
altul după criză şi rezolvarea sa este că, dincolo de toate riturile 
pe care le-am enumerat şi care mimează criza însăşi, figurează 
ceremoniile care reproduc unanimitatea în sfârşit realizată îm¬ 
potriva victimei ispăşitoare; aceste ceremonii constituie punctul 
culminant al întregii afaceri" (Girard, 1995, 308). 

Deci riturile de trecere (fixitate) urmărite în diacronie dezvă¬ 
luie o alunecare înspre fastuos sau, mai bine spus, spre specta¬ 
cular. Dacă la început ele au vizat structurarea potenţialei crize 
conform modelului originar şi apoi au transformat în certitu¬ 
dine ceea ce putea fi violenţa contagioasă, astăzi, „tind [...) să se 
transforme într-o simplă încercare din ce în ce mai «simbolică», 
pe măsură ce devine tot mai puţin aleatorie. Elementul central al 
riturilor, inima sacrificială, tinde la rândul său să dispară şi nici 
măcar nu ştim la ce se referă «simbolul»" (Girard, 1995, 309). 

Ren6 Girard este astfel de părere că, dispărând elementele 
împrumutate de la criză (spaima de mimesis, de multiplicarea 
violenţei, de dublu), aspectul iniţiatic al riturilor de trecere dis¬ 
pare şi, o dată cu el, ideea de fondare, de întemeiere, care lega 
între ele toate riturile, creându-le unitate. Vigoarea şi longevita¬ 
tea riturilor sunt asigurate de abisul cunoaşterii. Atâta vreme cât 
o cultură ştie să reproducă starea de spirit favorabilă perpetuării 
ordinii diferenţiate, să recreeze atmosfera de teroare sacră şi de 
veneraţie din vremurile respectării interdicţiilor, riturile de tre¬ 
cere îşi păstrează substanţa şi chiar configuraţia primordială. 
Noile generaţii - afirmă Ren6 Girard - nu au motive de spaimă 
pentru că n-au experienţa violenţei malefice. 

Vom urmări în cele ce urmează în ce măsură cultura popu¬ 
lară românească se înscrie pe coordonatele enunţate mai sus în 
privinţa raporturilor cu Sacrul. 


2.3. Lumea Sacrului 

în lucrarea sa L'homme et le Sacre, Roger Caillois definea 
Sacrul ca pe „o categorie a sensibilităţii" pe care se sprijină atitu¬ 
dinea religioasă, cea care dă caracterul său specific, care impune 
credinciosului un sentiment de respect deosebit, cea care îi înar¬ 
mează credinţa împotriva spiritului de investigaţie, o sustrage 
discuţiei; „este locul de deasupra şi de dedesubtul raţiunii" - 
conchidea el oarecum metaforic... (Caillois, 1983, 11 squ.). 

în opoziţie cu Sacrul, Profanul este domeniul folosinţei co¬ 
mune, al gesturilor care nu necesită nici o precauţiune şi care se 
situează în spaţiul restrâns, lăsat omului pentru a-şi exersa fără 
constrângere activitatea. 

Lumea Sacrului e o lume a periculosului şi a prohibitului: 
individul nu se poate apropia fără a pune în mişcare forţe pe 
care nu le stăpâneşte şi în faţa cărora slăbiciunea sa se simte de¬ 
zarmată. Totuşi, fără ajutorul lor, nu există ambiţie care să nu fie 
destinată eşecului. 

Roger Caillois vorbeşte într-un întreg capitol despre ambi¬ 
valenţa Sacrului - „l'ambiguite du Sacră" -, analizând această 
stare în raport cu obiecte, substanţe, gesturi, practici magice, in¬ 
stituţii şi funcţii. Astfel, Sacrul este pur şi impur, sfânt şi întinat, 
înspăimântător şi fascinant, iar ceea ce este mai terifiant pentru 
om e amestecul, nedefinitul, neformatul („le mălange"): „Ainsi, 
le divin et le maudit, la consecration et la souillure, ont exacte- 
ment Ies meme effets sur Ies choses profanes: elles Ies rendent 
intouchables. Ies retirent de la drculation en leur communiquant 
leur redoutable vertu. II ne faut donc pas s'ătonner que Ies memes 
barrieres protegent de l'exces d'honneur comme de l'indignitâ 
qui Ies dăroberaient egalement â la subsistance du groupe, Ies 
bras indispensables au travail quotidien" (Caillois, 1983,47-48). 

Ceea ce defineşte Profanul este totuşi amestecul de bine şi 
de rău, de pozitiv şi de negativ, totul formând o opoziţie egală, 
echilibrată („l'opposition bipartite"). Când acest echilibru tinde 
să se tulbure, să devină ineficient, contactul cu Sacrul a fost prea 
apropiat, ceea ce a transmis lumii profane doza periculoasă de 
violenţă, despre care vorbeşte şi Ren6 Girard. 

în acest moment, intervin riturile. Riturile pozitive le includ 
pe cele de consacrare (introduc în lumea Sacrului o fiinţă sau un 
lucru), iar cele de desacralizare fac ca o persoană sau un obiect să 
devină pur sau impur faţă de lumea profană. Funcţia riturilor 
pozitive este de modificare a naturii profanului sau a sacrului 
după nevoile sociale. Riturile negative (prohibitive, interdicte sau 
tabu-uri) au ca funcţie menţinerea atât a Sacrului, cât şi a Pro¬ 
fanului, în esenţa lor, de teamă ca ele să nu se poată provoca 
reciproc, intrând în contact în mod inoportun. 

Un rit aparte, profilactic, este sacrificiul, fie că este jertfă, mu¬ 
tilare, ascetism, privaţiune sau risipă. Mecanismul mental care 
îl declanşează este unul de compensare: se avansează preţul 
înainte de a se căuta să se obţină un bun, spiritual sau material, 
sub forma unei dureri asumate. Uşor ironic, dar percepând per¬ 
fect şi exprimând concis aceste idei, R. Caillois numeşte sacrifi¬ 
ciul „un cadeau usuraire" („dar cămătăresc"). 

în fond, atât riturile pozitive, cât şi cele negative au acelaşi 
rol: de a evita melanjul, apropierea primejdioasă de Sacru. To¬ 
tuşi, prin evoluţia spiritului religios, omul tinde către puritatea 
absolută, pe care speră să o dobândească prin rituri cathartice. 
Separarea de lumea profană se produce progresiv pentru a pă¬ 
trunde fără risc în cea a Sacrului; temporar, trebuie să se renunţe 
la uman pentru a accede la divin. (Nu este exclusă nici moartea 
simbolică şi renaşterea, separarea de părţile moarte ale trupului, 
de veşmintele vechi, chiar de numele anterior; cf. ritul botezului 
creştin ortodox.). 

Dar există forţe atât de puternice, încât invocarea, contactul 
şi manipularea lor nu se pot face decât de către iniţiaţi. Este ade¬ 
vărat că asemenea forţe sunt promiţătoare şi eficiente în raport 
direct cu intensitatea lor, dar trebuie să existe un mediator care 


27 



să fie capabil de a absorbi fără spaimă impuritatea. Numai un 
asemenea personaj poate retroverti energia malignă, transfor- 
mând-o în izvor de binefacere. 

Tot astfel se întâmplă cu substanţe care, în circumstanţe 
adecvate, acţionează binefăcător sau catastrofal. Acţiunile şi 
gesturile umane au şi ele acelaşi statut în raport cu locul şi cu 
momentul desfăşurării. Cine vrea să obţină o condiţie cu totul 
excepţională trebuie să săvârşească un act interzis, să comită, 
deci, un hybris; prin aceasta, el este mai aproape de Sacru, are 
condiţia ambivalenţă a acestuia, care îl smulge din mijlocul oa¬ 
menilor de rând. 

Am îndrăzni, aici, să formulăm opinia că Sacrul reclamă 
structuri umane chemate, plămădite să-i încalce regulile: pe cei 
aleşi, pe transgresori, care nu sunt numai simpli mediatori, ci 
atentatori la Sacru. Pentru asemenea persoane, ritul de purifi¬ 
care este imposibil: comunitatea nu acceptă contactul, nici chiar 
pentru a le executa, ci le expune, exilându-le dincolo de frontie¬ 
rele stăpânite de ea. Dar atunci când transgresorul urmează să 
se transpună el însuşi pe un plan sacru, lucrurile se schimbă cu 
totul: „II suffit litteralement d'une conversion obtenue par la 
penitence convenable, d'un changement de sens facilite par Ies 
pratiques ou l'attitude requises, pour que la puissance sinistre 
dont a fait preuve le transgresseur des regles sacrees se trouve 
intacte et inversee quand il s'agit de Ies maintenir et de Ies faire 
respecter" (Caillois, 1983, 56). Este cazul personajelor imperiale, 
regale, nu al simplilor mediatori. în fond, este vorba despre acu¬ 
mularea unei extraordinare energii ce tinde să egaleze „iruperea 
sacrului" din momentele primordiale. 

între Sacru şi Profan, există o zonă neutră, pe care acestea 
şi-o dispută: în acel punct energia se transformă, rând pe rând, 
pură sau impură, susceptibilă de a fi orientată într-un sens sau 
într-altul fără a fi posibilă o calificare univocă. Ea stimulează 
egal forţele Răului şi pe cele ale Binelui, atrage nenorocirea sau 
şansa. într-o geografie a forţelor malefice şi benefice, arată Roger 
Caillois, cele dintâi au o mişcare comprimantă, ce tinde să su¬ 
foce totul, iar celelalte o mişcare iradiantă dintr-un centru, sediu 


28 



al divinului, spre periferie, sediu al umanului. Astfel, dacă ceea 
ce este sfânt, pur, are o localizare centrală, bine precizată, întina¬ 
rea este difuză şi nedeterminată. 

în termeni proprii istoriei religiilor, Mircea Eliade formulea¬ 
ză astfel: „Descoperirea sau proiectarea unui punct fix - Centrul 
- echivalează cu Crearea Lumii; câteva exemple vor semnala cât 
se poate de clar, valoarea cosmogonică a orientării rituale şi a 
construirii spaţiului sacru" (Eliade, 1992, 23). Diferenţa calitativă 
a spaţiului unde se consumă periodic renovarea timpului este 
dictată de consacrarea lui ca loc al hierofaniei, al pătrunderii de 
dincolo, aici, din Sacru, în Profan. Este în mod esenţial o trecere. 


2.4. Spaţiul şi Timpul 

Cele două coordonate care subordonează existenţa umană, 
spaţiul şi timpul, merită o atenţie deosebită întrucât de existenţa 
şi de esenţa lor se leagă în cea mai bună măsură păstrarea sau 
pierderea sentimentului religios. 

Locurile simbolice ale comunităţii se leagă nu numai de 
evenimente exemplare, de forţa Sacrului, dar şi de instaurarea 
timpului istoric, de începutul în timp. „Acolo - subliniază Rene 
Girard - începe totul, de acolo pleacă totul, într-acolo revine 
totul, când reapare dezordinea, acolo, fără îndoială, se sfârşeşte 
totul" (Girard, 1995, 336). 

La rândul său, E. Cassirer vorbeşte despre spaţiul simbolic 
perceput de om. în gândirea primitivă, el se leagă de evenimen¬ 
te individuale, de nevoi şi de interese imediate. Treptat, spaţiul 
devine ritm cosmic, se deschide o perspectivă mult mai amplă: 
spaţiul nu era pur teoretic, ci populat de puteri magice, divine, 
demonice. Primul scop al astronomiei, notează E. Cassirer, a fost 
în mod esenţial de a cunoaşte natura şi activitatea acestor puteri 
pentru a prevedea şi a se feri de influenţa lor periculoasă. 

De asemenea, cosmogoniile şi antropogoniile, viziunea mito¬ 
logică asupra lumii se bazează pe perceperea spaţiului şi a tim¬ 
pului la dimensiuni sacre, exemplare. 

Dacă admitem, o dată cu A. Leroi-Gourhan că: „...spaţiul şi 
timpul nu sunt trăite decât în măsura în care sunt materializate 
într-un înveliş ritmic" (Leroi-Gourhan, 1983, 121), atunci este 
întru totul firească tentaţia despre care vorbeşte Cassirer, fiindcă 
ritmurile sunt ele însele creatoare de forme. (Prin formă vom 
înţelege nu numai obiecte, ci şi gesturi, manifestări complexe, 
rituale şi magice, formule de politeţe tradiţională şi creaţii poe- 
tico-muzicale.) 

Prin intermediul gândirii şi al limbajului simbolice, omul 
a putut să re-creeze spaţiul şi timpul sacre, copiindu-le în uni¬ 
versul care îl înconjura. Ce înseamnă „îmblânzirea simbolurilor 
spaţiu şi timp"? O definiţie o formulează tot paleoantropologul 
Leroi-Gourhan, ca „...trecerea de la ritmicitatea anotimpurilor, 
zilelor, distanţelor de mers la o ritmicitate condiţionată regulat 
în reţeaua simbolurilor calendaristice, orare, metrice, care fac din 
timpul şi spaţiul umanizate scena unde jocul naturii e comandat 
de către om" (Leroi-Gourhan, 1983, 28). 

Lipsa de omogenitate a spaţiului despre care vorbea Mircea 
Eliade se compensează îndată ce are loc definirea incintei sacre 
benefice; tot ceea ce rămâne în afara ei este lipsit de structură, 
pentru că nu este consacrat. Punctul fix, omphalos- ul, permite 
constituirea lumii şi, datorită reperării lui, se produc „rupturi în 
omogenitatea spaţiului" (Eliade, 1992, 22). Pentru lumea profa¬ 
nă, spaţiul se arată omogen şi neutru, fără diferenţieri calitative, 
întrucât axa ordonatoare nu are eficienţa pe care o are pentru 
gândirea marcată de spiritul religios. 

în contextul analizei miturilor, M. Eliade subliniază ideea 
că „Solidaritatea cosmico-temporală este omologabilă Timpului 
cosmic («Anul») pentru că şi unul şi celelalte sunt realităţi sacre, 
creaţii divine" (Eliade, 1992, 63). Regenerarea cosmosului este 
un act periodic şi purcede de la acelaşi punct iradiant ca orice 
„irupere a sacrului". Aşadar, spaţiului şi timpului consacrate, 
umanizate, li se circumscrie simbolic cercul. 

în Histoires du Temps, Jaques Attali stabileşte două naturi 
ale timpului: cel care se scurge şi cel care reîncepe. Orice vieţui¬ 
toare se înscrie în durata şi în repetiţia timpului, în degradarea. 

reînceperea şi scurgerea timpului. Existenţa naturii şi a omului 
oferă, în ultimă instanţă, „spectacolul neîntrerupt al regenerării". 
Ritmurile cosmice le subordonează pe cele umane, dar, aşa cum 
natura renaşte după ce a degenerat, există şi pentru om speranţa 
renaşterii, a intrării într-un timp ciclic (dacă nu individual, cel 
puţin colectiv). „Chaque peuple, avec sa mămoire des grandes 
dates de son histoire, de l'apogee et de la dăroute de ses dynas- 
ties, vit la menace d'un dăclin et l'esperance d'une puissance" 
(Attali, 1983,13). El socoteşte că, din miturile şi limbile civiliza¬ 
ţiilor primitive, se poate reconstitui practica timpului. 

Prima măsură a timpului a fost dictată de necesitatea de a 
controla invizibilul, care este o parte a Sacrului. Cea de-a doua 
măsură au constituit-o istoriile zeilor, desfăşurate într-un timp 
primordial; existenţa unui act primordial face ca timpul să se 
eşaloneze în cicluri favorabile în mod inegal activităţilor umane. 
Există, deci, nu numai un model geometric simbolic şi un curs 
al timpului, ci şi o calitate a lui, imprimată de esenţa sa sacră, 
în societăţile care mai păstrează esenţa sacră, timpul există prin 
activităţile care îl mobilează şi prin miturile care îl descriu. Ca şi 
M. Eliade, Jaques Attali ajunge la concluzia că: „La Nature four- 
nit l'institution du sacră et le sacră divise la Nature. Les Dieux 
prennent alors le controle du temps des hommes qui miment 
dans leur vie celui des Dieux" (Attali, 1983, 16). Preocupat de 
perspectiva devenirii, autorul eseului afirmă că „L'avenir est 
dangereux s'il n'est pas răpătition du passă" (Attali, 1983, 18). 
Dar acest fapt trebuie să aibă loc numai cu intervenţia cuiva 
„drag zeilor", care să medieze reluarea cursului temporal. Func¬ 
ţia mitului este, conform părerii lui Attali, aceea de organizare 
repetitivă a timpului şi de jalonare a datelor sacrificiale sau ale 
ciclurilor reînceperii, când viitorul se leagă de trecut. 

Se impun, fără îndoială, concluziile la care ajung, deopo¬ 
trivă, M. Eliade (1992) şi R. Girard (1995) cu privire la rolul revi- 
talizant şi echilibrant al violenţei: „Le systeme du Sacră joue lâ 
son va-tout, au moment ou il libere la violence; il y a rupture du 
temps et on revit le mythe fondateur, le temps des Dieux" 
(Attali, 1983, 20). 

Ce se întâmplă, însă, cu cele două tipuri de organizare a 
timpului deja amintite? Organizarea repetiţiei nu exclude ire¬ 
versibilul, dimpotrivă: în interiorul fiecărui ciclu, timpul trebuie 
să curgă, să îmbătrânească, ordinea trebuie să se epuizeze. Ana¬ 
lizând constantele de dependenţă a timpului faţă de ordinea 
socială, Jaques Attali formulează următoarele puncte de vedere: 
timpul nu se reduce la măsura sa, are o existenţă ireductibilă la 
durata sa („La mesure du temps change avec l'ordre social et 
avec le rapport au monde" - Attali, 1983, 31). 

O societate nu există dacă violenţa pe care ar putea s-o exer¬ 
cite unii asupra altora nu este canalizată, circumscrisă în timp; 
o ordine socială nu este durabilă, decât dacă repetitivitatea are 
un sens (economic, religios, social). Conform acestor principii, 
timpul poate fi decupat în felii, se pot stabili limite între acte şi 
se pot înlocui cele ireversibile cu altele, menite să le atenueze. 
Aparent paradoxal, spaţiul se măsoară în timp: deplasarea linea¬ 
ră cere o anumită durată, conform căreia se etalonează celelalte 
în mod ritmic, intrând în timpul ciclic. Orice eveniment din afara 
timpului este un semn rău, al dereglării cosmice sau sociale, al 
succesiunii neobişnuite. Pentru ceea ce dorim să demonstrăm, 
este foarte important faptul că acţiunile omului, dictate de rit¬ 
murile cosmice, sunt cele care împart timpul în felii: „Le temps 
de l'homme - afirmă Attali - c'est sa vie meme. II fixe son hori- 
zon et gere son destin. II trace le cadre de ses entreprises et de 
ses ambitions. Dynastie, fete, recolte, puissance se jouent dans le 
d£cor qu'il plante et au rythme qu'il scande" (Attali, 1983,8 squ.). 


2.5. Asupra gândirii religioase 

Nu avem ambiţia de a epuiza - nici măcar de a cuprinde - 
toată literatura generată de această problemă. De altfel, ceea ce 
ne interesează este să stabilim anumite trepte ale devenirii gân¬ 
dirii religioase, trepte ce definesc vârste ale omenirii şi explică 
într-o bună măsură modificările de ordin funcţional şi structural 
ale obiceiurilor de care ne vom ocupa. 

Vom păstra ca dominant sensul propriu, strict etimologic al 
cuvântului religio de la verbul religare (= a lega, a ataşa). Aceasta 
pentru că, aşa cum am încercat să demonstrăm în capitolele 
anterioare, între lumea Sacrului şi cea a profanului se instituie o 
legătură cu implicaţii multiple, atât pentru modelarea celei din 
urmă, cât mai ales pentru conceperea şi imaginarea celei dintâi. 

Eseul de filosofie a culturii conceput de Emst Cassirer struc¬ 
turează trei stadii ale devenirii spiritului uman: cel al lui homo 
animal symbolicum, cel al lui homo memoratus şi cel al lui homo 
religiosus. 

Gândirea şi limbajul simbolice despre care am vorbit deja 
sunt capabile să definească un stadiu arhaic al umanităţii, cel în 
care se creează sistemul simbolic de concepere şi de evaluare a 
realităţii. 

Momentul următor este marcat de memorie, care repetă şi 
ordonează, localizează şi raportează diferitele momente ale tim¬ 
pului. Amintirea nu mai este o simplă repetare a trecutului, ci 
o renaştere, implicând un proces de creaţie şi de construcţie. 
Cassirer subliniază că nu este suficient să relevăm elemente izo¬ 
late ale experienţei trecute; trebuie să le re-culegem ( re-cueillir ), 
să le organizăm, să le sintetizăm, să le asamblăm într-un nucleu 
al spiritului. Numai astfel se explică atât sensul şi raţiunea 
miturilor şi ale religiilor, cât şi configuraţia lor asemănătoare. La 
rândul său, Ren£ Girard pune toate acestea pe seama existenţei 
unui sentiment şi a unei gândiri religioase, ce au existat din zorii 
umanităţii. 

Omul primitiv credea într-o solidaritate a vieţii fundamen¬ 
tală şi indestructibilă, depăşind multiplicitatea şi diversitatea 
formelor singulare, deci înrudirea tuturor formelor de viaţă este 
presupoziţia generală a gândirii mitice, după opinia lui Cassirer. 
în acelaşi mod se pare că priveşte lucrurile şi Ren6 Girard, când 
afirmă că riturile au ca obiect menţinerea statu-quo-ului, adică a 
unei stări de fapte-etalon. Mitul, povestea exemplară a Creaţiei, 
gestul primordial stă la baza gesturilor umane ce intră în sfera 
rituală. 

„Nous considerons la religion comme l'expression symbo- 
lique de nos ideaux moraux Ies plus ăleves et la magie comme un 
ensemble informe de superstitions. Si nous admettons un quel- 
conque rapport entre Ies deux, la croyance religieuse n'apparaît 
plus que comme l'expression d'une simple credulite supersti- 
tieuse" - susţine E. Cassirer (Cassirer, 1975,137). Astfel, religia 
preia şi păstrează, în formele ei cele mai dezvoltate şi mai rafi¬ 
nate, credinţa în magie, mai ales sub aspectul acesteia pe care îl 
socoteşte „inocent": magia albă. Miraculosul şi fascinantul, pe 
de o parte, venerabilul şi terifiantul, pe de alta, aparţin forţelor 
sacre, divinului sau diabolicului ascuns, şi ele au fost păstrate ca 
structuri fundamentale trecând dintr-un stadiu într-altul. Tre¬ 
cerea de la interdicţie la o formă mai evoluată ca mentalitate a 
însemnat găsirea nuanţelor Sacrului, reperarea impurului şi a 
misteriosului. A urmat modificarea subiacentă a tabu-urilor şi, 
în fine, distincţia dintre „violarea subiectivă" şi „violarea obiec¬ 
tivă" a unei legi religioase. Iată cum conchide Emst Cassirer, în 
termeni cu totul optimişti demonstraţia sa privind victoria sen¬ 
timentului religios asupra tuturor temerilor primitive: „Le sys- 
teme du tabou menace la vie de l'homme, aussi bien physique 
que morale, qui se trouve etouffee sous la pression constante de 
ce systeme. C'est alors qu'intervient la religion" (Cassirer, 1975, 
156). 

Contrar opiniilor contemporane, A. Leroi-Gourhan afirma 
că sistemele religios şi ştiinţific de explicare a lumii rezultă din 
atitudinea de echilibru dinamic dintre siguranţă şi libertate. Cu 
un deceniu în urmă, M. Eliade demonstrase că omului religios îi 
este proprie „dorinţa de a trăi într-un Cosmos pur şi sfânt", aşa 
cum era la început, când ieşea din mâinile Creatorului" (Eliade, 
1992, 63), că setea de real, dorinţa de consacrare îl determină 
„...să se instaleze la izvorul realităţii primordiale, când lumea 
era in stătu nascendi" (Eliade, 1992, 75). 

Dorinţa de certitudine am observat că acţionează şi atunci 
când o incintă este circumscrisă unui model, şi când un act este 
circumscris unui timp fast, şi când un element malign trebuie 
extirpat din comunitate, şi când un altul trebuie adoptat. 

Incertitudinea naşte violenţă, violenţă proliferată la infinit, 
spaimă de dezintegrare cosmică şi socială. Un lucru, odată 
numit, este luat în posesie, umanizat prin definire şi cunoaştere. 
Este evident că şi magia este o formă de cunoaştere, dar o formă 
de cunoaştere bazată pe o puternică tensiune - deci, ceea ce am 
putea numi tentaţia abisului, a cunoaşterii ultime pe care numai 
riturile magice o au. încercând o definiţie a acestora, Marcel 
Mauss formula: „Nous appelons ainsi tout rite qui ne fait pas 
pârtie d'un culte organise, rite prive, secret, mysterieux et 
tendant comme limite vers le rite prohibe" (Mauss, 1993, 16). 
Totodată, el observa imposibilitatea definirii magiei prin forma 
riturilor, d prin condiţiile care le produc şi care marchează locul 
lor în ansamblul habitudinilor sociale. 

Vom mai avea prilejul să discutăm şi în alte capitole condi¬ 
ţia magicianului, aceea de ins iniţiat, specializat, învestit tempo¬ 
rar cu facultăţi de comunicare cu Sacrul sau, aşa cum am arătat, 
„cineva drag spiritelor". Punctăm acum un lucru deosebit de 
important, ce constituie laitmotivul lucrării lui M. Mauss: „Une 
religion appelle magiques Ies restes d'anciens cultes avant meme 
que ceux-ci aient cesse d'etre pratiques religieusement. [...] 
Quand une religion est deposedee, pour Ies membres de la nou- 
velle figlise, Ies pretres deconsideres deviennent des magiciens" 
(Mauss, 1973,10). 

O altă concluzie - comună şi autorilor citaţi - se desprinde 
din analiza devenirii spiritului religios: „Les qualites mythiques 
dont il s'agit sont des pouvoirs ou donnent des pouvoirs. Â cet 
egard, ce qui parle le plus â l'imagination, c'est la facilite avec la- 
quelle le magicien realise toutes ses volontes" (Mauss, 1993, 26). 

încercăm să nuanţăm lucrurile afirmând că omului primitiv 
îi erau specifice numai teama şi fascinaţia, cutezanţa, interdicţii¬ 
le şi sacrificiul petiţionar. Omul religios cunoaşte deja ritmurile, 
îşi ordonează existenţa conform acestora, îmblânzeşte spaţiul şi 
timpul şi, proiectându-le în lumea sa, este capabil să re-creeze 
propria lume periodic. Cum de-a dreptul emoţionant formula 
M. Eliade: „Profunda nostalgie a omului religios este aceea de a 
locui într-o «lume divină», de a avea o casă asemănătoare «casei 

zeilor», aşa cum a fost ea întruchipată mai târziu în temple şi 
sanctuare" (Eliade, 1992, 63). 

Cosmogonia serveşte drept model oricărui gest de a face, 
atât în plan ontologic, cât şi în plan comunitar. Explicit sau im¬ 
plicit, orice gest sau act hotărâtor, orice trecere are ca model un 
eveniment unic, exemplar. Faptul că magia şi religia, ca trepte 
de evoluţie a legăturii Sacru/Profan, au un plan mitic comun 
a contribuit la păstrarea atâtor relicte în trecerea de la un stadiu 
de civilizaţie la altul. Cât priveşte înclinaţia spre magie, tentaţia 
unui alt tip de dialog cu Sacrul decât cel consacrat, aceasta ţine 
de un stadiu mai vechi al spiritului uman, în care fiecare contact 
era pus sub semnul incertitudinii, al amestecului de bine şi rău, 
al imprevizibilului şi hazardului. Toate acestea cer un alt tip de 
iniţiere, dar şi o altă constituţie spirituală, atrasă de perspectiva 
cunoaşterii şi de forţarea domeniului necunoscut, invizibil, ne¬ 
consacrat. Ceea ce a contribuit în mod hotărâtor la menţinerea 
unui plan magic (verbal şi gestual) a fost faptul că totuşi aparţine 
tradiţiei şi este acceptat de aceasta în cadrele gândirii simbolice 
despre care am vorbit. De aceea, nu este atât de importantă o 
clasificare a riturilor magice precum cea a lui J.G. Frazer, cât una 
funcţională, care să reflecte atitudinea comunităţii faţă de magie, 
ca şi funcţiile pe care colectivitatea i le recunoaşte. 


2.6. Mentalitatea arhaică şi modelele 
comportamentale 

Totuşi, reluând ideea profesorului M. Pop, trebuie să obser¬ 
văm că social înseamnă cultural, iar cultura implică modelarea 
conform unui tipar sacru. Mecanismele gândirii şi ale limbajului 
arhaice despre care am vorbit dezvăluie existenţa unui model 
sacru ce generează actele umane. Nimic nu poate fi conceput fără 
o raportare la exemplar, la actul întemeietor, cu atât mai puţin 
aceste complexe manifestări supuse ritmului cosmic ordonator. 
Dacă scopul obiceiurilor e acela de a păstra ordinea, echilibrul, 
evoluţia sau revenirea firească, atunci înseamnă că substratul 

lor este unul sacru, uneori mai evident, alteori mai încifrat. Fap¬ 
tul că unele gesturi sau formule au căpătat forţă de comunicare 
exclusiv interumană nu exclude existenţa unui plan mitic pan- 
generator, ascuns de perceperea anumitor sensuri ca fiind do¬ 
minante. Nu putem stabili când, de ce şi cum au trecut de la un 
cuplu de agenţi comunicanţi la altul toate faptele de cultură de 
care ne vom ocupa, dar, coroborând mai multe izvoare şi mai 
multe limbaje, vom încerca să interpretăm aceste glisaje funcţio¬ 
nale ce au antrenat modificări formale. 

Am afirmat într-un capitol anterior, citându-1 pe M. Eliade, 
că mitul cosmogonic serveşte drept exemplu pentru orice mod 
de a face. Să observăm, în cele ce urmează, în ce măsură obiceiu¬ 
rilor legate de naştere li se mai poate descoperi un asemenea 
model cu totul străvechi. 

Datele de care dispunem astăzi, fie că ne referim la izvoare 
scrise acum de un secol, fie la realitatea vie a satului contempo¬ 
ran, nu mai păstrează, cel puţin în mod evident, uşor detectabil, 
modelul unei hierogamii, al unei nuntiri cosmice. Planul mitic 
a existat, fără îndoială, altfel nu ne-am putea explica existenţa 
atâtor credinţe, gesturi, formule şi reflectarea lor în diferitele 
categorii ale folclorului. 

Fragmente ale mitului generator se păstrează în stratul între¬ 
gului sistem de protecţie magică - de la prescripţii şi interdicţii, 
până la magia incantatorie. 

în cazul obiceiurilor de la naştere se poate constata o foarte 
complexă ipostaziere a Destinului şi a Răului, direct proporţio¬ 
nale cu o anumită tentaţie a omului de a-şi face favorabile forţele 
sacre. Mai întâi fecunditatea cuplului, entitatea mamă-făt, apoi 
fiecare dintre aceştia în parte sunt ameninţaţi de spirite nefavo¬ 
rabile, de întruchipări malefice, aducătoare de neîmplinire, de 
spaimă şi chiar de moarte. Copilul însuşi e o prezenţă deconcer¬ 
tantă: el nu aparţine culturalului, vine în mod misterios dintr-o 
lume neştiută, tulbură cu prezenţa sa, pentru un moment, echili¬ 
brul comunităţii. Toate aceste atribute şi încă multe altele sunt 
comentate pe larg de către Irina Nicolau şi Ioana Popescu (1983), 
care circumscriu momentul şi protagoniştii naşterii unei teorii a 

numenului, aşa încât copilul devine o prezenţă numinoasă, fiind 
„învestit cu o aureolă de ambiguitate periculoasă şi folositoare 
în acelaşi timp". Aşadar, evenimentul însuşi este pus sub semnul 
Sacrului dacă luăm în considerare convergenţa sensurilor cu¬ 
vintelor numen, -inis (= putere, voinţă divină) şi sacer (= sfânt şi 
blestemat). 

Orice inexactitate rituală sau verbală putea aduce dezechili¬ 
brul, violenţa manifestată în lanţ. Cândva, componenta verbală 
cu finalitate magică era foarte bogată; mai apoi, gesturile, obiec¬ 
tele şi substanţele învestite cu forţe divinatorii, augurale şi magic 
profilactice au luat locul formulelor poetice. Astăzi, constatăm 
că toate aceste practici au o istorie a lor, sunt decriptate şi glo¬ 
sate prin naraţiuni şi raportări la real: se povesteşte şi se explică 
de ce se face, ce se întâmplă când nu se face un lucru, luând ca 
etalon întâmplări ce ar putea să pară stranii, alteori să ţină de 
domeniul patologicului. 

Cele mai substanţiale şi, totodată, surprinzătoare informaţii 
ni le furnizează analiza paralelă a obiceiurilor cu caracter agrar 
şi a celor familiale. Fondul mitic arhaic dezvăluie o paradigmă a 
începuturilor pe care se ordonează actele umane şi cele naturale 
deopotrivă. Ritmurile acestora se suprapun, se confundă uneori 
- nu întâmplător -, se influenţează reciproc. Pentru o analiză 
paralelă avem nevoie atât de dezvăluirea modelelor structurale 
şi funcţionale, cât şi de o bună cunoaştere a limbajelor specifice 
ale acestor două grupuri de obiceiuri pe care le vom numi, gene¬ 
ric, obiceiuri de început. 


2.7. Cuplul modelator fertilitate / fecunditate 

Analizând complexele ceremoniale şi obiceiurile amintite - 
cele familiale şi cele calendaristice - putem, deci, stabili trei serii 
de coordonate care le subsumează valoric şi le definesc. E vorba 
despre perechile Sacru/Profan, cosmic/uman, fertilitate/fecun¬ 
ditate. Acest din urmă cuplu de valori stă la baza unora dintre 
obiceiurile care marchează trecerea dintr-un anotimp într-altul. 

dar şi de la o vârstă la alta: Este vorba nu numai despre o trecere 
fizică a unui prag temporal, ci şi despre o schimbare calitativă. 

Timpul şi spaţiul purificate la trecerea dintr-un an într-altul, 
existenţa microcosmică - a satului tradiţional românesc - sunt 
modelate după tiparele arhaice ale Marii Creaţii. Tot ca o înte¬ 
meiere, ca o fondare, este perceput orice gest cu finalitate agrară, 
ca şi orice act de uniune şi omologare în plan uman. 

Aceste complexe rituale au fost analizate atât din punctul 
de vedere al funcţiei şi finalităţii lor (c/. van Gennep, op.cit.), cât 
şi din acela al constantelor semantice (Evseev, 1987). Pentru o 
precizare de termeni, vom nota că „obiceiurile au un caracter ac¬ 
centuat normativ" (Şeuleanu, 1985), principalele lor funcţii fiind 
acelea de transmisie, de comunicare a experienţei colectivităţii, 
apoi de modelare a unui comportament social în plan moral şi, 
în sfârşit, de definire a statutului individual în raport cu cel al 
grupului. Altfel spus, din perspectiva riturilor de trecere, obice¬ 
iurile sunt, deci, modele culturale şi comportamentale create pe 
fundamentul gândirii mitice şi al practicii magice de colectivită¬ 
ţile etnice. Semiotic, obiceiurile prezintă un număr de semnifi¬ 
caţii şi de forme de expresie descifrabile numai prin raportare la 
întregul ansamblu al gândirii mitico-simbolice tradiţionale, o 
suită de coduri îmbinate, aşa încât totul să poată converge către 
un sens primar, din care apoi transpar - rând pe rând - sensuri 
derivate, figurate şi simbolice {cf. Şeuleanu, 1985). 

Punând, aşadar, faţă în faţă cele două perspective - cea 
funcţională şi cea semiotică - punctul de sprijin al analizei obi¬ 
ceiurilor îl constituie gândirea mitică arhaică şi tradiţională, 
încifrată în simboluri magice şi în gesturi rituale. 

De aceea, vârstele omului şi obiceiurile calendaristice pot fi 
analizate în paralel, descoperindu-se similitudini importante. 
Acestea sunt de ordin temporal (ambele grupuri de acte mar¬ 
chează un moment important, necotidian), magic (este operantă, 
de obicei, magia prin analogie), funcţional (scopul complexelor 
magico-rituale este acela de a apăra omul şi culturile de elemen¬ 
tele malefice, eventual de a le vindeca de contactul cu ele, de a 
le asigura existenţa firească, pusă sub semnul rodirii). 

Aşa cum arăta Dumitru Pop (1989, 21), „Unele asemănări 
sunt genetice, altele rezultă din transferuri de la un ciclu la altul 
sau sunt datorate timpului încărcat de sacru în care se desfăşoa¬ 
ră". Pe de altă parte, pot fi analizate obiceiurile calendaristice - 
în speţă, cele agrare - şi ceremonialele vieţii de familie şi din 
perspectiva actanţială, a participării unor performeri principali, 
temporar învestiţi cu forţă magică, divinatorie, auspicial-augu- 
rală. în fine, mergând în profunzimea analizei semiotice a pla¬ 
nului magico-ritual, sunt demne de relevat câteva similitudini 
în privinţa prezenţei unor obiecte şi substanţe cu virtuţi apotro- 
paice, profilactice şi curative, auspiciale şi augurale. 

Vom lua ca eşantion obiceiurile agrare de primăvară, în 
paralel cu cele din ceremonialul naşterii, încercând să conturăm 
fondul mitic primar şi să detectăm - prin reminiscenţele sale 
păstrate în aceste contexte - gândirea magico-simbolică ce le-a 
conferit durabilitate şi constanţă semantică. 

Timpul sacru al semănatului şi al procreării sunt, deopotrivă, 
încărcate cu valenţe pozitive şi negative. Este interesantă inter¬ 
ferenţa de simboluri ce vin să se suprapună şi să se completeze, 
ca şi statutul marcat de puritate al actanţilor. 

Timpul fast operează în ambele cazuri: există zile în care 
sunt procreaţi băieţi, respectiv fete, momente din an sau din lună 
legate de ciclul aştrilor sau de sărbători sunt hotărâtoare din 
acelaşi punct de vedere. Prescripţiile privind pornitul plugului 
sunt circumscrise unei date clar formulate, legată deopotrivă de 
cultul fertilităţii, şi de cel al morţilor: „lunea cea mai apropiată 
sărbătorii Sfinţilor Mucenici". Zilele de marţi şi sâmbătă, pre¬ 
cum şi „Vinerea Seacă" şi sărbătorile mari, sunt toate nefaste atât 
pentru semănat, cât şi pentru procreare. „Bărbatului îi era inter¬ 
zisă procrearea în stare de ebrietate", iar plugarul trebuia să fie 
„curat la haine şi la trup, să se spele pe mâini şi să stropească 
sămânţa cu apă curată sau cu agheazmă" (Pop, 1989, 18). Este 
interesantă aici, din perspectiva formării unui comportament 
social moral bazat pe valori exemplare, ideea că starea de ebrie¬ 
tate, necurăţenia - ceea ce include, adeseori, o anumită ţinută 
cvasi-ceremonială - ar atrage efecte negative în plan individual, 
dar şi comunitar. 

Obiectele cu valoare magică şi simbolică precum secera, 
cuţitul şi fierul plugului plasate în momentul procreării sub pat, 
aduc în tinerele familii sau în cele care au numai fete, urmaşi de 
sex bărbătesc (1). în afara faptului că sunt simboluri culturale, 
obiectele de mai sus aduc atributele apotropaice ale fierului, 
fapt confirmat de prezenţa lor atât în riturile casnice din ajunul 
Crăciunului, cât şi în cazul unor naşteri grele sau atunci când 
copilul trebuia să fie apărat de spiritele rele sau când mama îşi 
pierdea laptele. Nu este lipsit de interes faptul că obiectele de 
fier, de obicei unelte, erau puse în prima scaldă a nou-născutului 
pentru ca, prin contact, el să capete însuşirile acestui element. 

Sunt prezente, de altfel, şi stihiile la începutul creaţiei împli¬ 
nite de om, fie că rodul ei este holda, fie că vor fi pruncii. Astfel, 
plugul se afumă cu tămâie, boii trec peste un vas cu jăratec şi 
tămâie, holdele tinere sunt afumate la anumite date (pentru a 
alunga strigoii ce le puteau lua mana). Vrăjile se mai făceau cu 
foc de uscături, unghii de mort, cu gunoi şi cenuşă din vatră, cu 
„pozdării de cânepă" (Pop, 1989,12 scju.) în zile de ajunuri mari 
(Crăciun, Anul Nou, Bobotează sau în zilele de Sf. Trif, Alexii 
etc). Esenţiale ni se par gesturile (mişcarea circulară), substanţele 
magice, cuvintele cu încărcătură apotropaică, contextul tempo¬ 
ral, dar şi cel actanţial (gospodarii casei, plugarul şi femeia lui). 

Păstrarea sarcinii este asigurată numai de persoane cu rol 
magico-medical (dublat ceremonial) foarte bine definit: moaşa 
de neam, naşa şi, în cazuri extreme, descântătoarea. Antidoturile 
sunt aceleaşi, ele având o eficienţă circumstanţială (descântecele 
şi practicile magice) sau permanentă („tortul de învăţătură", ce 
închide într-un cerc magic fătul în pântecele matern, amuletele 
cu tămâie, usturoiul, aţa roşie, grâul, sarea, busuiocul, cărţile 
sfinte, omoloage „slujbelor de secetă"). 

Legarea rodului corespunde „stării darului", ambele mo¬ 
mente fiind de o mare şi decisivă potenţialitate sacră. Acestea 
sunt subliniate de rituri negative (interdicţii), dar şi pozitive 
(prescripţii) simetrice în sistemul de obiceiuri analizate. Femeile 
şi fetele nu torceau, nu coseau, nu fierbeau rufe, nu depănau 
lână în asemenea momente critice cum erau zilele de 25 martie 

şi 23 aprilie: era un prilej de a îndeplini gesturi purificatoare 
(udatul fetelor şi al semănăturilor, al femeilor sterile) şi apotro- 
paice (împodobirea caselor cu măceş, frunze de leuştean, mes¬ 
teacăn, unsul uşilor cu usturoi, pentru a apăra microuniversul 
casnic de strigoi şi strigoaice, ce puteau lua mana semănăturilor, 
a vitelor, dar şi fecunditatea cuplurilor). La fel procedau femeile 
aflate „în stare binecuvântată", care nu aveau voie să toarcă, să 
depene lână, să ofere apă celorlalţi, să privească sau să asculte 
lucruri urâte. 

Un alt moment de maximă potenţialitate sacră este naşterea 
propriu-zisă, aşa cum e şi îngroparea în brazdă şi apoi rodirea 
seminţelor. Acest moment de cumpănă, în care spiritele malefice 
sunt deosebit de active, cere instituirea unei reţele de protecţie 
prea bine cunoscută pentru a mai insista asupra ei. Vom aminti 
numai faptul, relevat de Irina Nicolau şi Ioana Popescu, că 
„...grupul reacţionează în dublu sens: o tendinţă de recul şi o 
a doua, de luare în posesie şi de dominare" (Nicolau şi Popescu, 
1983, 59) şi izvorâte din însăşi esenţa numinoasă a momentului 
şi opunându-se perfect, ca atitudine umană, sacralităţii manifes¬ 
tate bivalent (pozitiv şi negativ). 

De un interes deosebit este şi momentul primirii Ursitoare¬ 
lor, moment de interferenţă a celor două planuri, de comunicare 
a Umanului cu Cosmicul şi chiar, pentru o clipă, a suprapunerii 
modelului exemplar peste existenţa individuală. Cina Ursitoare¬ 
lor este o ofrandă - ca gest în sine. E un gest raportabil la ofran¬ 
dele de Moşi, la oferirea colacului lui Crăciun colindătorilor, la 
vrăjile însoţite de ajunare şi purificare din preajma sărbătorilor 
de peste an, „un dar cămătăresc" oferit Sacrului (c/. R. Caillois, 
1983 şi supra). Urseala este, în plan uman, individual şi colectiv, 
confirmarea, acceptarea, integrarea de către forţele sacre a exis¬ 
tenţei nou-născutului, deci ea poate fi negativă sau pozitivă. De¬ 
pinde de comportamentul actanţilor principali dacă Ursitoarele 
vor fi favorabile sau nu, de respectarea unor cerinţe de ordin 
comportamental magic şi ceremonial. 

Iniţiaţii (moaşa), genitorii (părinţii) sau giranţii în ordine 
sacră spirituală (naşii) au dreptul de a media acest contact între 

cele două lumi. O legendă culeasă în Moldova vorbeşte despre 
primirea Ursitoarelor grâului şi despre ascultarea urselii de către 
plugar: „...numa' iac-o vinit Ursâtorili cari ursă pământu sî 
rodeascî... Ş-aşa o fost cu norocu pământulu' cân' să ursău pă- 
mânturli, ca şî pi ursâta cân' vine la copchil di ursă..." (Berdan, 
1989,124). 

Perspectiva mitologică este evidentă: aceloraşi puteri li se 
supun şi glia, şi omul, sau, altfel spus, omul rodeşte şi este ursit 
ca şi glia, al cărei model l-a păstrat din momentul Marii Creaţii. 

Pentru legătura organică a celor două momente din obice¬ 
iurile şi ceremonialele analizate, pledează mai ales naşterea pe 
pământ sau brazdă înverzită, botezul cu pământ, aşezarea copi¬ 
lului pe pământ, stropirea purificatoare şi scalda rituală cu apă 
rece, neîncepută, afumarea lui cu păr de sălbăticiune când este 
speriat sau prins de plânsori şi a pelincilor ce au intrat în contact 
cu duhurile nopţii. 

Este vorba despre un ansamblu de gesturi magic profilac¬ 
tice, curative şi augurale îndeplinite de personajele învestite cu 
forţe divinatorii prezentate mai sus. Credem că, mai târziu, 
funcţia lor magico-medicală a fost dublată de cea ceremonială, 
de aici derivând relaţii de tip social (înrudirea consanguină patri- 
liniară obligatorie a moaşei, în sudul ţării, unde era, se pare, şi 
naşă, apoi năşia). Acest fapt ar putea fi un reflex al interesului 
familiei, neamului şi comunităţii la păstrarea echilibrului, prin 
garantarea absolută a respectării datinei şi a gesturilor magico- 
rituale. 

Contactul cu stihiile - apa, focul şi pământul - se realizează 
ca element de purificare atât în obiceiurile agrare, cât şi în cere¬ 
monialele familiale, nu numai ca simple şi fireşti modalităţi de 
încadrare în tradiţie, ci în virtutea a ceea ce am putea numi plan 
mitic fundamental comun. 

Prezenţa unor semne ale belşugului în desfăşurarea efectivă 
a ceremonialului naşterii este suficientă pentru a transmite - 
direct şi eficient - fertilitatea pământului oricărui nou-născut. 

în acest sens, grâul, pâinea, colacul, tărâţa sunt prezente în 
tot complexul de purificare, consacrare, integrare şi protejare a 

copilului de la prima scaldă (pentru a fi bun ca pâinea şi mănos 
ca grâul), până în momentul botezului, ca „plată a ostenelii" na¬ 
şilor şi moşilor, ba chiar şi după aceea (la cumetrie şi la primul 
tuns). Grâul şi pâinea sunt prezente în întregul complex magic 
de protejare a nou-născutului. Alături de sare şi de tămâie, aces¬ 
tea constituie primul talisman prins la faşa copilului (11). Pâinea 
şi sarea protejează, în absenţa mamei, tot atât de bine ca şi fierul, 
creanga de măceş sau lâna roşie, nu numai de deochi, ci şi de 
Mama Pădurii, de Striga - ce l-ar putea înlocui sau îmbolnăvi. 
Fiecare sărbătoare a naşilor şi moşilor este însoţită de prezenţa 
colacilor, astăzi a torturilor şi a prăjiturilor, ca formă de dar şi de 
comensalitate, de răsplătire şi urare simbolică (cf. Gazda, 1975; 
Grămadă, 1986). 

Orice trecere implică puritate, dar şi cucerirea unei condiţii 
superioare, concretizată fie în capacitatea de a procrea, fie într-o 
existenţă îmbelşugată. Totuşi, nu putem pune semnul egalităţii 
între apă doar ca simbol al purificării şi grâu doar ca simbol al 
fertilităţii, pentru că aceste două prezenţe sunt plurivalente, aşa 
cum am văzut. Contextul ritual şi ceremonial dictează asupra 
unei asemenea interpretări, iar noi nu-1 putem nesocoti. Glisarea 
planurilor de la magic la ritual, la augural şi auspicial a făcut ca 
funcţiile spectaculare ale obiceiurilor analizate să devină domi¬ 
nante. 

După cum arăta distinsul profesor clujean: „Privite în acest 
fel, obiceiurile celor două mari cicluri nu numai că sunt foarte 
înrudite ca structură şi semnificaţie, dar ele se şi dezvoltă para¬ 
lel, într-o veritabilă simetrie, a cărei explicaţie ultimă o constituie 
[...] acea viziune unitară a omului arhaic asupra vieţii naturii şi 
a propriei sale vieţi" (Pop, 1989, 22). 

Capitolul III 


NAŞTEREA: 

PĂTRUNDEREA ÎN CULTURAL 


3.1. Obiceiurile ca acte de comunicare 

Am arătat în capitolul anterior că geneza gândirii se leagă 
de cea a limbajului - verbal şi gestual - şi că definitorii pentru 
om sunt gândirea şi limbajul simbolice. Totul se bazează pe o 
percepere a ritmurilor şi pe încercarea de a le figura. Descoperiri 
din ultimul deceniu în domeniul psihologiei infantile (c/. Suliţea- 
nu, 1980) arată cum, în devenirea individului, limbajul muzical 
şi cel verbal au un punct de plecare comun, în afara acestora 
mişcarea, perceperea kinestezică a vorbirii şi a muzicii slujind 
exprimării în modul cel mai concret cu putinţă. La baza vorbirii 
muzicalizate stă perceperea ritmului. Dar ritmurile sunt creatoa¬ 
re de forme (Leroi-Gourhan, 1983 şi infra) şi, întorcându-ne de la 
copilăria individului la cea a umanităţii, aflăm forme de expri¬ 
mare a relaţiilor cu Sacrul sau a celor interindividuale în cadrul 
cărora concură mai multe tipuri de limbaj. 

Comentând acest fapt, Leroi-Gourhan conchide: „Muzica, 
dansul, teatrul, situaţiile sociale trăite şi mimate aparţin imagi¬ 
naţiei, adică proiectării asupra realităţii a unui fascicul ce lumi¬ 
nează din punct de vedere uman simpla desfăşurare zoologică 
a situaţiilor omeneşti; ele sunt veşmântul comportamentelor 
sociale şi interindividuale înscrise în normele biologice cele mai 
generale, proprietatea intimă a limbajului în măsura în care aces¬ 
ta se opune tehnicităţii manuale" (Leroi-Gourhan, 1983, II, 122). 

Aplicând principiile şi terminologia lingvisticii, Mihai Pop 
(1976, 4) defineşte limbajul ca fiind „un mecanism activ al vieţii 
sociale, un mecanism creator de cultură". Aceste acte de comuni¬ 
care aparţin mecanismului social şi dispun de un limbaj propriu, 
un limbaj activ în care, „pe lângă cantitatea de informaţii comu¬ 
nicată, cantitatea de acţiune este mult mai mare decât în orice 
act de limbaj verbal" ( ibidem ). Ele dispun de un limbaj complex 
ce ne obligă să-l studiem ca atare, încercând să înţelegem toate 
componentele lui şi rostul îmbinării acestora. 

Vom observa, mai întâi, o comunicare de tip arhaic între pla¬ 
nul sacru şi cel uman, specifică poeziei de ritual şi ceremonial, 
dar şi gesturilor cu finalitate magică, care antrenează şi obiecte şi 
substanţe cu asemenea virtuţi. Avem, deci, de-a face cu un limbaj 
gestual, cu un altul verbal - acestea putând fi concomitente -, apoi 
cu unul al obiectelor, ce le poate dubla pe celelalte două sau poate 
constitui un nucleu semantic total separat. Despre poezia cu ca¬ 
racter ritual, M. Pop şi P. Ruxăndoiu (1978, 132) afirmă că este 
o poezie cu caracter străvechi, „...devenită mai târziu prepon¬ 
derent ceremonială sau cu funcţii spectaculare, dar care nu este 
niciodată interpretată în afara obiceiului". 

Se conturează deja un al doilea tip de comunicare: cea inter- 
umană. Ea este generată fie de schimbarea rostului funcţional al 
comunicării cu Sacrul, fie de raporturi, relaţii, ierarhii umane, 
concretizându-se în formule de politeţe ceremonială, dialoguri 
formalizate, termeni de adresare, toate înscrise în buna-cuviinţă 
tradiţională. La acestea se adaugă gesturi şi schimburi de daruri 
ce devin mărci simbolice ale unor relaţii stabilite cu prilejul unor 
consacrări comunitare. 

Trebuie să subliniem aici rolul de acte de comunicare pe 
care îl au relaţiile interumane însele. înrudirea era, pentru membrii 
comunităţilor arhaice şi tradiţionale, un tip spedal de comuni¬ 
care ce implica un trecut comun, un strămoş întemeietor, spaţii 
de convieţuire şi de cult aferente şi posibilitatea şi chiar obliga¬ 
ţia cultivării altor relaţii decât cele consanguine şi de afinitate. în 
satele româneşti, sistemul de comunicare prin înrudire este foarte 

complex. în analiza noastră, vom face apel nu numai la relaţiile 
stabilite prin căsătorie şi prin descendenţă comună, d şi la tipuri 
de înrudire spirituală precum sunt: năşia şi înfrăţirea. 

în sfârşit, există un tip de limbaj care caracterizează creaţii 
ce dispun de valenţe estetice. Faptul că în substratul de imagini, 
idei, motive şi funcţii ele mai păstrează semnificaţii străvechi de 
sorginte iniţiatică, magică etc. se datorează preexistenţei unui 
fundament mitic comun cu acela al poeziei de incantaţie pro- 
priu-zisă. 

De asemenea, devin foarte importante naraţiunile contem¬ 
porane, care glosează pe marginea actelor îndeplinite sau re¬ 
descoperă configuraţiile mitice pierdute o dată cu destrămarea 
structurilor poetice ce însoţeau practicile magice. Codul poetic 
nu ne va permite, însă, să reconstituim decât parţial substratul 
mitologic, în schimb vom putea înţelege unele reflexe şi trans¬ 
ferări de materie rituală ce au devenit motive poetice. 


3.2. Obiceiuri de început 

Obiceiurile legate de începutul anului sunt la fel de intere¬ 
sante ca material de comparaţie şi dezvăluie esenţa sacră a ges¬ 
tului şi a cuvântului îndeplinite în momente cruciale. Dacă ne 
referim la faptul că începutul existenţei, ca şi cel al anului, este 
pus sub semnul ghicirii şi al interpretării viitorului, al invocării 
spiritelor favorabile în aceste momente încărcate de potenţe ma¬ 
gice, observăm că mijoacele de comunicare şi protagoniştii, obiec¬ 
tele magice, formulele şi gesturile prezintă asemănări evidente. 

Existenţa unui strat profund de mentalitate arhaică pune pe 
acelaşi plan naşterea unui nou individ şi renaşterea naturii, 
întinerirea şi purificarea timpului şi a spaţiului la început de an. 
Se instituie, aşadar, un dialog între planul sacru şi cel profan: se 
deschid cerurile şi forţele ascunse ale destinului se întrupează. 
Ele simt invocate, le sunt aduse jertfe sau, atund când sunt prea 
de temut, sunt ocolite, ba chiar se creează o reţea de protecţie 

magico-verbală, gestuală şi obiectuală. Noaptea Anului Nou şi 
prima zi din an prefigurează meteorologic şi prevestesc destinul 
familiei şi bogăţia recoltei. Tot aşa, momentul naşterii, condiţiile 
atmosferice, semnele astrale şi incidentele care au însoţit-o sunt 
interpretate ca purtătoare de informaţii despre viitor, destin, de¬ 
spre celelalte momente de trecere. 

Comunicarea cu planul sacru nu mai implică, în ultimele 
decenii, formule şi invocaţii, rituri prohibitive explicite, obiecte 
şi substanţe consacrate ce constituiau ofranda. Nu putem, însă, 
afirma că fondul străvechi s-a pierdut, atâta vreme cât există o 
bogată serie de naraţiuni explicative, o reţea de protecţie exclu¬ 
siv gestuală, un patronaj exclusiv al întruchipărilor Destinului 
asupra celorlalte momente de trecere, însoţit uneori de magie 
gestuală şi verbală. Nu întâmplător, de Anul Nou se fac vrăji de 
ursită, înainte de căsătorie se caută ghicirea ursitului (ursitei), 
boala sau moartea sunt puse şi pe seama urselii. în fond, fiecare 
dintre momentele invocate este un încqjut. Faptul că Ursitoarele 
nu mai sunt invocate la naştere credem că ţine tocmai de forţa 
lor extraordinară. Teama unui contact nemijlocit ( i.e ., de necon¬ 
trolat) cu Sacrul, lipsa unui mediator atât de puternic, încât să 
fie imun, ca şi convingerea că acţiunea lor este oricum iminentă 
au făcut să dispară celelalte mijloace de comunicare de ordin 
magic. în schimb, naraţiunile despre Ursitoare au efectul unei 
iniţieri, al creării unei protecţii magice. De la o comunicare Sa¬ 
cru/Profan s-a ajuns la una interumană, ce „ecranează" cumva 
contactul cu forţa, violenţa şi capriciul celui dintâi. Teama şi 
tentaţia sunt cele două dominante ale subordonării omului faţă 
de Sacru, de aceea unele dintre cele mai vechi reprezentări ale 
acestuia sunt atât de puternice, încât practic îşi regenerează cul¬ 
tul prin modalitatea cea mai veche de rememorare: naraţiunea 
mitologică. 

Desigur că evoluţia formelor de manifestare ale gândirii şi 
limbajului simbolice nu mai permite azi cercetătorului regăsirea 
cuplului cosmic generator, nid a naşterii exemplare. Tiparele 
sacre s-au distilat, însă, în tot ceea ce înseamnă obicei de început, 
astfel încât se poate reconstitui un model al acestora. 

Mai întâi, trebuie să subliniem că toate obiceiurile amintite 
mai sus se bazează pe o percepere a lumii sub aspectul ei de rea¬ 
litate ritmică: succesiunea anotimpurilor şi a anilor, ciclul fertili¬ 
tăţii telurice şi traiectul existenţial uman implică etape şi treceri, 
acumulări şi debuşeuri de energie, toate supunându-se unui 
singur model: cel al Creaţiei. 

Fundamental în perceperea acestor fenomene naturale, in¬ 
dividuale şi sociale este timpul. Există, în mentalitatea arhaică şi 
în cea tradiţională, un timp al tuturor întâmplărilor, un timp fast 
şi, deci, favorabil. Orice iese în afara lui este destinat să tulbure 
echilibrul, să aducă violenţa impură. Timpul ciclic, exemplar, 
slujeşte ca etalon celui linear, de aici asemănările ce se impun pe 
diferite planuri între obiceiurile agrare şi cele de trecere în noul 
an, pe de o parte, şi cele familiale, pe de altă parte. Amold van 
Gennep vorbea, în lucrarea sa Les rites de passage, despre trei 
stadii ale trecerii: momentul desprinderii de vechea stare, cel de 
pendulare între trecut şi viitor şi, în fine, cel al integrării în noua 
stare: „Je propose de nommer en cons4quence rites pr&iminaires 
les rites de săparation du monde antârieur, rites liminaires les 
rites exăcutăs pendant le stade de marge, et rites postliminaires 
les rites d'agr4gation au monde nouveau" (Gennep, 1909, 38). 

Prezentul sau liminalitatea este, aşadar, momentul cel mai 
de temut, căci, aşa cum arătam, se ştie la ce se renunţă, însă nu 
se poate prevedea devenirea. Iată de ce cercul care se închide în 
prag de An Nou, momentul imediat al venirii pe lume a copilu¬ 
lui, ca şi acela când „leagă" holda sunt încărcate cu potenţiali¬ 
tate sacră. 

Individul nu aparţine încă lumii formelor, culturii, vine din- 
tr-un dincolo profund incert, ce evocă mentalităţii tradiţionale 
spaima de haosul primordial. Asemenea şi sămânţa, care poate 
fi rodnică sau poate ucide, murind şi ea. Asemenea şi anul ce 
începe, care poate fi total sau parţial nefavorabil. Nimic din ceea 
ce nu este purificat şi consacrat nu poate fi durabil şi nici nu 
poate garanta echilibrul dorit de comunitate. Aceste două tipuri 
de rituri simt dominante în momentul echilibrului labil dintre 
trecutul şi viitorul unei stări (statut). 

Recunoaştem, aşadar, un model cultural pe care, date fiind 
complexitatea şi eterogenitatea lui, nu-1 vom numi mitologic. 
Acesta este valabil ca fundament de concepere a lumii tuturor 
obiceiurilor enumerate. Acesta se constituie pe baza cuplurilor 
de valori Sacru/Profan. Fertilitatea, ordinea manifestată tempo¬ 
ral, echilibrul între violenţa fondatoare şi cea în lanţ sunt deopo¬ 
trivă atribute ale lumii modelatoare şi ale celei modelate. Dacă 
în ele recunoaştem cultul Magnei Mater sau al cuplului fondator, 
al sacrificiului demiurgic, aceasta ţine de un demers mai profund, 
de ordin istoric, de arheologia culturală şi de mitologia compa¬ 
rată. Ceea ce ne interesează este, în fond, stratificarea faptelor de 
cultură, rostul funcţional efectiv al fiecărei componente. 

Până acum, am reuşit să stabilim câteva etape comune 
desfăşurării ample a obiceiurilor cărora le corespund modalităţi 
diferite de comunicare. 

Există, după părerea noastră (la nivelul exemplar al desfă¬ 
şurării lor, fără a mai fi valabile astăzi), momente de maximă 
comunicare cu Sacrul, bine marcate de rituri. 

Aşa simt momentele de pregătire intensă a trecerii, însoţite 
de invocaţii, rugăciuni, ofrande, practici curative (când e cazul) 
şi momentul liminal, de incertitudini şi aşteptare, când hazardul 
şi capriciul Sacrului se pot oricând instala. Primează, în această 
etapă, gesturile auspiciale şi modelatoare, prezenţa obiectelor şi 
a substanţelor magice şi, în mod obligatoriu, a persoanei media¬ 
toare, deci iniţiate. 

Actele ceremoniale - care implică prezenţa unei asistenţe 
pasive sau active - încununează anumite momente sau vin să 
completeze comunicarea cu forţele latente. Dincolo de implica¬ 
ţiile sociale, asemenea întruniri sunt acte de consacrare, de evaluare 
şi de luare în stăpânire de către comunitate a bunului material, 
cultural sau a individului în noul lui statut. Cele mai ample ce¬ 
remoniale sunt, fără îndoială, cele finale, ce subliniază atingerea 
ţelului general: ordinea culturală. 

Aşa sunt, de pildă, venirea cu rodin şi cumetria, ziua moşilor 
în Maramureş şi vizita la naşi de Lăsata Secului în sudul ţării, 
dusul colacilor la naşi şi masa familială de la primul tuns al co¬ 
pilului (după caz, ruptul turţii şi primirea cerceilor pentru fete). 

Observăm că aici nodul de semnificaţii este deosebit de 
bogat: aproape că, prin anumite simboluri şi gesturi, prin anu¬ 
miţi actanţi,cele două tipuri de obiceiuri se întrepătrund. Lucrul 
acesta se petrece întrucât funcţiei de integrare i se adaugă o alta, 
mult mai preţuită azi, cea augurală: cu cât darul este mai mare, 
opulenţa mesei în comun mai evidentă, obiectele şi substanţele 
magice mai multe şi mai preţioase, cu atât individului i se asi¬ 
gură un viitor mai îmbelşugat. 

Spre deosebire de mediul urban, unde valorile individuale 
sunt entităţi care nu comunică şi nici nu par a se influenţa, în 
mediul rural prosperitatea unui membru, echilibrul unei familii, 
recunoaşterea unui statut, manifestarea unor raporturi fireşti, 
evidenţierea unor calităţi demne de a fi urmate sunt tot atâtea 
motive de linişte, siguranţă, de confirmare a continuităţii. Dacă 
modelul arhaic, generator, este urmat întocmai înseamnă că 
pactul cu Sacrul continuă, că echilibrul se perpetuează etapă cu 
etapă. Chiar în condiţiile unor schimbări semantice, interpreta¬ 
tive şi, deci, funcţionale a ceea ce spun şi fac membrii comunită¬ 
ţilor tradiţionale se încadrează - fie şi numai prin simplele „aşa 
e bine", „aşa am apucat" - într-o paradigmă a datinei subordo- 
nându-se valorilor exemplare. Refuzul total al unor momente, 
individualismul extrem, conceperea vieţii ca pe un dat linear - 
fără stadii, etape şi treceri ce se cer marcate măcar ceremonial - 
înseamnă, întâi de toate, pierderea relaţiei cu Sacrul. Ritmurile 
nu se mai percep în mediul urban: timpul este exclusiv linear, 
un şuvoi care duce indivizii nediferenţiaţi ca vârstă, însemne şi 
statut, care nu le permite popasul şi dialogul, bucuria abstinen¬ 
ţei răsplătite cu o risipă nesăbuită de sărbători. Nici o sărbătoare 
individuală nu mai poate avea sensul primar (de trecere, de 
integrare, de armonizare la ritmurile cosmice) de vreme ce nu se 
face şi în numele unei consacrări comunitare şi nici conform unui 
model redutabil şi fascinant. Fragmentarea vieţii comunitare în 
„n" destine individuale face ca evenimente precum naşterea, 
căsătoria sau moartea să-şi piardă substanţa simbolică devenind 
adesea simple spectacole. 

3.3. Naşterea în cadrul riturilor de trecere 

Am văzut într-un capitol anterior care sunt mecanismele 
gândirii şi în virtutea căror impulsuri au acţionat oamenii socie¬ 
tăţilor primitive şi arhaice la venirea pe lume a unui individ. 

Să încercăm să găsim structura etapelor ce alcătuiesc, prac¬ 
tic, obiceiurile. Vom începe prin a nota că, în Naşterea la români, 
S.F1. Marian marca toate aceste momente intuind şi o anumită 
structură de rezervă a riturilor şi practicilor în caz de dezechili¬ 
bru sau de curs negativ al evenimentelor. Există, aşadar, în com¬ 
pletare, capitole dedicate sterilităţii, revers al „Stării darului", 
un altul intitulat „Pierderea", alături de „Naştere", altele pri¬ 
vind „Schimbarea numelui" şi „Mărturiile de la botez", alături 
de o descriere a ritualului creştin şi a ceremonialului familial. 

Astfel, opera cărturarului este completă şi complexă nu nu¬ 
mai prin intenţie, ci şi prin însăşi realizarea ei: nici o altă lucrare 
nu oferă toate faţetele momentului intrării în „lumea albă", aşa 
cum o face monografia de la sfârşitul veacului trecut. Este ade¬ 
vărat că acest moment nu era însoţit de elemente folclorice spec¬ 
taculoase, aşa cum remarca, pe bună dreptate, profesorul Mihai 
Pop (1976), însă privit din perspective multiple el ne oferă ima¬ 
ginea unei incertitudini: comunitatea nu investeşte încă nimic în 
noul ei membru, ci stă în expectativă, căci el nu aparţine încă 
sferei culturale, umanului modelat. 

O seamă de auspicii nu sunt clare ( e.g ., calitatea timpului 
ori împlinirea în mod impecabil a riturilor de purificare de către 
moaşă), de aceea se aşteaptă noi mediatori pentru a le interpre¬ 
ta, comenta, influenţa. (Ar fi de cercetat şi de scris o întreagă 
lucrare despre ce, cât, cum, când şi cine comentează într-un sat 
şi într-o familie la o naştere!...) Ne vom limita să stabilim doar 
câteva repere ale acestui rol coercitiv al comunităţii dincolo de 
care bănuim că veghează cei iniţiaţi, mediatorii şi raisonneur- ii... 

„în obiceiurile în legătură cu naşterea, momentele tradiţio¬ 
nale esenţiale sunt de domeniul purificării, al consacrării în noua 
stare şi al urării, propiaţiunii" - apreciază Mihai Pop (Pop, 1976, 
128). Lucrurile nu sunt atât de simple pe cât par, întrucât, din 

punct de vedere real, există două etape care implică o circum¬ 
scriere în sfere diferite. Limba franceză dispune de două cuvinte 
ce se suprapun celor două etape: accouchement (acţiunea mamei 
de a da naştere) şi naissance (acţiunea nou-născutului de a pă¬ 
trunde în existenţă), la fel şi limba engleză: delivery/birth. 

în acelaşi timp, este vorba despre miracolul germinaţiei şi 
al maternităţii, al intrării în temporalul şi în spaţialul umanului, 
venind nu se ştie de unde şi de a fi acceptat, iniţiat şi integrat de 
către comunitate. Indiferent de tipul de civilizaţie, aceste două 
sensuri sunt cumva vectoriale - de aici „rezultanta zero", adică 
echilibrul stabil, declarat şi recunoscut de după împlinirea tutu¬ 
ror rânduielilor. Este firesc, aşadar, să primeze riturile de separare , 
de purificare , de modelare - prin gest şi cuvânt - şi cele de investire 
cu toate acele facultăţi menite să-i asigure nou-născutului o con¬ 
diţie similară celorlalţi membri ai comunităţii. 

Dintr-o altă perspectivă, arătam într-un capitol anterior că 
omul contemporan a pierdut tocmai aceste raportări, că destinul 
şi-l percepe exclusiv în raport cu el însuşi, nu cu comunitatea, că 
trecerile ce implică acumulări calitative nu se consumă fără inter¬ 
venţia coercitivă a celorlalţi. Revenim apreciind în mod deosebit 
cadrul de discuţie aplicat de Tiberiu Graur (1978) în articolul 
„Schimbări structurale şi funcţionale în sistemul obiceiurilor de 
familie". Relaţia model de gândire/model comportamental prezintă 
o evoluţie în raport cu comportamentul propriu-zis în cadrul 
momentelor-prag: „Mutaţiile din cadrul sistemului de credinţe, 
lente sau rapide, slăbesc rigiditatea modelului comportamental 
arhaic înlesnind inovaţiei să modifice «şabloanele» acestuia, să 
modifice funcţia în acelaşi timp, pentru ca apoi, printr-un proces 
logic şi legic, întregul model să se re-formeze". Categoriile prin¬ 
cipale ale unui proces ritual sunt, în opinia autorului menţionat: 

• participanţii (emiţători, „actanţi activi" şi receptori, din 
„categoria pasivilor"); 

• textul rostit („cuvintele simple pot avea importanţă capi¬ 
tală în pecetluirea actului «trecerii»"); 

• gestul (,.gestemul = acţiune, mişcare, poziţie cu o anumită 
semnificaţie în cadrul ceremonial"); 

• obiectele utilizate („ca elemente de limbaj cu încărcătură 
semantică şi capacitate de transmitere a atributelor benefice, de 
apărare contra maleficului, cu semnificaţii strâns legate de gra¬ 
matica gândirii pe principiile analogiei şi contactului"); 

• timpul (ca element de limbaj important pentru înţelegerea 
procesului ritual şi componentă a sa - Graur, 1978,433 scju.). 

Este evident că primele patru componente ţin de modelul 
comportamental uman, ultimele două fiind, aşa cum arătam, 
coordonate-etalon ale Sacrului în raport cu umanul. De altfel, 
autorul afirmă că, în analiza sa, s-a slujit, pentru a demonstra 
dinamica faptelor de cultură populară, de trei aspecte: „ceea ce 
se spune", „ceea ce se face", „cu ce se face", toate vizând, în mod 
evident, actanţii (mentalitatea lor, gradul de implicare, nivelul 
de cunoaştere sau performanţa în raport cu competenţa de ordin 
ritual şi ceremonial). Toate acestea se subordonează (ori s-au 
subordonat) unui timp şi unui spaţiu percepute, umanizate, dar 
niciodată subordonate omului. Poate tocmai din pricina „ne- 
stăpânirii" acestor coordonate astăzi nu se mai poate percepe în 
întregime calitatea sacră a unor momente existenţiale, dar faptul 
că ele se raportează la festiv, la opulenţă şi la destindere vorbeşte 
încă despre nişte piloni ai gândirii simbolice care percepea tim¬ 
pul şi spaţiul ca aparţinând universului modelator, ordinii pre¬ 
stabilite şi exemplare, ce poate influenţa traiectul uman. 

Formulând ideea că există obiecte, gesturi, cuvinte care, 
într-un context cotidian, nesolemn, au un rost, iar în contextul 
obiceiurilor au un altul, deci conotează altceva, autorul acceptă 
şi aplică disocierea Sacru/Profan ( e.g ., aşezarea pe masă a copi¬ 
lului, substanţele şi obiectele puse în scăldătoare), dar, subliniem 
noi, obiceiurile familiale şi cele agrare prin excelenţă (nemaivor- 
bind de cele de început de an şi sezon) se desfăşoară ele însele 
într-un timp şi într-un spaţiu făcute să fie consacrate, de aceea 
doar le deosebim de obişnuinţele zilnice şi individuale. 

Altfel spus, în asemenea ansambluri complexe de viaţă co¬ 
munitară, hotărâtoare se defineşte a fi calitatea elementelor com¬ 
ponente în raport cu evenimentul, ceea ce ţine tot de raportarea 
la Sacru şi de o percepere şi redare a relaţiilor dintre ele. 

Din aceste perspective vom aborda obiceiurile de la naştere 
în sistemul celor de familie, socotind că atât relaţiile interumane, 
cât şi rolul temporar sau permanent al unor actanţi au aceeaşi 
pondere ca şi cuvântul rostit (modelat sau nu poetic, metaforic), 
gestul îndeplinit, obiectele şi substanţele antrenate în diferite 
rituri. 

Sacrul - afirmă R. Caillois (1983) - aparţine, ca proprietate 
stabilă sau efemeră, anumitor lucruri, fiinţe, spaţii, momente. 
Nu există nimic ce nu poate deveni sediul Sacrului şi astfel să 
capete prestigiu fără egal în ochii individului şi ai colectivităţii. 
Nu există, de asemenea, nimic care să nu poată fi deposedat de 
Sacru, căci această calitate lucrurile nu o au prin ele însele: este 
o graţie misterioasă, care vine să le-o adauge. Sacrul se poate 
risipi pretutindeni, copleşind totul: Sacrul este, întotdeauna, mai 
mult sau mai puţin acel dar de care nu ne putem apropia fără 
riscul maxim. 

Este femeia însărcinată persona sacra ? Desigur că astăzi nu 
mai putem aprecia în mod exact acest lucru, însă, raportându-ne 
la datele vechi, ce priveau obiceiurile de la naştere, este evident 
acest lucru. Sarcina - ca şi ciclul menstrual şi lehuzia - sunt 
obiect al spaimei, uimirii şi, deci, al unor precauţii. 

O femeie însărcinată putea aduce ploaia la fel de mult ca şi 
slujbele bisericeşti, dacă era stropită cu apă (cf. Văcariu, 1968). 
Dacă o vită îşi pierdea mana laptelui, era suficient ca o femeie 
aflată „în starea darului" s-o stropească cu apă, iar pentru a pre¬ 
întâmpina acest lucru, presăra încă de la prima fătare a junincii 
„locul" viţelului cu seminţe de cânepă (3). Fântânile noi erau 
ferite de întinare dacă o femeie gravidă lua prima apă din ea (5). 

Dar sarcina este un moment de mare instabilitate sacră: din 
favorabil, el poate ajunge nefavorabil. De aici, toate interdicţiile 
legate de ceilalţi membri. Unele au ca dominantă protejarea fe¬ 
meii şi a fătului: să nu ofere apă, să nu descalţe pe cineva, să nu 
sufle în foc, să nu toarcă, să nu rostească vorbe de ocară, bles¬ 
teme, să nu se mire de lucruri urâte sau nemaivăzute (cf. infra). 
Altele par ambigue - ca Sacrul însuşi: să nu cunune şi să nu facă 
pomeni, să nu lovească animalele, să nu râvnească la ceva, să nu 
iasă des în uliţă, să nu părăsească noaptea odaia de locuit. 

Ambiguitatea unor astfel de interdicţii ţine de incertitudinea 
sub care se află sarcina însăşi: va ajunge ea la bun sfârşit? se va 
naşte copilul la soroc, în moment prielnic şi fără semne? dar dacă 
deja le are şi le poate transmite şi celorlalţi? dacă însuşi timpul 
procreării fătului şi relaţiile lui primordiale cu lumea sunt pre¬ 
destinate Răului? Informalul, locul-de-nicăieri din care izvorăşte 
viaţa şi timpul-de-niciodată în care ea s-a plămădit fascinează şi 
înspăimântă, ademenesc şi resping. în alte culturi, copiii „vin" 
din fructe şi flori, sunt aduşi de păsări, apar din ape şi din trun¬ 
chiuri de copaci, sufletele lor sălăşluiesc şi rătăcesc pretutindeni, 
aşteptând să le fie plămădită materialitatea. Românii trec ase¬ 
menea presupoziţii, prin metaforă, în lumea basmului. Numai 
acolo fructele descântate, apele binefăcătoare, mirosul florilor 
sau animalele vrăjite pot deschide şi închide existenţa copiilor 
din şi în ele. Tot ceea ce este dincolo de basm este criptic şi, deci, 
neliniştitor, căci, sub aspectul său elementar. Sacrul reprezintă, 
înainte de toate, o energie periculoasă, de neînţeles, foarte greu 
de manevrat, eficientă în mod exclusiv. 

Copilul abia născut este, în lumea rurală, o persona sacra, 
chiar şi azi, când naşterea se petrece într-un timp nedeterminat 
din punct de vedere comunitar şi într-un spaţiu neconsacrat 
ritual. Dacă acceptăm ideea că Sacrul nu se îmblânzeşte, nu se 
diluează, nu se fracţionează, ci este indivizibil şi, oriunde se află, 
rămâne neştirbit, orice atingere de către un neîndemânatic pu¬ 
tând aduce fragmentarea şi disiparea lui, atunci înţelegem ros¬ 
tul scaldei de după naştere, al aşezării pe vatră (lângă focul ce 
purifică), pe masă (locul de cinste şi de belşug al casei), pe prag 
(dincoace de spaţiul ostil, necunoscut, de afară). Oricând, chiar 
dacă nu a fost predestinat, copilul nou-născut poate contamina 
pe cei din jur cu „necurăţenia" sa, izvorâtă din necunoscutul de 
unde vine şi din incertul înspre care se îndreaptă. 

Se conturează, deci, ideea de a trece un prag, de a păşi într-o 
lume familiară, modelată, supusă rigorilor. Acest lucru se 
întâmplă numai prin riturile de consacrare şi de desacralizare 
(de expiere), pe care tocmai le-am pomenit. 

Pe diferite nivele culturale sau în diferite moduri de expri¬ 
mare, acestea sunt rostite până astăzi. Ele nu sunt numai for¬ 
mule magico-poetice, ci şi simple urări, nu numai acte rituale, ci 
şi daruri, mese în comun, chiar gesturi care în alte contexte n-ar 
conota nimic din ceea ce înseamnă integrare, urare sau consacra¬ 
re (ridicatul pruncului în braţe de către toţi participanţii la cu¬ 
metrie, sărutatul mâinilor şi al frunţii pentru a deveni om ales). 
Interesant este, după cum vom vedea într-un capitol aparte, 
modul în care insider -ii decodează toate aceste acte, felul în care 
le raportează la timpul şi spaţiul consacrate, la sărbătoarea indi¬ 
viduală şi comunitară în sine. 

Lucrarea care a sistematizat riturile de trecere (v. Gennep, 
1909,72) distingea trei tipuri de subcategorii deja enunţate, care 
au structuri diferite şi dedicate unui eveniment existenţial sau 
altuia: „Ces trois cat^gories secondaires ne sont pas 4galement 
d£velopp4es chez une meme population, ni dans un meme en- 
semble cărâmoniel. Les rites de s4paration le sont davantage dans 
Ies cărămonies des funărailles, les rites d'agrăgation dans celles 
du mariage; quant aux rites de marge, ils peuvent constituer un 
section importante, par exemple dans la grossesse, les fianţailles, 
l'initiation, ou se răduire â un minimum dans l'adoption, le se- 
cond accouchement, le remariage, le passage de la 2® me â la 3® me 
classe d'âge, etc.". 

Trecerea - în cazul sarcinii şi al naşterii - este marcată de 
existenţa unei perioade liminale, despre care am mai vorbit deja, 
ca şi de o serie de rituri de separare de starea liminală, de expec¬ 
tativă şi de pătrundere (acomodare) cu noua stare. 

Este, deci, vorba despre nuanţări şi eşalonări în chiar cadrul 
acestor subcategorii, ceea ce confirmă o dată în plus precauţiile 
şi tactul de care dă dovadă comunitatea în cazul venirii pe lume 
a unui copil. 

Completând teoria lui van Gennep, Ren6 Girard (1995,309) 
subliniază condiţia de persoană sacră a individului în stare de 
trecere, capabil să răspândească şi să multiplice violenţa în jurul 
său. Prima măsură care trebuie luată într-o asemenea situaţie 

este, bineînţeles, izolarea victimei, interdicţia oricărui contact cu 
membrii sănătoşi ai comunităţii. Treptat, culturile tradiţionale 
au găsit modalităţi eufemistice de izolare: instituirea unor reţele 
de protecţie magică (formate din obiecte-amuletă, gesturi, for¬ 
mule) şi învestirea unor persoane iniţiate care să medieze con¬ 
tactul, să identifice şi contracareze formele malefice ale Sacrului. 
Mentalitatea modernă, apreciază Renă Girard, crede în limitarea 
pierderii de statut la un domeniu determinat. Orice trecere în¬ 
seamnă, aşadar, spaimă, dar şi speranţă: energia malefică este 
canalizată pe drumurile trasate de comunitate, modelul fiind 
illud tempus: „...trebuie ca neofiţii să fie puşi să parcurgă toate 
etapele crizei sacrificiale, aşa cum simt ele rememorate, trebuie 
turnată experienţa actuală în tiparul experienţei de odinioară. 
Dacă procesul ritual repetă întocmai procesul crizei originare, 
putem spera că el se va sfârşi în acelaşi fel" (Girard, 1995, 311). 

Se mai recunosc, în desfăşurarea riturilor de trecere, aseme¬ 
nea raportări? Se mai raportează totul la Violenţa Fondatoare? 
Mai sunt percepute componentele acestor rituri de către comu¬ 
nitate? 

R. Girard afirmă că debuşeul trebuie să se producă imediat 
după realizarea trecerii, căci comunitatea riscă să se afle în pri¬ 
mejdie dacă individul privat de statut ( e.g ., pruncul nebotezat, 
nenumit) se metamorfozează în dublul său monstruos: „în 
anumite rituri, regăsim toate trăsăturile caracteristice posesiunii 
violente, în stadiul suprem al crizei.". 

Dar care sunt aceste trăsături în cadrul riturilor ce însoţesc 
naşterea în zilele noastre? Există violenţă în ruperea - simbolică 
şi fizică - a legăturii mamă/făt? Eufemizarea merge până la mo¬ 
delarea socială: cordonul ombilical se taie cu secera, pe muchia 
toporului sau pe fus, pentru ca nou-născutul să îmbrăţişeze o 
anumită îndeletnicire. Prima scaldă are loc şi în zilele noastre; ea 
a devenit de mult un element de agregare, de consacrare cu im¬ 
plicaţii augurale, nemaifiind exclusiv un element ritual de sepa¬ 
rare şi de purificare. Aceasta se petrece chiar dacă naşterea nu a 
avut loc acasă, fiind aleasă o persoană care ştie „ce trebă pus în 
apă să hie copkilu' hireş, ocoş" (14). 

„Concluzia fondatoare [s.n.] este aceea care tinde să dispară 
prima, şi această dispariţie taie, ca să spunem aşa, cordonul 
ombilical care leagă toate riturile de violenţa fondatoare, con- 
ferindu-le astfel un aspect înşelător, de specificitate absolută" 
(Girard, 1995, 309). 

După cum arătam într-un capitol anterior, riturile ce se con¬ 
sumă la început de an sau de ciclu agrar au pierdut - sau li s-a 
estompat - aspectul de violenţă şi sacrificiu, de dublare şi multi¬ 
plicare (o excepţie ar fi «jocurile» de tot felul, de la cele carna¬ 
valeşti, la multiplicarea căluşarilor). Am putea, deci, conchide 
că fiorul sacru al obiceiurilor de început şi al celor familiale s-a 
transfigurat oarecum, sentimentele dominante glisând dinspre 
temere înspre speranţă. Raporturile pe care le numeam estetica 
socialului s-au extins şi asupra naturii sacrificiului: relaţia Sacru/ 
Uman se realizează prin mimarea viitorului sub toate aspectele 
lui dorite ca favorabile (ospeţe, daruri, voie bună, urări, reţele 
de protecţie). 

De aceea, este cu totul firesc să existe mai multe limbaje care 
să vorbească despre acelaşi eveniment, surprinzându-i toate fa¬ 
ţetele, descoperind toate eventualele repercusiuni şi exprimând 
toate acestea atât ca formule de protecţie şi de urare pentru 
beneficiar, cât şi pentru actantul (performerul) însuşi interesat 
în egală măsură ca totul să fie benefic, ba chiar să atingă pragul 
excepţionalului. Este comportamentul tipic aplicat la contactul 
cu Sacrul, comportament complex, care, totodată, caracterizează 
culturile de tip oral. 


3.4. Sensul relaţiilor de rudenie 

Venirea pe lume a unui nou individ însemna şi pentru cei 
care îl întâmpinau o schimbare de statut care se traducea prin: 
termeni de rudenie, gesturi şi formule de acceptare a nou-năs- 
cutului, schimburi de daruri şi mai ales ceremonii de consfinţire 
a unor legături pe care nou-născutul le instituia sau le confirma 
prin prezenţa sa. în afara celor consanguine, se realizează relaţii 
de rudenie spirituală - năşia, cumetria, înfrăţirea -, iar pe de altă 

parte se întăresc relaţiile cu neamul, în speţă cu moşii şi bunicii, 
cu ceilalţi fraţi ai părinţilor şi cu descendenţii acestora. 

Modelul familial reperat în satele cercetate la începutul de¬ 
ceniului al treilea prezenta deja unele surprize pentru cei aflaţi 
în căutarea arhaicului. Iată ce nota Xenia Costa-Foru (1945,113) 
cu privire la satul Comova, din Basarabia: „Viaţa familială este 
restrânsă la un grup de gospodari. Singure formele exterioare, 
juridice, supravieţuiesc încă fenomenului vechi...". Vestigii ale 
acestui tip de înrudire erau proprietăţile asupra munţilor, având 
la bază moşii întemeietori, grupurile restrânse la un singur 
menaj (care cunoşteau o organizare mai vastă aparţinând unei 
linii ce forma neamul), recognoscibil numai prin anumite linii, 
păstrarea anumitor prenume, a unui nume de neam, ce nu co¬ 
incide cu cel din scripte, amplasarea mormintelor în cimitir, 
împlinirea înrudirilor spirituale prin intermediul botezului. 

Cele trei tipuri de înrudire - consanguinitatea, afinitatea şi 
năşia - se manifestă până în zilele noastre, ceea ce conferă obi¬ 
ceiurilor vieţii de familie o stabilitate şi o perpetuare evidente în 
raport cu celelalte. 

Aşa cum îl definea profesorul Mihai Pop (1976,16), „Neamul 
era [s.n.] o realitate cu ierarhie proprie, cu un limbaj propriu al 
relaţiilor interpersonale. Acest limbaj, sistem de comportări ri- 
tualizate/socializate se realizează nu numai în comunicările 
verbale şi în schimburile de bunuri şi servicii, ci şi în ceea ce ne 
interesează în chip special, în ceremonii, în obiceiuri. în viaţa 
neamului, unele roluri aveau un caracter de durată, altele se 
schimbau o dată cu schimbarea statutului diferiţilor membri. 
Putem, deci, vorbi despre o dinamică proprie a relaţiilor de în¬ 
rudire, care, la rândul ei, îşi găseşte expresia în obiceiuri". 

Vestigii ale neamului - aşa cum le definea el - sunt puţine 
în structurile tradiţionale. Totuşi, „roluri de durată" se mai păs¬ 
trează şi sunt, credem, definitorii pentru viaţa comunităţii noas¬ 
tre săteşti. Chiar şi în condiţiile fragmentării în familii mono¬ 
celulare, ale metisajelor zonale generate de exodul spre oraş al 
tinerilor, persistă, în momentele cruciale ale existenţei, anumite 
modalităţi de relaţionare umană. 

Căsătoria, naşterea sau moartea implică, într-un fel sau altul, 
„revenirea acasă", fie prin solicitarea naşului de neam, fie prin 
numele dat copilului şi masa ceremonială de după creştinare, fie 
prin simpla participare a rudelor ce nu pot nicicum - nici chiar 
într-o nuntă citadină - să nu aducă gesturile, formulele, practi¬ 
cile rituale „de acasă", fapt care conferă momentului ceea ce se 
crede pierdut cu desăvârşire: solemnitatea şi fastul tradiţionale. 

3.4.1. Relaţiile consanguine 

Este evident faptul că, până la naşterea primului copil, enti¬ 
tatea familiei era socotită vulnerabilă; destinul ei, fiind socotit 
nesigur, ameninţa echilibrul întregii comunităţi. 

O dată cu venirea pe lume, două deziderate se împlineau: 
încadrarea în paradigma Sacrului prin confirmarea valenţei fun¬ 
damentale - fecunditatea; din punct de vedere social, asigurarea 
perpetuării spiţei de neam, a numelui, păstrarea echilibrului 
moştenirii, predarea la momentul oportun a firului continuator 
al tradiţiilor manifestate ca relaţii spirituale. 

într-una dintre lucrările româneşti de referinţă în problema 
relaţiilor de rudenie, autorul afirmă: „Primitivii înşişi consideră 
căsătoria ca o necesitate vitală şi resping de plano ideea celiba¬ 
tului; condiţia celor necăsătoriţi în cadrul societăţii primitive, ca 
şi a orfanilor, este dintre cele mai precare, stârnind compasiunea 
observatorului lucid, care vede în această neîmplinire indivi¬ 
duală o consecinţă a neintegrării fireşti în angrenajul social al 
colectivităţii" (Constantinescu, 1983, 65 scju.). 

Trebuie să observăm că, din acest punct de vedere, comuni¬ 
tatea sătească românească este deosebit de conservatoare: „a nu 
fi în rândul lumii" înseamnă, întâi de toate, a nu păşi pragul de 
trecere obligatoriu către perpetuarea virtuală: căsătoria. 

într-o lucrare devenită celebră atât prin valoarea sa, cât şi 
prin controversele iscate, Claude L^vi-Strauss (1981, 549) plasa 
relaţiile de rudenie în rândul celor de schimb: „.. .c'est l'âchange, 
toujours l'ăchange, qui ressort comme la base fondamentale et 
commun de toutes Ies modalit^s de l'institution matrimoniale". 
Citit sine ir a et studio, textul de antropologie structurală rămâne 

valabil până astăzi: „...l'idee fondamentale est juste: c'est-â-dire 
que l'exogamie a une valeur moins negative que positive, qu'elle 
affiime l'existence sociale d'autrui, et qu'elle n'interdit le mariage 
endogame que pour introduire, et prescrire, le mariage avec un 
autre groupe que la familie biologique: non, certes, parce qu'un 
p4ril biologique est attachă au mariage consanguin, mais parce 
qu'un benefice social râsulte d'un mariage exogame" (Lăvi- 
Strauss, 1981,551). 

Existenţa celuilalt grup - în cazul satelor româneşti, a altui 
neam - înseamnă, deci, stabilirea unor relaţii, a unei comunicări 
de tip cu totul special. Astfel, prohibiţia incestului, subiect atât 
de aprins discutat în ultimele decenii, devine un act cu valoare 
socială, un mijloc de legare a oamenilor între ei, de a suprapune 
relaţiilor naturale de înrudire pe cele artificiale. încălcarea aces¬ 
tor reguli este urmată de anumite dezechilibre pe care le vom 
analiza în contextul ipostazelor Răului, încercând să adoptăm o 
altă posibilă interpretare prin raportare la teoria asupra Sacrului 
a lui Renă Girard. 

Pentru a fixa cadrul nostru de discuţie, sunt necesare, însă, 
raportări la un material concret şi adecvat; de aceea, pornind de 
la o idee a lui L^vi-Strauss, anume că maternitatea este o relaţie 
nu numai a unei femei cu copiii ei, ci şi a acestei femei cu toţi 
ceilalţi membri ai grupului, pentru care ea nu este o mamă, ci o 
soră, o soţie, o vară sau o străină sub raportul rudeniei, vom 
urmări tocmai aceste relaţii pe coordonatele cărora se va înscrie, 
în mod necesar, şi evoluţia existenţială a nou-născutului. 

Societăţii tradiţionale româneşti îi sunt specifice reşedinţa 
virilocală şi descendenţa patrilineară. Situaţiile în care bărbatul 
„este băgat ginere" sunt relativ rare, o etapă deosebit de impor¬ 
tantă fiind aceea a depăşirii zonei de endogamie locală către 
sfârşitul secolului al XVIII-lea (cf. Pop, 1976). Pentru ceea ce ne 
interesează, vom nota două lucruri: că numele unei persoane se 
leagă de locul unde trăieşte („Toute personne porte le nom du 
mănage ou elle vit; quand on veut permettre â un gendre de 
venir habiter chez ses beaux-parents, quoique de vrais fils exis¬ 
tent, on le declare «frăre» des beaux-frăres" - Stahl, 1936, 84) şi 
că fiica devine moştenitor al averii părinteşti numai în acest caz: 

„L'on a alors recours â un subterfuge, â une pia fraus juridique: 
on declare que l'une des filles est â considărer en tant que fils. 
On la dote, tout comme s'il s'agissait d'un garţon et on lui donne 
pour mari un membre du village, qui vient s'installer dans le 
mănage des vieux, pour y recevoir le statut habituel des brus" 
( ibidem ). Este situaţia de căsătorie numită de Levi-Strauss tip 
swayamvara, prin care se salvează o societate intrată în criză din 
pricina schimbului generalizat: „L'âchange g£n£ralis£ conduit â 
l'anisogamie: c'est-â-dire que Ies participants aux grands cycles 
4changistes, acqu4rant progressivement - et du fait meme de la 
formule d'âchange - des diffărences de statut, ne peuvent 
recevoir leurs conjoints que des partenaires occupant une place, 
supârieure ou infărieure, dans la hiărarchie" (L4vi-Strauss, 1981, 
544). 

Basmele româneşti oglindesc asemenea modalităţi de 
„ieşire din criză" soldate cu happy-end; dar tot în basme găsim şi 
situaţiile în care părinţii nu acceptă un asemenea mariaj, văzut 
ca o mezalianţă sau ca o alterare a castei. 

Realitatea etnografică românească ne oferă încă multiplele 
legături pe care soţia le contractează prin căsătorie; acestea sunt 
în primul rând de ordinul înrudirii prin alianţă. Ea devine cum¬ 
nată a fraţilor şi surorilor soţului, dar şi a soţiilor şi, respectiv, a 
soţilor acestora, vară, nepoată a unchilor, mătuşilor şi bunicilor 
soţului şi noră a părinţilor lui. Mai târziu, dacă, dintr-un motiv 
sau altul, copiii îi sunt botezaţi de alte persoane decât naşii de 
cununie, ea va avea, ca şi soţul ei, cumetri. (Situaţia este gene¬ 
rală în Năsăud, Bucovina şi Basarabia, unde naşii de cununie 
pot fi mai mulţi, ca şi la botez, dar nu se păstrează întotdeauna 
aceleaşi cupluri.) 

Aşa cum bine remarca Emile Benveniste (1993, 237-241), 
condiţia femeii se defineşte în raport cu noul statut dobândit 
prin căsătorie: „...selon qu'il s'agit de l'homme ou de la femme. 
Ies termes sont diffărents, mais ils diffărent notamment en ceci 
que pour l'homme. Ies termes sont verbaux, pour la femme, 
nominaux. [...] Cette situation lexicale negative, l'absence d'un 
verbe propre, indique que la femme n'âpouse pas, elle est 4pou- 
s£e. Elle n'accomplit pas un acte, elle change de condition". 

în ceea ce priveşte denumirile gradelor de rudenie obţinute 
prin căsătorie, lingvistul notează că este dificil a analiza vechi¬ 
mea lor; totuşi, ele sunt constante în ceea ce priveşte forma şi 
sensul bine definite. în schimb, relaţia dobândită prin naşterea 
copiilor se dovedeşte deosebit de interesantă din acest punct de 
vedere. Termenii *atta şi *anna provin din vocabularul infantil şi 
exprimă afecţiunea copiilor faţă de cei care îi cresc. Pe de altă 
parte, substantivelor *pater şi *mater li se rezervă o sferă seman¬ 
tică mitologică, sacră, o relaţie spirituală de ordin religios. ( cf. 
Pater Uranos, Terra Mater). Termenii filius > fiu, filia > fiică îşi au 
descendenţa din/e/io, -irejecundus (= a hrăni, lat.). Nu vom intra 
aici în amănuntele dictate de sintagma indo-europeană *sunus 
filius, întrucât numai substantivul, nu şi adjectivul a dat denu¬ 
mirea gradului de rudenie în limba română, deci demonstraţiile 
de profunzime cu privire la succesiunea sistemelor de înrudire 
nu mai privesc stadiul nostru de civilizaţie (cf. Benveniste, 1993). 

în schimb, vom nota că, în anumite zone, se denumesc fiii 
legitimi cu un anumit termen, spre a-i deosebi de cei nelegitimi 
(e.g., „coconi" în Maramureş, „băieţi", indiferent de sex, în Mol¬ 
dova, „copt'il", „copk'il" în Hunedoara şi Banat) în opoziţie cu 
„foaichi", „spur", „betang", „c6pil", „urzâcari". De altfel, gama 
largă de denumiri pentru fiii nelegitimi, legate, de bună seamă, 
de ideea de spirit rău, ne îndeamnă să credem că era vorba 
despre eufemisme verbale (cf. „copil din flori") şi doar relativ 
recent de conotaţii ironice, echivalente cu amendarea socială a 
ieşirii din tiparul firesc. 

Creaţiile epice fabuloase tind - prin natura lor - să estom¬ 
peze acest aspect al dezechilibrului oferindu-ne numai concre¬ 
tizarea pozitivă a spiritului sacru ce stăpâneşte fiii născuţi din 
legături nelegitime: ei sunt puternici, norocoşi, simt aleşii divi¬ 
nităţilor, au însuşiri supranaturale, simt imuni la farmece etc. 

La nivelul realităţii, lucrurile nu stau chiar aşa: comunitatea, 
înspăimântată de repercusiuni, caută să contracareze Răul prin 
căsătorii simbolice. Pentru a nu deveni malefici, ei sunt botezaţi 
neîntârziat şi există credinţe care spun că asemenea copii aduc 
noroc naşilor lor. 

Gestul de terram tollere, tot mai rar înregistrat astăzi, marca 
acceptarea fiului/fiicei de către tată; mai apoi, jocul gesturilor, 
pe care îl vom analiza în alt capitol, a devenit complex, antre¬ 
nând şi alţi membri ai comunităţii. Astăzi, asemenea consfinţiri 
ale legăturii tată/fiu se mai înregistrează simbolic doar în cere¬ 
monialul botezului. 

Relaţia părinţi/fii se fixează prin nume: uneori, tradiţia nea¬ 
mului sau anumite situaţii de dezechilibru cer ca fiul să poarte 
numele tatălui, iar fiica, pe al mamei. Alteori, sunt alese numele 
bunicilor sau cele ale naşilor, ca o concretizare a legăturii mai 
ample cu neamul. 

Dar adevărata legătură cu neamul, cea mai veche şi cea mai 
substanţială, se realiza prin intermediul moaşei - personaj de 
neegalat în cadrul obiceiurilor de la naştere. Prezenţa ei este 
deosebit de importantă, ea fiind un mediator în sensul arătat în 
capitolele anterioare. Pe de altă parte, aşa cum arată un studiu 
etnografic, moaşa este depozitara tradiţiei şi a rânduielilor nea¬ 
mului, întrunind - iniţial, cel puţin - şi condiţia purităţii, prin 
vârsta înaintată, şi pe aceea de patronatoare a tuturor momen¬ 
telor de trecere (c/. Lorinţ şi Eretescu, 1967). 

Termenul românesc care desemnează la sagefemme, dublat 
de realitatea înrudirii de sânge, lipseşte din amplul studiu al lui 
fimile Benveniste (1993). Putem compara poziţia moaşei cu cea 
a moşului, perechea masculină, echivalentă a lui avunculus > 
unchi {frater meae matris - susţine Benveniste); lui patruus („fra¬ 
tele tatălui"), îi corespundea matertera („sora mamei"), iar lui 
auunculus („fratele mamei"), îi corespundea amita („sora tată¬ 
lui"), în raport cu ego. 

Fratele tatălui şi sora mamei fiind de acelaşi sex cu persoana 
la care se raportează, termenii care îi desemnează sunt derivaţi 
de la un termen primar. Fratele mamei sau sora tatălui fiind de 
sex opus, avem termeni diferiţi - ca ilustrare a principiului exo- 
gamiei. Sistemele numeroase de înrudire comportă termeni reci¬ 
proci, folosiţi între doi membri ai unei perechi: tatăl mamei, fiul 
fiicei îşi dau reciproc acelaşi apelativ. Mai apare - subliniază 
lingvistul - ideea că, în majoritatea societăţilor, un nou-născut 
este reîncarnarea unui strămoş după un anumit număr de gene- 

raţii, de fapt, nu e o naştere, pentru că strămoşul nu a dispărut, 
ci s-a supus doar unei ocultări. Punctând ideea transmiterii nu¬ 
melui, Benveniste conchide: „En gănăral, la răapparition se fait 
du grand-pere au petit-fils: quand il naît â quelqu'un un fils, 
c'est le grand-pere de l'enfant qui reapparaît, d'ou il răsulte qu'ils 
portent le meme nom" (Benveniste, 1993, 235). 

O lucrare românească de referinţă în acest sens. Termenii de 
înrudire în limba română (cf. Scurtu, 1966), ne oferă paleta sino¬ 
nimică deosebit de bogată a cuvântului „moş" şi raportările lui 
la seria la fel de amplă de etimonuri latine: proauus, abauus, ata- 
uus, tritauus. Autorul lucrării menţionează izvoare din secolele 
al XV-lea şi al XVI-lea: „...sub forma [moina, «mătuşă», glosat 
«moaşă, bunică» apare într-un document slavon din anul 1480, 
iar sub forma [moawa, «mătuşă», tot într-un astfel de document 
din 1579" {cf. Scurtu, 1966). Cuvântul a pătruns la bulgari 
( moSul , moSo, moSika), la ucraineni cu sensul de „sage femme" 
(moSa ), la maghiari cu sensul de „bunic" ( mosuy) şi la saşi, cu 
sensul de „moşneag" {Mosch). Lucrarea menţionează sintagmele 
dictate ceremonial şi magico-ritual: „moaşă-mare", moaşă „de 
coşarcă", „de buric", „de baştină", „de ocină". Ultimii doi termeni 
sunt mai evident legaţi de substratul socio-istoric, de ideea de 
întemeiere a unui neam sau sat, deci de un filon cu totul arhaic. 

Dacă prestigiul de ordin familial şi poziţia privilegiată în 
toate momentele ceremoniale mai simt evidente şi astăzi şi dacă 
ele se datorează înrudirii moaşei prin alianţă cu neamul soţului 
nu putem aprecia încă. Articolele ce s-au scris până astăzi sunt 
interesante, tentante şi aproape convingătoare prin complexi¬ 
tatea relaţiilor şi prin noutatea informaţiei. A socoti, însă, gene¬ 
rale aprecieri restrânse la un ţinut sau la o zonă ni se pare forţat 
(Lorinţ, 1967). A vedea în anumite măşti variante ale cuplului 
fondator al neamului, care patronează astfel nunta şi trecerea 
în nefiinţă iarăşi este hazardat. Din toată bogăţia materialului 
privitor la această prezenţă în sistemul înrudirii, reţinem câteva 
aspecte generale regretând că celelalte, fragmentate şi nesigure, 
izolate şi neconfirmate de inşi din interiorul comunităţii, nu ne 
pot ajuta să ne întoarcem în urmă cu mult mai mult în timp 
(Lorinţ şi Eretescu, 1967). 

Moaşa este fie mătuşa consanguină a tatălui (sora tatălui 
tatălui), fie prin alianţă (soţia unchiului tatălui, un fel de bunică) 
sau chiar bunica din partea tatălui. Cel mai adesea, în gospo¬ 
dăriile în care trăiau trei generaţii, nou-născutul era primit fie de 
către bunica tatălui, de către mama tatălui sau de către o mătuşă 
a acestuia (c/ Paşca, 1979). Oricum, în general, rudele tatălui 
erau cele care ajutau tânăra mamă, aceasta şi pentru că reşedinţa 
era virilocală. Deja, în deceniile trei-patru, la Runcu (Gorj), se 
consemna: „Pe la noi, îşi alege fiecare femeie o moaşe după plac. 
Moaşa dă copilului tot ce-i trebuie de ale îmbrăcămintei, îl 
scaldă timp de trei zile şi pe mama copilului o ţine cu mâncare 
tot trei zile. Şi apoi se chiamă că copilul e nepotul ei de buric" 
(Costa-Foru, 1945,70). Cercetări mai recente adâncesc aceste idei: 
„A fi chemată «moaşă de coşargă» în Boiu Mare se consideră o 
mare cinste, refuzul - întâmplat rareori şi numai în cazuri spe¬ 
ciale - fiind cu atât mai ruşinos, existând o puternică tradiţie în 
acest sens care elimină orice tentă de convenţionalism. Dovadă 
faptul că informatoarea Danciu Raveca a fost chemată «moaşă 
de coşargă» de o femeie care a născut în spital, şi aceasta pentru 
a nu se face de râs în faţa satului" (Paşca, 1979, 61). 

Iată, sintetic, şi celelalte atribuţii cu tentă generalizată: 
„înainte, înrudirea era, de regulă, patriliniară. Calitatea de ru¬ 
denie nu presupune, însă, obligativitatea de a mai fi fost sau nu 
moaşă. Când «moaşa de coşargă» nu avea experienţa necesară 
şi în caz de complicaţii, era chemată o femeie care se pricepea şi 
la care apela tot satul; atribuţiile «moaşei satului» se reduceau 
exclusiv la ajutorul medical, pentru că adevărata moaşă, «moaşa 
de coşargă», oficia ceremonialul tradiţional de care se leagă 
procesul simbolic al condiţionării sociale a individului printr-un 
summum de gesturi gratuite" (Paşca, 1979, 63). 

De altfel, medicul Charles Laugier nota cu admiraţie: „Cel 
mai important este desigur obiceiul - instituţia aproape, pot zice 
- a mamei-moaşe. Rolul şi prestigiul moaşei ridicat până la rangul 
de rudenie şi de protectoare este una dintre caracteristicile po¬ 
porului român şi ar fi de o importanţă deosebită să-i putem pre¬ 
ciza originea" (Laugier, f.a., 9). 

Moaşa este, aşadar, nu numai la sage femme, ci şi un anumit 
fel de medicine woman şi, am adăuga noi, mai presus de toate un 
mediator. Datorită ei se petrece nu atât miracolul naşterii, cât 
rânduiala integrării, a îmblânzirii forţelor care însoţesc mărunta 
şi incerta, dar atât de periculoasa nouă existenţă. O seamă de 
gesturi îi asigură bunăstarea, îi influenţează soarta, îi modifică, 
poate, înfăţişarea şi traiectul vieţii, îl imunizează sau îl înzes¬ 
trează magic, îl pun în rândul lumii sau îl ridică deasupra ei. 

Odinioară, moaşa înfăptuia lucruri numai de ea ştiute pen¬ 
tru a spori sau a opri şirul moştenitorilor, pentru a influenţa 
venirea lor pe lume mai curând sau mai târziu, sexul lor, firul 
vieţii. Tot ea era un fel de maestru de ceremonii, un raisonneur 
de tip social între mamă şi tată, între părinţi şi naşi, în cadrul 
neamului, la mesele de consfinţire a naşterii, în cadrul comuni¬ 
tăţii, la ceremonialul botezului şi la cel al cumetriei. 

Rolul ei atât de marcant a fost consfinţit şi religios: moaşa 
aduce până astăzi, când naşterile au loc, de regulă, la spital, apa 
sfinţită şi cere rugăciune de întremare pentru mamă (17). Dacă 
naşterea este grea, în satul de baştină al familiei se trage clopo¬ 
tul de primejdie şi se face chiar o slujbă la biserică (2 şi 8). Când¬ 
va, mai ales în satele izolate, moaşa „cerea" nume preotului 
pentru nepot sau chiar punea un nume închinându-1 la icoana 
Maicii Domnului sau când îl scălda (c/. Gorovei, 1976; Văcariu, 
1968). Numai botezul făptuit de moaşă în absenţa preotului are 
valoare până spre zilele noastre, deşi, de regulă, biserica ortodoxă 
nu recunoaşte botezul neînfăptuit de acesta (c/. Branişte, 1980). 

Aşa cum arătau folcloriştii din secolul trecut, nu întotdea¬ 
una numele se alegea din neam, era prestabilit sau aparţinea 
naşului: a cere nume după sfântul din ziua respectivă, a schim¬ 
ba numele copilului în caz de mare primejdie, a alege „naş din 
răspântie" sau a ascunde numele copilului pentru a fi uitat de 
spiritele rele care i-au luat ceilalţi fraţi erau tot atâtea modalităţi 
de a exercita, în sistemul credinţelor şi al practicilor arhaice, o 
autoritate de necontestat. 

Omniscienţa şi omnipotenţa moaşei proveneau, deci, de aici 
şi nu numai din descendenţa ei, fapt care pune sub semnul 

întrebării deja aprecierea că moşul, şi nu moaşa, asista la naştere 
(c/. Lorinţ, 1967). De altfel, comunicarea cu Sacrul este punctul 
culminant al prezenţei sale în obiceiurile de la naştere: primirea 
Ursitoarelor. Este îndoielnic faptul că un asemenea act, pus 
imperios sub semnul elementului feminin, putea fi stabilit de 
bărbaţi, fie ei chiar magicieni sau alt tip de iniţiaţi... 

Credem că rolul moaşei este suficient de bine conturat; este, 
aşa cum mai nuanţat arătau autorii articolului citat (c/. Lorinţ şi 
Eretescu, 1967), „un rol social-familial" complex, menit să facă 
firească trecerea, să conjuge forţele Binelui, să le facă să con¬ 
veargă către împlinirea existenţei etalonate de Sacru. 

3.4.2. înrudirea spirituală 

Nu putem preciza momentul când cuplul naşă-naş s-a des¬ 
părţit de rudenia consanguină moş-moaşă, nici dacă pe tot teri¬ 
toriul românesc acestea au fost dintotdeauna suprapuse. Putem 
aprecia, însă, că instituţia năşiei şi relaţia spirituală instituită la 
botez s-au născut în urmă cu circa două milenii. 

Naşul şi naşa, giranţi ai relaţiei cu Dumnezeu, au fost 
impuşi de creştinismul ortodox. Acestui subiect, H.H. Stahl îi 
dedica, în 1936, un întreg studiu - Rudenia spirituală din năşie, la 
Drăguş. Definiţia autorului cuprinde, într-un ansamblu de 
noţiuni, latura spirituală strict religioasă, ca şi consecinţele ei 
comunitare: „Naşul este o persoană legată statornic de o serie de 
acte rituale, care formează între ele un sistem. [...] A boteza pe 
cineva înseamnă a-ţi lua îndatorirea de a-1 cununa, de a-i fi naş 
la «cea de-a doua cununie» sau la «punerea mesei», a-i boteza 
copiii şi a-1 duce la groapă, luându-i de acolo «mărul» ce apare 
în ceremonialul funebru drăguşean" (Stahl, 1936, 25). 

Tot ceea ce înseamnă relaţie între fini şi naşi este excepţional 
redat în intervenţia informatoarei Rafila Dumitru Codrea: „Nu 
iese finul din vorba naşii nici cât trăieşte, că ea dă seama la 
Dumnezeu de el. De când se naşte şi până-1 mână la progadie, 
ea tot de-alături îi stă. îl ţine de rău şi-l duce la bine. Şi nu se 
cade. Şi e tare rău la Dumnezeu cel de-i iese din vorbă. Că ea are 
legământ cu Dumnezeu şi dne-1 strică, cu Dumnezeu se strică. 

Că naşa-i mai mare şi ca tatăl şi ca mama şi ca toate neamurile 
finului, car' trebuie să-i dea ascultare, că ea-i poartă vorba la 
Dumnezeu. Că dacă rămâne omu' fără naşă e mai rău ca când 
i-ar muri mama, că cine-1 plăteşte la groapă? E de mare cinste 
cine-i naşă la mai mulţi, că din vorba ei nu iese tot satu' şi e-n 
fruntea mesii în tot locu'" (Stahl, 1936, 35). 

„Sistemul de rudenie este el însuşi un sistem de relaţii, 
având efect mai ales prin interdicţiile la căsătorie pe care le 
ridică. în afară de aceasta, grupul naşilor şi al finilor sunt legaie 
între ele prin anume relaţii de respect şi de ajutor, care însă astăzi 
au început a slăbi relaţia care nu mai au nimic ritual într-însele, 
ci privesc viaţa de toate zilele" ( ibidem ). 

Comentariul autorului viza, desigur, o singură zonă - cea 
a satului Drăguş - şi un anumit moment: acela al începutului 
industrializării, dar şi faptul că, în afara riturilor creştine şi a ce¬ 
remoniilor ce le succed, relaţia fini/naşi tindea să se simplifice, 
să se dilueze. Totuşi, nu putem să nu subliniem conservatoris¬ 
mul jumătăţii de sud a ţării în privinţa păstrării naşului de 
baştină. Pe lângă faptul că asistă momentele de trecere, el îşi mai 
păstrează încă autoritatea (decide asupra numelui nou-născutu- 
lui, acceptă sau nu să-l cunune şi, eventual, recomandă alt naş). 

Nu vom intra aici în amănunte de ordin ritual sau cere¬ 
monial, privind locul şi rolul naşilor în desfăşurarea obiceiurilor 
familiale, ci într-un capitol descriptiv. Vom nota, însă, pe de o 
parte, că relaţia amintită îşi mai păstrează caracterul de înrudire, 
în opoziţie cu funcţia ceremonială sau specializarea rituală şi, pe 
de altă parte, că este imul dintre tipurile de înrudire ce asigură 
perpetuarea obiceiurilor familiale şi în mod special a trecerilor 
ontologice, până la căsătorie inclusiv, chiar în condiţiile fragmen¬ 
tării structurilor ample de tip neam şi comunitate ţărănească. 

însăşi structura complexă de rudenie spirituală se bazează 
pe existenţa relaţiei naşi-fini: toţi copiii naşului sunt naşii (cume¬ 
trii) tuturor fiilor finului, toţi copiii botezaţi de acelaşi naş sunt 
socotiţi fraţi, ca şi cei botezaţi în aceeaşi apă, „fraţii sufleteşti" 
(cf. Scurtu, 1966). în acest caz, interdicţia de căsătorie funcţio¬ 
nează ca şi în cadrul relaţiilor de rudenie consanguină. Informa- 

torii lui H.H. Stahl comentează: „...dacă se întâmplă o muiere să 
boteze pe o fată şi pe un băiat, nu se pot lua nici ăia. Este păcat. 
Ca când sunt fraţi. Nu se pot lua. Ca când îs fraţi, dacă i-a creş¬ 
tinat tot ăia pe amândoi [...] Şi nici fata nănaşului cu copilul 
botezat nu pot. Sunt neamuri tari, rude tari, nu pot" (Stahl, 1936, 
35). 

Un tip special de înrudire se stabilea între nou-născut şi 
ceilalţi trei copii cărora li se împărţeau cele trei azime, vinul, 
mierea şi celelalte ofrande de pe masa Ursitoarelor. Unii ‘ ie- 
cialişti „citesc" în acest gest o modalitate de anticipare a urmă¬ 
torului prag de trecere, căsătoria (c/. Lorinţ şi Eretescu, 1967). 
Totuşi, faptul că cei trei copii nu formează întotdeauna cu prun¬ 
cul două perechi, ci, dimpotrivă, sunt de acelaşi sex, ne îndrumă 
spre interpretarea actului ca pe o prefigurare a viitoarelor relaţii 
spirituale, ca formă de integrare în grupul de vârstă („înfrăţitul" 
şi „însurătăţitul" sau „mătcălăul", la Paşti; „prinsul verilor şi 
văruţelor" la Sf. Toader). 

Cazurile de dezechilibru ne oferă şi ele o seamă de date 
interesante. Cei care pierd mai mulţi fii la vârstă fragedă pro¬ 
cedează la refacerea echilibrului într-un mod socialmente dictat 
pentru a asigura perpetuarea neamului şi a numelui: adoptă un 
copil. Garanţia de ordin ritual, sacral, a acestei adopţiuni este ca 
acest nou membru al familiei să fi fost născut în aceeaşi zi sau 
lună cu cel mort („ziuatic" sau „lunatic", numit, în general, „fiu, 
frate jurat" - cf. Scurtu, 1966). 

Este evidentă o înrudire de ordin mistic, un fel anume de 
relaţie gemelară neconsanguină, ştiut fiind că destinul se frag¬ 
mentează în: Clipa, Ceasul, Ziua naşterii care pot fi faste sau 
nefaste. De altfel, despre gemenii consanguini se crede că numai 
unul trăieşte, că aduc celorlalţi şi lor înşişi nenoroc {cf. Girard, 
1981; Tumer, 1995, 44 squ.). Spaima de multiplicarea necontro¬ 
lată, de manifestarea violenţei prin dublete şi nediferenţiere este 
convertită, în cazul unor asemenea adopţiuni, în speranţa în ele¬ 
mente favorabile. 

Convergenţa iribuţiilor, funcţiilor ceremoniale şi iniţiatice 
(modelatoare, rituale, magic-gestuale sau incantatorii), ca şi 

relaţiile complexe instituite între naşi şi fini, fac să se perpetueze 
elemente de viaţă arhaică. 

Nu mai putem vorbi astăzi despre neam ca despre „... marea 
unitate care stă la baza relaţiilor de înrudire, a alianţelor prin 
care se stabileau grupurile de interese" (Pop, 1976, 15 squ.), dar 
mai rămân lizibile unele dominante ale acestuia. Interdicţiile 
de căsătorie, rânduiala alegerii naşilor, ierarhiile ceremoniale, 
termenii de înrudire, sărbătorile dedicate moşilor şi naşilor 
vorbesc într-un cod propriu comunicării arhaice: prin gesturi, 
formule, schimburi de daruri şi prestaţii reciproce de ordin ri¬ 
tual şi ceremonial. 

Dacă naşii au preluat tot ceea ce înseamnă prestigiu şi rang 
ceremonial în cadrul obiceiurilor de care ne ocupăm, aceasta se 
datorează instituirii unei relaţii de tip creştin religios. Prestanţa 
moaşei, rolul ei de mediator, de raisonneur rămân incontestabile. 
Este un mod al sistemului de tradiţii şi acte îndătinate de a-şi 
regăsi mereu propiul echilibru prin noi confirmări, prin glisări 
de roluri, atribuţii, specializări şi funcţii ale protagoniştilor în 
momentele de trecere. Moşii nu pot fi ignoraţi nici astăzi, căci, 
prin condiţia lui numinoasă, pruncul nebotezat este o prezenţă 
destinată să neliniştească. Numai o persoană învestită cu su¬ 
ficient de multă forţă magică - neutralizantă şi compensatorie - 
poate lua contact cu el până la creştinare. Totodată, condiţia de 
a fi pură a moaşei este dată de vârstă şi devine esenţială pentru 
momentul intrării copilului în rândul celor ce primesc botezul. 

Se poate, deci, afirma că atât moşii (astăzi neînrudiţi obliga¬ 
toriu cu părinţii printr-o legătură consanguină), cât şi naşii sunt 
pentru nou-născut un tip aparte de părinţi spirituali. (De altfel, 
ocolind mult subiectul şi ezitând îndelung, DEX şi DLRM ne 
trimit, în ceea ce priveşte naşii, la nonnus, denumire afectuoasă, 
dar şi plină de respect pentru „părinte". Cât priveşte conotaţiile 
cuvântului „moş", socotim că simpla menţionare a sinonimiei 
cu „bunic" este grăitoare pentru conturarea unei idei asupra a 
ceea ce s-a mai păstrat din armonia, rigoarea şi încărcătura afec¬ 
tivă a relaţiilor în neam.) 

Capitolul IV 


MANIFESTĂRILE CUTUMIARE 
PRILEJUITE DE NAŞTERE 


4.1. Perspective asupra textului folcloric 

Clasificarea sistemelor de semne utilizate de om se bazează 
pe mai multe criterii: raportul dintre semnificant şi semnificat, 
deosebirea dintre producţia de semne şi simpla expunere semio¬ 
tică a obiectelor preexistente, diferenţa dintre producerea pur 
corporală (materială) a semnelor, semiosis-u\ vizual sau auditiv, 
spaţial sau temporal, formaţiunile omogene şi cele sincretice, di¬ 
versitatea relaţiilor între emiţător şi destinatar, în special comu¬ 
nicarea intraindividuală, interindividuală şi pluriindividuală. 
Fiecare dintre aceste diviziuni trebuie să ţină seama în mod evi¬ 
dent de formele intermediare şi de cele hibride (Jakobson, 1992, 
31 squ.). 

Toate aceste criterii capătă o cu totul altă consistenţă, atunci 
când ne raportăm la cultura populară, de aceea e necesară mai 
întâi crearea unei grile care să ţină seama de multiplele limbaje 
şi tipuri de semnificanţi specifici. 

Există - arăta Roman Jakobson - trei tipuri de comunicare: 
cea a mesajelor verbale, cea a mesajelor ttt general şi comunica¬ 
rea largo sensu. Vom pomi de la clasificarea pe care autorul citat 
o face funcţiilor limbajului: „Tous ces niveaux de communica- 
tion assignent un role fondamental au langage. Premierement, 
du point de vue ontogănătique comme du point de vue phylo- 
gănătique, ils impliquent la prăexistence du langage. Deuxieme- 

ment, toutes Ies formes de communication mentionnăes s'accom- 
pagnent de certains ănoncăs verbaux ou d'autres manifestations 
sămiotiques ou des deux â la fois. Troisiemement, s'ils ne sont 
pas verbalisăs, ils sont tous verbalisables, c'est-â-dire traduisibles 
en messages verbaux ănoncăs ou, au moins, intărieurs" (Jakob- 
son, 1992, 40). 

Orice comunitate lingvistică are la dispoziţie structuri mai 
mult sau mai puţin explicite; altele eliptice, cu o serie de trepte 
asigurând trecerea între punctele extreme ale explicitului şi elip¬ 
ticului. Există, de asemenea, o alternanţă intenţionată de stiluri 
mai arhaice şi mai modeme şi o diferenţă evidentă între regulile 
discursului ceremonial, supravegheat, destins sau ignorat în mod 
făţiş. Există moduri de a comunica prin cuvânt, gest sau tăcere, 
prin schimb de obiecte şi chiar de persoane, de roluri rituale şi 
ceremoniale. Toate acestea sunt interesante pentru momentul 
intrării în existenţă a individului, de aceea ne vom ocupa, în cele 
ce urmează, de reţeaua de coduri care se instituie cu acest prilej. 

4.1.1. Textul de cultură populară este, cu precădere, oral 
sau - mai precis - a fost receptat şi transpus într-o manieră sui 
generis, ce ne trimite direct la nişte însuşiri aparte ale performării 
lui. Este mai curând vorba despre o textură de relaţii semiotice 
şi semantice organizate spre a fi conservate şi transmise. în 
acelaşi timp, textul e un mesaj, deci un sens disponibil în depo¬ 
zitul tradiţiei vii pentru a fi pregătit de actualizare într-o situaţie 
de comunicare (Houis, 1989,169). 

• Criteriul tradiţiei ne dezvăluie o organizare a textelor în: 
comunitare şi individuale, acestea din urmă prezentând calitatea 
unei receptări deschise sau limitate în funcţie de emiţător şi de 
receptor (textele comunitare simt, prin excelenţă, deschise). 

• Criteriul situaţiei de comunicare ne oferă o clasificare tripar¬ 
tită: texte în situaţie de schimb necesar, texte în situaţie de schimb 
obligat şi, în fine, texte în situaţie de ascultare. Observăm în acest 
caz prezenţa implicită a două texte care, în cea de-a treia formulă, 
se instituie pe baza cuvânt/tăcere, ascultare. 

• Rela}ia textului cu discursul ne revelează faptul că primul 
poate fi integrat celui de-al doilea sau parte componentă a acestuia 
( e.g., un text integrat discursului poate fi salutul, care reclamă în 
mod necesar răspunsul, în vreme ce o oraţie este parte compo¬ 
nentă a discursului alcătuit, ca şi salutul, din gesturi, mimică, 
tonalitate, doar că ea nu reclamă răspunsul obligatoriu). 

• Comportamentul receptorului ne permite să diferenţiem, în 
cadrul textelor aflate în situaţie de ascultare (basme, legende, epo¬ 
pei), textele istorice şi pe cele creative (basmele, snoavele). Trebuie 
să remarcăm existenţa unor categorii ce oscilează între cele două 
tipuri de texte (e.g., cântecele epice cu subiect fantastico-mito- 
logic). 

Prin aplicarea unor criterii complementare, se poate eviden¬ 
ţia „specificitatea optimală" a textelor orale. Astfel, textele inte¬ 
grate discursului pot fi binare sau multiple, iar textele constitutive 
ale discursului pot fi formulare sau libere. în fine, criteriul condi¬ 
ţiilor sociale de comunicare este unul care ne interesează în mod 
deosebit. Autorul articolului sus-menţionat comentează: „Ces 
conditions sont «normalisees», «limitatives» ou «contingentes». 
Quand le texte est enonce dans des conditions sociales precises, 
la situation de communication est normalisee. II en est ainsi sou- 
vent des textes religieux, initiatiques ou sacrificiels. Une norme 
doit etre respectee dans des conditions de temps, de lieu et d'or- 
donnancement" (Houis, 1992,176). 

Cât priveşte textele rituale şi pe cele iniţiatice, ele par să ră¬ 
mână într-o categorie eterogenă. Autorul socoteşte că acestea nu 
sunt rigide prin ele însele, ci prin contextul lor. Este, evident, o 
greşeală. Pe un emiţător de poezie incantatorie (însoţită de gest, 
recuzită, substanţe, obiecte, intonaţii şi inflexiuni) nici circum¬ 
stanţa, nici scopul ritualului nu-1 vor convinge să emită un alt 
text, neformalizat, improvizat sau liber. Acelaşi lucru se întâm¬ 
plă cu textele de urare care, credem noi, au fost mai întâi de con¬ 
sacrare magică şi iniţiatice. Ele au dispărut, lăsând doar gestul, 
dar nu s-au modificat. în ciuda modernităţii ei, această taxo- 
nomie este imperfectă, prin însuşi faptul că rămân în afara ei cel 
puţin două categorii de texte. 

Acestea revelează o relaţie interumană a cărei existenţă 
implică invocarea Sacrului şi medierea comunicării de către inşi 
specializaţi ritual. Din această perspectivă, schema actanţială şi 
funcţională propusă de profesorii Mihai Pop şi Pavel Ruxăn- 
doiu (1978,132 scju.) ni se pare mult mai adecvată. în fond, ceea 
ce ne interesează sunt în primul rând distincţiile text/discurs, 
apoi criteriile de organizare a textelor orale, de aceea vom reţine 
şi câteva aspecte sugerate de lingvistul francez. 

4.1.2. Discursul (textura) înglobează toate manifestările plus 
cele vocale; textul va fi, prin opoziţie, numai „rostirea", dar şi 
aceasta golită de ceea ce am numi „interpretare", „decodare per¬ 
sonală" (intensitate a vocii, inflexiune, tonalitate, timbru, alter¬ 
nanţe de tăcere, repetare, alternare de recitare şi ritm sau chiar 
melodie). Este, deci, ceea ce vom numi poezia obiceiurilor de la 
naştere, alcătuită din urări, invocaţii, formule de salut, descântece, 
oraţii şi strigături. 

Din punctul de vedere al tradiţiei, deci al participării recep¬ 
torului, vom observa că faptele culturale ce însoţesc momentele 
naşterii sunt receptate atât ca individuale, cât şi comunitare. O 
urare, o formulă apotropaică, invocarea duhurilor bune pot fi 
însă receptate şi de alte persoane decât nou-născutul sau părin¬ 
ţii, devenind şi ele, uneori, beneficiare (strigătura la scălduşcă, 
urările la rodin, formulele şi oraţiile rostite de moaşă sau pentru 
aceasta), alteori violentând cu prezenţa lor comunicarea (ascul¬ 
tarea urselii, a scenariului de vânzare simbolică pentru a afla 
numele adevărat, „uitat de rele", al copilului). 

4.1.3. Sub raportul situaţiei de comunicare, avem de-a face 
mai ales cu texte aflate în situaţie de schimb necesar (formule de 
interpelare şi de salut), dar şi de schimb obligat (oraţiile, urările, 
dialogul tip formulă ironică şi satirică, mulţumirile versificate, 
formulele de cerere şi de înmânare a darurilor). Complexitatea 
acestora într-un singur text şi mai ales ca angrenaj al discursu¬ 
lui ceremonial face să se întrepătrundă funcţiile, în aşa fel, încât 
un salut este însoţit de o urare făcută gospodăriei întregi, dar şi 
nou-născutului, formula de interpelare a tatălui de către moaşă 
este însoţită de o ghicitoare verbală sau gestuală (dacă moaşa 

îi ia căciula, tatăl are un băiat; dacă-i cere bani, are o fată; sau îl 
întreabă dacă are „răţoi" sau „raţă", asta şi pentru ca cel mic să 
nu fie plângăcios şi să fie sănătos, grăsuţ) (12). 

Dominantele textelor şi ale discursului rămân de ordin 
auspicial, de divinaţie, apotropaice, dar şi de consacrare şi de 
influenţare a existenţei, adică ceea ce vom vedea că alcătuieşte, 
alături de alte componente, un anumit tip de mesaj pus sub 
semnul tentaţiei Sacrului. 

Ceremonializarea comportamentului a modificat şi atitudinea 
receptorului: texte care s-au evidenţiat ca fiind exclusiv destinate 
ascultării au devenit treptat texte ce reclamă în mod necesar sau 
obligat răspunsul prin altele. (în asemenea situaţie sunt formu¬ 
lele de salut şi de închinare a darurilor la naşi şi la moşi, care s-au 
complicat într-atât încât răspunsul este obligatoriu.) Naraţiunile 
care vin să completeze rituri sau secvenţe magico-rituale sau să 
explice credinţe şi comportamente cer, la rândul lor, alte inter¬ 
pretări şi confirmări. Aici, hotărâtoare sunt condiţiile sociale de 
comunicare, contextul spaţio-temporal şi de ordonare (clacă, 
şezătoare, priveghi, cumetrie, popas de călătorie; seara, noaptea; 
cunoscătorii, iniţiaţii, cei ce îndeplinesc riturile sau urmaşii lor). 

Ne propunem, în cele ce urmează, să oferim o posibilă lec¬ 
tură a discursului ce gravitează în jurul momentului naşterii 
încercând să structurăm discuţia ca răspuns la întrebările: Ce se 
face? Cu ce se face? Ce se spune concomitent cu actele îndepli¬ 
nite? De ce se face? Ce se spune despre ce se face şi ce se omite? 

„Nu există şi nici nu ar putea să existe o metodă de analiză 
general-valabilă. Modalitatea de abordare a textului este con¬ 
diţionată de natura acestuia şi de coordonatele sistemului critic 
adoptat de executantul lecturii. Analiza apare astfel ca un tip 
aparte de lectură sau, mai exact, ca o componentă, ca o etapă 
necesară şi obligatorie a lecturii-interpretare şi lecturii-receptare, 
pe de altă parte" (Constantinescu, 1986, 75). 

Dacă discursurile magice se produc în prezenţa - nu abso¬ 
lut necesară - a receptorului-beneficiar, cele iniţiatice, care au 
avut cândva acelaşi statut, au devenit naraţiuni, formule-urare, 
iar altele, simple jocuri, ireversibil desacralizate. 



Ne vom ocupa într-un capitol de textul poetic în general, 
mai mult sau mai puţin înzestrat cu virtuţi estetice, dar şi de dis¬ 
curs, adică de cele mai importante componente care constituie 
obiceiurile de la naştere. 


4.2. Discurs şi text 

Pentru a realiza o analiză a ceea ce înseamnă naşterea unui 
nou membru într-o comunitate ţărănească tradiţională, vom re¬ 
curge la alcătuirea unei invariante etnografice, deci la realizarea 
unui scenariu ideal al obiceiurilor ce preced, însoţesc şi încheie 
acest moment. Aceasta pentru că atât cuvântul, cât şi celelalte 
fapte culturale se raportează la anumite momente şi nu pot fi 
rupte de anumite gesturi şi obiecte, de anumite relaţii inter- 
umane, dar mai ales de cadrul temporal, spaţial şi social ale 
evenimentului. 

între societatea arhaică şi ordinea cosmosului se stabileşte, 
după cum arătam, o relaţie modelatoare bazată pe o consonanţă 
a ritmurilor. 

4.2.1. Structural, am relevat o corespondenţă între actul de 
cultură şi actul de comunicare, cel dintâi având componentele 
fundamentale ale unui mesaj: emiţător (actant), cod (limbaj sin- 
crectic) şi receptor (beneficiar) {cf. Pop, 1976, 7 scju.). 

în cazul actului de cultură, ca şi în cazul celui de comuni¬ 
care, semnificaţia lui funcţională e dată de relaţiile extratextuale. 
Contextul se compune din mai multe planuri concomitente între 
care funcţionează o ierarhie generată de cea a funcţiilor. Astfel, 
se structurează planuri dominante şi subiacente, între ele fiind po¬ 
sibilă o răsturnare a ierarhiei determinată de mutaţii funcţionale. 
Se poate, deci, sublinia raportul de strictă dependenţă dintre 
planurile contextuale ale structurilor categoriale şi concretizările 
lor, funcţia fiind cea care determină structura actului de cultură. 

în cazul obiceiurilor de la naştere, o cercetare din această 
perspectivă ne dezvăluie un plan dominant, structurat pe funcţia 

integratoare a ritualurilor şi alte planuri subordonate acestuia prin 
funcţia auspicială, augurală, magic profilactică a altor acte săvârşite. 

Naşterea fiind o trecere, ea necesită un tip de celebrare care 
se apropie de spectaculos, la început fără a fi dominată de acest 
aspect. Integrarea se face, aşa cum arătam, deopotrivă în ordinea 
cosmică şi în cea umană, socială. 

Atunci când planul sacral dominat lasă loc planului ceremo¬ 
nial, acest lucru determină schimbarea formei actului de cultură, 
accentuarea caracterului său spectacular. Componentele magice 
şi rituale exprimate printr-un limbaj sincretic mai mult sau xnai 
puţin complex nu se golesc de sens, ci, dintr-o multitudine de 
semnificaţii, una devine dominantă. Legătura dintre logos şi ethos 
nu se rupe, ci gestul se înfăptuieşte în numele altui rost decât cel 
originar. 

Naşterea, structurată la început într-un plan sacral, se în¬ 
cadrează mai apoi într-un plan ceremonial aflat sub primatul 
funcţiilor ce compun spectaculosul. Fastul ce caracterizează un 
spectacol precum cel dedicat naşterii nu este însă gratuit, ci pre¬ 
figurează belşugul, sporul şi voia bună viitoare. Funcţiile rituri¬ 
lor sunt, deci, auspiciale, augurale, uneori magic-profilactice, funcţia 
integratoare fiind implicită, căci individul, odată încadrat într-un 
model social şi cultural prin eficacitatea riturilor cu funcţiile 
amintite, este încadrat într-o ordine umană şi, prin ea, într-una 
cosmică. 

Sincretismului de planuri îi corespunde un sincretism de lim¬ 
baje ce concură la exprimarea multitudinii de semnificaţii în¬ 
chise în întregul ceremonial. Limbajele uzitate exprimă raporturi 
interumane (în cadrul aceleiaşi structuri sociale), intergrup (între 
entităţi sociale structurate după acelaşi principiu ordonator) şi 
raportul Uman/Cosmic (între universul uman şi universul sacru, 
modelator). 

4.2.2. La nivel formal, distingem limbaje de-sine-stătătoare 
care alcătuiesc, însă, în cultura tradiţională un limbaj sincretic, 
polivalent şi polifuncţional: limbaj poetic, mimică şi gestică magică 
şi rituală („teatralizare"), limbaj coregrafic, mai puţin muzical şi 

plastic. Limbajul poetic se bazează, la rândul său, pe nişte semnifi¬ 
caţii mitice şi, de cele mai multe ori, are un rol magic-incantatoriu, 
în ceremonialul naşterii (descântece, invocarea unor forţe, urări). 

Limbajul ceremonial se structurează astfel încât îndeplineşte 
funcţia de comunicare interumană concretizată în formule rituali- 
zate ce dezvăluie o teatralizare a momentelor solemne (replici 
binecunoscute şi de neschimbat se încadrează în normele de 
comportare ceremonială caracteristice momentului şi grupului 
performator). 

4.2.3. Exprimarea comunicării Uman/Cosmic vădeşte un 
hieratism mai accentuat, referirea la valori modelatoare iniţiatic 
cunoscute. Caracteristicile relevate aici explică absenţa aproape 
totală a componentei muzicale din limbajul sincretic al obiceiu¬ 
rilor, comunicarea făcându-se într-un cadru solemn ce trebuie 
să pună sub bune auspicii o existenţă nouă. Componenta poe¬ 
tică are aspectul invocării, al urării şi al formulei de bunăcuviinţă 
arhaic tradiţională. De aici un oarecare hieratism, modelarea 
registrului metaforic şi apropierea vizibilă a cuvântului rostit de 
gestul cu rosturf'magice sau rituale. 

în virtutea raporturilor pe care le exprimă, limbajul ceremo¬ 
nial include componenta poetică într-un raport de inversă pro- 
porţionalitate cu cea magic-divinatorie şi rituală. Momentele 
comunicării cu Sacrul sunt marcate de gestul magic (căruia i se 
alătură şi cuvântul cu forţă rituală egală), în vreme ce momentele 
comunicării cu umanul sunt marcate de cuvântul solemn-poetic, 
care întruneşte două funcţii: pe aceea de comunicare interumană 
şi pe aceea de modelare a noului individ, deci una augurală. 

Urările de fertilitate sunt prezente în poezia ceremonială a 
evenimentelor de peste an, apoi şi în ceremonialul nupţial. Acest 
fapt este o atestare a îndelungatei iniţieri premaritale, la care 
sunt supuşi tinerii, iniţiere care include toate aspectele condiţiei 
sociale viitoare. 

Actul ritual al primirii Ursitoarelor şi închinarea către soare 
sunt însoţite, pe lângă componente gestuale şi obiecte magice, 
de o poezie incantatorie. 


80 



în comunicarea Sacru/Uman, poezia apare mult mai rar 
decât în comunicarea interumană, absenţa ei suplinind-o gestul 
magic riguros îndeplinit. 


4.3. Prefigurări 

Cultura populară a păstrat până târziu o seamă din struc¬ 
turile mentalităţii arhaice atât de puternic impregnate de sacru, 
încât fiecare act social sau individual poate fi interpretat ca o re¬ 
petare a actului primordial, săvârşit într-un moment de maximă 
potenţialitate sacră de către o divinitate străveche (ale cărei con¬ 
tururi, neîndoielnic, s-au estompat de mult) şi având finalitate 
de importanţă macrocosmică. 

4.3.1. Ceremonialul nupţial marchează şi el o trecere mode¬ 
lată sacru. Eficienţa actelor a fost garantată de raportarea la 
cuplul exemplar, cuplu zămislitor al cosmosului şi al vieţii deo¬ 
potrivă. 

Pe de altă parte, actul generator însuşi e raportat la valori de 
importanţă vitală pentru geneza şi existenţa societăţii umane: 
fecunditatea este omoloagă fertilităţii, actul procreării - celui de 
cultivare a pământului. 

Eficacitatea actului nupţial este garantată de o dublă înves¬ 
titură: sacră - prin raportarea la cuplul primordial şi socială - 
prin raportarea la activitatea socială determinată pentru fiinţa¬ 
rea comunităţii. De aceea nonvaloarea este considerată deosebit 
de primejdioasă pentru viaţa comunităţii, ea putând să declan¬ 
şeze dezechilibrări vătămătoare aspra fertilităţii pământului. 

De altfel, cultul fertilităţii transpare în mai toate ritualele 
care celebrează evenimentele de peste an şi, ca întruchipare a 
cuplului mitic, apar tineri purtînd însemnele belşugului sau 
amintind unirea sacră generatoare ( e.g ., Drăgaica, cununa de 
seceriş - cf. Pop, 1989,171 squ.) 

Este, aşadar, firesc să vedem în constituirea unui cămin nou 
prilejul înscrierii umanului în valorile cosmice modelatoare. 

Sensul ceremonialului nupţial este de a integra noul cuplu 
într-un model social, model dat de comunitatea tradiţională. 
Acest act comportă, ca orice rit de trecere, o iniţiere, înzestrarea 
cu acele calităţi pe care le cer modelul social şi cel sacru în egală 
măsură. Iniţierea tinerilor se întinde pe o perioadă îndelungată, 
iar primele secvenţe ale ceremonialului simt menite să valideze 
rezultatele ei. 

Cea mai importantă dintre calităţile pe care trebuie să le 
posede tânărul cuplu este fertilitatea, raportată la arhetipul cos¬ 
mic. în acest sens, există o suită de acte magice şi rituale săvârşite 
cu scopul de a asigura perechii o progenitură numeroasă. Aceste 
acte cu aspect augural şi apotropaic se consumă în timpul cere¬ 
monialului nupţial. 

Plecarea de acasă a miresei este prima secvenţă în care sunt 
de găsit acte magice înfăptuite cu intenţia de a stimula fertilita¬ 
tea cuplului. Actanţii principali simt rudele miresei, funcţia lor 
fiind aceea de giranţi ai fecundităţii ei. Se recurge la acte rituale 
în care operantă este magia prin similitudine: mama (sau altă 
rudă a miresei) îi strecoară în pantoful drept trei fire de usturoi 
- deci, un rit apotropic -, îi pune în sân un cep, îi desface cămaşa 
în timpul cununiei. 

Odată ajunsă la casa socrilor şi a viitorului soţ, tânăra este 
din nou supusă unor rituri de fertilizare ai căror principali ac- 
tanţi sunt, de astă dată, rudele mirelui, cei ce doresc să asigure 
perpetuarea neamului. După cununie, tinerii sunt întâmpinaţi 
cu grâu (la aromâni, cu orez) şi stropiţi cu apă, ceea ce aduce fer¬ 
tilitate şi opulenţă în acelaşi timp. în timpul cununiei, se desfac 
toate nodurile pentru ca mirii să aibă copii a căror naştere să fie 
uşoară; mireasa îşi pune în sân un ou pe care, desfăcând brâul, 
îl lasă să cadă în timpul cununiei pentru a naşte uşor sau atinge 
uşorii uşii pronaosului cu atâtea degete, câţi copii vrea să facă. 
La despodobirea miresei, soacra mare aşează sub pernele ei pan¬ 
talonii mirelui sau i se aşează pe genunchi un copil (din neamul 
mirelui, de sex bărbătesc), mireasa urmând să mimeze alăptarea. 

Componenta poetică era nelipsită din desfăşurarea tradiţio¬ 
nală a oricărui obicei de trecere, de aceea se cer analizate formu- 

lările relative la naştere ca împlinire a cuplului pe care le găsim 
- cu structură motivistică similară - atât în colindele de fată, cât 
şi în oraţiile de nuntă. Dacă în colinde rostul este pronunţat 
iniţiatic şi augural, în oraţia mare, ce se rostea la despărţirea 
miresei de familie şi neam, referirile la „creştere şi odrăslire" 
subliniază sensul însuşi al nuntirii. 

Ritmarea întregii existenţe umane conform ciclului cosmic 
face ca ceremonialele destinate evenimentelor de peste an să fie 
deopotrivă sărbători ale regenerării cosmosului şi ale înfăptui¬ 
rilor omului. 

Bazată tot pe corespondenţa Uman/Cosmic, alegoria peţirii 
indică în mod explicit calitatea de a fi fertil a oricărui individ. 
Momentul peţirii este marcat de prezenţa unui limbaj, a unei 
recuzite, a gesturilor şi actelor ceremoniale, fiind momentul pre¬ 
mergător testării iniţierii şi al primirii unui nou statut social. 

Metafora floare-fată este prezentă până la banalizare în li¬ 
rică, dar vizând numai aspectul formal, nu şi pe acela al formării 
rostului existenţei. în poezia ceremonialului nupţial, această 
metaforă capătă sensuri noi: rodirea, calitate a existenţei umane 
ce implică schimbarea statutului individual o dată cu depăşirea 
iniţierii, această schimbare fiind marcată de părăsirea condiţiei 
anterioare şi de pătrunderea într-o ordine nou structurată. 
Această complexitate de procese nu-şi putea găsi corespondent 
în ordinea cosmică decât invocând infertilitatea temporară 
căreia trebuie să-i succeadă cu necesitate remodelarea existenţei 
într-un mediu propice: 

„[...] Prin câmpii înrourate 
Prin păduri cu crengi plecate. 

Am umblat dealurile cu văile 

Satele cu fetele 

Şi niciunde n-am aflat 

Decât la dumneavoastră în sat 

O mândră floare 

Să-i fie mirelui de soţioară. 

Vă rugăm ca în casă să intraţi 

Şi mândra floare 

Mirelui de soţioară să-i daţi! 

[...] Iar acuma, la plecare. 

Dăm la mire-această floare 
Ca să crească, 

Să-mpupească, 

La mulţi ani să trăiască!" 

(Roşcani, 2000, 295 squ.) 

Alegoria este structurată pe un contrast menit să releve 
două stadii, două momente ale existenţei: cel al virtualităţii 
(caracterizat prin calităţi exclusiv fizice şi nefuncţionale) şi cel al 
fecundităţii (caracterizat prin amplificarea tuturor calităţilor 
anterioare, repunerea lor în valoare prin reproducerea lor). 

Deseori, în momentul dramatic al despărţirii miresei de 
familie şi de grupul de vârstă, ori în cel al „învelitului" (schim¬ 
barea acoperământului capului), idilismul se spulberă pentru 
un moment şi, într-un joc subtil al fericirii şi suferinţei, se contu¬ 
rează imaginea contrastantă a greutăţilor familiale şi a poverilor 
maternităţii: 


„Mireasă, nu lăcrima 
După cununiţa ta! 

Las' să plângă celelalte 
C-or rămas nemăritate! 

Amu dai cununa gios, 

N-ăi mai şi fată la gioc. 

Nu-i mai sta sara-n portiţă 
Să dai la fişiori guriţă! 

Cân' fetile or hori. 

Tu îi sta şi-i ciupăi. 

Cân' fetile or giuca. 

Tu îi sta şi-i legăna!..." 

(cântec înregistrat în ianuarie 1997, 
în comuna Prundu Bârgăului, 
jud. Bistriţa-Năsăud, ACNCP) 

Actele rituale şi magice însoţite de cuvântul menit să invoce 
forţele pentru îndeplinirea rostului sacru odată încheiate, tânăra 
familie urmează un destin ancestral subordonat în continuare 
valorilor modelatoare, iar încadrarea pe coordonatele modelu¬ 
lui structurat de comunitatea arhaică este confirmată, în cele din 
urmă, de fecunditatea cuplului. 

4.3.2. începutul de an, ca orice început, este marcat de rituri 
auspiciale şi augurale, alături de gestul cu funcţie magică, divi- 
natorie, apotropaică fiind prezent cuvântul modelat poetic. 

Semnificaţia gestului transpare, chiar şi după ce aceasta a 
fost uitată, în cuvântul rostit, împodobit metaforic. Gestul şi cu¬ 
vântul au menirea de a aduce belşugul şi fecunditatea comuni¬ 
tăţii, de a pune sub semn favorabil trecerea dintr-un an în altul. 

Funcţia aceasta, de invocare a fertilităţii, este în mod firesc 
mai pronunţată la colindele ai căror beneficiari sunt tinerii logo¬ 
diţi sau căsătoriţi. Starea de virtualitate, de împlinire promisă 
şi promiţătoare a tinerilor pe cale să întemeieze sau care au în¬ 
temeiat de curând o familie, este considerată ca fiind de bun 
augur pentru existenţa comunităţii. Forma accentuat augurală şi 
spectaculară a colindelor prefigurează sau continuă fastul ce¬ 
remonialului nupţial şi structurează metaforic prezenţe-model: 
a tânărului sau tinerei logodiţi, a tinerei perechi căsătorite. 

Acest tip de colinde face parte din suita de momente ale 
iniţierii premaritale a tinerilor: pe de o parte, fetele sunt iniţiate 
erotic şi comportamental; pe de altă parte, flăcăilor li se cere 
îndeplinirea unor probe fizice şi morale, acest fapt urmând să-i 
încadreze într-un model social şi într-o ordine nouă, structurată 
sacru. 

Sensul unirii tinerilor este subliniat într-o colindă care pre¬ 
figurează oraţiile de nuntă şi strigăturile la miri: 

„Printre brazi, printre molivi, 

Vine-un mi cu mălinior, 

Mălinior cu legănior. 

Dar în leagăn cine-mi şage? 

Şage-o mică feciori ţă 
Strigă tare-n gura mare: 

- Cine-n lume s-o d'aflare 
Să mă scap, să nu mă-nec 
Doamnă bună ce i-aş fi. 

Doamnă bună curţâlor 
Nor' bună părinţilor 
Crâşmăriţă buţâlor 
Maică dalbă feţâlor!" 

(Roşcani 2000, 271 squ.) 

Tânăra logodită trece şi ea probe al căror sens străvechi s-a 
estompat, rămânând doar cel al iniţierii erotice sau comporta¬ 
mentale. Ca în descântecele de ursită, ea îşi cheamă mirele pe o 
cale feerică ce prefigurează existenţa viitoare a cuplului: 

„Facă-şi mire-atâta bine 
Ca să vină pân' la mine 
Şi să vină cam gi-alin 
Cam gi-alin, prin cer senin, 

C-o mână ţinând de lună. 

Cu alta-nvrâstând cunună, 

C-o mână ţinând ge frâu. 

Cu alta, sabia-n brâu. [...]" 

(colind cules în decembrie 1998, 
în satul Mihăeşti, jud. Hunedoara, 
(15) ACNCP) 

Tot în acest moment de trecere, moment al potenţialităţii, 
comunitatea celebrează constituirea tinerelor familii menite să-i 
asigure perpetuarea. 

Armonia şi bunăstarea familiale sunt înfăţişate în mod sim¬ 
bolic în colindele de familie. Imaginea gazdei înconjurată de cei 
credincioşi şi de întreaga familie are ecouri medievale, dar 
rămân „lizibile" până azi, ca o concretizare a aspiraţiei împlinirii 
prin perpetuarea neamului şi iubirii filiale, simbolurile stolurilor 
de păsări: porumbeii - fiii şi turturelele - fiicele: 

„Visu ce-ai visatu 
Noi l-am gizlegatu. 

'Naince gi curce 
Trestie măruntă 
I-oastea dumitale. 

La mijloc gi curce 
Masă dalbă-ncinsă 
Ieşci şi dumitale. 

Giasupra gi masă 
Ce verge gi d'aur 
I-doamna dumitale. 

Jur prejur gi masă 
Stol gi porumbei 
Dragi copiii tăi. 

Gi lături gi masă 
Stol gi turturele. 

Dragi fecile tăie. 

Şi ce veseleşce 
Hăi boier bătrânu 
Că v-o d'încinămu 
Dalba-i sănătace! [...]" 

(Roşcani 2000, 284) 

Colindul de însurăţei este o nouă omologare a cuplului abia 
constituit, o garantare a integrării tinerei familii în comunitate. 
Urarea propriu-zisă de fertilitate nu apare explicit în acest tip de 
colinde; ea este implicită, inclusă în ideea de model social sau 
încifrată în metafore sau simboluri precum cele arătate mai sus. 

Mai mult chiar decât poezia ceremonialului nupţial, poezia 
colindelor este marcată de ceea ce numeam modelare, exercitată 
de comunitate (încadrarea într-un model social) şi cenzurată de 
Sacru (raportarea la valorile cosmice şi mitice). 

în colindele copiilor, ca într-un fel de carmen saliare, sunt de 
găsit, totuşi, urări explicite de fertilitate, urări făcute pe tonul 
ironic-anecdotic, cerut uneori de momentul popasului într-un 
punct liminal - cumpăna anilor -, conceput ca fiind prielnic 
influenţelor malefice: 

„Câte pene pă cocoşi. 

Atâţia coconi burduhoşi!" 

(Popa, 1986, 76) 

Urările de fertilitate se alătură adesea celor de belşug şi 
bunăstare chiar fără a fi exprimate direct, ci prin raportarea la 
cursul firesc al existenţei umane: 

Chiralexai, Doamne! 

Grâu de primăvară 
Şi-n pod şi-n cămară 
Şi pe laiţ afară. 

Câţi cărbuni în vatră, 

Atîţia peţitori la fată; 

Câte paie pe coteţ. 

Atâţia boi şi vaci s-aveţi. 

(Popa, 1986,122) 

Ceea ce relevă citatele de mai sus este corespondenţa Uman/ 
Cosmic despre care vorbeam, indestructibilă dintre manifestarea 
fertilităţii în cadrul unei ordini şi existenţa celeilalte: belşugul 
pământului poate fi influenţat de cel al oamenilor, ca într-o 
modelare reciprocă şi permanentă a evoluţiei. 


4.4. Dezechilibre 

După cum am văzut, aceste acte rituale şi magice au drept 
beneficiar pasiv tânăra soţie. Există, însă, şi altele, având-o ca 
actant-beneficiar, acestea având fie forma unor invocaţii (rugă¬ 
ciunile, slujbele şi sărindarele, postul), fie a unor practici de me¬ 
dicină şi farmacologie empirică (băi cu plante, infuzii de plante 
ş.a.). Lor li se adaugă acele acte care, în cazul întârzierii sarcinii, 
se presupune că invocă forţele benefice; aşa este obiceiul de a 
împărţi colaci săracilor după ce femeia a strâns spicele rămase 
în urma secerătorilor şi le-a măcinat pe pietrele unei mori noi. 

Aceste acte erau eficiente în cazul în care tânăra soţie nu fusese 
victima unei forţe malefice; însă, atunci când se presupunea că 
sterilitatea era datorată unui asemenea fapt, eficiente erau doar 
actele magice complexe care să neutralizeze efectul agresiunii 
exterioare. 

4.4.1. Sterilitatea este, aşa cum arătam, un fapt ce se opune 
atât cerinţelor modelului sacru, cât şi celui social. în mentalitatea 
arhaică, sterilitatea era de rău augur pentru viaţa întregii comu¬ 
nităţi şi îi punea în primejdie existenţa, întrucât ea s-ar fi putut 
transmite vegetaţiei, fertilităţii pământului şi animalelor deo¬ 
potrivă. Ca atare, femeia sterilă era repudiată de familie şi de 
comunitate. 

Cauzele sterilităţii determinau anumite nuanţe în această 
atitudine: femeia care se face vinovată de propria-i sterilitate va 
fi pedepsită în lumea de dincolo, iar cea care întârzie să aducă 
pe lume copii se află fie sub puterea unei forţe ascunse (blestem, 
făcătură), fie a unei fiinţe supranaturale sau a unei boli. 

Agenţii malefici sunt, aşadar, forţe sau fiinţe supraumane, 
a căror acţiune a fost declanşată de încălcarea unor interdicţii 
(blestem) sau de invocarea lor (făcătură). 

Actul magic - prin aceasta înţelegând suita de practici căreia 
i se alăturau recuzita şi incantaţia magică - indică prezenţa a trei 
tipuri de agenţi malefici a căror acţiune o poate neutraliza: 
agenţi cu acţiune autonomă, nedirijată exterior de o încălcare sau 
de o invocare, aceştia având corespondenţi patogeni (matrice, 
izdat) sau fiinţe cu contur fabulos-mitic (Samca, Zburătorul, Baba 
Coaja, Pădureana, Paza, Moşul Pădurii, Muma şi Fata Pădurii) 
şi, pe de altă parte, forţe malefice cu acţiune controlată magic - invo¬ 
cate: făcutul pe ursită, întorsul, deochiul, toate fiind văzute ca 
ipostaze ale Răului de către omul societăţii tradiţionale. 

4.4.2. Se poate dovedi, însă, că în chiar contextul culturii tra¬ 
diţionale româneşti, opera un control asupra fecundităţii cuplului 
încă de la cununie. în Oltenia, câte hornuri număra mireasa pe 
drumul spre biserică, atâţia ani urma să întârzie venirea pe lume 

a primului copil (6). Miresele chiorene atingeau uşorii uşilor bi¬ 
sericii cu atâtea degete câţi copii îşi doreau, iar pentru a întârzia 
venirea lor pe lume, îşi strecurau în sân nuci coapte, pe care 
apoi, venind de la cununie, le îngropau într-un loc numai de ele 
ştiut (când se hotărau să aibă copii, le dezgropau şi le aruncau 
în fântână) (2). în Năsăud, soacra mică o învaţă pe mireasă să 
înnoade „peteaua" (panglica de la naşi, cu care erau legaţi mirii 
în timpul cununiei), fiecare nod însemnând un an „răgaz", până 
la naşterea primului copil, sau oferă mirilor un ou răscopt când 
se aşează la masă (16). Tot la nuntă se consumau rituri care, 
odată ocolite, amânau grijile de părinte ale tinerilor căsătoriţi: 
astfel, mireasa putea omite să-şi pună în sân bani, să ia copii în 
braţe şi să mănânce anumite părţi din găina împodobită, care 
se aducea nănaşilor la încheierea ospăţului. Ne aflăm, aşadar, în 
faţa unor practici magice de asigurare a fecundităţii şi a unor 
gesturi rituale care, citite „pe dos" sau omise, exercitau un con¬ 
trol prealabil asupra prolificităţii. 

Multe dintre datele importante ale calendarului agrar 
implicau abstinenţa („curăţenie trupească"). Aşa erau Măcinicii, 
dată la care „porneau plugurile", Aliseilul, Vartolomeiul, Lăsata 
Secului, „legatul roadelor", Sângeorzul, Armindenul (semănatul 
cânepei). Rusaliile, Drăgaica, Sântămăria, Vârvara etc., plasân- 
du-se, totodată, în anumite decade ale lunilor bine ritmate. Fe¬ 
meile îşi păstrau un calendar al lor, impus şi de anumite munci 
agricole sau gospodăreşti, îşi alegeau ca patroni spirituali ai casei 
şi familiei anumiţi sfinţi sau „păzeau" acele sărbători din calen¬ 
darul babelor, care se plasau în concordanţă cu observaţiile lor 
şi cu sfaturile primite de la „babele ştiutoare" sau în perioada de 
intensă iniţiere petrecută la şezători, clăci şi furci. „Interdicţiile 
sexuale impuse de calendarul religios şi de calendarul popular 
însumau peste 230 zile" (Trebici şi Ghinoiu, 1986, 210). 

La apariţia primului născut, se ivea o singură grijă: să nu i 
se ia tinerei mame „mana laptelui". Este ştiut că acest lucru nu 
numai că ar fi pus sănătatea (uneori chiar viaţa!) nou-născutului 
în primejdie, dar este unul dintre mijloacele contraceptive tem¬ 
porare cele mai eficiente. Infuziile de busuioc, soc şi chimion. 

alături de gesturile şi practicile magice pe care le vom înfăţişa 
mai jos, ajutau femeile să evite sarcinile nedorite. 

Acestora li se adăugau practici de etnoiatrie adesea eficiente: 
„feredeiele" (băile) şi „aburelele" cu plante precum: florile de 
fân, cele de salcâm, mesteacănul, rozmarinul, boziile, pelinul, 
buruiana-dulce, florile de rujă, oleandrul, florile de bujor, coaja 
de cireş, vişin şi prun...Aşa se tratau afecţiunile numite generic 
„mătrice" şi „răceală", urmând ca, dacă rezultatele întârziau să 
vină, să se recurgă la „tratamente" mai complexe precum „vinul 
luat în scăldătoare" cu iarba-ciutei, trandafir, ridiche neagră, 
pătrunjel, jneapăn şi condimente puternic vasodilatatoare. Erau 
ocolite plantele cu virtuţi afrodisiace şi progestative, ca spânzul, 
bujorul-de-câmp, afinul, sânzienele, care, luate cu ştiinţă, înlă¬ 
turau sterilitatea. Există şi atestări ale administrării de „anticon¬ 
cepţionale vegetale", „rizomi ai unor plante care se mâncau cu 
pâine, fără o anume ritmicitate" ( ibidem ). 

De altfel, noaptea de Sânziene, ca şi revărsatul zorilor de 
Sântoader sau de Ziua Crucii erau momente în care se culegeau 
toate aceste „buruieni de leac" de către „femeile ştiutoare" atât 
de căutate în lumea satului. Alte „flori" precum oleandrul, 
poala-Maicii-Domnului, nalba, steregoanea, nasu-curcanului şi 
dragostea-fetelor erau cultivate în mare taină de neveste în gră¬ 
dinile sau în ghivecele lor, după o ştiinţă cu totul tainică, pentru 
proprietăţile lor avortive. Existau, în paralel, prescripţii şi inter¬ 
dicţii ce ţineau de o logică a sensibilului: femeilor care nu doreau 
copii li se recomanda să nu mănânce came de iepure, dar să bea 
apă din urmă de catâr, să nu iasă (să nu se scalde) în nopţile cu 
lună plină, să nu folosească plante care stimulează fecunditatea 
precum rodul-pământului (cf. Sevastos, 1990). 

E de presupus, de asemenea, că o progenitură numeroasă se 
putea evita şi prin nepracticarea prea de timpuriu a anumitor 
acte magico-rituale înscrise în contextul obiceiurilor agrare, pre¬ 
cum Caloianul, Paparudele, Sângeorzul, Drăgaica sau cununa 
de seceriş. Aşa era posibil ca viaţa femeilor să fie mai rar pusă în 
primejdie, ca şi reputaţia lor, dar, totodată, în zone întinse (e.g., 
în Banat), majoritatea familiilor să aibă doar câte doi copii, fapt 
ce consolida averea familiei (cf. Ghinoiu, 1999). 

4.4.3. Dacă despre practicile de evitare a sarcinii se formulau 
numai aluzii din care transpare o anumită indulgenţă a comu¬ 
nităţii, despre pierderea sarcinii (din neglijenţă, din nepăsare sau 
intenţionat) se vorbeşte ca despre o crimă de neiertat. Vom 
vedea intr-un alt capitol că spaima de sacrul impur naşte plăs¬ 
muirile monstruoase - neliniştite şi tulburătoare de ordine - 
numite „moroi". Ca şi în cazul copiilor morţi nebotezaţi, se exe¬ 
cută rituri reparatorii de către moaşă, naşă sau altă rudă, rituri 
care simulează botezul şi asigură neutralizarea forţelor malefice, 
„în multe locuri din Moldova, părinţii copilului nebotezat, 
adecă a celui oprit ca să-şi mântuiască sufletul, fac în ziua de 
Moşii Duminicei Mari praznic, la care invită 40 de băieţi şi 
copile de aceeaşi măsură, de la 2-3 ani, şi le dau de sufletul 
copilului pierdut sau mort nebotezat, 40 de ulcele cu apă curată 
şi 40 de covrigi câte cu o lumină aprinsă. [...] în Transilvania se 
fac pentru mântuirea sufletelor copiilor pierduţi 40 de cocoloa¬ 
şe, coapte din aluat de făină de grâu. Treizeci şi cinci din acestea 
se dau la 35 de copii, iar 5 cocoloaşe se aruncă pe apă pentru ca, 
precum izvorăşte apa din izvor, aşa să apară şi sufletele celor 
morţi-nenăscuţi în Rai" (Marian, 1995, 52 scju.). 

La românii din Ungaria, primejdia pierderii sarcinii se în¬ 
lătura cu o băutură preparată din palincă şi seminţe de mac. Se 
spunea că acest lucru se întâmplă atunci când femeia gravidă 
poftea ceva, când îşi tăgăduia sarcina sau dacă se mira şi se spe¬ 
ria de ceva (Nikula, 1996, 223 squ.) Naraţiunile sunt şi în acest 
caz numeroase, dezvoltarea temei în moduri sensibil asemănă¬ 
toare confirmând credinţe şi practici general valabile. 


4.5. Preliminalitate 

Nu numai sterilitatea e pusă pe seama influenţelor nocive, 
ci şi incidentele ivite pe parcursul sarcinii şi cele de la naştere. 

4.5.1. Sarcina, stare liminală pentru viitoarea mamă, mai 
este şi azi marcată de abundenţa riturilor pozitive şi negative, 
de vulnerabilitatea ei şi a fătului deopotrivă şi de înzestrarea cu 

puteri auspicial-divinatorii. Iniţierea viitoarei mame este făcută 
de comunitate prin membri care, de regulă, aparţin familiei 
(soacră, mamă, moaşă). Cele mai numeroase sunt interdicţiile, 
de la aceea de a nu vesti multă vreme comunitatea privind sar¬ 
cina, pentru a nu intra în puterea cuiva (la aromâni), până la cele 
privitoare la acte care ar provoca semne fătului. 

Interdicţiile simt legate de gesturile obişnuite ale femeii 
(depănatul lânii, coacerea pâinii, ajutorul dat celor din jur, par¬ 
ticiparea la acte ceremoniale, precum nunta şi înmormântarea), 
dar şi intrarea în contact cu agenţi involuntar nocivi şi înlesnii -’a 
acestuia datorită ignorării propriei sale vulnerabilităţi. 

Gesturile cotidiene, conform principiului simpatiei, pot 
provoca şi ele semne copilului (femeia să nu-şi înnoade părul, 
căci copilul va avea limba împiedicată; să nu depene o legătură 
ţinând-o pe după gât, ca să nu aibă copilul cordonul pe după 
cap; să nu sufle în cuptorul de pâine, căci copilul va avea limba 
prinsă; să nu dea cărbuni aprinşi cuiva, căci face copilul cu bube 
pe la gură; să nu se uite la mort, căci va fi copilul palid la faţă; 
să nu ducă secera sau sapa pe umăr, ca să nu-1 facă ghebos; să 
nu mănânce din oală şi nici să nu „tipărească" mămăliga, ca să 
nu facă copilul fără păr pe cap) sau pot face ca naşterea să fie grea 
(dacă dă apă cuiva, nu va putea naşte până ce acela nu-i va da, 
la rându-i, apă; dacă vor şti mulţi oameni că se află în chinurile 
naşterii, acestea se vor prelungi de-a lungul atâtor ceasuri, câţi 
străini au aflat; dacă mănâncă poame crude, va naşte prematur). 
Cele mai multe interdicţii se leagă de hrană, cu atât mai mult, cu 
cât este ştiut că orice poftă ar avea o femeie însărcinată, trebuie 
să-i fie împlinită. Atunci când este vorba, însă, despre înfăţişarea 
copilului pe care îl poartă, interdicţiile sunt foarte severe: să nu 
mănânce aripi de pasăre, căci copilul „se aripeşte" (nu stă înfă¬ 
şat); nici „inimă de pasăre rea" precum este cocoşul (mai ales cel 
negru!) nu e bine să mănânce, pentru a nu face copil rău; acelaşi 
lucru îl evită dacă se fereşte de contactul cu câinii; legumele păs- 
tăioase consumate duminica aduc prostie, tâmpenie şi nevolni¬ 
cie; carnea de peşte şi melcii transmit copiilor defecte estetice (se 
fac „băloşi şi mucoşi") şi chiar muţenie, sau măcar întârzierea 
vorbirii. 

4.5.2. Pentru preîntâmpinarea tuturor acţiunilor malefice, 
viitoarea mamă e înzestrată cu două tipuri de antidoturi magice: 
unele dintre ele au eficacitate permanentă garantată mistic (cărţile 
sfinte, relicvele sfinţite, obiectele şi plantele cu rol magic recu¬ 
noscut - usturoi, busuioc, aţă înnodată, de obicei roşie), celelalte 
au o eficacitate momentană, sincronă şi sunt de tip imanent (femeia 
poate, prin gestul şi cuvântul îndepărtării şi al amintirii să neu¬ 
tralizeze contactul cu o forţă sau agent malefic ce ar provoca, în 
caz contrar, semne fătului). 

înzestrarea diferenţiată este dependentă de agentul malefic: 
primul tip de antidoturi magice este eficient în protecţia faţă de 
fiinţele supraumane şi de forţele malefice invocate (Samca, de- 
ochiul); al doilea tip, gesturile neutralizante pe care le poate face 
femeia însărcinată preîntâmpină influenţa involuntar malefică 
a unor animale întâlnite, a oamenilor însemnaţi etc., însuşirile 
animalelor (porc, câine, pisică) putând fi transmise fătului, ca şi 
alte defecte fiziologice. 

Ca o contrapondere, apar riturile pozitive, prescripţiile. Ac¬ 
ţiunea lor este eficientă în virtutea înzestrării viitoarei mame cu 
facultăţi auspicial-divinatorii, corespondent pozitiv al vulnera¬ 
bilităţii sale. Prescripţiile au ca beneficiar direct copilul (calită¬ 
ţile sale fizice şi morale), mama (aducându-i uşurarea naşterii), 
comunitatea (prin riturile de fertilitate şi apotropaice înfăptuite 
de femeia aflată „în starea rodului"). 

încadrarea copilului într-un model cerut de Sacru şi social 
se face încă din perioada preliminală, mama fiind aceea prin 
intermediul căreia îi sunt date unele calităţi: ia cârcei în poală ca 
să facă un copil cu părul creţ; priveşte flori ca să aibă un copil 
drăgăstos ca florile; se gândeşte la un om vrednic pentru ca fiul 
să-i semene. La românii din Munţii Apuseni, un reputat etnolog 
român remarca: „Din contră, când o femeie însărcinată vede un 
om frumos, îi calcă pe urmă, zicând următoarele versuri: «Cal- 
cu-ţi urma, / Iau-ţi forma: / Pruncul meu / în chipul tău»" (Pa- 
velescu, 1998, 36). 

Se poate remarca faptul că acest tip de rituri este mult mai 
vag reprezentat, comunicarea între lumea ordonată, modelată şi 

cea a preformalului, necunoscută, făcându-se anevoie. Un tip 
deosebit de comunicare, onirică, poate realiza, totuşi, mama. Ea 
este vestită prin vis, simbolic, mai mult sau mai puţin criptic, 
despre sexul copilului: dacă va visa un pom roditor, fructe fru¬ 
moase sau busuioc, va avea băiat; dacă va visa flori, va fi fată; de 
asemenea, anumite animale visate puteau fi purtătoarele infor¬ 
maţiei privind sexul copilului (cocoşul, berbecul etc.) (12). 

Naşterea uşoară este pregătită prin măsuri de profilaxie 
magică, potrivit principiului similitudinii. încă din cursul cere¬ 
monialului nupţial, unele practici amintite vizează asigurarea 
unei naşteri uşoare: mireasa îşi priveşte mirele printr-un colac 
sau prin inelul de logodnă; i se desfac toate nodurile şi i se des¬ 
cheie cămaşa în timpul cununiei etc. în timpul sarcinii, femeia 
rosteşte - ori de câte ori mătură şi aruncă gunoiul - o formulă 
magică având acelaşi rol: „Cum arunc gunoiul acesta de iute, aşa 
să şi fac de lesne!" (5) în Chioar, bea apă de pe ou, pentru a naşte 
la fel de uşor cum ouă găina sau bea apă de pe fiecare deget al 
unei femei care a născut uşor (Pop şi Chiş-Şter, 1983, 149). în 
apropierea momentului naşterii, grija pentru buna ei desfă¬ 
şurare sporeşte; la aromâni, femeia însărcinată mima naşterea 
rostind o formulă magică: „Cumu treaşi suvalniţa pitu câmeaşi, 
aşi s-treacî tecnulu pitu mini!" (Caraiani-Saramandu, 1982, 380), 
iar în Banat femeia arunca apă pe streaşină spunând: „Cât pes- 
tesce apa pă streaşină atâta să pestească pruncul sau prunca!" 
(Marian, 1995, 31). 

în fine, comunitatea, beneficiar implicit al tuturor măsurilor 
magic-profilactice, devine beneficiar explicit şi deplin al riturilor 
apotropaice înfăptuite de femeia însărcinată, înzestrată tempo¬ 
rar cu forţă divinatorie. Conform mentalităţii tradiţionale, femeia 
aflată „în stare binecuvântată" poate transmite fertilitatea ei ve¬ 
getaţiei şi animalelor. Mai mult, poate anula sterilitatea prin acte 
magice: aruncă mac în fântână în timpul secetei sau se lasă udată 
ca să plouă (17), presară cu mac şi cânepă locul (cămaşa) unui 
viţel născut dintr-o junică, pentru ca nimeni să nu-i poată lua 
mana şi să rămână rodnică în continuare, iar dacă seamănă, 
roadele au să crească asemenea pruncului din pântece (10). 

Tot în virtutea acestei facultăţi divinatorii, viitoarea mamă 
putea săvârşi acte magice pentru a ghici sexul copilului. Semni¬ 
ficaţia folosirii unor obiecte nu e motivată decât prin constituţia 
lor biformă (prâsnelul), obiectul de recuzită magică ales este 
vergeaua (fuşteiul) de la războiul de ţesut, care, prin contact cu 
o persoană de sex bărbătesc sau femeiesc, putea prevesti (poate 
într-un timp mai vechi aduce) un copil de sexul dorit de mamă. 

Ghicirea sexului fătului după anumite semne legate de 
înfăţişarea şi comportamentul viitoarei mame era o preocupare 
constantă. Astfel, la românii din Ungaria se mai păstrează amin¬ 
tirea acestora: „Se va naşte băiat dacă mamei: îi place slănină; îi 
plac dulciurile; să beie vin; nu se ferea de fumul de pipă; faţa îi 
era cu pete; burta ţuguiată; avea greţuri; năştea cu oarecare 
întârziere sau în timpul sarcinei nu se ferea de bărbatul ei. Se va 
naşte fată dacă mamei: îi plăcea să bea lapte; să mănânce acru; 
dacă era „folticoasă" (se îngroşea de tot); dacă avea faţă curată; 
năştea mai devreme; avea buze umflate" (Nikula, 1996,223 squ). 

Mai mult, prescripţiile magice vizau schimbarea sexului în 
funcţie de dorinţele mamei: „Pentru ca femeia să facă băiet, să 
mănânce seminţe de buruiană ce îi zice Veronica - cele cu flori 
albastre sunt pentru băieţi, iar cele cu flori albe sunt pentru fete" 
(Sevastos, 1990,134). 

Aşadar, femeia însărcinată avea un statut bivalent numinos: 
vulnerabilitate şi capacitate de divinaţie în acelaşi timp. Statutul 
ei, în societatea arhaică era, într-un fel, privilegiat, acest fapt fiind 
dovedit, pe de o parte, de protecţia magica şi rituală exercitată, 
iar pe de altă parte, de recunoaşterea lui de către ceilalţi membri 
ai comunităţii tradiţionale; de aici o serie de interdicţii de res¬ 
pectat de către membrii familiei sau de toţi cei care o înconjoară 
(de asemenea lucruri precum: poftele, sperietura, oferitul apei, 
descălţatul, aşezarea la masă în faţa soţului, intrarea în casă 
înaintea sau în timpul naşterii, depinzând chiar bunul mers al 
sarcinii şi al naşterii). 

Pentru a contracara cel puţin o parte din încărcătura magică 
a femeii însărcinate - fie ea pozitivă ori negativă - se formulează 
un adevărat cod comportamental ad-hoc, dar pentru protejarea ei 

însăşi, pentru vindecarea de anumite boli sau, în general, pentru 
bunul mers al sarcinii, se structurează o reţea de protecţie pe care 
ne propunem s-o analizăm în cele ce urmează. 

Membrii comunităţii tradiţionale uzează de practici magice 
atunci când influenţa (acţiunea) malefică este de tip magic (făcă¬ 
tură) şi de practici magico-medicale sau farmaceutic empirice, 
atunci când acţiunea malefică este datorată unui agent patogen 
sau magic patogen. 

4.5.3. Aşa cum arătam, reţeaua de acte de protecţie a vulne¬ 
rabilităţii individului este deosebit de complexă: de la interdicţii 
şi prescripţii care, respectate, asigură o protecţie circumstanţială , 
provizorie, până la înzestrarea cu obiecte magice şi cu facultăţi 
magic neutralizante, care aduc o protecţie permanentă completă. 
Aceste componente au, aşadar, un caracter profilactic, preîn¬ 
tâmpinând influenţele malefice. Există însă şi componente neu¬ 
tralizante curative cu mult mai complexe prin însăşi funcţia lor 
de eliminare a efectelor acţiunilor malefice. Complexitatea lor 
constă în recurgerea la o recuzită şi la formule tipice rostite, ce 
însoţesc actele magice propriu-zise; eficacitatea lor e garantată 
de rigoarea cu care sunt îndeplinite şi de competenţa profesio¬ 
nală, consacrată a performerului. 

Aceste două tipuri de componente ale reţelei de protecţie 
funcţionează din plin în perioada prenatală, mai întâi în cazul 
unei bănuite sterilităţi, apoi pe toată perioada „stării darului" şi 
pregătirii unei naşteri normale. 

Pornind de la câteva caracteristici ale structurării textului 
poetic ce însoţeşte practica magică, vom încerca să relevăm im¬ 
portanţa comunicării Uman/Sacru pentru păstrarea echilibrului 
firesc atât în perioada preliminală (sarcina), cât şi în cea liminală 
(lehuzia). 

Este necesar să subliniem importanţa considerării practicii 
magico-medicale în ansamblul ei, ca pe un tot indestructibil, 
şi nu fragmentat în părţile constituente. De aceea, o vom numi 
textură (magico-medicală şi magică) în vreme ce text va fi con¬ 
siderat numai constituentul „poezie" urmând să stabilim multi¬ 
plele posibilităţi de conectare a acestora. 

Stabileam mai sus trei tipuri de agenţi malefici: agenţi cu 
acţiune autonomă, neprovocată şi fiinţe supraumane cu contur 
fabulos-mitic, pe de o parte, iar pe de altă parte, forţe malefice 
controlate magic (invocate). Interesant de subliniat este faptul că 
aceste trei tipuri de agenţi malefici nu au o acţiune circumstanţial 
specializată, ci ei pot fi nocivi chiar în cazul unei vulnerabilităţi 
neamplificate de „starea darului". Efectele acţiunii nocive sunt 
identice, indiferent de momentul în care apar. De aceea, vom 
avea texte identice, nesubordonate cerinţelor stării excepţionale 
a femeii însărcinate. 

Actul magic este în principal o comunicare cu forţele latente, 
comunicare ce nu poate fi întotdeauna facilă. Abordarea de 
tonuri diferite, de atitudini, oferirea darurilor, gesturile care par 
să dovedească prezenţa manifestă, imaterială a forţei cu care se 
comunică duc la ideea structurării dramatice a texturii magice. 
Unele dintre texte au acest caracter dominant, subliniat de pro¬ 
cedeul dialogului, de invocarea sau de adresarea directă către 
agentul malefic. 

Este de observat că adresarea directă este posibilă mai ales 
în cazul cunoaşterii agentului malefic, deci al unei prediagnos- 
ticări şi mai puţin explicită în textele ce se dezvoltă epic şi în cele 
descriptive. Uneori, comunicarea este încercată, forţa malefică 
are un contur cu totul vag, nemanifest, ceea ce reclamă o medie¬ 
re a contactului cu ea (fie prin invocarea celui care a determinat 
acţiunea malefică, fie prin explicitarea gesturilor magice): 

prediagnosticare : 

- Stăi, mătriciu\ 

- Crepi, izdate 
necurate! 

- Borză îmborzată. 

Borză blăstămată. 

Cu dinţii rânjiţi... 

- Pază venită. 

Pază năprătită... 


98 



numirea mediatorului (actului magic): 

- Ho ; vacă roşfl-poroşă! 

- Bună vremea, juncan negru! 

- Mulţumescu-ţi ţie, N.N.! 

- Hochi înapoi să te-ntorci 

Că de nu te-i întuma... 

explicitarea gestului magic neutralizant. 

Nu tai brecirile. 

Ci tai muma codrului, 

Moşul codrului. 

Cu fata codrului... 

Cine-o făcut cu una 
Io-i întorc cu două. 

Cine-o făcut cu două 
Io-i întorc cu trei... 

Nu suflai sufletul. 

Numai suflai deochetu, 

Din creierii capului. 

Din merele obrazului... 

Analizând aceste modele de structurare a textului, se poate 
observa că: 

• la contactul cu agenţi malefici cu acţiune nedirijată de tipul 
„Mătrice", „Izdat" şi de tipul „Zburător", „Samcă", „Pază", 
„Muma Pădurii", „Pădureana", comunicarea relevă un anumit 
grad de cunoaştere sau măcar de reprezentare mentală a carac¬ 
teristicilor formale ale agentului şi de estimare a efectelor nocive 
ale acţiunii sale, ceea ce implică posibilitatea invocării, a adresă¬ 
rii directe; 

• la contactul cu agenţi malefici de tipul „făcutului pe ursi¬ 
tă", „făcăturii", „deochiului", comunicarea nu mai poate fi facilă, 
întrucât forţa scapă reprezentării, structurării mentale pe baza 
componentelor fantastice cunoscute, efectele acţiunii ei sunt im¬ 
previzibile, necontrolabile şi, deci, greu de numit şi de localizat. 

Se încearcă, totuşi, un dialog, nu cu agentul malefic propriu-zis, 
ci cu cel care îi dirijează acţiunea („vacă roşă", „juncan negru" 
sunt apelative destinate celei sau celui ce a invocat forţa male¬ 
fică). 

Simt, deci, de disociat două tipuri de texte din punctul de 
vedere al comunicării planului uman cu cel numenal: cel în care 
agentul malefic este invocat (comunicarea este nemediată, textul 
are formă de dialog cu mărci caracteristice - vocativul şi impe¬ 
rativul) şi cel în care agentul malefic este numit (comunicarea 
este indirectă, textul dezvoltându-se epic, fie descriptiv, forţa 
sau agentul malefic primeşte o multitudine de nume menite să 
includă toate ipostazele Răului manifestate sau latente, cunos¬ 
cute sau bănuite, pentru ca imposibilitatea reprezentării - ded, 
a anihilării in effigiem şi a comunicării directe să fie suplinite de 
impresia - care este lăsată agentului malefic - de omniscienţă şi 
omnipotenţă. Anihilarea va avea loc prin încălcarea interdicţiei 
numirii. 

Invocarea agentului malefic implică o cunoaştere amănunţită 
a efectelor acţiunii sale, iar numirea lui este posibilă şi cunoscân- 
du-i numai acţiunea. în această ultimă categorie, preponderent 
este rolul cuvântului ce reiterează gestul magic. 

Complexitatea textului e mai mare, căci el include, pe lângă 
comunicarea cu ordinea numenală, şi descrierea întregii texturi 
magico-medicale, având şi o funcţie mnemotehnică. 

Conform gândirii arhaice, orice act magic debutează cu o 
acţiune prin care se intră în posesia persoanei sau forţei căreia îi 
este destinată săvârşirea acestuia: descântarea de diferite boli 
sau vrăji care pot ataca femeia aflată „în starea darului" se face 
punând faţă în faţă obiecte ale beneficiarei cu numirea agentului 
malefic şi/sau a ipostazelor acţiunii sale şi ale efectelor acesteia: 
„Ia un ou, îl sparge, pune în el bucăţi din unghiile bolnavei şi un 
fir «de aruncat», de lungimea bolnavei şi, amestecând în ou cu 
un fir de mătură, zice: «Cum se mătură gunoiul din casă, aşa să 
se măture fiorile, tremurile, frigurile de la N.». Apoi duce oul la 
o proptă de gard unde îl îngroapă rostind descântecul: 

«Când din ăst ou pui va mai învia. 

După cloţă a pleca 
Şi cloţa o pleca. 

Şi demâncare le-o da 
Şi puii or mânca. 

Cu picioare or umbla. 

Cu ochii or vedea. 

Cu aripi or zbura. 

Atunci să mai vină frigurile, 

Fiorile, 

Tremurile 
La cutare. 

Cum se despart drumurile. 

Aşa să se despartă de N. fiorile, 

Tremurile 
Şi toate frigurile»". 

(Marian, 1995,42) 

Odată descoperită, vulnerabilitatea agentului malefic este 
exploatată: se crede că, prin trecerea în revistă a tuturor iposta¬ 
zelor „Mătricelor" şi a localizării şi efectului acţiunii lor, prin 
numirea tuturor posibililor invocatori sau mediatori ai acţiunii 
malefice însoţită de imprecaţie acţiunea poate fi neutralizată: 

Mătrici prin sete, 

Mătrici prin foame[...] 

.. .suf lai deochetu 
Din crierii capului. 

Din merele obrazului. 

Din zgârcele nasului... 

Uneori, chiar numai descriind gesturile magice şi amintind 
recuzita, e posibilă sau se produce anihilarea agentului malefic, 
cuvântul având pondere egală cu înfăptuirea. 

Un alt tip de exercitare a eficienţei cuvântului este cel în 
care se face apel la mediatori aparţinând ordinii numenale, dar 
având caracter benefic: Maica Sfântă, Sfinţii Doctori Cosma şi 

Damian, Arhanghelul Mihail (uneori prin reluarea unor fapte 
exemplare petrecute intr-un timp mitic). Aceste forţe-auxiliare 
sunt adesea invocate în textele magice destinate protejării femeii 
însărcinate, lehuzei şi pruncului, afirmându-se ca model de fer¬ 
tilitate şi invulnerabilitate sau ca agent neutralizant învestit cu o 
forţă magico-medicală sau imolatoare. în aceste cadre nu se mai 
desfăşoară un dialog cu agentul malefic, d cuvântul magic are 
rostul de a reitera momente de declin ale acestuia, de a numi 
forţe potrivnice lui, urmând ca, prin aceasta, să se obţină acelaşi 
efect anihilant. 

Aşadar, gândirea arhaică modelează antropomorf ordinea 
numenală, dând spiritelor vătămătoare calităţile unui individ 
sortit desfiinţării sau alungării şi exilării. Acest fapt este relevant 
în constituirea formulărilor propriu-zise: 

agentul malefic este rugat, înduplecat: 

- ...Iacă, te cinstesc. 

Şi te dăruiesc... 

oprit: 

- Stăi, mătriciu\ 

blestemat: 

- Crepi, izdate 
Necurate! 

exilat: 

- Te-oi lua 

Şi-n Marea Neagră te-oi mâna 
Şi-acolo te-oi aşeza [...] 

jignit şi ameninţat. 

- Ho, vacă neflgrtf-poneagră! 

.. .Că de nu te-i întuma. 

Eu focu mi-oi aţâţa, 

Bolohani oi înfierbânta 
Şi te-oi arde şi te-oi frige 
Până ce mi te vei stânge! 

Formulele sunt multiple, fiind determinate de o deosebită 
varietate de atitudini ale performerului. Important este faptul că 
acest „aer de familiaritate" este de găsit în textele din primul tip 
delimitat, în care, după cum arătam, agentul intră într-un tip de 
comunicare explicită, şi mai puţin în al doilea tip, constituit pe 
o schemă epic-descriptivă. 

Fiecărei formulări îi corespunde o formulă nu întotdeauna 
stereotipă, dar structurată pe nişte date stilistice concretizate în 
antiteze, negaţii repetate etc., cea mai interesantă fiind formula 
exilării constituită pe o simetrie bipolară, pornind de la ordinea 
modelată cosmic şi social: 

Unde nu-i ieşchie sărită 
De voinic tăiată. 

Nici glas de cocoş. 

Să se ducă-n petri muşchiate, 

Nemaiumblate! 

Peste marea neagră l-a arunca 

Unde popa nu toacă 

Lui Dumnezeu nu se roagă. 

O altă formulă e cea a desfiinţării, pe care o găsim în finalul 
unor texte însoţind urarea prin comparaţie făcută beneficiarei: 

Acolo să periţi 
Ca rouă de soare. 

Ca spuma de mare, 

N. să rămâie curată, 
şi luminată... 

Pe acest gen de formulare este bazat - în linii generale - cel 
de-al doilea tip, actul magic sau gestul originar repovestit con- 
stituindu-se într-o formulă amplificată a desfiinţării. 

însăşi detalierea gestului magic al descântării obţinută prin- 
tr-o gradare este un procedeu menit să distrugă sistematic, fără 
a omite vreun amănunt, efectele forţei nocive şi apoi forţa însăşi: 

...Şi te-oi lua. 

Şi-n moară te-oi măcina. 

Şi-n vânt te-oi vântura. 

Să nu rămâi de fel 
Cât un grăunte de mac 
în patruzeci şi patru despicat 
în mare aruncat... 

(fragmente de texte culese 
de la inf. 3,4,6,14, 16 ACNCP) 

Raportarea la un act malefic cu rol distructiv, la o ordine 
exemplară cum este cea a cosmosului sau la un fapt imposibil 
aduce nu numai anihilarea agentului nociv, ci o anumită invul¬ 
nerabilitate magică a celei descântate, la aceasta contribuind şi 
raportarea stării sale ulterioare la statutul unor valori absolute: 
soarele, aurul, argintul. 

Din datele oferite de câteva aspecte ale constituirii textului 
magic cărora li se alătură cele privind celelalte componente ale 
texturii magico-medicale se poate reconstitui ceva din înţelegerea 
raportului uman/numenal. Mai întâi, putem constata că este 
operantă şi la acest nivel logica sensibilului : spiritele, fiinţele cu 
care comunitatea intră în contact având multe atribute umane 
(uneori deformate sau augmentate grotesc) şi se manifestă ca 
atare (sunt lacome, rele, dar şi uşor de umilit, de înduplecat, 
temându-se de blestem, de mo-lestare); şi în caracterizarea lor 
funcţionează interdicţii legate de numire şi de localizarea forţei. 
Se stabileşte în acest fel o comunicare între mediatorul în-zestrat 
cu facultăţi incantatorii şi divinatorii şi agenţii malefici, comu¬ 
nicare ce se poate constitui în criteriu operant pentru di-socierea 
mai multor tipuri de texte. 

Reţeaua de protecţie funcţionează aici cu scopul de a preîn¬ 
tâmpina orice influenţă malefică - nu numai la nivelul textului, 
ca formule ale exilării sau desfiinţării, ci şi sub forma practicilor 
conformate principiilor magiei simpatetice (bolnava îşi poartă 
hainele pe dos după ce a fost descântată „de întors"; bea leacuri 
descântate şi se scaldă în apă descântată pentru a alunga „Zbu¬ 
rătorul"; poartă talismane ca să alunge deochiul, „Samca" etc.). 

Grija deosebită pentru ocrotirea femeii de spiritele rele care 
i-ar putea zădărnici rodnicia o dublează pe aceea destinată să 
compenseze vulnerabilitatea individuală. De altfel, actele ma¬ 
gice şi magico-medicale îndeplinite au drept beneficiar implicit 
comunitatea interesată în a-şi păstra permanenţa şi echilibrul. 

Vulnerabilitatea femeii manifestată prin sterilitate sau a celei 
aflate în „starea darului" nu sunt tipuri speciale de vulnerabili¬ 
tate. Agenţii malefici sunt dintre cei „consacraţi", cu multiple 
ipostaze de afirmare a forţei patogene: „Zburătorul" - o fiinţă 
de constituţie fabulos-mitică - domină perioada adolescenţei şi 
a tinereţii femeilor şi văduvelor tinere; „Samca" - fiinţă consa¬ 
crată de mitologia creştină - poate pune stăpânire pe nou-născut 
şi pe copilul mic; în fine, „făcutul pe ursită" poate întârzia căsă¬ 
toria fetelor, aşa cum întârzie naşterea etc. Ca atare, textele nu se 
remodelează conform circumstanţei, nu este amintită condiţia 
cu totul specială a femeii însărcinate. 

Textura magico-medicală, gesturile, recuzita, leacurile des¬ 
cântate marchează specializarea actului magic, conformarea lui 
circumstanţelor. Putem, deci, aprecia că statutul femeii aflate în 
„starea darului" este asemănător cu al oricărui individ aflat în 
stare preliminală-liminală (c/. Tumer, 1995). 

Sunt foarte puţine textele destinate anume uşurării naşterii, 
de aceea vom cita aici integral două asemenea culegeri consem¬ 
nate la mijlocul, respectiv la sfârşitul secolului XX: 

„Când nu poate naşte femeia: 

Doamne ajută. Sfântă Mărie, 

Sfântă zî de astăzi. 

Cei mie a cutare muiere. 

De a şi ficior cu ochii căprii. 

Cu păru roşu. 

Cu păru negru. 

Cu păru galbin. 

Să grăghiască şi să nască, 

Că-1 aşteaptă plug negata. 

Car neferecat. 

Să grăghească şi să nască, 
Că-1 aşteaptă boi neadăpaţi, 
Breazdă răsturnată. 

Grâu răvărsat (săminat). 

Să grăghiască şi să nască. 
De-o fi fată 
Cu ochii căprii. 

Cu ochii roşii. 

Cu ochii galbeni. 

Cu ochii negri. 

Cu ochii merui. 

Să grăghiască. 

Şi să nască. 

Că o aşteaptă 
Casă nemăturată. 

Casă nechitită. 

Oi nepomite, 

Râzboiu neţăsut. 

Să grăghiască 
Şi să nască. 

Atunci îi dezleg crerii, 
în crerii capului, 
îi dezleg muruna părului, 
Boboşii ochilor. 

Zgârcii nărilor. 

Faţa obrazului. 

Rădăcinile dinţilor. 

Dricul spatelor, 

Bairile inimii, 
îi dezleg maiu, 

Plumânile, rărunchii, 
Foalele, crucile şelelor, 
îi dezleg naşterea, 
îi dezleg apele, 
îi dezleg foaia, 
îi dezleg stratu, 
îi dezleg picioarele. 

Dezlegată să şii. 

Şi de mine şi de Dumnezo 
Şi de sfânta zi de astăzi". 

(Pavelescu, 1998,176) 

* 

„Să pune apă într-o cană şi să stâng cărbuni. Şî cu cărbunele la 
stâns coţi pă picior la femeie să vezi dă bube. 

Hei, buba bubelor! 

Hei moima moimelor! 

Hei, bubă de 99 dă feluri! 

Hei, bubă dă 99 dă tipuri! 

Nu coace. 

Nu face. 

Nu ustura. 

Nu piţiga. 

Nu săpa ca porcii. 

Nu roade ca câinii. 

Ci te-ntoarce. 

Şi nu te coace. 

Cum s-o-ntors 
Soarele d-amiază 
Şi piei 

Cum piere rouă dă soare 
Şi scopitu su picioare. 

Şi tu te topeşte. 

Şi te modeleşte 

Cum s-a topit cărbunele aiesta 
Şi cum să topeşte 
Şi să modeleşte 
99 de lumine, 

99 de biserici, 

99 de făclii, 

99 de altaruri, 

Aşe să pieri şi tu. 

Bube rele şi spurcate. 

Căpătate pân rele. 

Căpătate pân osteneală, 

Căpătate pân potca cea mare. 

Piei cum piere rouă de soare 
Şi scopitu su picioare. 

Că femeia asta. 

Nu v-a pute adăpa. 

Nu v-a pute sătura. 

Că sunteţi dân coamele bibolilor ţâpate, 

Cu leşie dân covată. 

Cu cenuşe dă su vatră. 

Aşe şi peiei şi tu. 

Bubă re şi spurcată. 

Cum piere rouă de soare. 

Şi scopitu su picioare, 
în sfânta minută d-acum. 

Şi-n sfânt ceas d-acum. 

Să n-aibă nimica. 

Cum n-o avut 
Când s-o născut 
Şi popa nume i-o pus. 

Asta-i păntru bubele care-s la picioarele umflate. Stănji 9 cărbuni 
aprinşi şi la fiecare cărbune Tâci zăcala şi faci pă picioar, aşe, îndărăpt, 
îndărăpt (Jurcuţ Sânza, Drighiu, jud. Sălaj)". 

(Burghele, 1999,142 squ.) 

Primul text este de fapt o dublă invocare: către făt, ca bă¬ 
nuită „cauză" a întârzierii naşterii, acesta fiind îmbiat, ademenit, 
promiţându-i-se un destin încadrat pe coordonatele fireşti ale 
existenţei tradiţionale şi către forţele benefice, cărora li se cere 
ajutorul în practica magico-medicală descrisă mai apoi în mod 
detaliat. Dacă în cel dintâi text citat se întrevăd relaţii cu invo¬ 
caţiile către Ursitoare şi regăsim formule citate de S.F1. Marian 
între practicile de uşurare a naşterii atribuite moaşei (cf. infra), în 
al doilea text diagnosticarea rămâne vagă („bube", „moime") şi 

la fel gesturile şi restul practicii descrise, aşa că numai specifica¬ 
rea informatoarei ne confirmă că avem de-a face cu un remediu 
specializat. 


4.6. Apex 

Momentul naşterii, pregătită, aşa cum arătam, chiar cu mult 
timp înaintea sarcinii, era marcat de unele acte magice menite 
să-i asigure o desfăşurare firească. 

Mai mult ca oricând, în acest moment, viitoarea mamă era 
expusă influenţelor malefice. De aceea, atunci când naşterea se 
anunţa grea, se presupunea că faptul s-ar fi datorat unei aseme¬ 
nea intervenţii. 

Existau două tipuri de acte magice săvârşite cu scopuri uni¬ 
voce, dar cu determinări deosebite: unele încercau să protejeze 
femeia de eventuale intervenţii malefice posesoare ale unei forţe 
relativ reduse (spirite sau încercări involuntare anterioare care 
întârzie naşterea), celelalte apăreau ca neutralizante ale acţiunii 
agenţilor malefici despre care aminteam într-un capitol anterior. 

De astă dată, actantul principal este moaşa, ea manifestân- 
du-se de pe poziţiile iniţiatului. în cazul unei întârzieri a naşte¬ 
rii, dar şi atunci când naşterea se anunţa normală, ea căuta să 
alunge orice posibilitate de „legare", determinată fie de mediu, 
fie de o eventuală invocare a spiritelor latente: deschidea toate 
încuietorile, uşile şi ferestrele (mimând, în acest fel, deschiderea 
aşteptată), înfigea topoare sau cuţite în praguri, în acoperişul ori 
grinda casei, sau le aşeza în aşternutul femeii pentru a alunga 
spiritele ascunse, oprea orice vizitator să plece înainte de a efec¬ 
tua un act prin care să asigure „dezlegarea", înlesnirea naşterii, 
în cele din urmă, se recurgea chiar la practici magice complexe. 

Important de relevat e faptul că, mai ales în acest moment, 
comunitatea participa efectiv sau controla buna desfăşurare a 
ceremonialului. Astfel, în anumite zone ale ţării (Chioar), „...se 
trăgea clopotul la biserică, aşa cum se trăgea când ardea o casă 
(într-o dungă)". De asemenea, în unele cazuri de naştere grea. 

erau chemate nouă femei care să se roage („ruga văduvelor") 
(Pop şi Chiş-Şter, 1983, 251). 

S.F1. Marian arată că numai în cazul „...când o femeie nasce 
greu, se pune în genunchi şi începe a se ruga"; dar date recente 
confirmă păstrarea până de curând a străvechiului ritual al „naş¬ 
terii pe pământ", cu rosturi magice şi apotropaice evidente, dar 
şi foarte eficient din punct de vedere obstetrical. în Chioar, 
femeile erau izolate în momentul naşterii într-o cameră lipită cu 
pământ unde năşteau „în genunchi, ţinându-se cu mâinile de un 
scaun", iar în satele aromâne, femeia era aşezată pe podea, pe 
paie etc. ( ibidem ). 

Ritualul naşterii pe pământ, ca şi aşezarea pe pământ a 
copilului imediat după naştere par să semnifice, în comunitatea 
tradiţională românească, un mod de a încredinţa copilul princi¬ 
piului generator de la care primeşte forţă magică şi fertilitate şi 
constituia, în acelaşi timp, un exemplu de modelare a umanului 
conform evenimentelor cosmice. 

4.6.1. Naşterea era un moment conceput ca determinant 
pentru existenţa copilului; el se petrecea în contextul unei „vul¬ 
nerabilităţi" a comunităţii, aflată în dezechilibru şi în primejdia 
de a primi în sânul ei un individ care, fie datorită neiniţierii 
(nepurificării), fie datorită punerii existenţei sale sub semnul 
nefastului, putea exercita asupra ei o agresiune (Nicolau şi 
Popescu, 1983). Aprobarea ulterioară de către Sacru încerca să 
preîntâmpine eventualele dezechilibre existenţiale, dar nu era 
menită să modifice esenţial traiectul generat de raportarea la 
calitatea momentului naşterii fast/nefast. Comunitatea tradiţio¬ 
nală descifra în semnele momentului naşterii marcarea definitivă 
a existenţei individului: căiţa - eventual purtătoare de noroc; 
plânsul nepotolit - prevestitor al unei existenţe pline de primej¬ 
dii; naşterea grea - prevestitoare a morţii grele, năpraznice etc. 

Spaima de semne provocate de acţiunile mamei capătă sens 
abia acum, dacă ne raportăm la credinţa generală potrivit căreia 
orice om însemnat este „fărmăcător", lucru ce trebuie neapărat 
pus în legătură cu întregul ansamblu de credinţe, de practici 

magico-rituale şi naraţiuni legate de strigoi. Dar semnul corpo¬ 
ral putea fi nefavorabil pentru propriul destin al nou-născutului 
şi de aceea se proceda atât la o evaluare a lui cât şi la neutraliza¬ 
rea sau atenuarea predicţiei pe care o conţine. Acestea amintesc, 
după cum vom avea ocazia să arătăm, de practicile sacrificiale 
către „schima casei" sau atestă puterea moaşei de a conferi un 
alt sens prevestirii, limitând, practic, forţa negativă sau pozitivă 
a nou-născutului. Pe acestea, întrucât sunt formulate atât ca pre¬ 
scripţii, cât şi ca nuclee mitice cu scop persuasiv, deci modela¬ 
tor, le vom analiza într-un capitol de-sine-stătător. 

Există numeroase naraţiuni care vorbesc despre spaima de 
semne şi spaima de prevestire, concretizată mitic în „urseală". 
De obicei, eroii nu se pot sustrage destinului anunţat de semne, 
în ciuda eforturilor făcute de cei ce le interpretează şi caută să 
contracareze esenţa lor malefică. Excepţie fac eroii din basme, 
care întotdeauna reuşesc să convertească sacrul nefavorabil în 
sacru favorabil, prin aventura lor excepţională, sau care se as¬ 
cund în spatele semnului, disimulându-şi astfel fie descendenţa 
semidivină, fie calităţile excepţionale. 

Şi momentul însuşi al venirii pe lume, corelat cu acela al 
zămislirii copilului, poate spune iniţiaţilor multe despre viaţa 
acestuia şi despre raporturile lui cu semenii. Ca orice întâmplare 
petrecută lunea, naşterea în această zi pare a fi benefică (este 
ziua celor norocoşi, ce se vor bucura de viaţă lungă, dar şi cea a 
„lunaticilor", adică a strigoilor ce răpesc din belşugul celorlalţi). 
Copiii „minţioşi" se nasc, de obicei, dimineaţa, mai ales de săr¬ 
bători; la fel şi cei care se nasc uşor sau „pică pe mâna dreaptă" 
(ei se vor bucura, de asemenea, numai de fapte bune şi „vor trăi 
cu dreptate", în opoziţie cu cei care „pică pe mâna stângă" şi 
care „vor trăi numai cu strâmbul"...). Ne vom ocupa în detaliu 
de toate aceste mesaje ale Sacrului privind destinul într-un capi¬ 
tol aparte, încercând să descifrăm mecanismele mentale care 
generează o interpretare sau alta. 

Moaşa devenea, începând din acest moment, principalul re¬ 
prezentant al comunităţii, învestit cu funcţii multiple (medicale, 
divinatorii, magice, sociale). 



Primele rituri erau augurale (moaşa făcând urări nou-năs- 
cutului prin formule ceremoniale) şi de separare (implicit, de 
purificare) de mediul anterior (tăierea cordonului ombilical şi 
păstrarea lui şi a placentei, prima baie - cu rost propiţiator). 

4.6.2. Tăierea şi păstrarea cordonului ombilical şi îngroparea 
placentei erau componente magice care încifrau sensuri mitice şi 
magic-protectoare. Separarea de mediul anterior şi pătrunderea 
în altul nu se putea face decât asigurând protecţia nou-născutu- 
lui. După principiul simpatiei prin contact, cordonul ombilical 
şi placenta sunt embleme ale sufletului exterior, a căror posesie 
aduce implicit dependenţa magică a individului faţă de forţa 
(persoana) posesoare. 

în comunitatea tradiţională românească, păstrarea cordonu¬ 
lui ombilical constituia un important aspect al riturilor de înrudire, 
apoi şi un act magic ce făcea legătura cu momentele de trecere. 
Prin semnificaţia dintâi înţelegem structurarea unei dependenţe 
faţă de păstrătorul cordonului ombilical (de obicei, mama sau 
moaşa), dependenţă care urmează imediat integrării în familie 
şi prin care se asigură o protecţie magică a copilului. Cea de-a 
doua semnificaţie este de tip auspicial şi compune, alături de alte 
ritualuri, momentul iniţierii de la vârsta de 7 ani, când copilului 
i se dă să desfacă buricul, acest fapt, odată împlinit, prevestind 
îndemânarea şi destoinicia lui (3). 

Placenta (casa, locul, locuţul) este şi ea ocrotită, fiind îngropa¬ 
tă fie la „loc curat" (ferit de orice contact cu impurităţile de orice 
gen, chiar de tot ceea ce aparţine profanului), fie la rădăcina 
unui pom roditor (rit care asigura rodnicia, sănătatea şi bogăţia 
copilului). Contactul ulterior - în caz de dezechilibru - cu locul 
unde a fost îngropată placenta avea rol purificator, fortifiant şi 
asigura imunitatea magică. îngroparea în locul ştiut numai de 
moaşă, ca şi îngroparea în tinda casei (sub masă sau după uşă) 
împreună cu plante magice (usturoi, piper, tămâie, busuioc) 
semnifica integrarea, ca şi dependenţa de neam şi familie, con¬ 
sfinţirea apartenenţei totale şi permanente la aceste structuri 

sociale. Mai mult chiar decât cordonul ombilical, placenta este 
emblemă a sufletului exterior, căci în urma unui act magic com¬ 
plex, prin care ea intră în contact cu valori superioare ale ordinii 
umane, transmite atributele acestora nou-născutului. Pe de altă 
parte, placenta se constituie în semn absolut al fecundităţii, care, 
la rândul ei, poate fi stimulată sau diminuată prin acte rituale 
complexe. Fecunditatea unui cuplu, odată verificată, putea sti¬ 
mula fertilitatea pământului: bărbatul, patronator al microuni- 
versului exterior vetrei casei, înfăptuia un act ritual menit să 
asigure, conform principiului simpatiei, fertilitatea pământ 'ui. 
Acest act ritual, alături de un altul, în care schimbul este invers 
- de la fertilitate la fecunditate - puneau în evidenţă principiul 
de modelare a ordinii umane conformată celei cosmice: acela al 
omologării umanului de către sacru numai cu condiţia verificării 
fertilităţii esenţiale pentru existenţă. 

îngroparea placentei într-o oală nouă, pusă cu gura în jos, 
sau la răspântia a trei drumuri elimină posibilitatea de a aduce 
pe lume alţi urmaşi, acest act magic punând în evidenţă valoarea 
de emblemă a fecundităţii posedată de placentă şi capacitatea 
omului de a o controla (restrânge sau stimula). Placenta este, 
aşadar, semn al comuniunii între membrii nucleului familial 
precum şi între aceştia şi neam sau societatea tradiţională, iar la 
dimensiuni amplificate, al modelării umanului de către valorile 
cosmice. 

Atunci când este vorba despre primul copil, moaşa are rolul 
de a o iniţia pe tânăra mamă. Faptul că şi la asistarea naşterilor 
următoare moaşa îşi îngrijeşte „nepotul" şi ajută „nepoata" să se 
refacă dovedeşte, însă, că, pe lîngă rolul ei iniţiatic, moaşa mai 
îndeplineşte şi pe acela de reprezentant al neamului şi al comu¬ 
nităţii pe perioada în care mama este izolată de nou-născut, 
moment consemnat şi de Amold van Gennep în Les rites de pas- 
sage. 

în acest moment, se săvârşeau de către moaşă două acte de 
cea mai mare importanţă pentru existenţa copilului: prima scaldă, 
cu rol propiţiator şi augural şi primirea Ursitoarelor. 

4.7. Liminalitate 


4.7.1. Prima scaldă se făcea în apă neîncepută (uneori chiar 
rece), în care se puneau bani, miere, pâine, ou, busuioc, lapte, di¬ 
ferite plante cu virtuţi farmaceutice empiric cunoscute. Nu sunt 
excluse, după cum vom vedea, variaţiile individuale generate 
de principiul similia similibus curantur. Scăldatul trebuia să aibă 
loc în momentul neprielnic acţiunii spiritelor malefice: după ră¬ 
săritul şi înainte de apusul soarelui. Apa de la scălduşcă (scaldă, 
ciupă) se arunca la un pom roditor (dacă nou-născutul era băiat) 
sau la flori (dacă era fată), niciodată la gard, pe apă curgătoare 
sau în foc. Aceasta, în virtutea principiului magiei prin contact, 
aduce date noi despre reţeaua de interdicţii la care erau supuşi 
membrii comunităţii, reţea având ca scop protejarea şi influen¬ 
ţarea existenţei viitoare a nou-născutului. De asemenea, prime- 
nelile (pelincile) copilului nu erau lăsate noaptea afară, pentru a 
nu intra în contact cu spiritele malefice, iar dacă acest fapt s-ar 
fi întâmplat, copilul putea fi cruţat de „plânsori" numai dacă 
primenelile i-ar fi fost scuturate în foc şi afumate cu secărică 
pentru a alunga „răul" (12). în Banat, moaşa era cea care menea 
copilului să poată face curând şi cu uşurinţă primii paşi, atunci 
când, uscându-i scutecele pe o roată, îi rostea: „Cum e roata de 
iute şi de ageră, aşa să fie şi nepoţelul sau nepoata mea, de iute, 
ageră şi îndemânatecă!" (Marian, 1995, 80). O dată cu prima scal¬ 
dă rituală a copilului, moaşa scaldă şi pe mama acestuia cu apă 
neîncepută şi aghiazmă („sloboade casa"). Cămaşa în care a năs¬ 
cut - dacă primul copil este băiat - o dă fetelor mari, ca să treacă 
de nouă ori printr-însa, urmând ca apoi să se mărite curând" 
(Marian, 1995, 48). 

Era oarecum firesc ca acest moment hotărâtor să fie însoţit 
de formule de consacrare şi de urare pe care numai moaşa - ca 
personaj iniţiat - le putea rosti la îndeplinirea gesturilor cu pro¬ 
nunţat rol integrator şi de protecţie. Aceste texte sunt tipologic 
specializate, conformate evenimentului. Fiecărui moment impor¬ 
tant următor naşterii îi corespunde un ansamblu de texte poetice 
marcate de sensuri augurale, auspiciale, de politeţe ceremonială. 

O caracteristică principală a poeziei obiceiurilor de la naşte¬ 
rea copiilor e folosirea unui limbaj sincretic mai puţin complex; 
poezia era recitată şi rareori cântată pe parcursul desfăşurării 
obiceiurilor, textele având forma unei urări, a unei invocaţii sau 
a formulelor protocolare. Aceste trei tipuri de formulări corespund 
celor trei rosturi enunţate mai sus. 


4.7.2. Urările au o funcţie predictivă şi, se pare, la origine, 
unele dintre ele au fost formulate ca invocaţii. Pierzându-şi ca¬ 
racterul divinatoriu, cuvintele rostite de către moaşă la naştere 
simt menite să-i aducă nou-născutului calităţile fizice şi morale 
care să-i asigure integrarea în ordinea socială şi cosmică. 

Structurarea textului este simplă, asemănătoare celei pre¬ 
zentate de poezia colindelor performate de copii: versurile sunt 
scurte, fără podoabe stilistice, marcând calităţi umane dimensio¬ 
nate firesc. Textele subliniază, prin aceste calităţi, structurarea 
unei reţele de modelare conform calităţilor umane şi sociale con¬ 
sacrate în societatea arhaică. 

Urarea consacră astfel un model uman diferenţiat masculin/ 
feminin calităţile păstrându-se în linii generale, ceea ce atestă 
caracterul lor exemplar: 

„Acest băiat 
Ce l-am rădicat 
Să fie norocos 
Şi mintos 
Şi voios 
Şi drăgăstos 
Şi sănătos 
Şi-nvăţat 
Şi bogat. 

Om de treabă 
Şi luat în seamă!" 


„Această fată 
Să fie frumoasă 
Şi mintoasă 
Şi voioasă 
Drăgăstoasă, 

Sănătoasă 

Şi-nvăţată, 

Şi bogată. 

Femeie de treabă 
Şi luată-n seamă!" 

(Marian, 1995, 39 squ.) 


Nou-născutul este destinat deci unei existenţe încadrate pe 
coordonate obligatorii şi suficiente pentru a garanta eficacitatea 
şi permanenţa ordinii instituite. 

Ca în colindele destinate fetei sau flăcăului, urarea instituie 
un model ale cărui componente se referă la calităţi fizice mani¬ 
feste (sănătate, voie bună, înfăţişare plăcută), calităţile morale 
cerute de cenzura socială fiind, însă, cu mult mai numeroase şi 
determinante pentru destinul individului şi, prin aceasta, pentru 
integrarea lui în comunitate: „Om de treabă // Femeie de treabă 
// Şi luat în seamă". 

De la menirea de a încadra un nou individ într-o ordine 
umană raportată la valori sacre, poezia devine una de urare şi 
de predicţiune, sau chiar de predestinare a unei existenţe în care 
primează valorile sociale. 

Cenzura comunităţii se instituie, arătam, prin reprezentan¬ 
tul ei - moaşa. Moaşa rămâne, în majoritatea momentelor cere¬ 
monialului, actantul principal cu rol predictoriu şi augural, fapt 
ce ne trimite la garantarea actelor sale printr-o funcţie divinato- 
rie ulterior estompată. Moaşa este cea care, în unele zone, dedică 
nou-născutul unui statut social ales, în care primează, totuşi, 
calitatea esenţială cerută de comunitatea arhaică - omenia: 

Cine-i acesta? Ori vornicul? 

- Vornicul! (răspunde tot moaşa) 

- Cine-i acesta? Ori dascălul? 

- Dascălul! (răspunde iarăşi moaşa) 

- Ori îi om de omenie! 

- Ba îi om de omenie! 

- Om cuminte şi de treabă 

Şi de toţi luat în seamă!" 

(Marian, 1995, 40) 

Urarea are forma unui dialog, o reminiscenţă a comunicării 
cu ordinea sacră - dialog mimat de moaşă: pentru copil se cere 
condiţia socială de prim rang într-o epocă dată, implicând bună¬ 
stare şi înţelepciune, calitatea determinantă rămânând, însă, cea 
enunţată în celelalte urări. 

Dacă în textele analizate anterior poezia capătă accente sub¬ 
liniat augurale, estompând raportarea la Sacru, unul dintre tex- 

tele poetice înregistrate de S.F1. Marian mai păstra totuşi mărcile 
unei raportări la această valoare modelatoare primordială. Valoa¬ 
rea poetică, independentă de raportarea la Sacru doar în măsură 
redusă, trimite la imaginile mirifice ale personajului de basm: 

,.Din găoază de rogoz 
A ieşit ist făt-frumos 
Şi cere scufă şi salbă 
Să se ducă-n lumea albă. 

Cere cal de călărie 
Şi o stea la pălărie 
Ca să treacă de pustie; 

Şi mai cere un cal breaz 
Că-i fecior de om viteaz. 

Dă-i măicuţ-un oboroc 
Ca să-şi cate de noroc 
Şi mai dă-i măicuţ-o sită 
Ca să-şi cate de ursită; 

Şi mai fă maic-o plăcintă 
S-o mâncăm până la nuntă. 

Ca grâul N.N. să crească 
Şi-ntru mulţi ani să trăiască!" 

(Marian, 1995,158 scju.) 

Textul structurează opoziţia dintre lumea preformalului şi 
cea modelată cultural, dintre „pustie" şi „lumea albă". Toate 
atributele conferite de urările mai puţin modelate poetic se re¬ 
duc la epitetul „făt-frumos" ce aduce conotaţiile excepţionalului. 
Sunt prezente aici şi obiectele de recuzită magică menite să facă 
posibilă integrarea nou-născutului în „lumea albă"; actele divi- 
natorii sunt cele care povestesc existenţa viitoare a copilului 
(ghicitul în bobi) sau vor invoca forţele menite să-l integreze în 
ordinea cosmică, sacră (primirea Ursitoarelor). 

Ţinuta noului membru al societăţii tradiţionale se cerea a 
purta toate însemnele ceremoniale ale momentului solemn, con- 
ferindu-i atribute eroic-fabuloase (cal de călărie, stea la pălărie). 

însemne amintind vestmântul cu simboluri cosmice al copilului 
ales să conducă oastea strălucită din colindele „de cocon", ca şi 
comportamentul flăcăului-cavaler ce trece cu bine toate probele 
iniţiatice ajutat de calul năzdrăvan din colindele de fecior sau 
chiar din cântecul epic eroic. 

Textul poetic mai marchează şi momentul desăvârşirii inte¬ 
grării în comunitate: masa, sărbătoarea familială (rodinul) care 
trebuie să prevestească prin fastul şi voia bună arborate bună¬ 
starea viitoare a nou-născutului, cum şi garantarea participării 
comunităţii la următoarele momente de trecere. 

Urarea finală e relevantă pentru ilustrarea corespondenţei 
uman/cosmic şi a interdeterminărilor ei multiple: comparaţia 
„Ca grâul N.N. să crească" trimite la simbolistica fertilităţii, la 
corespondenţa glie/femeie // rod/progenitură, dar şi la atribu¬ 
tele „rodnic", „cinstit (de semeni)" pe care le presupune modelul 
social. 

„Primele zile de la naştere - arată Gh. Pavelescu în lucrarea 
sa despre românii din Apuseni (1998, 36) - constituie timpul 
«critic» în viaţa fiecărui om, deoarece atunci i se scrie ursita. De 
aceea, orice acţiune, orice obiect din apropierea copilului îi poate 
influenţa în bine sau în rău viaţa. [...] întrezărim aici credinţa că 
omul matur nu se formează ca personalitate în copilărie şi pu¬ 
bertate, ci în primele zile de la naştere, când i se urzeşte întregul 
fir al vieţii. Ursitoarele, fiinţe mitologice variabile ca număr, nu 
sunt, după părerea noastră, decât personificarea târzie a acestei 
străvechi credinţe." 

4.7.3. Primirea Ursitoarelor era unul dintre cele mai impor¬ 
tante momente pentru marcarea destinului viitorului membru 
al comunităţii. Acum, nou-născutul intră pentru prima oară în 
contact cu Sacrul. De modul în care omologarea divină s-a făcut 
depinde întregul destin al copilului, căci Ursitoarele întrunesc 
bivalenţa polară a sacrului. De aceea, ca în cazul intrării în con¬ 
tact cu forţe deosebit de puternice (Ielele, lumea de dincolo etc.), 
comunitatea se izolează într-o reţea de tabu-uri, începând cu 
numirea Ursitoarelor („zâne", „mire", „albe", „hărăzite") şi până 
la pregătirea mesei rituale menită să facă favorabile aceste forţe. 

Ritualul primirii lor era complex în raport cu celelalte prezente 
în ceremonialul naşterii, acest fapt fiind determinat de concepe¬ 
rea acestui moment ca pe unul de maximă potenţialitate sacră. 

Ursitoarele sunt o prezenţă atestată în întreg spaţiul cultural 
indo-european, atributele şi funcţia lor (chiar şi reprezentarea) 
păstrându-se aproape intacte de la anticele Moirai şi Parcae, la 
Samodive ( bg .), Suieniţe ( sb .), Roganice (rus.) din spaţiul răsăritean. 
Zeităţi străvechi. Ursitoarele au o existenţă emblematic sacră, 
purtând atributele acestei valori absolute: sunt fie „trei femei 
foarte frumoase, cu veşminte albe ca zăpada...", fie „trei fee ia- 
re curate", locuiesc „la locuri curate, de picior de om necălcate, 
cu flori semănate şi de păsări cântate" (Pamfile, 1997,15). 

Atât numărul, cât şi numele lor sunt vag sau deloc cunos¬ 
cute, acest fapt atestând comportamentul de tip interdicţie al 
membrilor comunităţii la contactul cu ele. Treptat, interdicţiile 
şi prescripţiile legate de aceste puternice şi atât de himerice fiinţe 
sacre au exercitat o puternică fascinaţie asupra comunităţii 
tradiţionale româneşti; s-au îmbogăţit nu numai datele privind 
existenţa lor, ci au apărut chiar nuclee mitologice narative. Ast¬ 
fel, ele sunt destinate uneori momentului naşterii propriu-zise, 
existenţa lor, uşor abstractizată, reflectându-se în „numele" lor: 
„Capul lunii", „Ziua", „Ceasul" (în care s-a născut pruncul), sau 
„Ursitoarea", „Soartea", „Moartea", sau „a naşterii, a nunţii, a 
morţii" (ibidem). 

După cum apar în mitologia vechilor civilizaţii europene. 
Ursitoarele sunt purtătoare ale însemnelor ordinii, ale curgerii şi 
evoluţiei; uneltele ţesutului sunt însemne ce trimit la existenţa 
microcosmică ordonată casnic, dar şi la geneza macrocosmosu- 
lui, căci multe dintre legendele cosmogonice româneşti vorbesc 
despre „urzirea pământului". Cea din urmă Ursitoare este cea al 
cărei cuvânt stigmatizează existenţa individului (ea este adesea 
şchioapă) sau îi prevesteşte moartea („curmă firul" - cf. Athropâs, 
în mitologia greacă). 

„Masa" („cina", „cinişoara", „ospăţul") Ursitoarelor era 
compusă din alimente cu valenţe recunoscute manifestate sacru 
şi în alte momente ceremoniale: făina de grâu, vinul, apa, grâul. 

colacul de grâu (azima). Importantă este prezenţa în acest ritual 
a trei obiecte: banul, lumina şi colacul (azima), la care se adaugă 
uneori un fir de aţă (mătase) roşie având lungimea nou-născu- 
tului (cf „statutul" - lumânare de lungimea mortului, care îl 
însoţeşte în lumea de dincolo). Prezenţa acestor obiecte struc¬ 
turează o anumită simetrie între „primirea" şi „petrecerea" în şi 
din „lumea albă"; primirea, ca şi înlesnirea petrecerii se fac în 
schimbul unui ban - vamă concepută de comunitatea tradiţio¬ 
nală asemenea celei plătite la trecerile prin lumea albă. 

Lumina, la rândul ei, este prezentă în toate ceremonialele, 
marcând ciclul existenţial, fiind, poate, emblema unui străvechi 
cult solar şi ignic. Colacul devine hrană ceremonială prin exce¬ 
lenţă, prezenţa lui fiind, mai mult decât orice text sau secvenţă 
ritualică, o ilustrare a faptului că, în cultura tradiţională româ¬ 
nească, orice act ceremonial există în virtutea celebrării sau a 
stimulării valorilor - cosmice şi umane deopotrivă - fertilitate/ 
fecunditate. Colacul apare atât în ample rituri de peste an (colin¬ 
dat, seceriş), cât şi în ceremonialele destinate trecerilor umane 
(naştere, nuntă, moarte), ca semn al comuniunii uman-cosmic şi 
al împlinirii actului zămislitor. în relaţiile interumane, colacul 
este semn al unei deosebite cinstiri, ca şi al parentării temporare, 
prin simbolistica cercului şi prin gestul consumării în comun a 
aceleiaşi hrane, iar în cele de tipul Uman/Sacru, este un mijloc 
de a atrage forţele benefice (belşugul tinerilor miri), de a alunga 
intenţiile destructive ale spiritelor malefice sau temporar male¬ 
fice (morţii veniţi în lumea albă de sărbători). Aşa stând lucrurile, 
colacul are aici funcţia primordială de determinare a forţelor 
sacrului de a fi favorabile („Bune ca pâinea!"); ulterior ea între- 
gindu-se cu semnificaţii augurale: dacă masa pregătită pentru 
Ursitoare este îmbelşugată, la fel va fi traiul copilului. 

Românii din Ungaria „citeau" în această vizită bunăstarea 
nou-născutului: „Pentru întâmpinarea lor se presară pe masă - 
sub formă de cerc - făină. Jumătate din cerc era formată din 
făină de grâu, celălalt semicerc era format din făină de porumb, 
în acest cerc se turnau mid grămăjoare de grâu, orz, ovăz. Apoi 

urmăreau şi «tălmăceau» mărimea acestor grămezi. Dacă ursi¬ 
toarele «duceau mai mult grâu», însemna că nou-născutul va fi 
om bogat. Dacă lipsea orz, atunci pe nou-născut îl aştepta soarta 
ţăranului mijlocaş. Iar dacă lipsea din ovăz, acest lucru însemna 
că cel născut va fi om sărac" (Hoţopan, A., 1996,149 squ.). 

Invocarea Ursitoarelor aduce date în plus privind esenţa şi 
existenţa lor, marchează dependenţa faţă de o divinitate supre¬ 
mă ale cărei reprezentante sunt acestea. Astfel, Ursitoarele devin 
interprete ale destinului şi nu făuritoarele lui, câtă vreme noul 
individ a intrat deja în ordinea socială şi cosmică într-un mor ent 
marcat calitativ (sacru). întreg ritualul are, prin urmare, rostul 
de a face favorabilă interpretarea faptului săvârşit. Comporta¬ 
mentul de tip interdicţie se păstrează şi după încheierea actului 
ritual, căci nimănui nu-i e îngăduit să cunoască hotărârea ursi¬ 
toarelor; pedeapsa este una asemănătoare celei aplicate de Iele. 

Reminiscenţă mitică străveche. Ursitoarele păstrează, în 
structura lor, semnele unei forţe inexorabile ce motivează însuşi 
comportamentul de tip interdicţie/protecţie/profilaxie magică. 
Ursitoarele rămân, după cum arătam, concretizarea unic expli¬ 
cită a omologării existenţei individuale de către Sacru, valenţă 
căreia i s-au suprapus cele predictorii şi auspiciale într-un stadiu 
arhaic al societăţii româneşti. 

Actul ritual al primirii Ursitoarelor şi închinarea către soare 
sunt însoţite, pe lângă componente gestuale şi obiecte magice, 
de o poezie incantatorie. 

Aşa cum arătam, în comunicarea Sacru/Uman, poezia apare 
mult mai rar decât în comunicarea interumană, în cea dintâi 
absenţa ei suplinind-o gestul magic riguros îndeplinit. 

Invocarea Ursitoarelor este indirectă, moaşa, mediator între 
cele două planuri şi reprezentant al tradiţiei (neamului), cu un 
cuvânt „iniţiat", adresându-se unei divinităţi supreme, unui zeu 
unic, purtător al efigiei omnipotenţei. Pregătirea mesei rituale 
are rolul de a le face favorabile, de a le determina să aducă „ne¬ 
potului" belşug. Forma textului împleteşte invocarea cu urarea 
şi aminteşte rosturile pregătirii ospăţului ritual: 

Doamne, Dumnezeule! 

Trimite Ursitorile, 

Să vină toate voioase. 

Voioase şi bucuroase. 

La sănie să gustească. 

Lui N. bine să-mpărţească 
N. puţinelu să muncească 
Şi mult bine să trăiască!" 

(Marian, 1995, 99) 

Fiinţele supraumane, reprezentante ale Sacrului, se cere a fi 
binevoitoare, favorabile („voioase") şi darnice, după principiul 
străvechi do ut des. împlinirea urării cere, aşadar, validarea ei de 
către Sacru şi închide în ea exemplaritatea existenţei. 

Un alt text se referă numai la ţinuta favorabilă a Ursitoare¬ 
lor, fără a conţine vreo urare explicită: 

„Sfintelor, 

Bunelor, 

Să vă aducă Dumnezeu 
Curate, 

Luminate, 

Bune ca pânea. 

Dulci ca mierea 
Şi line ca apa!" 

(Pamfile, 1997,19) 

Este o invocare directă, ce descrie ritul primirii Ursitoarelor 
ca fiind destinat să aducă acestora calităţi similare, în esenţă, 
relevă tot acelaşi principiu al invocaţiilor amintite ce stă la baza 
actului comunicării Sacru/Uman. 

Ceea ce subliniază ambele texte este subordonarea Ursitoa¬ 
relor unei forţe supreme; lor li se recunoaşte mult mai puţină 
forţă decât aveau divinităţile Destinului în Antichitate. Comuni¬ 
tatea tradiţională românească le socoteşte spirite înzestrate cu 
acele calităţi pe care le conferă şi spiritelor malefice citate în 
capitolul anterior, fapt determinat de conformarea existenţei lor 

pe principiile logicii sensibilului. Nucleele mitice pun în lumină, 
deopotrivă, forţa de predictare inexorabilă, cât şi capacitatea 
omului de a li se sustrage doar arareori. Toate datele privitoare 
la aceste fiinţe mitice poartă semnele impecabilei funcţionări a 
sistemului interdicţie/protecţie. 

Cunoaşterea însăşi în profunzime a mitului Ursitoarelor 
(sau poate doar difuzarea lui) este pusă adesea sub interdicţie, 
majoritatea evocărilor conturându-se vag: „...trei femei foarte 
frumoase cu vestminte albe ca zăpada", „trei fecioare curate" 
sau „trei fete îmbrăcate în alb". Numirea lor este şi ea pusă sub 
semnul interdicţiei: „fecioarele", „zânele", „albele" „hărăzite ie", 
au sediul : „la locuri curate... de picior de om necălcate, cu flori 
semănate şi de păsări cântate"; în ceea ce priveşte contactul cu 
muritorii, „nimeni nu are voie să asculte ursala"; „este pedepsit 
cel ce umblă pe urmele Ursitoarelor; unul ca acela ologeşte" 
(Muşlea şi Bârlea, 1970,173). 

Ideea patronării tuturor momentelor existenţei umane ar 
putea decurge din faptul că primul contact cu individul pare a 
fi determinant pentru desfăşurarea evenimentelor de maximă 
importanţă din viaţa sa, dar, cum imaginea Ursitoarelor în tex¬ 
tele rituale de la nuntă şi înmormântare este vagă, nu putem, în 
lipsa şi a unor date extrapoetice, etnografice, să recunoaştem 
deocamdată, decât rolul lor predictiv, oricât de tentantă ni s-ar 
părea imaginea coerentă şi completă a patronajului lor sacru 
asupra celor trei momente de trecere. 

Faptul că în credinţele insider -ilor Ursitoarele şi Măiestrele 
se suprapun, cele din urmă fiind divinităţi ale recoltei şi ale 
morţii deopotrivă, este interesant pentru evoluţia sentimentelor 
umane faţă de forţa Sacrului. Poate tocmai în această „confuzie" 
aparent inexplicabilă am putea găsi cândva suportul real al inter¬ 
pretărilor despre care vorbeam. 

Subliniem, fideli ideii de a înfăţişa dinamica obiceiurilor de 
la naştere, dispariţia din memoria activă a textului configurat ca 
invocaţie, suplinit, însă, de o bogăţie deosebită a naraţiunilor 
legate de Ursitoare, chiar şi acolo unde nici măcar „cina" nu le 
mai este pregătită. 

Nou-născutul continuă să fie vulnerabil, cum, de altfel, şi 
mama sa. Pentru prevenirea acţiunilor spiritelor malefice, moaşa 
pregătea talismane asemănătoare celor purtate de mamă în tim¬ 
pul sarcinii. Patruzeci de zile, mama era supusă interdicţiei de a 
părăsi gospodăria şi chiar de a atinge pământul (mai ales în tim¬ 
pul favorabil influenţelor răufăcătoare - după apusul soarelui), 
căci starea liminală, suspendată între părăsirea condiţiei ante¬ 
rioare şi aşteptarea integrării, îi conferea lehuzei statutul de ins 
impur şi vulnerabil în acelaşi timp. 

Integrarea, arătam, se facea treptat, întâi în familie, apoi în 
neam şi comunitate. Primul gest care confirma intrarea într-o 
etapă nouă integrării era gestul de terram tollere (acum înlocuit 
de cel al răscumpărării) care dovedea recunoaşterea copilului şi 
a apartenenţei lui şi schimba statutul femeii în nucleul familial 
şi în neam. în gestul punerii copilului pe pământ de către moaşă, 
M. Eliade vedea un rit de dedicare şi apotropaic. Gestul devine 
apoi numai un rit de dedicare şi de parentare, o dată cu punerea 
copilului nu pe pământ, ci pe straiele mamei sau ale tatălui. 
După contactul purificator cu principiul generator, nou-născutul, 
integrat deja în ordinea cosmică, era primit în nucleul familiei, 
mama ocupa un loc nou în familie şi neam, apoi în comunitate, 
legătura de afinitate era validată. 

„Ciupucul roşu", creanga de măceş sau crucea de catran de 
la fereastra casei anunţa comunităţii naşterea unui nou membru, 
fiind, totodată, un antidot magic. Comunităţile de aromâni mai 
păstrează încă întâmpinarea naşterii unui copil ca pe un eveni¬ 
ment de excepţie aşteptat de toţi membrii lor. 

4.7.4. Venirea cu rodin (poclon, cinstă, crăvai) marca mo¬ 
mentul integrării în neam şi în colectivitate. Cei veniţi aduceau 
daruri mamei şi nou-născutului şi făceau urări lui şi părinţilor. 
Darurile făcute nou-născutului erau menite să aducă sănătate, 
frumuseţe, cinstire, avuţie (busuioc, trandafiri, cânepă, grâu etc.). 

La aromâni, celebrarea naşterii de către colectivitate avea 
aspectul unui ospăţ cu alimente ceremonial consacrate. Era un 
ospăţ la care participau numai femei şi la care era chemat un 
băiat, pe capul căruia se rupea „turta aii Stămării" (pâine rituală 

care marchează uniunea participantelor şi consfinţirea unei noi 
existenţe, dar contribuie şi la structurarea unei relaţii speciale 
între nou-născut şi băiatul prezent la ospăţ - Caraiani şi Sara- 
mandu, 1982, 383). 

Şi cu acest prilej, moaşa lua toate măsurile pentru a proteja 
nou-născutul şi mama de contactul cu elementele malefice sau 
impure. Vulnerabilitatea mamei putea primejdui chiar viaţa co¬ 
pilului: „luarea laptelui" era un astfel de caz pus şi el pe seama 
unui agent malefic declanşat de o intervenţie umană (făcătură) 
sau a încălcării unei interdicţii (de către mamă sau de altcineva 
cu care a intrat în contact). în ambele cazuri, eficiente erau actele 
magice complexe, care zădărniceau eventualele influenţe male¬ 
fice. 

După trei zile, mama putea să se îngrijească de nou-născut, 
ajutată de moaşă sau de altcineva din familie. în continuare, ea 
respecta interdicţia de a ieşi din casă şi altele privind îngrijirea 
copilului expus spiritelor rele şi influenţării negative a destinu¬ 
lui. Mama era încă socotită ca înzestrată cu o serie de atribute 
magice: ea era cea care putea să înlăture eventualele semne ale 
copilului alăptându-1 şi descântându-i pe prag, era posesoarea 
unor antidoturi magice menite să înlăture orice influenţă male¬ 
fică (talismane şi descântece). 

Mama căreia i-ar fi murit alţi copii îl încredinţa pe ultimul 
născut altei familii, printr-un ritual ce mimează adopţiunea: co¬ 
pilul era vândut prin fereastră, mama adoptivă dădea în schimb 
câţiva bani, îi schimba numele, apoi îl aducea în casă, dezvă¬ 
luind numele cel nou. De obicei, noul nume punea copilul sub 
semnul unui totem, existând credinţa că răul nu se va apropia 
căci se va teme de acesta (1) (în mentalitatea arhaică, legătura 
cuvânt-prezenţă fiind una de tip invocare-intervenţie). La fel se 
întâmplă în cazul în care copilul suferea de „baiul cel rău" (epi¬ 
lepsie) sau de orice altă boală: mama îl vindea „peste hotare", 
în prezenţa preotului care îi citea ca la un nou botez, schimbân- 
du-i numele (7). Pronunţarea vechiului nume putea readuce 
vechea ameninţare în deplinătatea forţei sale, fiindcă astfel ea îşi 
„recunoştea" victima. 

Atunci când într-o familie existau mai mulţi copii de acelaşi 
sex, mama sau moaşa simulau abandonul, schimbarea copilului 
cu altul de aceeaşi vârstă (ultimul născut) rostind o formulă ma¬ 
gică. Vom avea ocazia, într-un alt capitol, de a înţelege ce spaime 
genera naşterea unui număr prea mare de băieţi sau de fete şi ce 
pericole pândeau comunitatea în acest sens. 

Deşi separat şi purificat de apartenenţa la mediul generator, 
copilul era socotit ca aparţinând umanului, fără a fi, însă, mode¬ 
lat cultural - o dovadă fiind apelativele lui la aromâni: turcaciu 
(turculeţ), ghicifiu (ţigănuş), pijî (copil nebotezat), ciubânicî (lin¬ 
gură de lemn). Aceste apelative se referă la faptul că nou-născu- 
tul nu a primit încă botezul, ceea ce atestă înţelegerea acestui rit 
în dubla lui funcţie de rit de numire şi de desăvârşire a unei in¬ 
tegrări multiple (în familie, neam, comunitate şi macrounivers). 

„Epoca de sensibilitate magică a copilului - remarcă Pave- 
lescu (1998,37) - se prelungeşte aproximativ 6 săptămâni după 
naştere. în acest timp, trebuiesc luate toate precauţiile necesare 
pentru împiedicarea spiritelor rele de a face vreun rău copilului, 
de a-1 schimba sau de a-1 poci". 

Se pune aici problema „neiniţiatului", a „neofitului" aflat în 
primejdioasa stare liminală, atât de bine caracterizată, printre 
alţii, de Victor Tumer, în The Ritual Process. Structure and Anti- 
Structure. 

După cum vom încerca să arătăm în capitolul următor, se 
urmăreşte integrarea fără riscuri de ambele părţi a nou-născu- 
tului, purificarea lui, convertirea semnelor din malefic în benefic, 
interpretarea stigmatelor şi neutralizarea lor etc. 


4.8. Postliminalitate 

4.8.1. Botezul avea loc la 8-15 zile, uneori mai târziu, iar dacă 
viaţa copilului era în primejdie, chiar înainte de naştere. 

în cazul unei naşteri care periclitează viaţa copilului, moaşa 
suplineşte instituţia religioasă în împlinirea ritualului: „...făcea 
semnul crucii pe pântecele gravidei şi spunea: «Dacă băiat eşti. 
Ion să te numeşti; dacă fată eşti. Ioana să te numeşti" (10, 17). 

Aceasta pentru ca, în cazul morţii copilului înaintea botezului, 
acesta să nu se transforme în moroi. Copilului mort după naştere, 
tot moaşa îi împlinea toate rânduielile pentru a nu trece în rân¬ 
dul spiritelor malefice; suplinind preotul, ea îi rostea taina 
botezului „ca la botez viu" şi îi punea un nume. 

Dar, într-un timp mai vechi, se pare că în momentul naşterii 
moaşa era cea care dădea nume nou-născutului, potrivit tradiţiei 
neamului (cf Ştiucă, 1996). 

Botezul este, aşadar, încheierea etapei liminale şi realizarea 
integrării propriu-zise. Botezul e unul dintre cele mai complexe 
acte rituale, căci, pe lângă caracterul lui propiţiator (ca materiali¬ 
zare a trecerii din lumea preformalului în cea a existenţei mar¬ 
cate cultural), apotropaic (din acest moment, nou-născutul capătă 
un fel de imunitate magică) şi de integrare, conţine datele unei 
iniţieri implicite, prin acumularea imaginii morţii şi a resurecţiei. 
Raportând actul ritual la configuraţia scheletului mitic pe care 
se fundamentează cultura populară românească, am putea apre¬ 
cia că semnificaţia arhaică a botezului cu apă, nedeosebindu-se 
esenţial de cel cu pământ, a fost aceea de a aduce individului 
atributele principiilor generatoare: fertilitate, vigoare, invulne¬ 
rabilitate magică (cf. Branişte, 1980). 

Prin primirea numelui, nou-născutul intră sub protectorat 
divin (atunci când numele e legat de sărbătoarea cea mai impor¬ 
tantă din preajma zilei de naştere), totemic (mai ales în cazurile 
de schimbare a numelui ilustrate mai sus), familial (dacă numele 
primit este al bunicului, tatălui, naşului). 

Rolul de integrator şi de iniţiat se manifestă din plin şi în 
acest moment al integrării. înrudirea moaşei cu copilul pe linie 
paternă determină o grijă deosebită pentru îndeplinirea ritualu¬ 
lui de trecere - de aici, patronajul ei, instituit în toate etapele ce 
însoţesc şi succed naşterea. Această multitudine de funcţii mani¬ 
festate într-un cadru social precis (neamul) a fost determinat de 
existenţa unui cuplu patronator moş-moaşă. Calitatea de factor 
activ al acestui patronat este acordată femeii (moaşei); moşul ră¬ 
mâne, în principiu, cel prin care se realizează înrudirea (legătura 
sangvină). Cuplul moş-moaşă e prezent la înfăptuirea botezului 
- odinioară şi ca naşi - apoi doar ca cenzori ai păstrării tradiţiei. 

Deşi năşia a fost preluată ulterior de membri ai comunităţii 
ce nu aparţin neamului, atributele moaşei sunt încă recunoscute: 
moaşa este cea care duce naşei copilul pregătit de botez şi cere 
răscumpărarea lui simbolică. Aşadar, drepturile moaşei sunt 
recunoscute de naşă şi, ca atare, preluate. La masa ceremonială, 
moaşei i se aduc în continuare dovezi de cinstire deosebită. 

Ea participă, alături de naşă, la „scălduşcă", scalda rituală 
a nou-născutului botezat. Tot acum se consumă unele acte rituale 
cu sens augur al (în apă se pun obiecte care să transmită copilu¬ 
lui calităţile cerute de modelul social), fertilizator (moaşa şi naşa 
execută un dans ritual - cu sărituri peste albia în care a fost scăl¬ 
dat copilul - rostind urări de a avea cât mai curând şi mai mulţi 
copii adresate atât „nepoatei", cât şi celorlalte neveste prezente 
la cumătrie) şi integrator (copilul este dat naşilor şi mesenilor 
pentru a i se face urări şi daruri, apoi este aşezat pe masă, pe 
cojoc, pe straiele unuia dintre părinţi). 

între moaşă şi mamă, pe de o parte, şi copil şi moaşă, pe de 
altă parte, se instalează relaţii de politeţe ceremonială, păstrate, în 
cazul în care moaşa are „un nepot" vreme îndelungată (aceasta 
în virtutea faptului că naşa şi moaşa vor patrona următoarele 
evenimente ale existenţei sale, devenind naşă şi moaşă ale fiilor 
acestuia). Aceste raporturi simt marcate de prezenţa la „rătez" 
(prima tăiere rituală a părului), la „colăcărie" (închinarea finilor 
către naşi, de Lăsata Secului), la „ziua moşilor", a doua zi de 
Crăciun, sau de Anul Nou, zi în care femeile din acelaşi neam 
(„nepoatele"), uneori împreună cu soţii şi cu fiii moşiţi cu toţii 
de aceeaşi moaşă, vin la moşi, unde are loc un ospăţ. Latura ce¬ 
remonială a relaţiilor dintre moaşă şi familia celui moşit are acest 
caracter manifestat cu preponderenţă în cazul în care moaşa nu 
mai face parte din neam. Dacă o legătură de rudenie se mai păs¬ 
trează, caracterul ceremonial este dublat de cel de înrudire, care 
îl şi subordonează. 

Instituţia „moşitului" este, în acest context, mult mai com¬ 
plexă, ea extinzându-se la un patronaj menit să asigure păstrarea 
tradiţiei şi fireasca integrare a fiecărui nucleu familial în parte în 
neam (înţeles în perspectivă temporală - strămoşi, moşi, părinţi, 
fii) şi în comunitate (în modelul şi ordinea propuse de aceasta). 

Prin ceremonialul naşterii se poate studia relaţia indestruc¬ 
tibilă dintre existenţa modelată sacru şi manifestată ceremonial 
şi normele vieţii sociale instituite în cadrul neamului. 

Tendinţa de simplificare a funcţiilor rituale şi sodale a dus 
la apariţia unei noi relaţii, neconsanguine, aceea de năşie. Moşii 
rămân, însă, cei ce patronează momentul naşterii (sau măcar al 
riturilor auspidale, augurale şi integratoare), momentul pregă¬ 
titor şi pe cel ce succede botezului. 

între familie şi naşi se instituie o relaţie de „înrudire spiri¬ 
tuală" care, asemenea celei instituite odinioară între familie şi 
moşii-naşi, era ereditară. Raporturile se traduc tot în rânduieli 
cu aspect ceremonial (colăcărie, daruri la sărbători, patronaj la 
momentele importante ale existenţei), deci având linia celor din¬ 
tre moşii-naşi şi nucleul familial. Vechile relaţii de rudenie de 
sânge se păstrează doar în apelative, deşi criteriul alegerii moaşei 
nu mai este operant sau chiar atunci când instituţia însăşi a fost 
restrânsă funcţionând formal, imediat după momentul naşterii. 

Momentul familial sărbătoresc al cumetriei se întregea cu 
formulele de politeţe ceremonială şi de integrare socială, cu oraţii şi 
urări. Mult mai închegate funcţional, dar simplificate stilistic, 
formulele de adresare ceremonială simt generate de raporturile 
interumane modelate conform esteticii sociale; totodată, ele se 
dovedesc a fi o expresie a complexităţii actelor de integrare în 
comunitate consumat în etape. Acestea apar în cursul întregului 
ansamblu numit de noi obiceiurile de la naştere. 

Ca o componentă necesară, graţie integrării, apare urarea 
explicită adresată nou-născutului şi părinţilor: 

„Bine v-am găsit! 
într-un cias bun cu noroc! 

Şi tot bine să vă fie 
De-acum până-n vecie. 

Dar cu ce vă lăudaţi: 

Cu fete ori cu feciori? 

Să vă trăiască odrasla 
întru mulţi ani fericiţi. 

S-ajungeţi s-o botezaţi 

Şi s-o cununaţi!" (Marian, 1995,90) 

în urare este cuprinsă şi garantarea participării comunităţii 
la consumarea celorlalte rituri de trecere (în special a căsătoriei). 
Asemenea formule vor fi prezent în dialogul dintre principalii 
actanţi din cursul ultimei etape a integrării: moaşă, naşi, părinţi: 

„Să-ţi fie braţele pline. 

Casa cu noroc şi bine! 

Acesta bine să nu crească. 

Dumnezeu altul să vă dăruiască! 

Precum aţi ajuns pe acest' de l-aţi botezat. 

Şi încreştinat. 

Aşa să ajungeţi 
Ca să-l creşteţi. 

Şi să vă învredniciţi 
Ca să-l şi căsătoriţi!" 

(Marian, 1995,123) 

„Mulţumim, cumetre, mulţumim! 

De unde v-aţi cheltuit. 

Dumnezeu să vă-mplinească 

însutit 

Şi înmiit! 

Să trăiţi. 

Să sporiţi 
Tot din fin 
în fin! 

Cum aţi ajuns să botezaţi. 

S-ajungeţi să-i cununaţi!" 

(Marian, 1995,173) 

în virtutea instituirii unei legături de rudenie de tip special, 
naşii devin părinţi spirituali ai nou-născutului, meniţi să pre¬ 
zideze celelalte rituri de trecere şi iniţierea premergătoare lor, 
fapt care explică postura de beneficiari ai urării citate, alături de 
părinţi. 

După etapa preliminară desăvârşirii integrării, rodinul, se 
pregăteşte ritul încreştinârii şi ceremonia familială a cumetriei. 

Părinţii sunt cei care cheamă membrii comunităţii printr-o 
formulă similară celei de chemare la nuntă, dar mai puţin amplă: 

„Poftim să faceţi un bine 
Să veniţi până la mine. 

Că fac astăzi botejune!" 

(Marian, 1995,171) 

Din acest moment, ceremonialul se desfăşoară în cadrele 
unei teatralizări cerute de solemnitatea şi de caracterul festiv; 
formulele de adresare sunt marcate de respectul reciproc cuve¬ 
nit, dar şi de voia bună menită să pună evenimentul sub auspicii 
favorabile. 

Botezul aduce nou-născutului protecţia Sacrului şi primirea 
statutului de membru al comunităţii, de faţă prin reprezentanţii 
săi la acest eveniment. Textele poetice subliniază caracterul ar¬ 
haic de rit de integrare şi de purificare, de iniţiere şi consacrare, 
ca şi structurarea unor raporturi noi în cadrul comunităţii. 

Naşii sunt cei care, împreună cu părinţii, veghează existenţa 
copilului şi aceasta debutează cu riturile augurale şi predictorii 
însoţite de formulări modelate poetic. 

Componentele rituale simt de regăsit în chiar formulele de 
adresare, urarea fiind cea care explicitează ritul: 

„Finule, să trăieşti. 

Şi să creşti 

Şi să te-nmulţeşti. 

S-ai atâtea oi cu miei 
Şi vaci cu viţei 
Şi noroc. 

Câţi peri în acest cojoc!" 

(Marian, 1995, 124) 

Comunitatea predestinează adesea nou-născutul unei exis¬ 
tenţe înscrise pe coordonatele tradiţionale care o caracterizează: 

Cinstite cumătre mare! 

Poftim un cioban la oi. 

Că pe dealuri şi pe văi 
Toată vara le-ar purta 
Şi le-ar paşte şi-ntuma [...]" 

(Marian, 1995,171) 

Gesturile rituale amintite intr-un capitol anterior sunt dubla¬ 
te de urări destinate, ca în tehnica descântecelor, să le facă efi¬ 
ciente; la scălduşcă, formulele de urare se aseamănă celor rostite 
de moaşă, subliniind importanţa patronajului spiritual al naşilor: 

Poftim, cumătră, finul 
Cu pâne şi cu sare. 

Cu darul sfinţiei sale. 

Eu l-am scăldat. 

L-am spălat. 

L-am îmbrăcat. 

Şi l-am înfrumuseţat. 

Iar domnia-ta îl ţine 
Şi mi-1 creşte bine 
Cu noroc şi sănătate 
Ca să ai de dânsul parte!" 

(Marian, 1995,173) 

Formule de politeţe ceremonială sunt rostite şi în dialogul 
cu mesenii al moaşei aflată la loc de cinste la ospăţ: 

Bună vremea la Domnia-voastră, 

Cinstiţi meseni şi gospodari. 

Dar mai ales la cumătrii işti mari! 

Iată că v-aduc lumini frumoase. 

Strălucite, luminoase, 
înaintea Domniilor-voastre, 

Să şeadă. 

Să ardă. 

Să vă vedeţi de voioşi. 

De bucuroşi 
Şi de frumoşi; 

Să le priviţi. 

Să cinstiţi 
Şi să vă veseliţi; 

La ele să cătaţi. 

Să ospătaţi 
Şi să vă bucuraţi! 

- Bună vremea la Domnia-voastră, 

Cinstiţi meseni şi gospodari. 

Dar mai de-ales 

La Dumnia-voastră, cumătri mari! 

Bine v-am găsit sănătoşi 
Şi voioşi! 

Iată v-aduc un fin al Dumneavoastră, 

De la nânaşi pocinoc. 

De la Dumnezeu noroc! 

Poftim, cumătră mare. 

Dăruieşte finului dumitale 
Ce te trage inima, 

Ce-i voi, ce ţi-a plăcea!" 

(Marian, 1995, 146) 

Urările au ca beneficiari „cumetrii mari" şi „cinstiţii meseni 
şi gospodari"; cuvântul moaşei este asemănător, în structurarea 
şi rostul lui, cu cel al starostelui de la nuntă. Este o formulă de 
închinare, de urare de voie bună şi sănătate, dar şi de înveselire 
a mesenilor. Adresarea e marcată de respectul cuvenit, de ţinuta 
solemnă, ceremonială ale performerei, de statutul ei privilegiat. 

Textul poetic subliniază cinstirea deosebită a moaşei păs¬ 
trând imaginea tradiţională a patronajului exclusiv al perechii 
moşilor-naşi, reprezentanţi ai datinei neamului şi ai comunităţii: 

„Poftim, gospodari cinstiţi. 

Cum staţi aici şi cinstiţi. 

Tot aşa binevoiţi 
Şi-n pungă mâna băgaţi 
Părale albe cătaţi; 

Şi de mărunte n-aflaţi. 

Chiar şi întregi să luaţi, 
în pupăză le-mplântaţi 
Şi moşichei i le daţi 
S-aibă şi ea în ist an 
Măcar de un peştiman 
Şi moşoiul de-un caftan. 

Că aşteaptă mai de-un an. 

Fiţi buni, fiţi buni şi-mplântaţi. 

Nicidecum să n-aşteptaţi. 

Ca să fiţi prea mult rugaţi. 

Că şi moaşa de trăieşte. 

Fiecărui trebuieşte; 

Azi la unul, mâni la altul. 

Şi tot aşa la-ntreg satul!" 

(Marian, 1995,149) 

Primirea darului este, ca şi în ceremonialul nupţial, momen¬ 
tul stimulării veseliei prin modul de adresare vesel-ameninţător 
al moaşei. Cuvintele de răspuns ale mesenilor se supun acelo¬ 
raşi cerinţe ale bunei cuviinţe tradiţionale conţinând şi ele urări 
adresate nou-născutului şi mulţumiri moaşei. 

4.8.2. Scălduşca este momentul ce succede botezului, uneori 
urmat de un ospăţ. Urările adresate nou-născutului au o struc¬ 
tură similară celor ce urmăresc încadrarea într-un model validat 
de comunitate şi, în acelaşi timp, sporirea eficienţei recuzitei 
magice şi a gesturilor: 

„Să sii bun şi tare 
Să sii om cu minte mare; 

Ca clopotu să-ţ' sie glasu. 

Cine l-o asculta, să-i sie dragă lumea! [...]" 

( Antologie , 1980, 147) 

Alte urări amintesc de „strigăturile la mireasă" (socri, mire, 
naşi) fiind menite să dozeze solemnitatea ceremonială şi să 
aducă voia bună: 

Dragu mamii sugător 
Să trăieşti, să creşti uşor. 

Să fii tatii de bun spor 
Şi mamii de ajutor 
De pe vatră pe cuptor!" 

Draga mamii păpuşă. 

Să trăieşti, s-ajungi mătuşă. 

Să fii bună jucăuşă!" 

(Marian, 1995, 168 sau.) 

Are loc apoi un joc ritual în jurul coveţii în care a fost scăl¬ 
dat nou-născutul; cuvintele rostite acum sunt urări de fertilitate 
şi însoţesc gesturile magice ale moaşei: 

„S-a răsturnat covat 
Să trăiască nepoata. 

S-a răsturnat o dată 
Să mai facă încă o fată. 

S-a răsturnat pe un picior. 

Să mai facă un fecior" 

Iu, iu, iu, naşă mare. 

Ia şi suflă-n lumânare. 

Doar o arde şi mai tare. 

S-azvârlim cea scăldătoare, 
în grădini cu florile. 

Să strângem nurorile" 

Hai, săriţi peste covată, 

S-aveţi şi voi câte-o fată. 

Săriţi mai năltişor. 

Să aveţi câte-un fecior". 

(Marian, 1995,169) 

Ceremonialul se încheie după acest din urmă moment, în 
aceeaşi notă dominantă de solemnitate protocolară şi voie bună. 


135 



O formulă de acest tip, simetric plasată faţă de chemarea la 
ospăţ, este rostită de gazdele care mulţumesc astfel pentru 
dovada de cinstire primită din partea membrilor comunităţii: 

Dragu mi-i, boieri, de voi, 

C-aţi venit până la noi. 

Şi mi-i drag de Dumnia-voastră, 

C-aţi venit la casa noastră. 

Da' de-acum mai dragi mi-ţi fi 
Că şi mai des mi-ţi veni!" 

(Marian, 1995,155) 

Prin această formulă se subliniază acceptarea legăturii de 
rudenie nou formată şi respectarea ei: părinţii vor vizita pe moşi 
într-o anumită zi din an, iar naşii vor fi şi ei cinstiţi de fini la săr¬ 
bători - semn de păstrare a legăturii spirituale. Strigăturile la 
„stânsul nepoatelor", ca şi „colăcăriile" sunt astăzi tot mai rare: 
gestul şi darul oferit suplinesc, după cum arătam, cuvântul mo¬ 
delat poetic. 

Am prezentat, totuşi, această componentă a obiceiurilor de 
la naştere tocmai pentru a releva faptul că, asemenea celorlalte 
elemente analizate, poezia reflectă, sau, mai bine spus, reflecta, 
un tip special de receptare a evenimentului intrării în cultural. 
Această receptare este pusă nu doar sub semnul metaforei, ci şi 
al reminiscenţelor incantatorii, putând fi socotită printre faptele 
de cultură supuse dinamicii pe care o urmărim în cadrul obice¬ 
iurilor familiale. O dovadă este însuşi faptul dispariţiei textului 
poetic, al substituirii ei cu gesturi şi obiecte ce conotează aceleaşi 
idei în comunicarea interumană. 

De altfel, componenta „poezie" nu a fost niciodată la fel de 
spectaculoasă în cadrul obiceiurilor pe care le analizăm, pe cât 
este în cadrul nunţii sau înmormântării. Cele trei structurări cu 
finalitate marcată ideatic (urarea, invocarea şi formula de polite¬ 
ţe) corespund, totuşi, celor două tipuri de comunicare specifice 
tuturor riturilor de trecere: cea dintre Sacru şi Uman şi cea inter¬ 
umană. 

Vom analiza, în cele ce urmează, creaţii folclorice gravitând 
în jurul evenimentului naşterii, pe care îl decodează într-un cu 
totul alt mod. Fondul comun de credinţe şi practici, filonul mitic 
arhaic păstrat fragmentat ar putea crea iluzia unei posibile re¬ 
constituiri complete a obiceiurilor de la naştere pe baza acestor 
categorii extraceremoniale. O asemenea reconstituire nu poate fi 
convingătoare, întrucât funcţia pregnant estetică a unora dintre 
acestea a făcut ca unele date oferite să devină fabulos pur, în 
vreme ce categoriile ce au constituit „miezul poetic" al obiceiu¬ 
rilor de la naştere sunt consolidate de informaţii etnografice şi 
de întregul eşafodaj realizat de gândirea simbolică. 

4.8.3. închinarea nou-născutului către Soare este, probabil, 
o reminiscenţă a unui rit străvechi bazat pe cultul solar, astăzi 
înlocuit şi el de rituri augurale, un rit atestat doar în Maramureş, 
ce se îndeplinea după botez, şi se contura ca unul de integrare 
în ordinea cosmică: 

Mândru soare, mândru soare, 

Răsai cu patruzeci şi patru de răzişoare. 

Da nu răsai numa pă Ţibleş ori pă tău, 

Răsai pe capu şi pe trupşoru coconului meu. 

Şi din cap până-n picioare 
Să strălucească ca tine, mândre Soare!" 

(Antologie, 1980, 146) 

O dată în plus, atributele cosmice, valorile exemplare devin 
etalon pentru existenţa umană şi punerea sub protecţia cosmică 
înseamnă garantarea integrării. 

Acest rit de invocare a forţelor cosmice este comparabil cu 
un altul, purtător de sensuri augurale. Forţa invocată este un 
etalon cu conotaţii cu totul diferite: copilul botezat este închinat 
la icoane, nu numai ca rit de dedicare Sacrului, ci, după cum 
arată textul poetic, pentru ca el să fie integrat favorabil în comu¬ 
nitate: 

Să fii, finule, cinsit. 

De toţi oamenii iubit. 

Ca şi sfintele icoane! 

Toţi să se uite la tine. 

Şi aşa să ţi se-nchine 
Cum se-nchină la icoane". 

(Marian, 1995,124) 

4.8.4. Consfinţirea existenţei umane de către Sacru se face, 
apreciem, sub diferite forme şi în momente ce succed naşterea, 
pentru ca acest eveniment să păstreze intactă perfecta sincroni¬ 
zare a vieţii comunităţii cu ritmurile cosmice. 

Unul dintre cele mai vechi rituri de acest tip este acela prin 
care existenţa unui individ e legată de cea a unui dublet vegetal 
(iniţial un brad, arbore sacru prin excelenţă, apoi un pom fruc¬ 
tifer, aducând însemnele certe ale fertilităţii). Acest rit, aşa cum 
îl înfăţişează Romulus Vulcănescu în Coloana cerului, pare a avea 
un substrat mitic mai ales dacă adăugăm datele privitoare şi la 
„arborele de nuntă" şi cel „de înmormântare", deosebit de bine 
conservate. 

Bradul este, pentru comunitatea tradiţională românească. 
Arborele prin excelenţă, simbol al perenităţii şi axă, mijlocind 
comunicarea dintre pământesc şi celest, ca şi pe aceea dintre 
lumea de aici şi cea de dincolo. Păstrarea lui cu aceste atribute 
în ceremonialul nupţial şi în cel funebru, deopotrivă, aduce ca 
acceptabilă aprecierea că, în ceremonialul naşterii, ritualul fra¬ 
ternizării, dar nu şi al dedicării nou-născutului unui brad, este 
forma cea mai veche dintre cele două amintite, constituind tot¬ 
odată o reminiscenţă certă dintr-un cult dendrolatric. 

Pomul fructifer ar fi putut lua locul bradului în ceremonialul 
naşterii datorită transgresării planurilor: cel subordonat - pur¬ 
tând funcţiile auspiciale, augurale, magic profilactice - devine 
dominant şi îl înlocuieşte pe cel purtător al funcţiei integratoare. 
Astfel, acceptarea/integrarea/dedicarea cedează locul urării - 
atunci când gestului i se dă sensul unui act înfăptuit pentru a 
influenţa destinul copilului, pentru a-i conferi atributele necesare 
unei integrări fireşti în modelul uman şi sacru deopotrivă - şi 

structurii unei comuniuni vegetal/uman pe baza coresponden¬ 
ţei fertilitate/fecunditate - atunci când gestului i se dă, în per¬ 
spectivă, sens auspicial. 

Un ritual complex ca acela descris de cercetătorul menţionat 
ar putea fi de o excepţională valoare, chiar dacă se dovedeşte 
unic în literatura de specialitate, el purtând datele unei dezechi¬ 
librări care l-au precedat şi determinat. 

„Ruga bradului" e similară invocării Ursitoarelor, purtând 
însemnele subordonării umanului unei matrice sacre capabile 
să păstreze ordinea iniţială mitic instaurată. Bradul ar dev.ni 
patronator al destinului individual care ameninţă să violenteze 
ordinea comunităţii. Că acest rit complex, care pune întreaga 
existenţă sub semnul unei adopţiuni sacre a fost precedat şi apoi 
a fiinţat alături de un altul, prin care nou-născutul era pus sub 
semnul unei înfrăţiri simbolice cu un arbore tânăr sălbatic, pare 
a fi un fapt cert. Aproape că am putea reconstitui structura ritu¬ 
lui din datele etnografice şi mitice păstrate până acum. Dacă, aşa 
cum arătau date culese în secolul trecut, era posibilă şi acceptată 
de comunitate „cununia la salcă" şi chiar „botezul lângă loză", 
dacă bradul ţine locul împăratului (mirelui) într-un anumit mo¬ 
ment din ceremonialul nupţial sau însoţeşte „dalbul de pribeag 
nelumit", în drumul său în „lumea fără dor", fiindu-i tovarăş 
(fie printr-o nuntire simbolică, fie ca semn al unei comuniuni de 
destin), atunci pare neîndoielnic faptul că un ritual care să mar¬ 
cheze, să celebreze chiar legarea destinului uman de fiinţarea 
unui dublet vegetal cu potenţe sacre consacrate a existat. Pe de 
altă parte, gestul sădirii sau al alegerii unui pom fructifer este 
înţeles ca unul de structurare a comuniunii de destin în planuri 
percepute ca egale sau omoloage calitativ, mai precis, compor¬ 
tamentul pe care îl au faţă de dubletul său vegetal familia şi apoi 
individul însuşi pare a fi păstrarea unui ritual străvechi în care 
transgresarea de planuri amintită a operat înlocuirea unui sim¬ 
bol cu altul, a unor funcţii cu altele. 

Textul poetic ne indică o prezenţă sacră ale cărei atribute - 
exemplaritatea şi invulnerabilitatea - sunt cerute de integrarea 
neagresivă, firească, a unui individ în comunitatea străveche. 

Actul pare a fi unul de schimbare a identităţii individului prin 
schimbarea parentării. Ar putea fi comparat cu cel menit să re¬ 
echilibreze existenţa copilului bolnav prin vânzarea simbolică. 
Totuşi, noua apartenenţă este menită să se păstreze de-a lungul 
întregii existenţe: 


Brade mării! 

Brad, 

Nu te mânia. 

Nu te înfoia, 

Rogu-mă, brad, ţie. 

Să-l primeşti pe... 

Făt să-ţi fie. 

Făt iubit 
Rupt din tine. 

Şi cât trăieşti 
Să-l ocroteşti 
De toate cele..." 

(Vulcănescu, 1972,55) 

Legătura aceasta circumstanţială se stabileşte în numele unei 
comuniuni preexistente şi, prin aceasta, subînţelese uman/ve¬ 
getal. Datele acestei comuniuni sunt conţinute în poezia cere¬ 
monialelor nupţial şi funebru, dar şi în unele mutaţii funcţionale 
petrecute în însuşi ceremonialul naşterii. Naşterea era, în acest 
context, momentul inaugurării la nivel ontologic a acestei comu¬ 
niuni, deci un moment de maximă importanţă pentru păstrarea 
acesteia. 

Mai mult chiar decât nunta, naşterea marca validarea legă¬ 
turii instituite prin acte rituale menite să repete actul săvârşit illo 
tempore şi să definească statutul magic şi social al noului individ. 
Faptul că forma actuală a obiceiurilor de la naştere este mult mai 
simplificată decât aceea a celorlalte momente existenţiale se 
explică prin transgresarea de planuri despre care vorbeam, pe 
de o parte, iar pe de altă parte, de pierderea înţelegerii adânci a 
comuniunii Cosmic/Uman. 

Păstrarea vestigiilor unei comuniuni vegetal/uman în poe¬ 
zia ceremonialului nunţii, ca şi în cântecele rituale funerare ne 
conduce la ideea existenţei manifeste a unui act ritual care ar fi 
inaugurat cumva această comuniune. Corespondenţa în planul 
calităţilor fizice ale mirelui cu acelea ale bradului nu este numai 
o frumoasă metaforă, ci ea închide în sine ideea unei existenţe 
paralele, interdependente şi substituibile ritual. Alegerea bradu¬ 
lui care are fie menirea de a suplini absenţa temporară a mirelui 
la casa miresei, fie pe aceea de a însoţi un tânăr „nelumit" în lu¬ 
mea de dincolo pare să reuşească - graţie textului poetic citat - 
completarea credinţei că la naşterea unui copil se zămisleşte un 
arbore în vârful căruia „îi stă scris destinul" (c/. Vulcănescu, 
1974). Ar fi deci subînţeleasă o înfrăţire simbolică, în nici un caz o 
subordonare de tipul tată/fiu, arătată de textul citat. Asemenea 
relaţie relevă textul poetic funerar: bradul este „fratele cel jurat", 
„fârtat", cel care „o dat, s-o făcut" la naşterea pruncului sortit să 
moară nelumit: 


- Mândră sulişioară. 

Cin' ţi-a porâncitu 
De mi-ai coborâtu 
Din poale de munţiu. 

Din brazii-ăi mărunţiu? 

- Mie Ion mi-o porâncitu. 

Fratele meu ăl juratu 

De m-am coborâtu [...] 

(cules în iulie 1994, 
în comuna Padeş, jud. Goij, 
6 şi 7 - AGNCP) 

Descrierea etnologului amintit vorbeşte despre închinarea 
la întruchiparea vegetală a vreunui zeu arhaic, fără asemănări 
de esenţă şi logică a mitului cu ceea ce s-a consemnat îndeobşte. 
Pare a fi vorba, aşadar, despre un stadiu cu mult mai vechi şi 
despre o atestare unică, nesusţinută decât de textul consemnat 
de R. Vulcănescu însuşi. Cel puţin teoretic, socotim necesar ca o 

asemenea manifestare ritual ceremonială covârşitor de impor¬ 
tantă pentru relaţia nou-născutului cu macrocosmosul să fi tre¬ 
buit să dovedească o coerenţă reală cu secvenţe similare din 
celelalte două momente de trecere umană, căsătoria şi moartea, 
însă această coerenţă nu numai că lipseşte, dar chiar este contra¬ 
zisă de textele poetico-rituale şi de stratul de credinţe care le-a 
generat. 

4.8.5. „Uspăpil de daruri", act ceremonial atestat numai în 
Maramureş (Chioar), este deosebit de reprezentativ pentru rolul 
ceremonialului naşterii în integrarea şi modelarea individului 
aparţinând comunităţii tradiţionale româneşti (Pop şi Chiş-Şter, 
1983, 260 scju.). 

Deşi are loc la mai mulţi ani - de obicei, 10 - de la naşterea 
ultimului copil, „uspăţul de daruri" poate fi considerat o com¬ 
ponentă a ceremonialului naşterii, întrucât marchează un proces 
îndelungat de integrare a copilului în comunitatea tradiţională 
(chioreană), iar, pe de altă parte, schimbarea statutului social al 
nucleului familial în sânul acesteia. 

Se crede până astăzi că legătura instaurată în primele sec¬ 
venţe ale ceremonialului naşterii e cu mult mai puternică decât 
cea de parentare. Sub două denumiri ale acestui act se ascund 
două semnificaţii independente: „răscumpărarea cu daruri" ar 
semnifica - mai ales, credem - răscumpărarea fiilor de la moaşă 
şi naşi, iar „răscumpărarea (plata) ustenelii" aduce în prim plan 
semnificaţia răsplătirii şi a purificării de către părinţi a naşilor şi 
moaşei, care „au umblat cu lucruri necurate". 

Un asemenea act ceremonial demonstrează forţa legăturii 
individ/comunitate: copilul aparţine practic comunităţii tradiţio¬ 
nale, câtă vreme statutul său este de ins vulnerabil, iar iniţierea 
lui este incompletă. Nucleul familial îşi definitivează şi el sta¬ 
tutul în timp: părinţii îşi exercită protecţia asupra urmaşilor sub 
controlul reprezentanţilor comunităţii, pentru ca existenţa fa¬ 
miliei să se încadreze armonios în ordinea socială (cf. Mauss, 
1993, 47). Gestul ritual al spălării mâinilor este menit să aducă 
purificarea moaşei şi recunoaşterea rolului ei covârşitor în cere¬ 
monialul naşterii de către nepoată. 

Formă mai veche a „uspăţului de daruri", este una de ospăţ 
comunitar, cu o participare materială aproape egală. Calitatea 
spectaculară a ospăţului de „cumetrie" rămâne, deci, unic, acest 
moment final fiind marcat de o sobrietate izvorâtă din respec¬ 
tarea strictă a ierarhiilor, dar şi din înţelegerea actului ca pe unul 
de manifestare a coeziunii comunităţii, neamului şi familiei şi, 
prin aceasta, a dependenţei existenţei individuale de ordinea 
socială. 

Deşi este un act ceremonial izolat, „uspăţul de daruri" oferă 
datele încheierii fireşti a ceremonialului naşterii printr-o reu¬ 
niune comunitară ce subliniază rolul său integrator şi protector. 

Pentru alte zone ale ţării, consemnăm „pomul de botez" (Vă¬ 
duva, 1996,138 seju.) şi „zilele moşilor" (Anul Nou sau a doua zi 
de Crăciun), când moaşa „dă de grindă" nepotul urându-i „Tâta 
mare!" şi Lăsata Secului, zi de împăcare şi de fortificare a rela¬ 
ţiilor spirituale dintre naşi şi fini (11). 

Capitolul V 


LECTURI ŞI INTERPRETĂRI 


5.1. Condiţia nou-născutului 

Am arătat, în capitolele anterioare, îri ce măsură existenţa 
umană marcată de relaţia cu Sacnil implică o serie de acte şi ges¬ 
turi menite să refacă echilibrul comunitar, acţionând, totodată, 
pentru integrarea noului membru. Condiţia lui este definită de 
însăşi situarea pe un prag, la limita dintre preexistenţă şi exis¬ 
tenţă (pe care unele texte incantatorii o numesc „lumea albă"). 
Este situaţia incertă a oricărui neofit - fie că trece dintr-o vârstă 
într-alta, fie de la o condiţie la alta, fie dintr-o lume într-alta. 

în termenii lui Tumer (1998, 127) nou-născutul opune prin 
condiţia sa o antistructură structurii (i.e., ordinii) comunitare, 
manifestă pe multiple planuri: "A mystical character is assigned 
to the sentiment of humankindness in most types of liminality, 
and in most cultures this stage of transition is brought closely 
in touch with beliefs in the protective and punitive powers of 
divine or preterhumanum beings powers. [...] The powers that 
shape the neophytes in liminality for the incumbency of new 
status are felt, in rites all over the world, to be more than human 
powers, though they are invoked and channeled by the repre- 
sentatives of the community." 

Ordonând în opoziţii binare calităţile liminalităţii şi cele ale 
stării de echilibru, Tumer obţine un profil general al neinifiatului, 
din ale cărui trăsături menţionăm: tranziţie/stare de echilibru; 
totalitate/parţialitate; omogenitate/eterogenitate; sociabilitate/ 

structură; lipsă de statut/statut; goliciune, îmbrăcăminte nedife¬ 
renţiată/distincţie vestimentară; nesiguranţă/siguranţă; sacra- 
litate/secularitate (laicitate). 

Se cer comentaţi câţiva termeni, precum cel de communitas 
(în traducerea noastră, „sociabilitate"), ce implică dispoziţia nou¬ 
lui membru de a se lăsa modelat, supus rigorilor comunitare, 
de a renunţa treptat, prin demersuri rituale şi sociale, la statutul 
său incert care aminteşte de ambiguitatea Sacrului generator de 
haos (c/. Caillois, 1983). Dealtfel, şi alte calităţi ataşate de Tumer 
stării liminale se înscriu în constelaţia Sacrului: omogenitatea (ne- 
diferenţiere, amalgam de bine, favorabil şi rău, nefavorabil), ca 
şi lipsa de statut bine precizat (individual, social, dar şi religios), 
sacralitatea, „îmbibare" cu valori mistice şi raportare unilaterală 
la forţele sacre dominatoare, fără intenţia unei cunoaşteri inde- 
pedente de acestea şi, în fine, nesiguranţa, care formulează ideea 
de vulnerabilitate fizică şi magică, de dependenţă totală de iniţiaţi 
(în cazul dat, faţă de moaşă, preot şi de microuniversul familial). 

Putem raporta însăşi ceremonia ortodoxă a botezului, care 
are ca scop asimilarea completă a nou-născutului la condiţia de 
creştin, prin împlinirea fiecărei „lipse neliniştitoare", caracteris¬ 
tică stării liminale. Astfel, o dată cu îmbisericirea, cu mirungerea 
şi cu împărtăşirea pruncului, el primeşte o identitate marcată 
prin îmbrăcămintea simbolică (pânza de mir sau crijma), tunderea 
părului şi tăierea unghiilor (separare simbolică de „reziduurile" 
apartenenţei la vechea-i stare de neiniţiat) şi primirea numelui 
(individualizare complexă, în faţa dumnezeirii şi a comunităţii, 
deopotrivă - cf. Branişte, 1980, passim). 

„Ca religie universalistă, creştinismul a fost silit să găsească 
un numitor comun pentru toate expresiile regionale, religioase şi 
culturale, ale lumii cunoscute. Această unificare grandioasă s-a 
putut realiza numai traducând în termeni creştini toate formele, 
figurile şi valorile cărora trebuia să li se găsească corespondenţe" 
(Eliade, 1995,158). Socotim că, mai mult decât orice comentariu, 
aprecierea lui Mircea Eliade este convingătoare pentru universa¬ 
litatea structurii riturilor de iniţiere, ce se bazează, la rândul ei, 
pe conceperea universală a condiţiei neofitului. 

Societatea tradiţională „exploatează" altfel relaţia cu Sacrul 
şi, implicit, condiţia nou-născutului. O serie de credinţe, traduse 
aproape totdeauna prin gesturi şi acte magice şi magico-rituale, 
au nu atât un rol divinatoriu sau predictiv, cât unul care dove¬ 
deşte aspiraţia omului spre favorurile Sacrului. Ne vom opri 
asupra lor intr-un subcapitol aparte, întrucât mecanismele men- 
talitare antrenează o serie de categorii şi de reprezentări ce fac 
funcţionale regulile sociale. 

Aici ne propunem, însă, să prezentăm câteva credinţe care 
generează un anumit comportament tradiţional, perpetuat până 
în zilele noastre. Astfel, momentul şi circumstanţele naşterii sunt 
interpretate conform legilor gândirii magice: „când mama naşte 
copilul uşor, acel copil are să trăiască în belşug" (Gorovei, 1995, 
158 squ.y, „când facerea a fost uşoară, copilul va fi minţios" (ibid.); 
„copilul născut lunea are noroc şi viaţă îndelungată" (ibid.); „co¬ 
piii născuţi duminică se ţin de norocoşi, iară cei născuţi vinerea, 
de fără noroc" (ibid.); „copilul născut miercuri va trăi cam 30 de 
ani şi va fi sărăcăcios" (ibid.); „copiii născuţi după miezul nopţei 
sunt mai norocoşi" (ibid.); „copii minţioşi sunt acei cari se nasc 
dimineaţa, mai ales sărbătoarea" (ibid.); „se crede că copiii care 
se nasc sâmbăta mor curând" (ibid.). 

în exemplele de mai sus se afirmă în mod evident princi¬ 
piul similitudinii: ceea ce se produce uşor va genera un traiect 
fără asperităţi, iar ceea ce are loc la început de interval temporal 
(zi, săptămână) prefigurează un curs complet şi fără sinuozităţi. 
Altfel spus, cine se naşte uşor va trăi uşor, cine se naşte în zi de 
sărbătoare va avea parte numai de sărbători etc. Naşterea într-un 
moment vlăguit din punct de vedere energetic (sfârşitul săptă¬ 
mânii, al sărbătorii, miezul postului etc.) este, conform legilor 
gândirii bazate pe similitudine, un eveniment supus efemerităţii 
şi chiar eşecului. 

Este interesantă conjugarea elementelor de gândire arhaică 
cu cele creştine. Ziua de vineri, ca şi cea de miercuri fiind de 
„sec", vor stigmatiza existenţa copilului tot potrivit principiului 
enunţat mai sus; de asemenea, „zămislirea" în zi de sărbătoare, 
adică într-un timp destinat rugăciunii şi privaţiunilor, produce 
monştri, pedepse vii şi perpetue ale părinţilor, aşa cum am mai 

arătat într-un subcapitol anterior („copilul zămislit spre sărbă¬ 
toare iese ghebos"). E lesne de înţeles că, proporţional cu aceste 
predicţiuni, se vor dezvolta practicile compensatorii, reparatorii 
şi se vor înmulţi actele magice de influenţare a destinului. 

Am arătat într-un alt capitol că semnele corporale stârnesc 
neliniştea comunităţii, pentru că îi conturează pe indivizi altfel, 
de aceea se cer neutralizate sau cel puţin redirecţionate benefic. 
Există, însă, şi semne ce indică unele încălcări minore ale pre¬ 
scripţiilor din perioada gravidităţii, ce pot fi „citite" ca atare sau, 
eventual, convertite pozitiv: „copilul care se naşte având peti pe 
ochi arată că mamă-sa, când îl purta în pântece, s-a culcat într-un 
loc unde erau îngropaţi bani" (Gorovei, 1995,16); copilul care se 
naşte având o pată roşie pe el arată că mamă-sa, când îl purta în 
pântece, a băgat în sân amici roşu" (Gorovei, 1995, 158 scju.); 
„copilul care se naşte cu semn pe faţă are să fie fărmăcător" 
(Gorovei, 1995,16). De la lustraţii săvârşite în momente propice 
magiei albe, până la slujbe de purificare şi de dezlegare, aceste 
semne pot fi anulate - potrivit mentalităţii magice tradiţionale - 
deşi, adeseori, mărturia încălcării rămâne, ea generând comen¬ 
tarii, atitudini echivoce sau cognomene. 

în fine, semnele comportamentale sunt cvasigenerale, ele pu¬ 
tând fi adesea invocate în existenţa individuală, evident, cu un 
reproş subînţeles, destinat celor care ar fi putut să le echilibreze, 
însă nu au avut ştiinţa de a o face. Cele mai multe se bazează tot 
pe principiul similitudinii, de aceea ne vom limita la enumerarea 
lor: „copilul care tot ţipă mic va fi guraliv şi sfădăreţ, dar iute, 
când o creşte odată" (Gorovei, 1995, 158 squ.); „se crede că acel 
copil mic care totdeauna ţine mânele strânse pumni, acela cres¬ 
când mare va fi zgârcit; iară dacă ţine mânele deschise va fi îm- 
prăştietor" ( ibid .), însă „copilul care doarme cu faţa în sus şi cu 
mânele peste cap e copil cu noroc şi trage a belşug" (ibid.). 

Desigur, întâlnim şi formulări ce se lasă cu greu decriptate 
şi care nici nu pot fi supuse decât unor asocieri semantice arbi¬ 
trare (n-ar fi exclus, date fiind modalitatea de culegere şi de cla¬ 
sificare a lucrărilor pe care le cităm, ca acestea să fie rodul unor 
interpretări individuale). Aşa sunt „semnele" care, după toate 
aparenţele, s-ar putea încadra în rândul curiozităţilor compor- 

tamentale sau al rarităţilor fiziologice, de aceea, probabil, şi sunt 
prevestiri ale unui destin aparte: „copiii cu fruntea despicată 
vertical sunt deştepţi" (Gorovei, 1995,158 squ.); „când unui copil 
îi cresc întâi dinţii în falca de jos, copilul are să trăiască lung 
timp; iar când ies dintâi în falca de sus, are să moară degrabă" 
( ibid. - empirico-medical, faptul e extrem de rar, de aceea, a fost 
citit poate ca o marcă a unui destin exemplar); „când un copil 
doarme cu şezutul în sus, cobeşte a moarte" (ibid. - ar putea fi 
semnul unei atitudini ireverenţioase faţă de lume, în general, 
faţă de comunitate, în special şi, ca atare, demnă de a fi sancţio¬ 
nată, i.e. „lecturată magic", într-un mod nefavorabil destinului); 
„dacă chiar în ziua facerii copilul născut va plânge, e semn bun" 
(ibid. - tot în sens empirico-medical, comportamentul se inter¬ 
pretează ca semn al vigorii şi robusteţii); „copiii cu părul zburlit 
şi mâncăcioşi trag a sărăcie" (ibid.); „când se uită copilul drept în 
soare, va fi prea iubitor" (ibid. - „semn" ce poate fi legat de toată 
simbolistica solară - perechile soare/lună; masculin/feminin -, 
dar şi de o anumită „conectare" la valori exemplare ce cer calităţi 
superlative); „copilul cu urechile prinse jos este copil de căpătat, 
sau are să fie om mare" (ibid. - nefiind un „semn" propriu-zis, 
rămâne un „amănunt somatic" foarte greu de descifrat şi de mo¬ 
tivat, mai ales în condiţiile absenţei unor culegeri de credinţe şi 
formulări legate strict de fizionomie). 

Conchizând, putem sublinia interesul pe care comunitatea 
îl manifesta în scrutarea destinului individual şi ingeniozitatea 
cu care născocea forme de interpretare şi mijloace de influenţare 
ale semnelor descifrate şi analizate în fizionomia şi comporta¬ 
mentul timpuriu ale nou-născutului. Toate acestea constituie un 
„comentariu paralel" privind condiţia liminală - vulnerabilă şi 
incertă - a nou-născutului, la care practica tradiţională nu in¬ 
ventează totdeauna antidoturi general valabile. 

în schimb, cum vom vedea mai departe, pentru ceea ce se 
consideră primejdios sau doar defavorabil, ca şi pentru ceea ce 
poate fi stimulat până la grade supelative, se nasc o multitudine 
de gesturi şi acte nu întotdeauna complicate, dar care ţin de 
ecourile aceleiaşi gândiri magice. 

5.2. Tentaţia Sacrului 

Sunt uşor sesizabile anumite practici augurale, divinatorii 
şi magic profilactice înscrise în mod evident în comportamentul 
prudent cerut de relaţia generală cu Sacrul. 

Cu acestea coexistă, însă, unele gesturi şi acte cu vădit rost 
de influenţare a forţelor ascunse, de la modelarea individului 
(atât ca înfăţişare, cât şi ca relaţii cu semenii, ţinută morală etc.), 
până la invocarea şi chiar deturnarea intenţiilor ascunse ale 
reprezentărilor Sorţii. 

Dacă cele dintâi svrnt împlinite în momentele circumscrise 
momentului propriu-zis al naşterii de către moaşă - ca mijloci¬ 
tor şi iniţiat în relaţia uman/sacru şi în calitate de reprezentant 
al neamului şi comunităţii -, celelalte sunt presărate de-a lungul 
întregii etape postliminale până după botez şi sunt formulate ca 
interdicţii/prescripţii facultative pentru părinţi şi naşi. 

Ele au o mare variabilitate, putând fi socotite excrescenţe 
rituale bazate pe o „lecturare individuală" a materiei mitico- 
simbolice şi ritual-ceremoniale (c/. Graur, 1997). Dacă practicile 
generale, despre care am vorbit într-un subcapitol anterior, se 
înscriu într-un comportament specific riturilor de trecere având 
ca scop protejarea atât a nou-născutului, cât şi a comunităţii 
dezechilibrate momentan, celelalte ţin de o anumită tentaţie a 
Sacrului în ideea - enunţată şi de Caillois - a controlării lui, a 
influenţării în interes individual. 

Printre aceste gesturi, acte şi amănunte rituale, se disting câte¬ 
va dominante intenţionale: unele asigură protejarea nou-născu- 
tului de Rău în general (concret, de boală şi deochi), altele ţintesc 
spre uşurarea condiţiilor de creştere (somnul, mersul, vorbirea, 
înţărcarea), apoi, cu eficienţă mai amplă în timp, sunt cele ce asi¬ 
gură bunăstarea copilului, statutul social, raporturile cu oamenii 
şi, nu în ultimul rând, aspectul fizic şi conduita morală. 

Cel mai bun prilej pentru influenţarea viitorului şi modela¬ 
rea existenţei nou-născutului rămâne botezul, moment consacrat 
{i.e., dedicat scopurilor sacre) şi marcat de prezenţa persoanelor 
cu cele mai importante roluri în iniţierea (naşii şi moaşa) şi ocro¬ 
tirea lui (părinţii). 

Prin câteva prescripţii generate de încrederea în esenţa pu¬ 
ternică a momentului şi în capacităţile de influenţare ale princi¬ 
palilor actanţi, vom încerca să ilustrăm modul cum e conceput 
fiecare gest şi atribuţiile magice şi auspicial-augurale ale fiecărui 
obiect. Adesea, acestea se supun legilor magiei homeopatice sau 
prin contagiune: „din lumânarea de la botezul unui copil, să se 
oprească o bucată, ca s-o arate copilului când se va îmbolnăvi, 
căci se va face bine, iar restul să se lese la biserică" (Gorovei, 
1995, 25 squ.); „ducându-se un copil la botez, este obiceiu a 
înfrumuseţa crijmele, care se învălătucesc împrejurul luminelor, 
cu busuioc, văzdoage şi alte flori; din aceste flori nu se poate 
să-i ieie cineva vreuna, căci se crede că la din contra i se ia res¬ 
pectivului copil somnul" (ibid.); „aducându-se un copil la botez, 
poporul îi pune pâne şi sare în faşă, cam pe piept, şi crede că 
făcând aşa, copilul crescând mare va avea întotdeauna îndestu¬ 
lare de pâine şi sare" (ibid.); „să păstrezi măcar o sticlă cu apă de 
la botez, dacă vrei să ai cu ce-1 tămădui când îl va apuca, fereas¬ 
că Dumnezeu, poate, răul" (ibid.); „la botezul unui copil, se dă 
moaşei un căuş de făină, cu căuş cu tot, în care se înfige un fir 
de busuioc, ca copilul să ţie degrabă capul sus" (ibid.); „când se 
scoate copilul din casă spre a-1 duce la biserică să se boteze, se 
umple un paner cu ale mâncării şi se duce cu copilul, ca viaţa 
pruncului să fie îmbelşugată" (ibid.); „covata din care s-a vărsat 
scăldătoarea de la botez se răstoarnă cu fundul în sus şi toţi joacă 
cu un şip de băutură în mână, împrejurul pomului lângă care 
s-a vărsat apa, ca nou-născutul să fie vesel şi jucăuş, iar moaşa 
joacă pe dosul coveţii, ca copilul să aibă noroc la cai" (ibid., cf. şi 
Bemea, 1934); „în timpul cât un naş ţine pe un copil, la botez, să 
nu-1 sâsâiască dacă plânge, că îi sâsâie norocul" (ibid.); „când bo¬ 
tezi, nu da bete lungi, că nu se mai însoară finul sau fina" (ibid.); 
„dacă la botez cură vreo lumină, apoi se zice că copilul prin toată 
viaţa lui va plânge" (ibid.); „poporul crede că copiii care se ne- 
curăţesc sau udă pe timpul săvârşirii tainei sfântului botez, cres¬ 
când mari, vor fi uşori de principii, vor duce o viaţă nemorală şi 
vor avea copii nelegitimi" (ibid.); „după ce un copil este botezat, 
adus acasă de la biserică, se pune pe o baligă de vacă din obor. 

apoi se duce mă-sa şi-l ia de acolo; asta se face ca să aibă copilul 
parte de vite" {ibid.) 

Un alt prilej de a acţiona în sensul influenţării pozitive este 
cel al scaldei zilnice-, plasată şi ea într-un interval de timp dictat 
magic, atunci când forţele Răului nu pot acţiona, aceasta se efec¬ 
tua cu apă neîncepută, luată şi apoi aruncată în anumite locuri, 
cu anumite recipiente şi i se adăugau alte „ingrediente magice". 
Astfel, un act care ţine de igiena obligatorie capătă sensuri au- 
gurale şi magic profilactice, prelungind eficienţa ritului primei 
scalde îndeplinite de moaşă ori pe aceea de după botez: „în scăl¬ 
dătoarea noului-născut se pune: lemnie (o plantă), ca copilul să 
umble degrabă în picioare; zdreveţ, popchişor şi cătuşnică, ca să 
fie vârtoşel, cânepă, ca să crească ca cânepa; untură de porc, ca 
să se îngraşe ca un purcel" (Gorovei, 1995, 212 squ.); „se pune 
orz, porumb şi flori pentru ca copilul să aibă parte de cereale şi 
să fie plăcut ca florile" (ibid.)- „în scăldătoarea unui copil mic se 
pune sare, ca să nu se opărească şi se sparge un ou în ea, ca să 
crească copilul şi să se împlinească ca oul" {ibid.); „apa în care 
or ciupăit pruncuţu după naştere o trăbuit şi o ţipe pă pene, că 
şi nu calce uarecine în ie şi să umple pruncu dă uarice boală re" 
(Petruşan, 1997, 24 squ.); „apa în care or ciupăit pruncuţu după 
naştere o trăbuit şi o ţâpe pă pomi pă pene şi pă pomi, ca şi fie 
mândru ca penele şi sănătos ca pomii" {ibid.); „în apa care ciu- 
păiei băgăm busuioc, că acela aduce noroc şi mai băgăm şi nişte 
crenguţă dă rug că ierau bune aşte lucruri" {ibid.); „un copil adus 
acasă de la botez se scaldă cu o oală nouă, punându-se în apă o 
coardă de vioară, ca în viaţa lui să cânte frumos" (Gorovei, 1995, 
212 squ); „în scăldătoarea unui copil nebotezat, moaşa îşi spală 
picioarele, ca copilul să umble curând în picioare şi să fie iute la 
mers" {ibid.); „copiii mici să nu se scalde în apă din ulcea, căci 
nu mai cresc; rămân ca ulcelele" {ibid.); „copilul să se scalde nu¬ 
mai dimineaţa, după răsăritul soarelui, şi seara mai înainte de a 
apune, ca să nu-i piară vederile când se va face în vârstă" {ibid.). 

Alăptatul avea şi el o importanţă covârşitoare pentru creşte¬ 
rea copilului, dar şi pentru protejarea lui şi a mamei şi, aşa cum 
arătam mai sus, pentru asigurarea ritmicităţii naşterilor. Era, 

deci, firesc - mai ales în cazul primei naşteri - să se formuleze 
un set de prescripţii, unele absolut obligatorii, altele facultative 
sau cerute de situaţii-limită, adesea construite după logica sen¬ 
sibilului: „nu iera sclobod şi şezi pă patu la muiere cu pruncuţ 
mic că i-ai putut duce ţâţa" (Petruşan, 1997,24 squ.); „dacă se dă 
unui copil nou-născut mai întâi lapte acru şi apoi abia să sugă, 
acel copil până la bătrâneţe nu va fi bolnav nicicând" (Gorovei, 
1995,115 squ.); „în cea dintâi duminecă de la naşterea unui copil, 
să i se dea de mă-sa ţâţă pe pragul uşii, ca să nu capete la plâns 
arţag" (ibid.); „unui copil nou-născut să i se dea mai întâi ţâţă de 
mă-sa, iar nu de altă femeie, ca în viaţă să nu atârne de bucătura 
altuia" (ibid.); „copilul care suge mult din ţâţa stângă va fi nă¬ 
tâng" (Gorovei, 1995,41); „pruncul să nu fie alăptat fiind mama 
despletită, căci capătă bube în gură" (Gorovei, 1995,29); „cu cât 
un copil e înţărcat mai de timpuriu, cu atât e mai deştept" (Go¬ 
rovei, 1995,115 squ.). 

Să remarcăm câteva constante ale gândirii arhaice, precum 
obsesia pentru ordine şi puritate (părul despletit), raportarea la 
sacrul pur în opoziţie cu sacrul impur (duminică/zi de lucru, 
drept/stâng, marţea şi joia, ca zile nefaste), impunerea rituală a 
unui ritm al creşterii şi chiar al precocităţii care, în cazul creşterii 
unui copil, constituia finalmente o despovărare a familiei. 

Astfel, fiindcă alăptatul rămânea o sarcină ce îngreuna viaţa 
mamei şi o ţinea nepermis de mult în interiorul gospodăriei, se 
căutau soluţii cât mai bune pentru ca, prin înţărcare, copilul 
să-şi continue dezvoltarea oarecum mai puţin dependent. Dar şi 
acest fapt era resimţit în existenţa tradiţională ca fiind încărcat 
de valenţe augurale; era, într-un anumit fel, o încheiere de etapă 
(cea postliminală) şi un început de drum (cel al existenţei indi¬ 
viduale, dincolo de entitatea, până acum indestructibilă, mamă- 
nou-născut): „copiii se înţarcă lunea, şi astfel: de duminecă seara 
se pune după uşa casei un pahar cu vin şi un covrig; luni dimi¬ 
neaţă, când copilul se scoală, se lasă să se ducă singur să le ia de 
acolo, apoi să i se dea să mănânce; aceasta se face ca să uite ţâţa 
curând şi să n-o dorească" (Gorovei, 1995,115 squ.); „când femeia 
înţarcă copilul, să îmbrace o cămaşă cu gura la spate şi să zică: 

«Cum am întors cămaşa, aşa să se întoarcă X de la ţâţă»" (ibid.); 
„să nu înţărci copilul în post, ori în zi de sec, că tot rău are s-o 
ducă-n viaţă" (ibid.). 

Cum am mai subliniat, reminiscenţe ale unui comportament 
reglat de gândirea arhaică determină păstrarea cu grijă a tot ce 
face parte sau intră în contact cu trupul nou-născutului: placenta 
şi buricul, unghiile şi părul, apa de la scăldat şi scutecele. 

De obicei, găsim formulări vagi, puse sub semnul nefastului, 
al nepotrivitului sau al răului augur; verbal, acestea se rezu nă 
la „nu este bine..." sau „nu este voie", fără alte explicaţii. Pentru 
a fi mai convingătoare şi pentru a nu fi încălcate, aceste pre¬ 
scripţii s-au formulat apelându-se la detalii bazate pe analogii, 
adică exact pe aceeaşi logică a sensibilului caracteristică gândirii 
arhaice: „în locul unde se îngroapă casa unei lăuze se pune o 
para de argint, ca să aibă copilul care a stat în acea casă noroc de 
bani" (Gorovei, 1995, 169); „buricul unui copil nou-născut se 
leagă c-o aţă de cânepă de toamnă, şi nu de vară, căci se crede 
că-n altfel acei copii nu vor avea urmaşi, aşa cum cânepa de vară 
n-are sămânţă" (Gorovei, 1995, 31 scju.); „mama care păstrează 
buricul şi moţul copilului său, să i-1 dea când se face mare; să-l 
rupă singur în bucăţele, şi să-l arunce peste ogoare primăvara, 
căci va fi foarte deştept acel copil, şi ce va vedea cu ochii, va face 
cu mâinile" (ibid.); „buricu care s-o uscat jos mama l-o legat cu 
noduri, l-o învălit într-o zdrănţuţă şi l-o pus până ce pruncu o 
fost dă işcoală; în ziua când pruncu o mărs la işcoală, dimineaţa 
mă-sa l-o dat la iei buricu uscat şi îl dăzleje, adecă şi-l dăznoade; 
dacă l-o putut dăznoda cu greu, atunci a fi învăţăcel rău; când o 
fost pruncu dă şapte ai o trăbuit şi ţâpe buricu aista uscat pe aciie 
moşină dă care soacmă o vrut mă-sa şi aibă; dacă o vrut şi fie dă 
pildă fata săbăiţă, atunci fata o trăbuit şi-l ţâpe pă maşina dă 
cosât; dârt-acee că a fi harnică pă soacma aciie" (Petruşan, 1997, 
24 squ); „copilului mic, până la anul, să nu i se tundă părul, că-i 
rău de foc"; „copilului mic să nu-i tai unghiile, căci iese hoţ" 
(Gorovei, 1995, 240); „femeia să nu bată hainele copilului cu 
maiul până la un an, că se face bătăuş" (Gorovei, 1995, 214); „să 
nu usuci pelincele copilului la vânt că se face furtunatec" (ibid.). 

Prima etapă a creşterii implica o relaţie complexă, un fel de 
prelungire a perioadei pre- şi perinatale, de-a lungul căreia mama 
putea influenţa, prin actele ei - niciodată făcute la întâmplare -, 
integritatea şi devenirea pruncului. Odată explicate, anumite 
prescripţii rituale sau magico-medicale devin persuasive, având, 
din punct de vedere psihologic, o înrâurire maximă asupra ma¬ 
mei, mai ales pentru că rezultatul scontat nu este altul decât 
atingerea modelului ideal tradiţional: „copilului nou-născut i se 
dă de băut apă dintr-un clopoţel sleit ca să fie cântăreţ mare" 
(Gorovei, 1995, 58 squ.); „Doamne feri şi să uite micuţu în coto- 
toare că nu a şti vorovi!" (Petruşan, 1997,24 squ.); „copilul, ca să 
vorbească iute, e bine să mănânce cir de turtă crudă, când e mic" 
(Gorovei, 1995, 58 squ.); „ca să poată vorbi copilul degrabă, i se 
dă să mănânce pâne de la cerşitor" (ibid.); „când copilul nu umblă 
în picioare la timp, i se leagă degetul mare de la piciorul drept 
de degetul de la piciorul stâng, cu un fir de lână roşie şi se taie 
firul drept în două, cu o secure; cineva întreabă: «Da' ce faci 
acolo?» şi i se răspunde: «Tai frica copilului»" (ibid.); „pe primii 
dinţi ce iese unui copil să dea tatăl bani de argint, apoi acei bani 
să-i dăruiască copilului, ca să nu-i miroase gura vreodată" (ibid.); 
„când un copil are obiceiul de plânge noaptea, seara să-i se pună 
faşa de-a curmezişul drumului, ca vitele ce vin de la păşune să 
treacă peste ea, şi astfel încingând copilul cu ea nu mai plânge; 
sau să ia somnişor după tufe, care să lege la faşă, şi atunci nu 
mai plânge" (Gorovei, 1995, 195 squ.); „după ce o femeie a năs¬ 
cut, se face cruce de tărâţe de grâu, în mijlocul casei şi alta la uşă 
şi cine intră zice: «Aci de casa de tărâţe să te apuci, iar de copil 
să nu te atingi!»; aceasta se face ca copilul să nu plângă cât va fi 
mic" (ibid.); „se crede că, dacă un copil noaptea nu poate dormi, 
apoi e bine a lua de la o scroafă cu purcel baligă de a purceilor, 
aşa ca să nu simţească scroafa, şi să se puie sub perina copilului, 
şi apoi el va dormi aşa de bine, cum dorm purceii" (ibid.). 

O seamă de gesturi şi acte din viaţa de zi cu zi sunt văzute 
ca purtătoare de semnificaţii augurale sau auspiciale, iar atitu¬ 
dinile mamei faţă de copil erau văzute ca posibile elemente de¬ 
clanşatoare de transformări nedorite ale traiectului existenţial. 

Se poate remarca lesne că asemenea prescripţii au pronunţate 
finalităţi educative, ce converg către o afecţiune reţinută a părin¬ 
ţilor: „nu-i bine să sărute mama copilul la ceafă, că se face rău" 
(Gorovei, 1995, 58 squ.); „se crede că nu e bine a săruta unui co¬ 
pil mic piciorul, şi anume la călcâi, c-apoi acesta crescând mare 
nu va fi ascultător, ci va călca cuvântul părinţilor" ( ibid .); „nu-i 
bine ca mama să sărute pe copil în palmă, că se face tâlhar" (ibid.)-, 
„să nu loveşti copilul cu găvanul lingurei, că-i creşte bârdanul" 
(ibid)-, „să nu se dea cu vreo mătură sau ghem în vreun copil, că 
nu mai creşte" (ibid.)) „nu este bine a pune copilul mic, ce ru a 
împlinit un an, să se uite în oglindă, căci când va fi mare va ieşi 
curvar" (ibid.)) „copilul nou-născut până la şase săptămâni nu e 
bine ca mama să-l puie în pat la spate, căci la din contra, cres¬ 
când el mare şi devenind el cât de învăţat şi cuminte, tot nu este 
ţinut în samă" (ibid.)) „o mamă să nu stea cu spatele la copilul 
său, până ce nu-1 botează, căci va dobândi miros la gură" (ibid.)) 
„nou-născutul nu se culcă cu faţa la lună, până nu împlineşte un 
an, căci slăbeşte" (ibid.)) „un copil mic să nu se ţină acoperit pe 
faţă, căci făcându-se mare va fi ruşinos" (ibid). 

Semnificaţiile şi decodările pe care omul societăţii tradiţio¬ 
nale le acordă propriilor gesturi şi acte par să asigure câteva ele¬ 
mente de relaţionare a nou-născutului cu lumea (ţinuta morală 
şi comportamentul), cu neamul şi familia (apropierea, armonia, 
respectul) şi abia după aceea calităţile căutate în folos strict indi¬ 
vidual (starea socială, aprecierea de către ceilalţi, aspectul fizic). 
De fapt, actele magice şi cele ritual modelatoare se doresc a fi 
definitive şi ireversibile, de aceea, spre a li se asigura eficienţa, 
ele trebuie să fie îndeplinite cu exactitate - fără omisiuni sau 
substituiri - şi cu o perfectă cunoaştere a sensului fiecărei com¬ 
ponente. 

Există, însă, şi prescripţii sau credinţe care se lasă greu de¬ 
criptate şi altele, în care sesizăm pierderea înţelesurilor arhaice 
bazate pe un fond mitologic coerent (e.g., „prezenţe magice" stră¬ 
vechi precum: pâinea, sarea, argintul, busuiocul, fierul nu par să 
mai aibă virtuţile magice cunoscute cândva, ci sunt raportate la 
abundenţă, frumuseţe, sănătate etc). S-a produs, aşadar, o muta- 

ţie funcţională, de la magic la augural, ceea ce ne indică o slăbire 
a încrederii în forţa intrinsecă a obiectelor, substanţelor şi gestu¬ 
rilor şi utilizarea lor ca elemente de raportare auxiliare în practici 
mai complexe. Cele mai multe formulări ilustrează principiile 
magiei simpatetice, de aceea par adeseori naive, hazardate sau 
contradictorii. Aceste aspecte pot izvorî din interpretările indi¬ 
viduale (c/. Graur, 1997), dar şi din polivalenţa semnelor şi din 
suprapuneri culturale multiple ( e.g ., credinţele privind stabilirea 
numelui). 

Fără îndoială, cele mai interesante şi spectaculoase sunt 
practicile prescrise spre a asigura protecţia magică şi profilaxia 
medicală. Acestea au la bază acelaşi substrat de credinţe pe care 
îl găsim în componenta gestuală a descântatului şi se raportează, 
în general, la reprezentările malefice foarte active atât pe durata 
gravidităţii, cât şi în momentul naşterii. Alături de prescripţii şi 
indicaţii magico-medicale, sporindu-le eficienţa, vor apărea nara¬ 
ţiunile de tip mitologic (memoratele) construite adeseori, după 
regulile narativităţii populare, la persoana întâi: „o samă de ma¬ 
me bortesc şi băieţilor o ureche şi le pun cercei, ca să nu-i doară 
capul" (Gorovei, 1995, 58 scju.); „ca un copil să trăiască, i se 
pătrunde urechea pe care se naşte; apoi i se pune tortiţă" ( ibid.); 
„să-i faci copilului un cănaf de ceară în păr, dacă vrei să fie păzit 
de rău" {ibid.); „ca să nu fie deocheat copilul, taie-i o şuviţă de 
păr, leag-o cu un fir de aţă roşie şi păstreaz-o după icoană" 
{ibid.); „copilul care va suge ţâţă de la o ţigancă nu se va deo- 
chea" {ibid.); „îndată ce un copil se naşte, să se cântărească, ca să 
nu se lipească farmecele de el niciodată" {ibid.); „când înfaşă 
moaşa prima oară un copil, îl încinge cu un lanţ de fier, ca să fie 
tare ca fierul" {ibid.); „ca să nu se prindă blăstămul de copii, 
femeile să poarte inele şi cruci, de care, în acest caz, se lipesc" 
{ibid ); „io am pus în belci la pruncii mnei furtiţă, ai, grâu curat; 
dârt-ace le-am pus aşte lucruri, şi anume: furtiţa, că şi să împun¬ 
gă strâgoile dacă or vre şi să atingă dă pruncuţ; aiu dârt-acee că 
şi-i pută strâgoaii când a vre şi-l înştimbe pă pruncuţ; grâu, că pă 
grâu ii peliţa lui Iisus Cristos, iei şi nu lese strâgoile şi să apropie 
dă prunc" (Petruşan, 1997,24 scju.); „i-am legat coardă dă hidede. 

aşe nu-1 puteu şi-l dioate!" (ibid.); „marţa şi vinere sara aprindem 
tămâie şi tămâiem patu, că şi nu să apropie lucru rău dă prun¬ 
cuţ; că dă multe uări aveu dă pildă pruncii bai dă supărare dân 
lucrurile grele" (ibid.); „la Vecherd, în timpul nopţii, mamele îşi 
acopereau copilaşii cu o haină întoarsă pe dos, pentru a-i feri 
în acest fel de duhurile rele" (Laurinyecznă Sinko, 1996,31 squ.). 


5.3. Ipostaze ale Răului 

Critica teoriei lui Renă Girard aduce în discuţie prezenţa 
neliniştitoare a femeii în riturile de început şi, cu precădere, în 
cele de întemeiere a familiei şi existenţei. 

Astfel, Lucien Scubla (Contribution a la theorie du sacrifice, în 
Rene Girard et le probleme du Mal) arăta: „En particulier, elle [teo¬ 
ria - n.n.\ 4choue â rendre compte du fait que, dans toutes Ies so- 
ciătăs, le religion est d'abord et avant tout l'affaire des hommes, 
et que Ies femmes n'y jouent qu'un role secondaire et marginal, 
en d'autres termes, que la religion est un privilege masculin" 
(Scubla, 1982, 112 squ.). Autorul studiului continuă analizând 
câteva momente de trecere, în cadrul cărora prezenţa, devenirea 
şi actul creator datorate femeii instituie anumite interdicţii, un 
comportament de maximă prudenţă al membrilor comunităţii. 

Sângele este obiectul celor mai stricte interdicţii, al celor mai 
riguroase delimitări temporare între indivizi. Fie că este vorba 
de sângele sacrif icial, de cel menstrual sau de cel apărut post par- 
turitionem, reacţia este aceeaşi: de păstrare a distanţei, de sistare 
a oricărui contact, de purificare ulterioară a femeii. 

Observăm până astăzi păstrarea unor interdicţii legate de 
contactul cu femeia care abia a născut: izolarea acesteia, inter¬ 
dicţia de a ieşi din incinta gospodăriei mai ales după asfinţitul 
soarelui, de a intra în biserică, de a împărţi acelaşi pat cu soţul 
etc. Entitatea mamă-nou-născuteste, însă, supusă parţial acestor 
interdicţii, căci se instituie o legătură intimă, de interdependenţă 
şi de schimb reciproc de antidoturi magice între aceştia. 

Dacă oricărei femei aflate în timpul ciclului i se interzice 
un anumit tip de contact cu nou-născutul spre a nu-1 spurca sau 

a-i aduce plânsul neliniştitor, nu acelaşi lucru e valabil şi pentru 
mamă. Ea are voie numai după trei zile să doarmă alături de 
prunc (Laugier, f.a., 21) şi i se interzice „...să treacă peste ape 
curgătoare şi peste hotar [...] sau să iasă din casă decât cu un 
vătrai în mână, ca să nu o pocească sfintele" (Laugier, f.a., 25). 

în schimb, acelaşi autor consemnează: „Un obicei practicat 
cu ocazia tăierii cordonului ombilical este de a se lua sânge din 
tăietură şi a se unge copilul în gură şi pe obraji, pentru ca copilul 
să nu iese cu dinţii mari (nu va fi colţat), să nu se îmbolnăvească 
de fălcamiţă [...] ci, dimpotrivă, să fie roşu şi frumos" (Laugier, 
f.a., 23). Contactul cu sângele matern avea un rost magic profi¬ 
lactic explicit: „...cum se naşte, până a nu fi intrat încă nici o bo- 
reasă în casă, se petrece copilul prin iia murdară (în care l-a năs¬ 
cut) a mamei sale; îl bagă pe dedesubt şi-l scoate pe gât de trei ori 
spunând: «Când l-oi mai băga eu pe-aici, atunci să se mai spurce 
copilul!»" (Cristescu-Golopenţia, 1940, 48). Primele trei zile, nu¬ 
mai moaşa intra în casă, iar pragul era apărat de „spurcare" cu 
„un peticuţ mic roşu din şnur o' din iie" (ibid.). Ca element prin 
excelenţă sacru, sângele devine propriul antidot. 

Ştefania Cristescu-Golopenţia nota, în privinţa „spurcării": 
„«îl petrece de trei ori prin iia pătată cu rândurile», ori «îl afumă 
cu petec păstrat din iia murdară cu care l-a născut»" (Cristescu- 
Golopenţia, 1940, 55); „mai rogi pe femeia pe care-o bănuieşti 
«să petreacă copilul de trei ori printre picioarele ei»; presupusa 
vinovată spune: «să hie leacul de la mine!»" (ibid.); „...când e 
greu să bănuieşti pe cineva, «zice că e bine să-l petreacă printre 
picioarele a trei muieri care-au făcut copii foachi (nelegitimi) sau 
a trei borese iertate ori a trei copile micuţe"; „zice să aduni nouă 
borese şi să-l petreacă pe sub ele de noo ori. Poate să loveşte şi-i 
trece la copil!" (ibid.). 

Putem lesne observa că „diagnosticul" magic este vag con¬ 
turat: numai agentul patologic este cunoscut, nu şi cea (cel) care 
l-a vehiculat. Roger Caillois (1983) nota că sângele menstrual era 
socotit mai energetic, pentru că este impur (era preferat, de fapt, 
cel al unei tinere fete sau al unei primipare). Şi totuşi, i se atribu¬ 
iau acestui „flux terifiant" toate puterile morţii. Remediul impur 

este cel mai eficient - mai ales când a declanşat dezechilibrul - 
şi devin obiecte obligatorii ale consfinţirii, astfel, nu doar obiec¬ 
tele şi substanţele, ci şi fiinţele capătă forţa ambiguă a Sacrului 
(c/. Caillois, 1983). Copilul nebotezat este el însuşi un focar de 
contagiune, de aceea, conform unei mentalităţi cu totul arhaice 
el este sacer, ca şi mama sa: vulnerabil şi potenţial malefic în 
acelaşi timp. 

O informaţie din deceniul al cincilea al secolului XX vor¬ 
beşte despre sângele sacrificial oferit ca jertfă: „Spre a îndepărta 
aceste pericole [vâna albastră din frunte, prevestind moartea 
prin apă; cea roşie, prevestind moartea prin foc şi căiţa, semn al 
norocului dependent de cuvântul spus - n.n.], tatăl şi mama 
copilului se taie la degetul mic de la mâna stângă şi lasă să cadă 
trei picături de sânge sub leagănul copilului zicând: «Ia şi ne 
apără pe noi toţi de foc şi de apă, de fier şi de piatră, de boală şi 
de nepricepere!» Aceste cuvinte sunt îndreptate cătr eschima casei 
pe care fiecare familie o venerează" (Olinescu, 1944, 215). 

Datele de mai sus propun nu numai o lectură aparte a sem¬ 
nelor fizice, ci şi una a antidoturilor. Potrivit credinţelor, opoziţia 
drept/stâng vizează Sacrul pur, opus aceluia impur. Există o 
seamă de acte destinate să ocolească, să atenueze, să eufemizeze 
forţele malefice. Ideea de stâng este eludată prin denumire („co¬ 
pil din flori", „urzicari"), prin simulacru („cununia la salcă, la 
proptă", „învelirea miresei de către birău"), prin aluzie („după 
cei periţi" - este primul copil născut viu, după mai mulţi morţi), 
prin neutralizare („cu noroc" este copilul născut cu „căiţă", „cu 
codiţă" sau „în chemeşă", semne ale strigoilor). Gestul părinţi¬ 
lor de a jertfi sânge din degetul mic al mâinii stângi în schimbul 
neutralizării semnului malefic conferă cheia recunoaşterii aces¬ 
tuia ca venind dinspre distrucţie, disoluţie, nefiresc, infirmitate, 
magie malefică. 

Am atins deja ideea predestinării datorate unei încălcări sau 
căderii sub puterile cuvântului rostit. Acest fapt generează ceea 
ce am numit naşterile malefice. 

Am arătat într-un capitol anterior că destinul e perceput ca 
aparţinând sferei Sacrului, însă acesta poate fi influenţat pozitiv 
sau negativ. 

Momentul procreării, ca şi cel al naşterii sunt adesea hotărâ¬ 
toare, căci pot fi puse sub semnul fast/nefast: „Ca femeia să nu 
facă copii proşti, slăbănogi, să nu se culce cu omul ei în zilele 
mari (Crăciun, Paşte, Bobotează, alte sărbători); de asemenea, să 
nu se culce cu omul ei sâmbătă seara spre duminică" (Grămadă, 
1986, 97); „Copiii făcuţi la zile mari (în stare de ebrietate) sunt 
duşi la biserică să treacă preotul cu Sfintele Daruri peste el, i se 
face maslu cu bani de căpătat, sunt numiţi «luaţi», «pociţi», 
«plesniţi» din Iele (Cele Sfinte)" (Laugier, f.a., 54 ); „Copiii năs¬ 
cuţi lunea sunt lunatici, cei născuţi vineri seara s-au născut «la 
spartul târgului», copiii născuţi sâmbătă spre duminică au no¬ 
roc" (Pitiş, 1902,549); „Pruncii care se nasc vinerea păţesc multe, 
iar cei de lunea sunt lunatici" (Văcariu, 1982, 573); „Norocoşi se 
cred a fi şi aceia care se nasc uşor. Mai norocoşi sunt cei ce se 
nasc după miezul nopţii până la ziuă [...]. Asemenea se crede 
că, dacă un copil s-a născut într-o duminică sau într-un praznic 
mare, bunăoară în ziua de Crăciun sau de Paşti, e foarte norocos 
şi va ajunge om însemnat. Din contră, dacă se naşte sâmbăta, se 
crede că nu va trăi timp lung" (Marian, 1995, 76); „Când se naşte 
copilul pe timp rău şi furtunos, atunci are să aibă multe valuri 
în viaţa lui de întâmpinat, iar dacă timpul e frumos, atunci are 
să fie cu noroc" (Burada, 1892, 124). 

Sunt de distins patru tipuri de spirite malefice născute din 
violarea prescripţiilor magice, din procrearea într-un moment 
nefast ori din încălcarea regulilor morale şi sociale precum: bles¬ 
temul, înjurătura, incestul, legăturile nelegitime. 

Strigoii, vârcolacii, pricolicii şi moroii sunt întruchipări ale 
Răului care au o existenţă demonică datorată acestor tipuri de 
încălcări. Asemenea copii, ca şi cei bolnavi de „năcaz", „baiul- 
cel-rău" (epilepsie) vin pe lume spre pedepsirea celor care le-au 
dat viaţă: „Când se naşte vreun monstru, se crede că părinţii au 
păcătuit foarte şi de aceea trebuie să se pocăiască toată viaţa lor 
prin rugăciuni şi pomeni, pentru ca să le fie bine pe lumea cea¬ 
laltă" (Burada, 1892,124); „Boala aceasta e un blestem al lui Dum¬ 
nezeu pentru greşelile oamenilor; dacă cineva a jurat strâmb. 


160 



Dumnezeu trimite boala a grea pe copii. Moşul copiliţei (tată-su, 
mumă-sa) o fost tot în trebile satului ş-o tot jurat, ş-o făcut şi pe 
alţii de-o jurat. Şi la urmă s-o pus pe copchii..." (Cristescu-Golo- 
penţia, 1940, 64). 

Blestemul şi „vorba rea" (înjurătura) sunt la fel de pericu¬ 
loase pentru devenirea nou-născutului: „Blestemul de mamă 
«se pune până la a nooa sămânţă şi se leagă ca cum lipeşti răşină 
de el»" (Cristescu-Golopenţia, 1940, 61); „Femeia însărcinată să 
nu drăcuie, să nu vorbească urât!..." (Berdan, 1989,119). 

Interdicţii implicite pot fi citite în efectul lor malefic: „C ,*că 
o femeie gravidă fură un lucru şi-l pune la spate, copilul ce se va 
naşte va fi cu coadă, adică strigoi"; „dacă iese noaptea afară cu 
capul gol [femeia gravidă - n.n .] şi în pielea goală se va naşte 
un copil strigoi" (Bârlea, 1973,147 scju.); „se fac strigoi morţi [... ] 
copiii concepuţi prin «amestecarea diavolului», ai femeilor care 
fac farmece, care plâng în pântecele mamei lor, cei ce sug a 
şaptea zi după înţărcare" ( ibid .); vârcolaci devin copiii ai căror 
mame în timpul sarcinii au tors noaptea sau au băgat un lemn 
cu un capăt în foc şi după ce a ars, au băgat şi celălalt capăt 
(Bârlea, 1973, 148); pricolici se fac din „femeia care «de a patra 
generaţie e rea de copil» (face rar copii)"; sunt „.. .fiinţe omeneşti, 
blestemate sau ursite să se schimbe în lupi, cu care umblă în 
haită, până se împlineşte blestemul şi redevin oameni"; mai pot 
fi copiii lepădaţi, cei „.. .născuţi schimosiţi, care trăiesc până la o 
vreme; ei ar ieşi din mormânt, la deosebite vremi, în cursul anu¬ 
lui, înfăţişându-se mamelor lor, ca pedeapsă că i-au zămislit în 
zi de sărbătoare"; „...din părinţi care şi ei sunt născuţi «din 
tufă» şi ia denumirea de tricolici, când e făcut din doi pricolici"; 
„...se mai fac copiii de strigoaice pe care acestea îi lasă lângă 
lăuzele nepăzite, punând copiii lor în locul copilului femeii" 
(Bârlea, 1973, 151); „...se pot naşte din ucigaşi şi fermecători"; 
„femeia, când e însărcinată, dacă bea apă spurcată de balele dia¬ 
voleşti, pruncul ce va naşte se face strigoi" (ibid.); „moroii sunt 
sufletele acelor copii cari mor nebotezaţi, dar mai ales ale celora 
cari sunt făcuţi de o fată mare şi ucişi sau îngropaţi de vii. Aceste 
suflete nu sunt aşa, deodată, moroi, ci abia la şapte ani împliniţi. 


161 



Cum s-au împlinit şapte ani de la naştere, strigă sufletul copilu¬ 
lui din groapă: «botez! botez!» (Bârlea, 1973,153); „când zboară 
prin aer, mai ales când se înnorează, şi se stârnesc furtuni, se şi 
zăreşte scânteind ca fulgerul şi se izbeşte în oameni, în vite, în 
copaci, în biserici, în case, de ucide, sfarmă şi aprinde"; „la lună 
nouă, moroiul iese de strigă şi, de nu-1 aude nimeni, se face ne¬ 
curat şi-l chinuieşte pe omul a cui e casa unde e îngropat, că 
omul n-are chip să steie, e necontenit bolnav, îi pier vitele, mor 
copiii şi trebuie să se ducă de acolo, căci ar muri şi el"; „moroiul 
e mai rău ca dracul, că dracul de cruce fuge, dar moroiul nu, căci 
şi el e din creştini; moroiul e duh rău; de cu sară până înainte de 
miezul nopţii se aţine la drumuri de-i bezmeticeşte pe oameni: 
îi duce la ape să se înece, îi sparie, îi vâră pe sub poduri" {ibid.). 

Comunicarea cu Sacrul odată ratată, se pot zămisli spirite 
malefice, ca şi prin sfidarea regulilor de înrudire, a comporta¬ 
mentului încadrat pe coordonatele civilizaţiei tradiţionale. 

Corelând datele oferite de capitolele anterioare, putem 
aprecia că o seamă de interdicţii şi prescripţii pot fi decodate şi 
justificate. Spaima de nefecunditate a comunităţii, ca şi teama de 
prea mare prolificitate într-un anumit mod s-a transformat în 
spaima de monştri, de Rău în sine. Astfel, urări precum aceea de 
a avea copii din primul an căsătorie, ca şi prescripţii precum 
aceea de a face slujbe la biserică dacă o familie are numai copii 
de un anumit sex capătă coerenţă, căci, după cum am văzut, co¬ 
piii născuţi din „femei rele de copii", ca şi al şaptelea de acelaşi 
sex născut de un cuplu devin spirite malefice. 

La fel se manifestă semnele, care trebuie contracarate prin 
amintire, gest magic reglator, amulete („...dacă fură ceva, chiar 
fără gând rău, atunci naşte copilul cu semn; ca să nu se împli¬ 
nească aceasta să atingă pământul cu mâna sau să pună mâna la 
dos" - Grămadă, 1986, 98). 

Căsătoriile simbolice au rostul de a introduce, fie şi formal, 
„fata greşită" în categoria femeilor căsătorite, dar nu numai atât: 
orice copil nelegitim este un potenţial duşman al comunităţii, ca 
ipostază a Răului. La fel copiii nedoriţi, cei lepădaţi, cei născuţi 
morţi sau ucişi şi cei avortaţi. 

Mecanismul comunitar de reglare a comportamentului in¬ 
dividual funcţionează nu numai prin formularea interdicţiilor, 
ci şi prin date care vin să confirme existenţa unui revers al încăl¬ 
cării, un revers iremediabil şi înspăimântător. Numai cunoscând 
efectul violării regulilor, indivizii pot fi constrânşi să se supună 
unor complexe magice. Personajul iniţiat cel mai indicat să ia 
contact cu asemenea plăsmuiri ale Sacrului nefavorabil este tot 
moaşa, purtătoare atât a mesajului comunitar, cât şi al unei 
impresionante zestre hotărâtoare ce pot opri propagarea Răului, 
contagiunea, dar şi capacitatea de a-1 converti în Bine, lucru cu 
totul excepţional pentru înţelegerea concepţiei comunitare asu¬ 
pra Sacrului. 

„Căiţa" şi „cămaşa" sunt două semne greu de descifrat, 
controversate, pendulând între bine şi rău, între favorabil şi 
nefavorabil. în cazul lor, gestul şi cuvântul sunt hotărâtoare nu 
numai pentru destinul individual, ci şi pentru cel comunitar: 
„...cei care se nasc cu «peliţa» pe cap se fac strigoi, de aceea 
când le rupe «preveşteala» îl strigă să fie norocos pe ceva, de 
obicei pe animale sălbatice" (Văcariu,1968, 573); „dacă un copil 
naşte în «cămaşa» lui (sălaşu) se zice că e norocos; cămaşa aia să 
o puie bine şi din vreme în vreme să o dea popii s-o slujească" 
(Pitiş, 1902, 549); „cămeşa o pui pi busuioc în ladî, ori pi coardî, 
ş-o ţâni; aşeia-i norocu omului; îi bunî pintru fetili cari nu sî pot 
mărita; sî spalî cu lăutoari di pi cămeşuicî sî umbli flăcăii după 
dânsâli" (Ştefănucă,1937,79); „cu cămeşuicî, apu' aşiala copchil 
îi cu noroc; iaca fişioru' nieu car-i primari, s-o născut cu cămeşî 
şî trăieşti ghini" (ibid.); „soarta omului nu atârnă numai de la 
voinţa Ursitoarelor [...], ci şi de la o mulţime de împrejurări din 
timpul naşterii; aşa, în Bucovina şi în Moldova este credinţa că 
dacă un copil se naşte învelit într-un fel de pieliţă, «în cămaşă», 
va fi foarte norocos; în Muntenia se crede că norocul este partea 
copilului care se naşte cu căiţă pe cap" (Gorovei, 1976, 263); „la 
pruncul care se năştea cu tichia în cap („cu bucsor") se spunea 
că va fi foarte norocos şi descurcăreţ în viaţă" (Hoţopan, Al., 1996, 
21 scju.y, „moaşa trebuie să-i «nimerească soarta» (să numească 
rostul căiţei şi abia atunci se desprinde); cuvântul spus în urmă 

reprezintă norocul sau nenorocul copilului" (Cristescu-Golopen- 
ţia, 1944, 48); „dacă au un fel de căiţă (tichie, pieliţă) pe cap, se 
zice că ies, «ori hoţi, ori curvari, ori strigoi» sau zice că «aceştia 
deoache, au ochi răi»; în general, însă se crede că sunt norocoşi: 
strigoi de lapte, de bucate... «zâce că nu-s prea curaţi, sunt cam 
blăstămaţi»; sunt copii care se nasc cu un «semn de coadă»: toţi 
oamenii socotesc că aceştia sunt strigoi; moaşa nu poate să-i ia 
căiţa de pe cap până nu-i nimereşte soarta; spune: va fi norocos 
de bani, de vite...; şi când poate scoate căiţa, cuvântul spus în 
urmă reprezintă norocul sau nenorocul copilului; căiţa n-o az¬ 
vârle; nu e bine: s-ar duce norocul copilului; o-ngroapă cu casa 
ori o păstrează cu buricul" (Cristescu-Golopenţia, 1940, 46); 
„...moaşa ia «chiţia» pruncului, iese cu ea afară şi strigă: «Au¬ 
ziţi, lume, că s-a născut un lup pe pământ! Nu e lup să mănânce 
lumea, şi e lup să muncească şi să aibă trişte de ea!" (Pamfile, 
1997,119); „De se întâmplă ca noul născut să se nască în cumeşă, 
ceea ce este foarte rar, toţi se bucură în casă, căci are să fie cu 
noroc toată viaţa sa [...). Pentru ca acest talisman să capete acea 
putere, trebuie mai întâi să stea 40 de zile în altarul bisericii, sub 
sfânta masă, apoi să fie purtat prin trei oraşe mari, capitale a trei 
ţări, apoi să se potrivească, ca să fie sub un pod, pe când are să 
treacă peste el vreun împărat sau vreun paşă, vreun mitropolit 
sau vreun arhiereu" (Burada,1892,125). Există, însă, şi interven¬ 
ţii ratate: „Dacă moaşa nu-i ia repede acea tichie, copilul o trage 
cu mâinile şi o înghite; acest copil se face strigoi" (Bârlea, 1973, 
153 scju.); „...moaşele sau lehuza rup tichia şi nu se mai face 
strigoi; d^că n-ar rupe-o repede, copilul ar mânca-o şi ar muri" 
( ibid .); „copilul nou-născut cu coadă nu se face strigoi dacă i-o 
taie cu o părăluţă mică; dacă moare la tăierea cozii, se face stri¬ 
goi" (ibid.); „...dacî moari nibotizat, pi şeia lumi îi duh nicurat; 
al duşi ş-al îngrochi fărî popî la ţântirim; dacî fimeia al faşi mort 
din naştiri, apu-al îngroapî-n hărman, la on pom, al strocheşti 
şăpti ani cu aghiazmî la Botiadzî ş-atunşi iei sî botiadzî şî iesî 
din mânii diavolului şî sî duşi la rai înjer! [...] şini ari grijî; da' 
amu-i fa' şî sî saturi şî cânii di dânşii!..." (Ştefănucă, 1937, 79). 

Reţinem ambiguitatea acestor semne ale Sacrului, labilitatea 
lor, pericolul pe care îl aduc, totul direct proporţional cu magia 
complexă care le converteşte în benefic. îndoiala care planează 
asupra comunităţii, reţeaua de protecţie ce se instituie dovedesc 
nu numai spaima de Rău, ci şi spaima de binele îndreptat exclu¬ 
siv spre individ, căci acesta poate primejdui integritatea şi echili¬ 
brul comunităţii. Aceste reminiscenţe ale preformalului reclamă 
un comportament cu totul prevăzător, echilibrat şi totodată vio¬ 
lent: ruperea legăturii cu lumea sacră înseamnă anularea oricărei 
posibilităţi de întoarcere la acel stadiu non-uman, non-cultural. 
Este o condiţie asemenea celei deţinute de „dalbul de pribeag", 
care trebuie înconjurat de o reţea magică pentru a fi ocrotit de 
tentaţii malefice care ar aduce riscul convertirii lui şi chiar o ne¬ 
dorită revenire din lumea de dincolo. în această privinţă, trebuie 
remarcată simetria unor rituri de purificare şi de consacrare ce 
însoţesc intrarea şi ieşirea în şi din existenţă: impuritatea poten¬ 
ţială a individului izvorăşte tocmai din statutul său incert, din 
situarea lui la limita dintre sacru şi profan, la acea limită mereu 
disputată de cele două lumi (cf. Nicolau şi Popescu, 1983, 49). 

Tot ce am enunţat ca făcând parte din fondul de credinţe 
privind ipostazele Răului funcţionează ca subtext al poeziei cir¬ 
cumscrise obiceiurilor de la naştere, dar şi ca fond generator al 
discursului magico-ritual, de aceea apreciem că, reconstituite ast¬ 
fel, acestea capătă substanţă şi coerenţă. Pe de altă parte, aceste 
credinţe generează o întreagă serie de naraţiuni care gravitează 
în jurul evenimentelor de la naştere, glosând pe marginea lor. 


5.4. Componente ale discursului: 
gesturile şi obiectele 

La performarea unui fapt de tip oral, re-creat o dată cu fie¬ 
care actualizare, participă totdeauna mai multe tipuri de limbaj. 

După cum am văzut, fără a avea fastul nunţii sau solemni¬ 
tatea arhaică a înmormântării, evenimentul venirii pe lume a 
unui nou individ era „comentat" în mod amplu, de la relaţii noi 
de rudenie, la schimbul de daruri şi de oficii, de la reţeaua de 

protecţie instituită de comunitate printr-un mecanism de con¬ 
trol automat, la formulele de întâmpinare a nou-născutului. 

Tot ca elemente ale acestui tip special de discurs se definesc 
gesturile şi obiectele. Statutul lor este adeseori marcat de magie 
explicită: calităţile fizice sau efectele contactului cu ele declan¬ 
şează anumite calităţi sau evenimente omoloage în existenţa 
copilului. Dar nu totdeauna sensurile lor sunt aceleaşi. Se poate 
vorbi mai întâi despre o emisie de informaţie concomitentă cu 
cea a textului, despre o suprapunere în bună măsură a mesajelor 
simbolice, despre polivalenţă şi plasticitate ale acestor prezenţe. 

Gesturile şi obiectele se comportă ca unităţi de tip deictic; 
astfel de semne, pentru a fi înţelese, trebuie analizate în primul 
rând din perspectiva mesajului şi abia în al doilea rând din aceea 
a codului (Jakobson, 1963; Waugh, 1976, apud Coman, 1988,57). 

Deci, amplasarea lor în discurs, relaţia cu textul, condiţia emiţă¬ 
torului şi cea a receptorului simt foarte importante aici şi calităţile 
intrinseci. Chiar dacă ne vom opri la câteva gesturi îndeplinite 
numai în cursul obiceiurilor de la naştere, vom observa prezenţa 
lor şi în alte discursuri, dar şi în viaţa cotidiană. 

Prin botez, copilul devine o prezenţă conturată ca statut şi 
integrată aproape perfect: are familie, moşi, naşi, a primit un 
nume, s-au consumat alimente în comun (cu multă voie bună, 
stimulativă pentru viitorul lui), are un loc al lui în microuniversul 
casnic, are talismanele şi amuletele lui - o anumită imunitate, 
poate fi, ded, contactat fără a declanşa spaime. 

Simt evidente nuanţările de spaţiu şi calităţile timpului fast/ 
nefast, însă ceea ce ne interesează este decodificarea lor de către 
comunitatea însăşi, receptarea calităţii, nuanţelor, a ponderii, a 
dilatării şi comprimării lor şi reacţia la toate acestea. Aceasta se 
realizează prin „soluţii imediate de reparaţie, fie prin posibilita¬ 
tea de a influenţa favorabil destinul" (Nicolau şi Popescu, 1983, 
52). Şi acestor elemente ale discursului li se pot aplica unele cri¬ 
terii de clasificare a textului comentate mai sus, dovadă că sunt, 
în felul lor, nişte texte. 

Spaţiul pe care copilul şi-l apropriază treptat se traduce prin 
acţiuni, din chiar momentul naşterii. Diferenţele calitative ale 


166 



spaţiului şi timpului fac din gesturi cotidiene acte cu finalitate 
rituală, magică sau ceremonială. 

Polisemantismul unor acţiuni şi obiecte, ocurenţa lor în 
viaţa de zi cu zi şi în practicile magico-rituale ne îndeamnă la o 
lectură inside a lor (c/. Constantinescu, 1986, 53 squ.), ceea ce ne 
poate oferi o imagine reală a importanţei lor, a semnificaţiilor 
care mai sunt - în mod real - percepute de către comunitate. 

Acţiuni precum: contactul cu pământul, trecerea peste prag, 
peste fereastră, pe o punte, aşezarea pe prag sau în răspântie, 
scalda, tăierea părului şi a unghiilor, primenirea hainelor devin, 
din gesturi banale, acte rituale sau ceremoniale, întâlniri sau 
evitări ale întâlnirilor cu Sacrul. 

Obiecte din inventarul casnic: mătura, toporul, secera, vă- 
trarul, substanţe şi plante precum: sarea, tămâia, piperul, grâul, 
ovăzul, mierea, usturoiul, măceşul, busuiocul, sau „obiectele 
culturale" precum: pânza, lumânarea, cartea, pâinea, banii sunt 
purtătoare ale unor forţe numenale care se exprimă, prin simpla 
lor prezenţă, în multiple feluri. 

Acceptând ideea că obiceiurile simt acte culturale constituite 
dintr-o suită de manifestări ce au ca scop comunicarea, credem 
că cea mai adecvată abordare este cea inside - mai ales dacă ne 
interesează dinamica lor, ca fenomene ale culturii populare. 
Semnificaţia reală actuală, aşa cum s-a păstrat în mentalitatea 
comunităţii, ne poate da atât cheia persistenţei şi a conservării 
actului magic în sine, cât şi a trecerii lui în codul poetic al unor 
categorii exterioare obiceiurilor pe care le analizăm. 

Lectura outside a unor asemenea unităţi deictice trebuie să 
se facă atât din perspectiva cotidianului, cât şi din cea rituală (în 
mai multe contexte), pentru ca abia după aceea să înţelegem 
transfigurarea lor poetică sau pierderea lor din discursul actual. 

Cât priveşte notele, precizările şi comentariile inside, ele se 
referă strict la actele performate şi la obiectele utilizate în cursul 
obiceiurilor legate de naştere. Nu excludem nici aici trimiterea 
unor „semnale" către celelalte momente de trecere, dar aceasta 
numai în măsura în care timpul ritual capătă perspectiva lor. 

S-ar putea alcătui un dicţionar al gesturilor şi obiectelor spe¬ 
cifice contextelor rituale şi ceremoniale. în ceea ce ne priveşte, le 
vom organiza ţinând seama de grila impusă de etapele acestor 
obiceiuri de început, obiceiurile de la naştere. 

Se poate vorbi despre o percepere fizică a spaţiului, despre 
structurarea lui în felii marcate de spaima de a nu putea stăpâni 
fenomenele. Aşa se face că există o serie de rituri ale pragului, 
ale trecerii dincolo: pragul, fereastra, puntea sunt locuri în jurul 
cărora se „ţes" anumite acte cu finalitate magico-rituală expli¬ 
cită sau criptică. 

Astfel, dacă femeia este în primejdia de a pierde copilul, „...se 
ia o coasă, se deschide o fereastră şi se aşează coasa aşa ca vâr¬ 
ful ei să fie îndreptat înspre pământ; se toarnă apă peste pânza 
coasei de trei ori, în aşa fel încât apa să se scurgă într-un vas 
aşezat sub vârful coasei. Dacă femeia bea apa aceasta, îi trece" 
(Olinescu, 1944, 204). Magia gestuală se îmbină aici cu aceea a 
obiectelor încărcate cu forţe curative: fereastra, prag de trecere 
între Sacru şi uman, între necunoscut şi familiar, configurează 
statutul incert, generator de spaime al viitoarei mame, în vreme 
ce obiectul de fier, fie că este coasă, fie orice alt obiect cultural 
(i.e., lucrat şi care participă la lucrări, la acte culturale, precum 
muncile agricole, torsul, întreţinerea curăţeniei) este încărcat, pe 
lângă această valoare, cu forţa apotropaică a materialului. 

Un alt remediu pentru aceeaşi primejdie este „cingătoarea 
din tort de învăţătură": pe lângă statutul de obiect rezultat din 
ordinea şi efortul umane, firul de tort are calitatea de a fi pur şi 
norocos, căci este cel dintâi fus tors de o fată mare la prima şeză¬ 
toare de la ieşitul ei în lume (8) şi aici se manifestă oscilaţia tinerei 
femei între ceea ce a fost şi ceea ce vrea să devină, despărţirea 
anevoioasă de starea precedentă. 

Trecerea peste fereastră este prezentă şi în momentele postli- 
minale: plecarea la biserică a naşei cu pruncul („copilul era scos 
pe fereastră şi dus la botez cu vorbele: «Cum se ţine fereastra de 
casă, aşa să se ţină şi pruncul de mă-sa!»" - Gorovei, 1976,265). 
Putem lega această trecere fizică de tradiţia alaiului de nuntă de 
a merge pe drumuri întortocheate, a căluşarilor de a nu se în¬ 
toarce de la jurământ pe acelaşi drum etc. De altfel, este atestată 

şi această idee: „Dacă le-a murit copkii mai-nainte, îl scoate pe 
geam, să nu ia calea ălora periţi, la progadie: să ia calea lui!" (13). 
Fereastra nu este numai parte a casei, supapă a Răului capabilă 
să facă moartea să încurce drumul, ci şi loc de purificare din¬ 
colo şi dincoace de care nu poţi trece decât în mod magic: „Mai 
este un obicei: se ia copilul şi-l aruncă pe fereastră în braţele 
cuiva şi apoi mama se face că-1 cumpără cu 5 sau 10 parale, 
aducându-1 în casă, nu pe fereastra pe unde l-a scos, ci pe alta 
sau pe uşă" (Burada, 1892,132). Un comentariu mai amplu oferă 
date privind renunţarea la unele practici în urma modificării 
sensului lor: „Mai demult, se dădea copilului ou pe fereastră. El 
întreba că cine dă, mama îi zicea că e de la Dumnezeu. Şi copilul 
îşi uita de ţâţă. Azi se feresc să dea ceva pe fereastră, că-şi uită 
de toate, îşi pierde minţile şi-şi ia lumea-n cap" (Cristescu- 
Golopenţia, 1940, 58). Ieşirea şi intrarea pe fereastră sunt văzute 
ca acte nefireşti, răsturnări ale comportamentului cotidian, semn 
că acest loc consacrat nu mai este încărcat cu semnificaţiile vechi 
ale simbolisticii trecerii. 

Dar semnul trecerii prin excelenţă este pragul, de care se mai 
află încă legate multe credinţe. încă din perioada naşterii, femeii 
i se interzicea „.. .să şadă în prag, căci la naştere copilul se opreş¬ 
te" (Pitiş, 1902,548). în momentul naşterii, în lemnul pragului se 
înfigeau cuţite, securi sau topoare fapt care alunga duhurile rele 
şi deci grăbea naşterea. Unul din primele contacte ale pruncului 
cu lumea, deocamdată cu microuniversul casnic, avea loc când 
„.. .moaşa îl atingea cu creştetul de pragul de jos al uşii, ca să nu 
se prindă deochiul de el şi zicea: «Cum se aşează pragul sub 
lemn, aşa să se aşeze şi deochiul la cel nou-născut!»" (Gorovei, 
1976,267). Pe pragul de sus se puneau aţă roşie, cruci făcute din 
ştergare albe sau din catran, mănunchiuri de rugi (măceş), care 
să apere lehuza şi nou-născutul de orice spirit malefic sau boală 
(Laugier, f.a., 11). Un comentariu amplu privind aceste semne 
date comunităţii la naştere ne prezintă T.T. Burada (1892, 126): 
„Deasupra uşei din odaia unde se află lehuza se pune un fir de 
aţă albă şi un altul roşu, răsucit, formând numai unul, ca mărţi¬ 
şorul la noi, pentru ca toţi cei ce intră să vadă lehuza, să treacă 

pe sub acest fir. Aceasta se face pentru ca copilul să fie ferit de a 
se umple de vreo boală lipicioasă, de la cei ce au intrat în casă". 
Pragul delimitează aşadar un rău numit, cunoscut - deci, luat în 
posesie - de un univers recent modificat, dezechilibrat, incert. 
Singur între aceste forţe, pragul e un punct purificator, capabil 
să reechilibreze totul, un suport al obiectelor magic profilactice. 

Dar cele mai spectaculoase rituri legate de prag sunt cele de 
separare (căci este ascunzătoarea sigură a placentei şi a cordo¬ 
nului ombilical) şi de integrare (cf. alăptatul pe prag, alegerea 
unui naş „de căpătat", stingerea lumânării de botez). „Buricul îl 
puneau pe fus şi-l dădeau copilului să se uite prin el, să nu se 
deoache sau ca să devină pricepuţi. Odinioară, se îngropa în stâl¬ 
pul de la uşă ori în pragul uşii" (Cristescu-Golopenţia, 1944,44); 
„...casa se-ngropa în celar, sub talpa căsii, după cuptor, prin 
tindă cu chiper şi tămâie" (ibid.); „ca să se vindece de năravuri, 
copilul era alăptat pe prag, mama stând cu picioarele pe mătură 
şi privind în casă; se face trei vineri la rând" (ibid.); „în satul 
După Piatră se spune că femeia «dacă face ficior prima dată, 
când îi pică buricu să-l bage-ntr-o hudă făcută cu sflederul mai 
mare, ca şi celălalt copil să fie tot fecior». Dacă însă vor să fie 
fată, atunci buricul se aşează într-o crăpătură de lemn" (Văcariu, 
1968, 572). 

Un rit profilactic asigura femeilor drăguşene mana laptelui: 
„«Am făcut cu sflederu o gaură în pragu uşii» - Sofia Ermolaie 
Codrea. Acolo «mulge puţină ţâţă» (câteva picături) pe o bucată 
de pâine, adăugând trei boabe de piper, trei de tămâie, puţină 
sare şi petec din iia murdară. Le leagă pe toate într-o «zdren- 
ţucă» şi le-ngroapă acolo. Şi zice că stă ţâţa acolo şi nu se mai 
pierde. Le îngroapă la prag «că cecă acolo-i talpa căşii». Şi zâce: 
«când se va muta talpa, atunci să se mai mute ţâţa mea, când ui 
scoate eu ce-am băgat aici»" (Cristescu-Golopenţia, 1940, 49). 
Această vrajă casnică efectuată de „chendălă" însăşi conţine o 
seamă de elemente ce asigură protecţia cuplului mamă/nou-năs- 
cut: locul consacrat, pur prin excelenţă („talpa căşii"), substanţe¬ 
le magice (piper, tămâie, sare) şi semnele care amintesc trecerea 
recentă (laptele şi sângele). 

De altfel, purificarea sau vindecarea sunt posibile adesea 
printr-un nou contact cu materia impură prin excelenţă, gene¬ 
ratoare de spaime şi interdicţii: sângele, căruia i se recunoaşte 
într-un asemenea moment forţa benefică şi conotaţiile legate de 
vitalitate şi de fecunditate. 

Reintrarea mamei în grupul căruia i-a aparţinut iniţial se face 
tot prin trecere, care înseamnă nu reîntoarcere, ci o nouă etapă 
a existenţei. Da aceea, prima ieşire din casă a mamei, la patruzeci 
de zile după naştere, e un eveniment ce implică rituri de purifi¬ 
care şi de protecţie magică: „Când iese la biserică îi pune vătraru 
cu jar jos la uşe în casă şi chendelea când iese, calcă pă el, calcă 
întâiu cu picioru ăl drept, după el, cu cel stâng, apoi iese. La 
biserică când iese, ia chendela două fălii de pită şi-un creiţar şi 
creiţaru-1 bagă într-o fălie şi o dă cui îi iese înnainte, pă dne în¬ 
tâlneşte, întâiu; pă ailantă fălie cu o ţâr de sare, sare măruntă nu 
grunji, o aruncă în toate văile pă lângă care trece, o aruncă câte 
o bucăţâcă, câte o ţâră, când trece valea peste pod" (Pitiş, 1902, 
559). La românii din Vlaho-Clisura, ieşirea lehuzei, în cea de-a 
patruzecea zi, era un moment cu o pondere importantă în exis¬ 
tenţa ei: reintegrare şi reînnoire de relaţii, confirmare a noului 
statut marcată de schimburi de daruri, această zi făcea în mod 
evident apel la memoria colectivităţii şi reînnoda firele magiei 
legate de destinul nou-născutului: „în ziua a patruzecea de la 
naştere, lehuza merge la biserică luând cu dânsa n'iclu [pruncul] 
ca s'l'i da preftu ichii [să-i dea preotul binecuvântarea]. întor- 
cându-se acasă, este obiceiul să treacă pe la trei fântâni şi să în¬ 
moaie în tustrele turta cea frământată de un copil a treia zi după 
naştere [...] Şi după ce vine acasă o mănâncă ca să-i vie laptele 
îmbelşug pentru hrana copilului. De ordinar, lehuza nu merge 
de-a dreptul acasă după ce iese de la biserică, ci se duce la naşă 
cele de mai multe ori, când aceasta pune parale şi zahăr în sânul 
copilului ca să fie dulce la vorbă şi bogat" (Burada, 1892, 127). 
Tradiţiile aromâneşti subliniază caracterul expiatoriu al prac¬ 
ticilor ceea ce ascunde, pentru timpuri mai vechi, izolarea com¬ 
pletă a lehuzei până în momentul ieşirii în lume. Ea era de altfel 
hrănită şi primenită de către moaşă, care era timp de patruzeci 


171 



de zile singura persoană ce îngrijea casa (Caraiani şi Saraman- 
du, 1982, 379 scju.). „Hainele pe care lăuza le schimba în a patru- 
zecea zi de la naştere erau spălate de moaşă, la râu erau spălate 
de către tinere neveste (în nici un caz de către tinere fete) toate 
vasele şi obiectele folosite de lăuză în primele patruzeci de zile 
fiind considerate necurate (pângărite). După a patruzecea zi de 
la naştere, lăuza se putea culca din nou alături de soţul ei" (Ca¬ 
raiani şi Saramandu, 1982,390). Remarcăm şi câteva interpretări 
modificate semantic ale izolării lehuzei la românii din Ungaria: 
„Când merem cu dă mâncat până o fost muiere dă opt zâle nu 
iera sclobod şi aducem vasăle în care am dus mâncare acasă. 
Dârt-ace că şi nu să aducă norocu pruncuţului şi să lese în loc 
uarice duh rău" (Petruşan, 1997, 24 scju.). în plus, momentul 
«binecuvântării» (molitfa de şase-patru săptămâni, făcută mai 
devreme uneori, în funcţie de sexul copilului) era folosită în 
satele locuite de români ca nou prilej de influenţare a relaţiei 
nou-născutului cu familia şi neamul, precum şi a calităţilor lui: 
„Când ieram dă şasă săptămâni, merem la beserecă şi ne bine¬ 
cuvântam. Dî la beserecă merem la mama. Mama [bunica ma¬ 
ternă a copilului - n.n.] îl făce pă pruncuţ cu făină, dârt-ace că şi 
aibă făină în cap şi nu tărâţă, adecă să fie cuminte, nu prost. Ne 
mai dăde mama uou şi grâu. Grâu dârt-acee că îi faţa Maicii 
Sfântă pă iei, uou că şi-l punem su cloşcă pă noroc" (Petruşan, 
1997, 24 scju.). 

De altfel, naşterea se producea adesea jos, pe pământ, nu în 
pat; Ch. Laugier nota cu uimire: „Lehuza nu stă în pat, să nu-1 
spurce!..."; nu schimbă cămaşa, ca să n-o pocească Ursitorile, 
nu are voie să se spele, ca să nu fie luată din Iele sau şoimane. 
Despre humi positio s-a vorbit extrem de mult, făcându-se apel la 
mitul Genezei sau la divinităţile generatoare antice. Astăzi, inter¬ 
pretând date de odinioară, femeile spun că se năştea „pe jos, pe 
paie, ca Maica Domnului în iesle" (5), că această poziţie înlesnea 
naşterea, ceea ce, din punct de vedere obstetrical, este adevărat: 
„Când trebuia să nască femeia, se prindea cu mâinile de sobă şi 
spunea: «cum iese fumul, aşa să iasă şi copilul»" (Berdan, 1989, 
123); sau că acest lucru aduce liniştirea copilului: „E bine să pui 

când îl faci, zdrenţe rele şi burfe multe, să fie copilul bun ca 
burfa (să nu plângă, să nu ţipe: că burfele pe noi nu zâc nimic!)" 
(Cristescu-Golopenţia, 1944,50). Ar fi mai uşor de raportat toate 
acestea, ignorând comentariile informatorilor, la semantica paie¬ 
lor şi a zdrenţelor (c/. Caraman, 1983,408 scju.). Faptul că obiectele 
şi gesturile sunt introduse în context cu altă semnificaţie decât 
cea originară sau interpretate ca având altă semnificaţie decât 
cea la care ne-am fi aşteptat dovedeşte mobilitatea lor datorată 
circulaţiei şi perceperii diferenţiate. 

Dar ceea ce ne interesează mai mult în acest moment este 
faptul că avea loc, cu acest prilej, o nouă confirmare a familiei. 
După cum arăta Mircea Eliade (1992), proiecţia actului uman 
genera un loc consfinţit, delimitat de Sacru şi invulnerabil. Stau 
mărturie în acest sens datele din Oltenia: „Placenta se îngroapă 
pe locul unde a născut femeia, pentru ca copilul să ţie de casă, 
cum a ţinut Christos de biserică. Dacă femeia naşte în casă, pla¬ 
centa se îngroapă în pivniţă, într-un loc care corespunde cu cel 
de sus unde s-a născut. Numai în caz că nu are pivniţă, se 
îngroapă la rădăcina unui pom din vreun colţ al curţii sau în 
grădină..." (Laugier, f.a., 24). Cele mai multe informaţii vorbesc 
despre îngroparea „la loc curat" (grădină, livadă), la rădăcina 
unui „oltoan", unde se varsă zi de zi apa de la scaldă (3). Dacă 
pomul roditor este acelaşi cu cel sădit de tată la naştere sau nu, 
acest fapt este mai curând întâmplător, căci, de regulă, este unul 
ale cărui calităţi fertile deja s-au confirmat. (Mai curând, am cre¬ 
de că este un pom ce vorbeşte despre „temeiul casei", al familiei, 
decât de cel individual.). 

Majoritatea actelor însă au căpătat de mult valenţe modela¬ 
toare şi augurale. Aşezarea copilului pe, sub sau îndărătul mesei 
este unul dintre exemple. Dacă atingerea de pământ, de prag, de 
vatră urma să aducă statornicia lui sau forţa, raportarea la masă 
vizează relaţii sociale mai ample: „.. .la primul copil este bine să 
îngropi casa în fundul căşii, după masă, ca să hie copchilul tot 
în fruntea mesii sau pentru ca fetele să se mărite mai tinere" 
(Cristescu-Golopenţia, 1940,46). Mai ales după botez, „...prun¬ 
cul era pus pe masă să fie cinstit ca masa şi căpătoriu" (Văcariu, 

1968,576), „în Bucovina, prin districtul Şiretului, este obiceiul că 
după ce se-ntorc de la botez, moaşa se pune pe laiţă, în capul 
mesei, pe o perină, iar pe copil îl aşează pe o pâine şi o bucată 
de sare care se află pe masă..." (Gorovei, 1976, 274); „naşa 
înconjoară masa de trei ori cu copilul în braţe «să fie norocos şi 
îndestulat» (Cristescu-Golopenţia, 1940). Gestul măturatului 
avea, în cadrul obiceiurilor de la naştere, atât implicaţii magice 
(„femeia se pune să măture prin casă, cum se mătură de uşor, 
aşa să nască de uşor" - Berdan, 1989, 124), cât şi augurale („în 
timpul cât sunt la biserică, mama se curăţă pe faţă, face rându- 
ială în casă, iar dacă copilul este băiat, face lucrări de bărbat, ca 
să fie şi copilul care se botează harnic: scrie, citeşte, ca să poată 
şi el citi, joacă, ca să-i placă jocul, fluieră ca să cânte şe el; dacă-i 
fată, face lucruri muiereşti" - Grămadă, 1986, 98). 

Dar mătura, simbol al universului casnic stăpânit de elemen¬ 
tul feminin şi al Genezei şi Ordinii, dacă luăm în considerare 
interpretări mai recente (Coman, 1986,161), este prezentă ca ele¬ 
ment magic protector în tot cursul obiceiurilor de după naştere. 
Şi după botezul copilului, în absenţa mamei, mătura îl apără de 
duhuri rele, ea fiind până astăzi socotită „stăpâna şi curăţitoarea 
casei" (1). Alături de copil mai pot sta, spre a-1 veghea, obiecte 
de fier, de care se sperie „lucrul slab", „smeoaicele" şi Muma 
Pădurii sau furca şi fusul, uneltele de la foc, chiar şi brâul şi 
şorţul moaşei sau ale mamei (11). 

Cele mai interesante aspecte privind credinţele şi magia pre¬ 
zintă îngrijirea propriu-zisă a copilului, care, dincolo de aspec¬ 
tul practic al igienei şi profilaxiei medicale, capătă importanţa 
unor acte purificatoare şi integratoare. Se instaurează - aşa cum 
am mai arătat - şi o reţea de protecţie constituită din interdicţii 
şi prescripţii. Vom încerca, în cele ce urmează, să prezentăm 
comentarii inside ce justifică anumite acte magice. 

Prima scaldă, îndeplinită de moaşă, avea în mod cert implica¬ 
ţii augurale şi modelatoare, deci caracter de ometv. „...se prezin¬ 
tă tatălui copilul, care îi toarnă apă rece în cap, dintr-o oală nouă 
de pământ, arsă bine şi nesmălţuită, ca copilul să aibe darul cân- 
tărei frumoase [...] I se toarnă apă rece în cap, pentru ca în viaţa 

lui să rabde la frig" (Laugier, f.a., 25); „La Scărişoara, «după ce 
s-a născut copilul, îl pune şi-l spală frumos. în scăldătoare se 
pune o burană să-i hie pruncu frumos, verde ca cumu-i lumea 
verde. Care-i moaşa o care-i nănaşa ocuşă, îmblă cânu-1 scaldă 
cu cărţ, cu tisiguri, cu care lucră la ciubară, ca să hie pruncu în¬ 
văţat, să hie ocuşu, să aibă-nvăţătură [...] Ia, Avram, copilu meu 
care a făcut clase multe, i-am pus o hârtiuţă scrisă-n mână" (Vă- 
cariu, 1968,575); „...copilul se scaldă în apă sărată spre a fi ferit 
de vrăji şi deochi" (Ciauşanu, 1914, 299); „...în scăldătoare, [...] 
se pune busuioc, ca să fie muşat [frumos], paradzi [parale] de 
argint, ca să fie avut şi sare ca să aibă harea [să fie plăcut]" 
(Burada,1892,125). Apa pentru baia zilnică trebuie să fie luată şi 
ea fie dintr-un loc curat, fie dintr-un loc neconsacrat, dar este 
obligatoriu ca ulterior să fie purificată: „Din troacă iar aruncam 
de trei ori în foc, ori făceam cruce peste troacă. Focul e curat: 
sfinţăşte apa şi toate helea, ca cum sfinţăşte preoţii" (Cristescu- 
Golopenţia, 1940, 50); „Când mama scaldă copilul, face cruce 
pe scaldă cu cuţâtul, ca să nu capete copilul năcaz [epilepsie]. 
Picură apă molighită. Vâră capătul făşii de trei ori în apă şi apoi 
îl scaldă: ca să aibă noroc la toate celea. Când îl scaldă, dacă-i 
fată, moaşa ia apa dintâi şi i-o azvârle pe faţă de trei ori cu mâna 
dreaptă ca să iasă frumoasă; dacă e ficior, îi pune în spate, ca să 
se facă spătos, voinic" (ibid.); „...apa din scăldătoare se varsă la 
loc curat şi de obicei nu în afară de streaşină casei, ca nu cumva 
să se verse peste Albele sau Hărăzitele (ursitele)..." (Burada, 
1892,125). 

Existau momente anume din zi propice scăldatului, de obi¬ 
cei înainte de asfinţit, şi interdicţii legate de anume zile: „.. .dacă 
e fecior, nu se scaldă miercurea şi vinerea că e vorba că umblă 
la drum, trece ape şi să nu se-ntâmple ceva" (Pitiş, 1902, 551); 
„.. .apa se arunca în acelaşi loc [la un trandafir] niciodată la strea¬ 
şină căsî înainte de asfinţitul soarelui şi pe acea parte a trodi 
unde erau aşezate picioarele copilului" (Gâzda, 1975,184); „dacă 
iei apă înainte de răsăritul soarelui, sau după asfinţit, îl poceşte 
Măiestrele" (Cristescu-Golopenţia, 1944,50). 

Prescripţiile vorbesc în mod special de reguli ale contactu¬ 
lui cu Sacrul: „Scăldătoarea s-o arunci apoi tot în jos, nu în sus 
asupra soarelui, că e păcat" (Cristescu-Golopenţia, 1944, 50); 
„scăldătura copilului s-o azvârli timp de opt zile într-un loc 
unde nu vede soarele, că-1 poceşte" (ibid.); „apa de la scaldă să 
ţâpă în loc curat să nu se facă bube pe prunc [...] ca să doarmă 
să ţâpă scalda la coteţul porcilor, ca să fie om aspru o aruncau în 
urzici" (Văcariu,1968, 575); „Baia copilului s-o verşi la loc curat, 
că dacă o varsă pe unde nu e curat, se umple copilul de troană. 
Când e băiatu de troană, de e înfundat în nas, nu poate s-apuce 
nici ţâţă să sugă, de tot mocoşeşte aşa, atunci baia o varsă în 
drum, în răspântie ori în roata carului" (Pitiş, 1902, 560). 

Interdicţiile legate de tunsul părului şi de tăiatul unghiilor au 
explicaţii menite să sporească atenţia asupra acestor părţi ale tru¬ 
pului ce pot fi supuse vrăjilor (c/. Mauss, 1973): „Părul căzut se 
pune în scorbură de măr sau de păr ca să crească copilul mare 
ca mărul şi ca părul [...] nu se tunde copilul până la un an, căci 
se face curvar"; „...unghiile nu se taie să nu se facă hoţ, curvar 
şi nu se aruncă să nu fie pocit" (Cristescu-Golopenţia, 1940, 59). 

Este evident că toate aceste interdicţii instituie o protecţie 
magică asupra nou-născutului, dar şi una de tip modelator, aşa 
cum deja am arătat. De altfel, tăierea părului are loc într-un 
cadru ceremonial (la un an sau trei după naştere) având un sce¬ 
nariu asemănător cumetriei. Documente relative la satul Drăguş 
atestă că Sâmbăta Sfântului Toader, ca zi în care erau tunşi bă¬ 
ieţii, iar Rusaliile, ca moment propice pentru străpungerea ure¬ 
chilor şi primirea de către fete a cerceilor de la naşi (Cristescu- 
Golopenţia, 1940, 60); „Păru' băiatului nu i-1 taie, pă băieţi nu-i 
tunde pănă nu împlineşte anu', şi de obicei îi tunde la Sf. Toader 
când zice că se tunde mânjii; îi tunde mai câte puţintel când sunt 
mai micuţi, ca să le crească. [...] Când tunzi să nu arunci păru-n 
gunoi, ca să nu-şi facă păsările cuib din el, că atunci capătă dureri 
de cap" (Pitiş, 1902,719). 

Şi primele veşminte sunt purtătoare ale unui mesaj cultural de 
integrare şi de consacrare. Pânza, scutecul, cămaşa şi faşa sunt 
tot obiecte care leagă în mod ritual nou-nâscutul de rudele sale 
consanguine (părinţii şi naşii), precum şi de celelalte momente 


176 



ale existenţei: „Nănaşa îi dă «jolj» pentru faşă şi, dacă moare, îi 
face cămăşuţă din el pentru îngropare, veşmântul pe cea lume"; 
„.. .din pânza din mâna popii nu se poate să facă la altu decât 
băiatului; îi face cămăşuici ori iişoare, îi face una când iese la bi¬ 
serică, să iasă la biserică cu cămaşe din mâna popii, ălelalte le 
face mai târziu că băiatu creşte, le face mai mărişoare" (Pitiş, 
1902, 558); „Când naşte femeia primul copil, «îi faşi o cămeşuicî 
ş-al îmbraci v-o lunî douî ş-ap'o strânji-n ladî sî-i îmbraşi pi cari 
altu sî naşti ş-aşiala tot o lună, ca sî sî cauţi di fraţ'" (Ştefănucă, 
1937, 80); „Faşa se face cu trei fire de usturoi, trei boabe de piper, 
trei de grâu de primăvară, trei de grâu de toamnă, trei de tămâie, 
trei de sare, trei de pâine şi trei bucăţele din locul [placenta] co¬ 
pilului" (Gorovei, 1976,260). Protecţia magică instituită se mani¬ 
festă mai ales prin obiecte şi substanţe cu valenţe bine cunoscute. 
Unele conotează belşugul (grâul, pâinea), altele sunt antidoturi 
ce îndepărtează duhurile rele (sarea, usturoiul, piperul, tămâia). 
Culorile au şi ele rolul lor în alungarea deochiului: în Teleor¬ 
man, până azi se împletesc pentru faşă o şuviţă roşie şi una albă, 
la care se leagă, până la botez verigheta mamei (11); „Faşa e fă¬ 
cută din două şnururi, unul alb şi altul roşu, răsucite împreună 
şi cu doi ciucuri la capete. La unul din capete se leagă un bob de 
tămâie, un fir de busuioc şi un ban de argint" (Laugier, f.a., 26); 
„Ca să nu deoache cineva copilul, în După Piatră, se pune ustu¬ 
roi sau inel de argint ori aramă la fâşie" (Văcariu, 1968, 575). 
Integrarea în familie e tot atât de explicită şi în gesturi precum: 
aşezarea copilului pe haina tatălui sau a mamei („ca să se ţină de 
ei") la întoarcerea de la botez, aşezarea pe cojoc, în satele păs¬ 
toreşti („să fie cioban vrenic") (13), pe pâine şi sare, carte şi cre¬ 
ion, flori şi oglindă acestea din urmă consacrând nou-născutul 
unei stări sociale specifice comunităţii care îl integrează. 

Observăm, deci, o fluctuaţie a semnelor culturale, o diversi¬ 
tate a elementelor de lexic magic înglobate în obiceiuri. Pierderea 
unor semnificaţii ancestrale a dus la dispariţia unor gesturi în 
ansamblul lor. Mai mult, mutaţiile intervenite pe coordonatele 
spaţiale ale naşterii au făcut să dispară practici, acte, obiecte şi 
chiar fundamentul lor de credinţe. 

Naşterea nu se mai petrece în spaţiul familiar, umanizat, 
dominat de elementul feminin, ci într-un spaţiu ostil, lipsit de 
reguli de convieţuire tradiţională, de rânduieli şi de rituri de 
purificare şi de consacrare. Mediul de care, în mod intim, se 
leagă existenţa preculturală a individului - placenta şi cordonul 
ombilical - este expulzat, înstrăinat în mod violent şi iremedia¬ 
bil. Prima scaldă se produce cu mult după naşterea fizică şi nu 
întotdeauna implică prezenţa unei rude consanguine („Vine 
moaşă cine-i chemată; şi i-o am fost la mai toate vecinele") (5). 
Actul în sine nu mai comportă rituri de consacrare şi augurale, 
ci este un fel de iniţiere a tinerei mame („măcar vreo două trei 
să-l scalzi, că mama-i tinără şi nu-1 ştie ţinea, ş'apăi învaţă... 
n-are-ncotro!") (6). 

Ce mai rămâne, aşadar, din obiceiurile de la naştere în zilele 
noastre? în afara ritului ortodox al botezului, vizitele rudelor 
(venirea cu cinstă, rodin sau crăvai) sunt forme de integrare şi 
de într-ajutorare, de recunoaştere a nou-născutului ca membru 
al comunităţii, tot astfel cumetria, care, prin desfăşurarea fas¬ 
tuoasă, rivalizează cu nunţile: „Acum se duc două torturi, două 
platouri de prăjitură, o găină crudă, un litru de răchie sau vin 
sau sticle de bere, bibelouri, costume pentru toată casa, pături. 
Ploconiul se dă în sănătatea mamei căreia i se spune: «Eu îţi dau 
puţin, Dumnezeu să-ţi dea mai mult şi destul!». Rudele mai 
îndepărtate, vecinii şi cunoscuţii care în această perioadă vin să 
vadă copilul dădeau înainte 20-30 lei, acum se dă 100 lei şi ca¬ 
douri, «se întrec între ei» [... J Acum botezurile concurează nun¬ 
ţile..." (Grămadă, 1986, 99). 

Glisarea funcţiilor - de la cele magico-rituale de purificare 
şi de consacrare, la cele de urare şi de predicţiune - a făcut să 
dispară unele secvenţe, iar întregul ansamblu de manifestări ce 
însoţesc naşterea devine o ceremonie, un spectacol în care pri¬ 
mează fastul, voia bună, belşugul, toate menite să prefigureze 
un viitor favorabil nou-născutului. 

în studiul său dedicat obiceiurilor familiale, Tiberiu Graur 
sublinia importanţa interdicţiilor în perioada gravidităţii, cât şi 
a obiectelor rituale şi a gesturilor în cadrul naşterii propriu-zise 

(Graur, 1978, 441). Pierderile contemporane de ordin semantic 
afectează raporturile pragmatice, operând apoi mutaţii sintac¬ 
tice: „Greutatea conferită cuvântului, gestului, obiectului ritual 
(materiei), timpului şi spaţiului, precum şi intensitatea sentimen¬ 
tului sacrului în mentalitatea unei colectivităţi reprezintă distan¬ 
ţa faţă de sensurile originare ale cuvântului, gestului, materiei, 
timpului şi spaţiului, sau dintr-o altă perspectivă, măsura demi- 
tizării sau a desacralizării". Mutaţiile de ordin semantic (stratul 
de credinţe arhaice, modelele de gândire) dictează asupra sin¬ 
taxei (relaţionarea elementelor componente), ca şi asupra prag¬ 
maticii („activarea" materiei mitice şi „punerea ei în scena cere- 
monială", în funcţie de receptarea semnificaţiilor şi valorilor). 
Totuşi, credem că schimbările de gesturi, substituirile de obiecte, 
pierderea sau simplificarea formulelor poetice sau a celor ce ţin 
de estetica socialului nu sunt simple breşe ivite accidental la un 
nivel sau la altul. Stratul cel mai profund modificat pare a fi cel 
al semanticii, dar şi cel al receptării şi decodării propriilor semne 
culturale de către insider- i. Substanţa credinţelor şi a practicilor 
magice s-a dispersat, ea a devenit difuză şi numai membrii cei 
mai în vârstă ai zonelor puternic conservatoare mai pot descifra 
mesajele obiectuale. Accentul se pune, însă, pe relaţiile umane 
instituite sau revigorate cu prilejul unei naşteri. Ponderea unor 
acte de ceremonialitate, a unor daruri şi schimburi de servicii 
este încă mare, ceea ce conferă un suport uman socializat care 
mai păstrează în viaţă obiceiurile familiale, spre deosebire de 
cele agrare, de exemplu. Raporturile umane instituite cu acest 
prilej conturează calitativ timpul (ziua moşilor. Lăsata Secului, 
aniversările şi onomasticile sunt încă sărbători de ordin familia), 
chiar şi în mediul urban), dar şi spaţiul (primirea rudelor acasă 
după venirea de la maternitate, îndeplinirea rânduielii botezului 
la biserică şi a ceremoniei care îi succede în familie, de obicei, tot 
acasă). Am putea spune că ceremoniile familiale tind să compen¬ 
seze şi să reechilibreze golurile rituale, rupturile dramatice care 
se produc în momentul naşterii, acea înstrăinare a individului 
comunităţii tradiţionale de propria matrice şi temporizarea întâl¬ 
nirii cu Sacrul, dacă nu chiar anularea acestei întâlniri. 

Socotim şi vom încerca să arătăm că şi raporturile interu- 
mane au o semantică a lor, ce conotează mai adânc stratul pier¬ 
dut, prin suprimarea gesturilor şi obiectelor cu virtuţi magice 
profilactice şi augurale. 


5.5. Asupra unei estetici a socialului 

Arătam, intr-un capitol anterior, că relaţiile dintre oameni 
sunt dictate de un simţ al esteticului tradus prin gesturi şi mani¬ 
festări devenite mai mult sau mai puţin artă, printr-o individua¬ 
lizare a apartenenţei la o meserie, la o stare socială, la un statut 
civic etc. 

Naşterea, urmată de consacrarea ca nou membru al comu¬ 
nităţii, este un bun prilej de iniţiere, dar şi de reglare a unor ase¬ 
menea raporturi, de rememorare a unui cod de comportament, 
nu neapărat verbalizat poetic, ci reprezentat de formule, gesturi 
şi obiecte ce capătă valoarea unor elemente de comunicare. 

Un moment de mare importanţă pentru confirmarea statu¬ 
tului comunitar al familiei este venirea cu plocon (rodin, cinstă, 
crăvai). Darurile aduse sunt un substanţial ajutor pentru fami¬ 
lie, dar şi un tip special de urare însoţit adeseori de formule de 
politeţe ceremonială. Totodată, e un prilej de stimulare a fecun¬ 
dităţii femeilor care vizitează lehuza: „Când vine moaşa acasă, 
stropeşte cu aghiazmă pe toate femeile de la rodină. Acestea 
pun câte 1 leu în ceaşca cu aghiazmă şi spun: «Dă cu stibla şî 
câte-o sămânţî di busuioc, ca sî fac copchii!". După ce cad se¬ 
minţele, le numără şi zic: «Uiţi câţ' copchii!...»" (Ştefănucă, 1937, 
81); „Când intră-n casă femeia care merge în rodine, pune darul 
lângă lehuză şi atingând-o ca cu mâna îi zice: «Dumnezeu să te 
ridice!... Dumnezeu să te întoarcă!... Dumnezeu să-ţi deie braţe 
pline!..." (Gorovei, 1976, 262); „A doua zi după naştere, rudele 
încep a vizita pe lehuză, nimeni nu intră s-o vadă cu mâna goală. 
I se aduce ca dar simită sau gogoaşe cu untdelemn numite ţigăni, 
pilaf, vin roşu într-o sticlă acoperită cu testimel colorat şi alte 
de-ale mâncării, pentru ca lehuza să aibă mult lapte [...] Simita 

se pune pe perna lehuzei zicându-i: «Aistu-i puţin lucru ti 
laptele â nicului!»" [acest puţin lucru pentru laptele micuţului]. 
Dacă nou-născutul este băiat, i se mai zice: «s'baneadză, s'agione 
mare, s'l'm măcăm, curuna s'l'iu băşăm» [să trăiască, să fie mare 
şi voinic, să mâncăm la nuntă, să-i sărutăm cununia], iar de este 
fată i se zice: «s'abăneadză părinţii, s'abăneadză şi nuna cu tihie 
şi la ficior s'v'inim» [să trăiască părinţii, să trăiască şi naşa cu 
noroc şi la băiat să venim]!" (Burada, 1892, 126); „...până la 
botez, orice vizitator lasă un ban sau altceva la copil spre a nu se 
îmbolnăvi de Muma Pădurii" (Laugier, f.a., 27); „A treia zi la 
naştere, vin rudele cu rodina şi rostesc urarea: „Sî vă şii di bini 
cu om nou, sî trăiascî părinţâi, s-al pui la caii şî pruncu sî şii 
sănătos, sî priniascî cămeşa lui Hristos!" (Ştefănucă, 1937, 79); 
„Femeile aduc gostinţî: făină, covrigi, fasole, zahăr, poame, 
pentru băiat bani zicând: «Na di puhî!", iar pentru fată, «Na di 
şerşei, di mărjeli!»" (Ştefănucă, 1937, 81). 

Se poate lesne observa că gesturile îndeplinite cu acest prilej 
au o dublă funcţie - de integrare şi recunoaştere a unui nou 
membru şi de protecţie magică privind agenţii malefici. Darurile 
aduse propun o anumită „lectură": ele simbolizează traiul dulce, 
îndestulat şi fără griji, evocând, totodată, etapele viitoarelor 
treceri (c/. vinul şi pâinea prezente la primul tuns şi la nuntă, în 
calitate de substanţe magic protectoare şi de influenţare a exis¬ 
tenţei). 

Deşi legătura fini-naşi este practic prestabilită, totuşi func¬ 
ţionează, şi în acest moment de trecere, modelul ordinii lumii, 
indivizii schimbând reciproc ceea ce constituie necesarul exis¬ 
tenţei lor (c/. Roger Caillois, 1983). Asemenea schimburi se mai 
păstrează încă în raporturile naşilor cu finii şi, chiar dacă nu 
frizează somptuosul, au o anume coloratură agonistică, un mod 
aparte de a comunica orgoliul, aşa cum releva M. Mauss (1993, 
133): „Aceste prestaţii şi contraprestaţii se prezintă sub o formă 
mai curând voluntară, prin daruri sau cadouri, cu toate că sunt 
în mod riguros obligatorii, cel puţin în caz de confruntări private 
sau publice. Numim toate acestea sistemul prestaţiilor totale". 

întâlnirea femeilor la rodin este un bun prilej de a reînnoda 
relaţiile amintite: „înainte de a pleca femeile pe la casele lor, 
moaşa le anunţă pe cele care urmează să fie naşe copilului: «în 
cutare dzî am sî vin cu şâp!». în ziua fixată, moaşa se duce «cu 
şâp di prins cumătri». Cele care primesc să boteze îşi invită veci¬ 
nele: «Haideţ', cî am şâp!» şi stau la masă. Moaşa primeşte drept 
dar pentru că i-a adus vestea că va fi „cumătră", o legătură de 
făină. „Cumătră" trimite mamei copilului cu moaşa «poami, doo 
lumânări, on toc di ţâmişi şî puţânticî sari»" (Ştefănucă, 1937, 
80); „Părinţii vor trimite moaşa mai întâi la naşii de cununie cu 
o pereche de colaci. Dacă aceştia primesc să fie naşii copilului, 
atunci opresc colacii, rup din ei câte o bucată şi aceste bucăţi, 
împreună cu o lingură de sare sunt legate într-un colţ al unei 
basmale şi trimise mamei copilului. La acestea se mai alătură şi 
câţiva lei pe care-i va lua moaşa" (Constantinescu şi Stoian, 1936, 
135); „Când nănaşul are să vie să boteze, i se aduce cu trei zile 
mai înainte mai multe daruri precum taftă [tabla], cofeturi, 
ţigani, rachiu, distemele [prosoape], părpodzi [colţuni], căftane 
[batiste de mătase] şi altele; toate acestea acoperite cu una cevre 
[batistă], brodată cu peteală, zicându-i: «Cel ce a adus aceste 
daruri primeşte un piat cu ariz [o farfurie cu orez] sau paradzi 
[parale]»" (Burada, 1892,126). 

O seamă dintre darurile enumerate sunt consacrate ca fiind 
obiecte prezente şi în alte ceremoniale de trecere, dar trebuie să 
remarcăm podoabele somptuoase, bogăţia materialelor, semne 
ale unei deosebite cinstiri aduse naşilor ce vor răsplăti respectul 
finilor lor cu daruri pe măsură. Dăruirea emisarului (moaşa sau 
altă rudă) trebuie pusă în legătură cu statutul ei ceremonial cu 
totul privilegiat, dar şi cu atributele ei rituale (în fond, este cea 
care atinge cele două fiinţe - copilul şi lehuza - care, prin sta¬ 
tutul lor incert şi generator de nelinişte, aparţin încă Sacrului). 
Gestul vine, aşadar, atât ca o expiere ( cf . pânza de mâneci dată 
de lehuză şi spălatul ritual al mâinilor moaşei), dar şi ca „plată 
a ostenelii". 

Formulele ceremoniale care au circulat la sfârşitul secolului 
trecut tindeau să rivalizeze cu oraţiile de nuntă: „Jupânul nănaş 
şi jupâneasa nănaşă, împreună cu ai lor cumătri, se închină la 

cinstita faţă a dumneavoastră ca la un mândru codru verde şi vă 
pofteşte să osteniţi desară până la gazda domnilorsale că li s-a 
născut prunc tânăr şi frumos şi de mare veselie s-a umplut casa 
lor. Tare se vor supăra cinstiţii nănaşi şi întreaga cinstită adunare 
dacă veţi da greş la aceasta" (Lambrior, 1875, 3). 

Colecţiile şi monografiile din primele decenii ale secolului 
XX, ca de altfel şi datele mai recente, subliniază caracterul selec¬ 
tiv al participării la ospăţul în comun, în opoziţie cu botezul: „în 
timp ce botezul urmăreşte să aducă transformări în viaţa spiri¬ 
tuală a individului atât în lumea aceasta, cât şi în cea de dincolo, 
adică o realizare de stare spirituală cu caracter etern, cumetria 
urmăreşte mai mult viaţa pământească şi anume caută ca prin 
anumite acte rituale să influenţeze viaţa materială a celui bote¬ 
zat" (Bemea, 1934, 17). Afirmaţiile cercetătorului au în vedere 
comentariile insider- ilor: „E bine să fii de faţă când botează un 
copchil; îţi iartă Dumnezeu din păcate!" (Bemea, 1934,8). Nu tre¬ 
buie să uităm nici „mărturiile": „Firescul înţeles, ce se atribuie 
împărţirii acestor bani, e că cei ce i-au primit sunt «martori» care 
pot atesta la orice împrejurare că într-adevăr nou-născutul a îm¬ 
brăţişat religia creştină, cu toate dogmele şi după toate riturile 
bisericii" (Marian, 1995, 121); „La ceremonia religioasă a bote¬ 
zului nu este obiceiul de a se pofti, ci vin de sine numai care se 
întâmplă; îndeobşte se adună mulţi copii care capătă câte un 
bănuţ de la nănaş" (Lambrior, 1875, 3). 

Ospeţele ce preced şi succed botezul au o însemnătate aparte: 
nu numai intenţia de într-ajutorare şi de influenţare a viitorului 
nou-născutului transpar din aceste mese în comun, ci şi confir¬ 
marea coeziunii grupului, recunoaşterea rolului ceremonial tem¬ 
porar al unor protagonişti: „Afară de cele trebuitoare botezului, 
cumătră are în traistă pâine, vin ori rachiu, cari alcătuiesc gusta¬ 
rea luată în pridvor de către cei de faţă după botez" (Nicolaiasa, 
1937,14). 

Nu numai formulele de închinare la părinţii copilului, ci şi 
gesturile au un mesaj al lor. La sosirea de la biserică, naşii ros¬ 
tesc: „«Di la noi şin, di la Dumnezeu creştin ş-al dumneavoastră 
fiu!». Mama ia copilul, sărută mâna naşilor şi le răspunde: «Vă 
mulţămesc!»" (Ştefănucă, 1937, 81). 

Petrecerea şi masa în comun confirmă statutul familiei, de aceea 
participanţii sunt numai gospodari, nu şi tineri necăsătoriţi (c/. 
Lambrior, 1875, 4). Aşezarea la masă, modul de a închina, felul 
în care fiecare urează nou-născutului, totul se desfăşura după un 
scenariu intern bine pus la punct şi riguros respectat, căci fiecare 
gest în sine avea semnificaţia sa: „Gazda sau nănaşa pofteşte la 
masă, în capul căreia se aşează nănaşul şi nănaşa în lipsa popei, 
şi apoi tot părechi - bărbat şi femeie - după cum sunt de frun¬ 
taşi, până se încheie masa" (Lambrior, 1875, 4); „La ospăţul de 
botez vin numai femei, bărbaţii stă afară că e ruşine" (Pitiş, 1902, 
557); „Bunica [moaşa - n.n.\ cinsteşte prima: «Să fie cu noroc şi 
să ne trăiască copchilu'!» - «Să te-audă Dumnezeu!»; tatăl copi¬ 
lului: «Bine aţi venit la noi cu bucurie şi sănătate! Să trăiţi mulţi 
ani! Cum aţi ajuns să-l creştinaţi, aşa să ajungeţi să-l cununaţi!»" 
(Bemea, 1934,12); „Gazda: «Beţi din dreapta că şi la Taina Vecer 
tăt din dreapta o-nceput!" (ibid.); „...bunica: «Beţi tăt, să fie finu' 
curat, să nu fie mucos!» (ibid.): „...copilul este dat mesenilor să-l 
sărute: «Hai, sărutaţi-1 cu toţii să-l ferească Dumnezeu de boală 
şi de spaimă!»" (ibid.); „...naşii dau mamei două pahare cu vin 
şi bomboane de târg: «De la noi hrană, de la Dumnezeu mană!»; 
mama bea şi se roagă lui Dumnezeu pentru cinstirea şi sănă¬ 
tatea nănaşilor" (ibid.). 

Majoritatea lucrărilor consemnează absenţa bărbaţilor de la 
scalda de după botez (ca de altfel şi de la rodin): „La scăldăciune 
iau parte numai femei" (Nicolaiasa, 1937, 14); „Femeile [...] iau 
cu ele ouă, câte un blid de brânză, făină de grâu şi alte lucruri de 
ale gospodăriei, precum câteva fuioare de cânepă, vreo legătură 
de lână, şi când ajung la casa unde-i cumătrie, dau darul în mâna 
mamei şi zic: «Poftim, de sănătatea lui N.!» (Gorovei, 1976,274). 

Moaşa se află din nou la loc de cinste: este răsplătită, odi¬ 
nioară cu bani „înfipţi într-un colac lungăreţ numit pupăză" 
(Gorovei, 1976, 275), i se mulţumeşte, ba chiar se alcătuieşte un 
cortegiu ad-hoc: „Femeile împodobesc pe moaşă. Dacă-i vară, o în¬ 
floresc cu flori: dacă-i iarnă, ii pun numai câteva fire de busuioc 
şi fiecare dintre ele îşi pune busuioc la ureche şi tot ţinându-se 
de mână, cântând şi chiuind, intră în casă. în unele locuri din 

Bucovina, precum Boian şi Mahala, femeile pun pe moaşă în 
covăţică şi aşa o duc în casă. Asta se face pentru mai mult haz" 
(Gorovei, 1976, 274). Chiar dacă în unele din aceste gesturi mai 
citim reminiscenţe arhaice, este evident că, pentru cei ce le per- 
formează, s-au pierdut în bună parte aceste semnificaţii sau au 
alunecat spre divertisment. 

Dacă poezia, ce a însoţit în urmă cu multe decenii gesturile 
de integrare şi urările, ne dovedeşte că evenimentul naşterii - şi 
cu precădere creştinarea - era unul de importanţă comunitară, 
cu un evident sens modelator, iată că şi gesturile, dialogul nefor¬ 
malizat, obiectele au un limbaj al lor. Toate sunt, însă, dominate 
de sensul modelator, de încercarea de a îmblânzi Sacrul, de a 
influenţa Destinul. Credinţe şi superstiţii precum cele de a păşi 
cu dreptul pe pragul bisericii, de a nu întârzia pe drumul către 
biserică pentru ca finul să nu se întoarcă de la hotărârea de a se 
căsători şi de a nu face acest lucru la bătrâneţe circulă până şi în 
mediile semiurbane şi urbane. De asemenea, semne precum 
arderea sau stingerea lumânării de botez, plânsul pruncului la 
botez, luarea împărtăşaniei etc. sunt interpretate ca prevestind 
o existenţă mai mult sau mai puţin senină, aplecarea către vicii 
sau anumite însuşiri şi înclinaţii. 

Tot ceea ce însoţeşte naşterea şi gravitează în jurul acestui 
eveniment rămâne, aşadar, dominat de temeri şi speranţe, de în¬ 
cercarea de a dărui forţelor sacre înainte ca ele să pretindă mult 
prea mult, de dorinţa de a atinge idealul unei existenţe ocrotite 
de tot ceea ce înseamnă contactul cu manifestările Răului. 


5.6. Naraţiuni despre naştere 

Exemplele citate într-unul dintre capitolele anterioare simt 
încercări de a face sensibilă materia mitologică atât de îndepăr¬ 
tată astăzi de contactele existenţial umane. 

Manifestările Sacrului - favorabile sau nefavorabile - se 
constituie într-o lume de reprezentări ce devin hotărâtoare pen¬ 
tru încadrarea individului în tiparele curente. Am observat cum. 

de pildă, o persoană marcată de Sacru poate deveni malefică 
pentru comunitate, în ciuda sau tocmai datorită devierii forţelor 
negative înspre sine cu scopul convertirii lor în elemente favo¬ 
rabile. Aceste întruchipări ale Răului şi încă multe altele 
datorate tipurilor de încălcări deja enunţate au o „istorie" a lor, 
un contur concret, surprins în descrieri sau în prezentarea unor 
acţiuni ce le. sunt caracteristice. 

De fundamentul de credinţe conturat mai sus se leagă astăzi 
trei tipuri de naraţiuni: 

• cele care transpun ritul în materie sensibilă (îl descriu, îl 
motivează, îl descifrează) - cele mai multe, autoreferenţiale, si¬ 
tuate la limita dintre senzaţional şi straniu; 

• aşa-numitele memorata, naraţiuni despre întâlnirea cu 
Sacrul în care sunt încă detectabile nuclee mitice; acestea au în 
centrul lor o seamă de personificări ale Destinului şi ale Răului 
prezentate în capitolele anterioare: Ursitoarele, strigoii, vârcolacii, 
pricolicii şi moroii; 

• naraţiuni cu pronunţat caracter realist, ce s-ar putea înca¬ 
dra undeva între relatările personale şi cele de tip „fapt divers"/ 
„jurnal oral", dacă n-ar dovedi o raportare expresă la credinţe în 
forţele sacre. Ele au şi astăzi o amplă circulaţie în mediul rural, 
ca şi în cel urban, în spaţiul românesc şi în afara acestuia. 

Naraţiunile autoreferenţiale tind către o prezentare dublu 
conformată: pe de o parte, ele sunt puternic tributare gândirii 
arhaice mitice şi magice; pe de altă parte, relatează întâmplările 
prin raportare chiar la narator - ca martor şi, de cele mai multe 
ori, dovadă vie. Contextul e voit detectabil, cu toate că întâmplă¬ 
rile se raportează la elemente de esenţă mitică: puterile Sacrului 
care, în cazul încălcării unor prescripţii magice pot stigmatiza 
fătul, respectiv nou-născutul. Cele mai multe au, deci, ca subiect 
„semnele din naştere" - sunt, aşa cum le numeşte Jan Harold 
Brunvand, Personal Narratives of Supposed Cases of Prenatal Influ- 
ences (Brunvand, 1986). Iată câteva relatări: „Dacă fura uarice 
atunci aciie să vide pă pruncuţ. Mama o furat struguri şi să vede 
pă spate la mine" (Petruşan, 1997,24 squ.); „Tot din poftă se fac 
semne pe copii. Margareta, mama Valeriei Băleanu din Crăini- 


186 



ceşti, în Bucovina, pe când era însărcinată, a tăiat acasă la ea un 
berbece şi ea uitându-se la cap a prins-o o poftă ca numaidecât 
să mănânce dintr-însul; dar îi era oarecum să spuie maică-sa, 
care fără să ştie nimic s-a apucat şi a dat capul, iar Margareta 
când a auzit despre asta a pus mâna la frunte şi fără să-şi deie 
samă a zis: «Vai de mine! d-apoi cum aţi dat capul?». Mai târziu 
a născut o fetiţă care avea pe frunte aidoma un cap de berbec 
care de obicei era roş, iar de cum plângea se învineţea" (Sevas- 
tos, 1990, II, 146); „Dacă din întâmplare ai furat o prună, un măr 
ori ce ştiu eu ce, atunci ai putut scăpa de neplăceri dacă în gând 
ziceai: «Doi suntem, doi fură». Asta şi cu mine s-a-ntâmplat. Am 
dus lapte la lăptărie, în drum am luat ceva poamă de la vecini, 
şi când mi-am adus aminte că eu îs în altăstare, am fost în stare 
să merg înapoi mai mulţi kilometri cu ea"(Hoţopan, AL, 1996, 
21 squ.). 

De la astfel de relatări la întâmplări tragice puse pe seama 
încălcărilor nu este decât un pas, de aceea s-au născut naraţiuni 
care pot fi cu uşurinţă încadrate între cele fantastice cu substrat 
mitologic: „Odată, fata vecinilor a adus câmaţii la noi, să-i 
punem la afumat. Când apoi i-a dus înapoi, m-a prins mirosul 
de câmat afumat şi l-am poftit. Am cerut o bucată, fiindcă şi eu 
eram pe atunci aşa, în «altă stare». M-am dus dincolo, la vecină 
şi i-am cerut, dar nu mi-a dat... putrezească-i trupul acolo, în 
pământ... în ziua următoare mi-am pierdut copilul... şi acesta 
ar fi fost băiat..." (Şinkd Laurinyecz, 1996, 31 squ.); „O muiere o 
fost dă 8 luni, vecina o tăiet porc şi o cerut dî la muiere asta nişte 
vasă. Muiere asta gră mare d-abde o aşteptat şi aducă vecina 
vasăle înapoi că biztoş ia aduce cuştulău. Noa, vecina aduce în 
ciie zî vasăle napoi şi cuştulăuu nicări, nu i-o adus nici on dără- 
buţ dă câmaţ. La muiere gră mare aşe dă rău i-o picat că noapte 
o născut. Limba la pruncuţ aşă dă lungă o fost ca on cămaţ. în 
ciie zî, dăloc o întrebat moaşe că ce o vu mânca în zuua trecută. 
Şi muiere o povestit că cum a păţât" (Petruşan, 1997, 24 squ.); 
„Se zice că o femeie însărcinată mergând într-o zi pe drum, în 
câşlegele de iarnă, a întâlnit un om cu o farfurie cu nişte poamă 
frumoasă; atunci pe dânsa a prins-o pofta într-atâta, socotind că. 

dacă nu i-a da să guste, are să cadă moartă, şi se ruga de om să-i 
deie o bobiţă; el îi dădu, iar după ce-o mâncă simţi pofta din 
nou; omul îi mai dădu o bobiţă, iar femeia după ce o mâncă şi 
pe aceasta, să nu-şi afle loc, nu alta, şi mai ceru încă una. Omul 
de astă dată crezând că vrea numai să-l necăjească, s-a dus 
înainte, rămânând femeia în mijlocul drumului mai mult gata 
de supărare şi îndată pierdu trei copii dintre care doi aveau câte 
o bobiţă de poamă în gură, iar al treilea sătea cu guriţa deschisă" 
(Sevastos, 1990, II, 147). 

Am citat aceste naraţiuni pornind tot de la o relatare auto- 
referenţială şi trecând apoi la o alta de tip memoratum, spre a 
ajunge apoi la naraţiunea de tip fantastic transcrisă la începutul 
secolului de Elena Sevastos tocmai pentru a ilustra transformă¬ 
rile de percepere şi viziune la care sunt supuse asemenea întâm¬ 
plări în virtutea stăpânirii perfecte a unui cod al credinţelor şi 
practicilor arhaice. De altfel, folcloristul american J.H. Brunvand 
(1986) aprecia: "Repeated transmissions of the memorate in turn 
support the folk belief. Personal narratives of supposed cases of 
prenatal influence demonstrate this process at work. [...] But 
not every story with similar content is a memorate". Aşadar, 
naraţiunile de acest fel constituie însuşi suportul credinţelor la 
care se referă şi, am adăuga, motivaţia şi constrângerea respec¬ 
tării prescripţiilor magice şi comportamentale. 

Mult mai spectaculoase prin contactul cu totul special pe 
care îl propun cu Sacrul şi, implicit cu mitul şi ritul, sunt nara¬ 
ţiunile de tip memorata (în terminologia americană, supematural 
legetids - cf. Brunvand, 1986). Ele vizează segmente ale obiceiu¬ 
rilor de la naştere, de a căror îndeplinire se leagă însuşi echilibrul 
comunităţii. Temele predilecte sunt: Ursitoarele şi demersul lor 
sacru, botezul, ca rit obligatoriu, schimbarea copilului de către 
Strigă (Fata Pădurii). 

în sprijinul ideii că asemenea texte narative funcţionează ca 
glosare magico-rituale, deci că au scopul de a comenta şi explica 
rostul gesturilor şi de a justifica interdicţiile şi prescripţiile, vine 
însăşi structura lor. De remarcat, în acest sens, este simplitatea 
narativă, de obicei monopartită, „transparenţa" elementelor de- 


188 



clanşatoare de dezechilibru şi, totodată, ireversibilitatea actelor 
comise - de aici, de regulă, deznodământul negativ. Elementele 
de lexic al naraţiunii sunt şi ele reduse ca număr, unor încatenări 
anume şi unui anumit tip morfologic corespunzându-le, de obi¬ 
cei, anumite elemente de variaţie. O seamă dintre aceste nara¬ 
ţiuni rămân numai la nivelul răspunsurilor ce privesc anumite 
credinţe, superstiţii şi acte magice; altele se dezvoltă mai amplu, 
mai cu seamă atunci când contextul performării şi competenţa 
naratorului au făcut posibilă transgresarea acţiunii într-un alt 
compartiment al fantasticului, în fabulos. 

De asemenea, este demn de subliniat faptul că multe dintre 
elementele care alcătuiau stratul activ de credinţe se conturează 
într-un plan secundar al acestor naraţiuni. Astfel, chiar dacă 
interlocutorii nu mai receptează semnele corporale ca prevesti¬ 
toare ale morţii prin apă sau foc, se vorbeşte despre copiii ursiţi 
să moară năpraznic, despre încercarea de a-i ascunde de destin 
şi despre nereuşita acestei încercări. Asemenea desfăşurări par 
să contrazică riturile de convertire şi de consacrare, jertfele şi ex¬ 
pierile. De pildă, nu se vorbeşte nimic despre încercarea moaşei 
de a îmbuna Ursitoarele prin cina oferită, nici despre actele să¬ 
vârşite pentru a neutraliza semnul apei sau al focului sau despre 
practicile menite să preîntâmpine transformarea nou-născuţilor 
în duhuri rele. Poate că, în infratext, ele conţin exact această 
informaţie, activată o dată cu încadrarea ei într-un context dat. 

întrupările Sacrului - fie ele malefice sau nu - sunt imper¬ 
turbabile şi invincibile. Excepţiile nu par a fi nici ele întâmplă¬ 
toare: ele se datoresc forţei individului de a înfrunta Destinul. 

Raportările la concretul imediat, la persoane din interiorul 
comunităţii sunt deosebit de frecvente, fapt ce conferă verosimi¬ 
litate întâmplărilor din punctul de vedere al lectorului outside, 
şi conving pe insider -i asupra rigorii rituale cerute de intrarea în 
existenţă. Asistăm nu rareori la punerea în acţiune a materiei şi 
actelor magice de contracarare a Răului sau, dimpotrivă, la omi¬ 
siuni rituale care atrag - aparent inexplicabil - dezechilibrul. 
Protagoniştii dispun, adeseori, de o iniţiere magică prealabilă: 
„Ş-on frăţie di-al nieu vinea odat' cu trăsură di la munţ' şî l-o 

prins noaptea târzâu şî iei o adomit aşa, cumva pi trasuri ş-odatî 
caii-or stat în loc. Şî iei mai traje di hăţu' cailoru, caii nu pom'es- 
cu. Cân' s-o trezât el bini, s-aude plângân'. On rând s-o-nşiorat 
şî s-o gând'it iei: «Mă, şi eşti, mă? On moroi!». Şî iar s-o-mbar- 
batat iei ş-o taiat o buca' di pânzî din poala cămeşii şî i-o arun¬ 
cat-o. Şî cum i-o aruncat pânza i-o zâs: «Na, botiez!». Şî nu s-o 
mai audzât plângân' şî caii-or pomit şî s-o dus" (3). 

O „slăbire a forţei mitului" (c/. Angelescu, 1985,163), direct 
proporţională cu modificarea atitudinii (ignorarea modalităţilor 
de neutralizare), se fac simţite în naraţiuni culese în ultimii ani: 
„Mai demult, într-o seară de iamă, eram tânără de vreo două¬ 
zeci, douăzeci şi unu-doi de ani. Stăm şi torceam. Şi socru-meu 
se uita pe fereastră şi vede nişte luminuţe, acolo, lângă o baltă, 
mai departe de casa noastră, zice: «Vai, mamă, i'-uite, s-au por¬ 
nit strigoile! De cu seară s-au şi pomit strigoile». Zic eu: «D-apoi, 
socrule, ce strigoi sunt astea, ce umblă?» (că eu nu am ştiut de 
strigoi până acolo) - «D-apoi tu, nevastă, ia aicea, mai demult, a 
fost un temeteu şi ziceau că au astupat un pruncuţ mic, nebote¬ 
zat. Aceia se fac strigoi. Erau nişte luminuţe şi eu le-am văzut 
bine din casă. Amu erau aici, mintenaş erau cât colo de departe. 
Apoi aşa era vorba că strigoile acele din prunci nebotezaţi se fac. 
Ele nu-ţi pot face nimica. Sunt duhuri necurate, dar asupra 
omului nu au nici o putere, numai. Doamne feri, diavolii. Ce 
Spurcată îţi poate face ceva rău»"(Bilţiu, 1999, 278). 

Mult mai spectaculoase sunt naraţiunile ce vorbesc despre 
răpirea (schimbarea) copiilor rămaşi nesupravegheaţi, neprote¬ 
jaţi magic sau ale căror mame încalcă anumite interdicţii. Striga 
(strigoaie sau Fata Pădurii) este un personaj malefic aproape 
pretutindeni prezent; ea pare a fi un fel de divinitate străveche, 
similară altora feminine (Joimăriţa, Inătoarea), ce pedepsesc de¬ 
lăsarea sau nesocotinţa femeilor. Afirmăm aceasta întrucât, spre 
deosebire de alte naraţiuni despre relaţia cu Sacrul, acestea nu 
au aproape niciodată un final tragic. Fie că mama este iniţiată şi 
ajutată de persoane specializate sau de un grup mai mare de 
membri ai comunităţii, în orice caz, ea reuşeşte să-şi recupereze 
copilul schimbat - bineînţeles, uzând de violenţă: „Dacă mama 

o durmit cu dulce, strâgoaie o vinit şi l-o furat pă pruncuţ şi în 
locu lui îi pune pă pruncu ii. Să întâmpla dă aiasta lucru. 
Dimineaţa mă-sa când o vrut şi-i deie şi sugă, nu i-o putut, noa, 
dăloc o văzut că pruncu-i strămutat" (Petruşan, 1997, 24 squ.); 
„Aşte lucruri, fătu mneu, s-or întâmplat care ţi le-oi spune io 
amu, maica me mi le-o spus mie, că în vreme ii or fost. Ie ascultă 
numa: la o muiere pruncuţu o fost mic în perină şi o văzut ie că 
nu mai adapă nimic pruncu, nu mai creşte. Noa, o dată o zâs 
vecina cătă ie: «Nu-i nimică, fătu mneu, pruncu aiesta ii înştim- 
bat, fă tu ce ţ-oi spune io, du-te cu iei la mneazănoapte pă hotară 
şi îl leagă dă picioru podului care stă acolo. Strâgoaie a vini, l-a 
dăzlega şi l-a duce la ie, pă al tău l-a ţâpa pă homu căsî». Aşe s-o 
şi întâmplat că pruncu şi l-o căpătat napoi muiere dî la strâgoaie. 
Uă altă pildă. S-o întâmplat că o muiere s-o ponozlit că uarice 
nu-i bine la pruncuţu-so. Zâce bătrâna că bizdoş îi înştimbat 
pruncu. Da' dacă vre şi ştie bizdoş, că îi înştimbat uă nu, şi facă 
ce i-a spune: şi puie o uală dă sămătişe jos în casă, lângă ie o lin¬ 
gură care şi fie mai mare dâcât gura ualii. Pă prunc şi îl puie jos 
lângă uală mă-sa şi aleşchedească la fereastră, dacă pruncuţu o 
vorovi atunci a şti că îi înştimbat. Noa, aşe o şi făcut muiere: 
odată vede că pruncu (o avut cam on an) o vrut şi mânce 
sămătişe şi perse că n-a putut, atunci o zâs: «Noa, io am ajuns 
200 dă ai, da' nu am mai văzut că lingura şi fie mai mare dâcât 
gura ualii şi io şi nu pot mânca». D'-apu o fost înştimbat prun¬ 
cu" (Petruşan, 1997,24 squ.); „Am auzât că pruncii cii mici să pot 
strâca. Şi dă la pruncu nost o dus moaşe laptele. Aşe s-o tămădit, 
cu descântata. Când iera la Rusalii, dă să luau cununele jos după 
prapori, aşte le puneu în belci. O pus lângă iei ai, păsulă şi ce 
ştiu io. Noauă feluri dă leacuri o pus" (Nagyne Martyin, 1996, 
112 squ.); „în Şiret, era una Mărdăreasca, care avea un copil 
schimbat, era de vro patru ani şi tot în leagăn şedea. Ea lua sama 
că toată mâncarea ce lăsa în oale şi talgere o mânca cineva. Nişte 
vecini au învăţat-o să pândească ş-a văzut cum copilul din lea¬ 
găn se întindea şi mânca totul. I-au spus că să-l puie într-un sac 
şi să-l bată cu nouă spini crescuţi din acel an, nu tare ghimpoşi, 
pănă ce a zice: «Lasă-mă, nu mă omorî, că ţi-1 voi aduce pe al 

tău!». Ea a făcut aşa şi i-a adus copilul, dară pănă în trei zile a 
murit (Ioana Lupaşcu, Şiret)" (Niculiţă-Voronca, 1998, II, 318); 
„O femeie avea un copil schimbat, avea şapte ani şi era numai cât 
mâţa de mare şi subţire ca degetul, sta în covată. Au învăţat-o să 
fiarbă broască cu smântână şi pui cu smântână şi să puie pe 
poliţă, şi ea să facă o bortă în uşă şi să se uite. Femeia l-a văzut 
cum s-a întins şi se uita în oale zicând: «Oare broasca s-o mă¬ 
nânc, ori puiul?» şi a mâncat puiul. Oamenii au învăţat-o să 
ieaie cânepă de vară, într-o zi de la amiazăzi şi s-o toarcă, să ţese 
o bucăţică de pânză şi să-i coasă pănă la miezul nopţei cămeşă. 
Cu aceea să-l îmbrace. După rceea să ieaie două nuieluşe de 
alun, crescute în acel an, să se ducă pe al nouălea hotar şi să-l 
bată cu ele. Ea a făcut aşa. Copilul a început tare a ţipa şi a venit 
mama lui, cu copilul femeiei, mare de şapte ani: «Nu-1 bate, că 
eu pe al tău nu l-am bătut!» zice ea. Apoi a luat copilul ei şi s-a 
dus (Catrina Beicu, Mihalcea)" (ibid.); „Odată, într-o vineri seara, 
o femeie a vrut să facă pită în cuptor. Şi acum avea un cocon 
mic, ca să poată şi ea lucra mai bine, şi-a dus coconul la culcare. 
Femeia şi-a văzut de treabă şi şi-a băgat pita-n cuptor. Şi când 
s-a întors de la cuptor de afară ce să vadă? Vede în locul coconu¬ 
lui ei pe al Fetei Pădurii, al Marţolii, care era tot numai lână de 
oaie şi cu copite ca de cal, că pe al ei l-a luat şi în locul ei l-a lăsat 
pe al Fetei Pădurii" (Bilţiu, 1999,194). 

Sunt deosebit de importante pentru analiza noastră formu¬ 
lări de tipul „oamenii au învăţat-o", „vecinii i-au zis", întrucât 
acestea atestă nu numai cunoaşterea forţei malefice ce trebuie 
anihilată, ci şi competenţa de a o face, pe de o parte, iar pe de 
altă parte, acestea vorbesc despre coeziunea macrogrupului în 
faţa acestui pericol resimţit ca fiind al tuturor. De fapt, indicaţiile 
magice amintesc de exorcizarea strigoilor de mană (cf. Pavelescu, 
1998) şi de „cămaşa de izbândă" (a ciumei - cf. Pamfile, 1997). 
Finalul pozitiv nu mai indică, aşa cum aminteam, o subordo¬ 
nare a umanului faţă de suprauman, cu toate că şi aici se ţinteşte 
către pedepsirea exemplară. Totuşi, printr-un transfer de la uman 
către personajul malefic, acesta devine capabil de a avea senti¬ 
mente omeneşti care sunt rapid exploatate (milă, frică, dragoste 

maternă). Acest aspect este destul de dificil de explicat, poate 
numai prin raportare la basmul nuvelistic - aşa cum, de fapt, 
indică textele reproduse din studiul Elenei Niculiţă-Voronca, în 
care, de altfel, recunoaştem elemente ce ţin de comportamentul 
eroului (eroinei) înzestrat/ă cu iscusinţă a minţii, cu şiretenie şi 
prezenţă de spirit mai mult decât cu o cunoaştere magică pro- 
priu-zisă. 

în fine, între naraţiunile de tip mitologic, un loc aparte îl de¬ 
ţin cele despre Ursitoare şi destin - de altfel, singurul vestigiu 
pe care îl mai găsim azi în majoritatea satelor legat de aceste 
reprezentări. 

Istorisirile subliniază cu obstinaţie ceea ce răspunsurile 
ocolesc: credinţa în spiritele sacre. Un resort foarte adânc scoate 
la suprafaţă spaima de a nu le nemulţumi. Totodată, asistăm, în 
acest caz, la o dispersare a Sacrului, la revenirea lui ca forţă nu¬ 
menală inefabilă şi reprezentare vagă: glasul Ursitoarelor, visul 
de la Ursitoare, înfăţişarea lor, capriciile lor, totul converge către 
o relaţie tensionată a omului cu ele şi implicit, către o reprezen¬ 
tare bine conservată a acestora. în câteva naraţiuni înregistrate 
la românii din afara graniţelor ţării se poate remarca păstrarea 
tuturor atributelor pe care gândirea arhaică le conferea acestor 
reprezentante ale Sacrului: „Soţia lui Iova Târcor din Uzdin a 
visat, la Ursitori, când a născut primul copil, c-a dus vizavi de 
casa ei, într-un plaţ al lor, o gâscă cu 4 pui pe care a legat-o cum 
se leagă gâştele cu puii. Puii s-au dus de la ea şi ea zbătându-se 
a rupt aţa şi a zburat. I-a murit primul copil şi aşa, pe rând, patru 
copii unul după altul, după cum i-a născut şi la urmă a murit şi 
mama" (Lifa, 1995, 8); „Sunt ca trimease de la Dumnezeu, care 
nu să vede, ca cum nu vedem nici pe Dumnezeu, nici pe sfinţii 
care sunt. Sunt muieri în vârstă. Să vă spun ce s-a-ntâmplat. 
Multă lume nu crede, care sunt aşa, ateişti. Strămoşul meu şi bu¬ 
nica a bătrână, mi-a povestit mumă-mea, a avut, s-a născut fata 
lor, 1909 anul, şi moşul, ca mai moş de pe la sat, mai cu vacile 
plecate, şi în casa bătrână a pus, în ogeac, cum a fost, a fost gă¬ 
leata de apă, a fost făină şi peste noapte, moşul al bătrân, că n-a 
fost nici lumină, n-a fost nici lampă: «ScoaT mă de dăm' apă!» - 

«Taci, mă, cum o să ies acuş, că e sara ursitorilor, nu să iasă nici 
unde până nu cântă cucoşii, cucoşii de tri ori o să cânte». A ieşit 
ea şi, când a desfăcut ea uşa ca să iese, a aprins lumina să iese, 
vede răzimată, a văzut ea cu ochii ei răzimată, o femeie. Ea toată 
s-a supărat, a trecut, a ieşit în ogeac, a luat, s-a-ntors, a-nchis uşa. 
«Na, bea!» i-a zâs la moş. Şi ce se-ntâmplă, că deci ele... le-a oprit 
din lucrul lor; nu trebuie să ieşi până nu cântă cucoşii de tri ori. 
Când se face fată mare, a avut dragoste, s-a drăgostit cu un băiat 
din..., dar părinţii la băiatu ăla a fost mai bogaţ' decât ai noştri 
şi n-a vrut s-o ia. Da' ei s-au vrut unul pe altul şi ea a fugit sara 
cu el; părinţii lui şi fraţii a luat-o pe ea, pe el l-a bătut c-a fost mai 
tânăr, n-a avut ce să facă, a luat-o şi a spânzurat-o cu bârna ei, 
cu coada ei, şi-a omorât-o şi-a pitulat-o în gluga de coceni şi în 
zâua alantă, când au văzut că nu ieste să vie seara acasă, o dădat 
în gând şi Iu' moşu-meu şi Iu' bunica a' bătrână şi s-a dus: «Asta 
a pitulat-o!». Şi trecu sara alantă, a luat-o cu măgaru şi-a băgat-o 
în Timoc. Şi pe urmă, la vreo câteva zile, a găsit-o poliţia. Seara 
la ursitori, dacă le-a oprit din treaba lor, este cum s-o-ntâmplat!" 
(Panea, 1996, 127); „Mama lu Pătru Târcor din Uzdin a visat la 
ursitori că-i spune o babă să-şi păzească pe Pătru de zidu-al de 
la colţ. Tot timpul s-a temut mama că va cădea zidul pe copil şi-l 
ferea de zid. Timpul însă a trecut. Copilul Pătru a crescut. Mama 
lui a murit şi la 50 de ani ai lui Pătru, lângă acel zid, l-a omorât 
un om beat" (Lifa, 1995, 8). 

Am ales aceste câteva texte ce reprezintă zone din afara spa¬ 
ţiului românesc propriu-zis, puternic influenţate de convieţuirea 
românilor cu alte grupuri etnice, tocmai pentru a sublinia - dacă 
mai era nevoie - că aceste divinităţi arhaice nu sunt strict repre¬ 
zentative pentru cultura noastră, ci se regăsesc în tot spaţiul bal¬ 
canic. Totodată, fiind înregistrări de dată foarte recentă, credem 
că am reuşit să convingem cititorul de forţa mitului Ursitoarelor 
perpetuată până în zilele noastre. 

Este evident că majoritatea faptelor narate ar fi putut fi puse 
pe seama întâmplării, a nechibzuinţei, chiar a cruzimii celor ur¬ 
siţi sau a semenilor lor, însă naratorii invocă aceste personificări 
ale destinului care fie au fost jignite şi s-au răzbunat, fie s-au 

arătat - conform credinţelor despre care am vorbit - celor care 
au ştiut să le asculte şi să le interpreteze. Figurarea lor vorbeşte 
într-un mod simbolic despre arhaicitatea lor: toţi povestitorii şi le 
imaginează ca pe nişte femei bătrâne, fapt ce adânceşte, desigur, 
veneraţia şi spaima. 

Aşa cum am mai arătat, prezicerea viitorului de către Ursi¬ 
toare se leagă mai ales de următoarele două treceri importante, 
căsătoria şi moartea, de împrejurările în care se vor produce. Dacă 
prin esenţa sa miraculoasă basmul propune un deznodământ 
fericit, aceste naraţiuni de esenţă fantastico-mitologică aduc un 
altul, ce l-am putea socoti pedeapsa exemplară pentru încălcarea 
interdicţiilor sau, deopotrivă, rezultat al capriciilor Destinului şi 
imprevizibilului intervenţiei Sacrului. 

Aceeaşi prevestire - aceea de a muri în ziua nunţii - este 
tratată în mod diferit în povestirile fantastice şi în basme; eroul 
din basm se sustrage Destinului prin intervenţia Sacrului bene¬ 
fic (Dumnezeu-naşul), în vreme ce, în naraţiunile menţionate, 
omul este incapabil de această sustragere: „Linca Uţă din Uzdin 
povesteşte că trebuia să se mărite cu Ecica şi mama băiatului 
după care trebuia să se mărite a visat la ursitori că a zis a treia 
ursitoare că la 18 ani îi va muri copilul şi i-a fixat şi ziua şi chiar 
ora morţii. Mama, de frică, în ziua aceea, a chemat pe toate ru¬ 
dele să-l păzească pe băiat. în ceasul când a fost sortit să moară 
au auzit cei de aci o voce: «Ceasul a sosit şi voinicul n-a venit!». 
«Voinicul» în acest moment a ieşit dintre toţi, s-a dus la Bega şi 
s-a înecat" (Lifa, 1995, 9). 

Basmul, pe lângă asemănarea - din punctul de vedere al 
structurii - cu balada Milea, precizează atitudinea eroilor cu 
intenţie prescriptivă privind apropierea de forţele Sacrului: „Ei, 
muierea, noaptea aia, o dat Dumnezeu şi-o născut un ficior. 
După aia or venit ursâtorile să-i ursască la copil, să trăiască, să 
fie sănătos, să fie zdravăn şi ca lumea şi, când va fi la douăzeci 
de ani, să să-nsoare şi, când va veni dă la cununie, să moară. Ei 
nid n-or ştiut, nici n-or auzât. Dumnezău o fi auzât. [...] Dum- 
nezău o zâs: «Da' nu mai umblareţi atâta, că acuma aşa-i lumea, 
dacă eşti sărac, n-ai cu ce dărui. Lasă, că o să fiu io cu ortacu. 

zace Dumnezău, io ca nănaş şi Sfântu Pătru să fie ca moaşă" 
(Hedeşan, 1995, 99). 

Un alt tip de povestire legat de cultul Ursitoarelor este cel în 
care ciobanul care aude prevestirea caută s-o zădărnicească prin 
curmarea vieţii copilului nou-născut: „Când năştea o femeie, 
veneau Ursitoarele. Nişte oameni aveau un slugă. Ce ştiu de câţi 
ani să fi fostă?! De nouă-zece ani. Ce ştiu eu de câţi ani?! Stă- 
până-sa, lele-sa, o născut o fetiţă. Ş-o vinit ursitoarile Ş-o strigat 
la fereastră ca fata se va mărita cu sluga ala. S-o gând' sluga 
«Amu io-s mare. Fata aia-i mnică. Api pân-atuncea oi aştepta 
io?». S-o dat ş-o luat-o de lângă mă-sa şi o ieşit pă uşe afară şi o 
zvârlit într-on prun şi s-o acăţat fata-ntr-o creangă cu barba" 
Finalul aşează pe prim plan forţa incontestabilă a Sacrului, de 
care se conving personajele, dar alunecă în acelaşi timp spre 
descrierea unor reacţii umane fireşti, care coboară acţiunea prin¬ 
tre evenimentele cotidiene, accentuând caracterul moralizator. 
O altă interpretare pe care am putea-o da vizează pedeapsa pe 
care o primeşte sluga pentru încălcarea interdicţiei de a asculta 
urseala: ,,«Da' ce-ai păţât acolo, de eşti aşe la barbă?» - că ave 
semne acolo. «D-api că a noşti o avut on slugă, când m-o născut 
pă mine. S-o luat hoţu şi m-o luat aşe mnică şi m-o zvârlit afară. 
Şi m-am acăţat în nişte cloambe.» Zâce sluga cătă ie: «Da' că io 
am fost ala!». Amu cum torce fata, era cu fusu' în mână şi odată 
ţâpă şi îi scoase un ochi la slugă. Noa, îi scoase un ochi. Ce-o 
fost, ce n-o fost, o mai trecut un pic de vreme şi s-o măritat după 
el, aşe orb" (Ioniţă, 1982, 46). 

Ca variantă a acestuia din urmă, menţionăm culegerea, în 
vara anului 1998, în satul Roşcani din Hunedoara, a „poveştii cu 
sluga şi Ursitoarele" (15), din care cităm, spre comparaţie: „Ce 
să vezi? O născut muierea, o născut copil, ş-atuncea o pus Ursâ- 
torile. Cân' o pus Ursâtorile, o zâs... (El o fost cu faţa la părete, 
acid.) Ursătorâle cân' or venit să-i ursască - ce i-o ursat? - or zâs 
să folosască averea bogatului ăla născut! El cân' o auzât... să 
folosască ala din sărăcia aia... să folosască averea lui, ce-o zâs? 
«Cum să intre ăsta în averea mea?! Hai să-l cumpăr!» Ş-a zâs: 
«Mă, voi mai aveţi doi-trii, vinde-mi-ţi ăsta mie! îl plătesc, vă fac. 

vă dau hotaru' cutare, o holdă de-atâta, numa' să m-îl daţi mie!» 
S-or înţăles amândoi şi i l-or loat să-l ţână; l-o looat ca să-l pună 
un'eva ca să moară! Mergân' însă pă deal în sus, ba aici, ba ac'lea, 
ba aici, ba ac'lea... oameni... Şî n-o putut să-l baje pă butoară! 
Pă cân' o ieşit de la oi, de-acl6, n-o mai f os' nimeni, o f os' pustiu! 
L-o băgat acid înt'e nişte butuci. Atuncea ciobanu' o buit cu oile 
să le ducă la apă ş-o auzât cârâind acid. S-o dus şî l-o loat, l-o 
şters de furnici, l-o înfăşiet iei şî l-o luat şî l-o băgat cum să purta 
pe-atunci, în straiţă, şî cân' o fost în vale o sucit o oaie şî l-o pus 
să sugă. După ce-o supt lapte de oaie tare, s-o culcat copilu'." 
(Roşcani, 2000,342). 

Remarcăm abundenţa amănuntelor etalate de povestitor 
pentru a le pune în contrast mai apoi cu zădărnicirea planurilor 
bogatului de către apariţia a doi bătrâni - „Dumnezău şi cu Isus 
Ristos" - care fac să se împlinească ursirea. îmbogăţirea naraţiu¬ 
nii se mai datorează adaosului de motive precum „abandonarea", 
„hrănirea de către un animal", „retragerea temporară într-un 
spaţiu aproape pustiu", „încercările grele" care, având în vedere 
sensurile realiste pe care naratorul vrea să le confere faptelor 
relatate, simt dezbrăcate de vestmintele lor fabuloase. De altfel, 
după ce a încheiat naraţiunea, cu toate că la început a clasat-o în 
rândul „celor ce se spun doar aşa", a conchis: „Astea-s Ursâtoa- 
rele! De iele nu te poţi feri şi nici să fugi n-ai un'e!" 

Motivul sufletului interior (închis în tăciunele păstrat cu 
grijă de mama care a ascultat urseala), cel al primirii în dar a 
unor obiecte cu condiţia de a nu divulga secretul provenienţei 
lor şi al destinaţiei lor, sub pedeapsa pierderii acestora, apropie 
aceste naraţiuni nu atât de legende, cât de basme. După cum 
vom vedea, asemenea motive apar în basm cu un deznodământ 
care reechilibrează situaţia iniţială fie prin intermediul unui 
auxilium, fie prin înfruntarea sau îmbunarea Ursitoarelor. 

Dacă în basm asemenea întâlniri cu Sacrul sunt menite să 
evidenţieze calităţile excepţionale ale eroului proiectând acţiu¬ 
nea într-un spaţiu şi într-un timp miraculoase, naraţiunile citate 
vorbesc exclusiv despre prescripţii şi interdicţii, raportând de¬ 
zechilibrul individual la încălcarea acestora. 

Socotim că astfel de creaţii conţin în subtext omisiuni sau 
încălcări rituale şi ca atare vin ca glosări ale credinţelor legate de 
spiritele malefice sau benefice. Gândirea tradiţională reia, prin 
nararea lor, biografia acestor forţe numenale: după ce au con¬ 
stituit substratul unor gesturi şi complexe de ordin magic pro¬ 
filactic, eficiente pentru protejarea împotriva imprevizibilului şi 
ineluctabilului Sacru, aceste credinţe au generat un adevărat 
cult concretizat în formule magico-poetice şi elemente de dis¬ 
curs (obiecte, gesturi). Povestirile legate de ele vin să revigoreze 
riturile, să le asigure păstrarea neştirbită, să le impună ca fiind 
obligatorii, atât prin exemple de o aparent incontestabilă reali¬ 
tate, cât şi prin desenarea unui contur concret, aproape tangibil 
al acestor spirite. 

Faptul că azi nu se mai face cina Ursitoarelor şi că nimeni 
nu se mai preocupă de circumstanţele venirii pe lume a unui 
nou-născut, de înfăţişarea şi de semnele lui, nu exclude atitudi¬ 
nea înspăimântată la ideea revenirii timpului stăpânit de haosul 
nedefinitului malefic. Aceasta face ca acţiunea să se proiecteze 
într-un timp nedefinit, dar nu întotdeauna. Forţa de convingere, 
eficienţa magică garantată, efectul de conştiinţă, iată ce urmăresc 
naraţiunile în care martorul şi eroul se suprapun naratorului. 
Impactul la auditoriu este cu totul excepţional; reînvierea unor 
practici şi readucerea dintr-un plan străvechi a unor elemente 
magice se datorează în bună măsură acestor istorisiri ce trezesc 
spaima şi atracţia ancestrală ale omului faţă de Sacru. 

Astfel, stratul de credinţe pe care le-am înfăţişat în capitolul 
anterior generează naraţiuni şi conservă un comportament ma¬ 
gic. Dacă aceste naraţiuni tind către reconstituirea completă a 
planului mitic arhaic, devenind legende, sau capătă valenţe es¬ 
tetice pătrunzând în fondul creaţiilor fabuloase, aceasta ţine nu 
numai de performanţa naratorului, ci şi de contextul istorisirii şi 
de destinaţia în sine ale acestora. 

Capitolul VI 


CONCLUZII 


Ideea de a aborda ansamblul de obiceiuri ce inaugurează 
intrarea în existenţă ni s-a părut tentantă, întrucât momentul 
semnifică în plan uman începutul. 

Celelalte momente de trecere dintr-o stare în alta au consti¬ 
tuit obiectul unor studii mult mai ample şi aprofundate, datorită 
spectaculosului pe care îl oferă sau valorilor arhaice incontesta¬ 
bile şi bine conservate pe care acestea le închid, deopotrivă, în 
gest, obiect şi cuvânt. Este, deci, o realitate faptul că obiceiurile 
de la naştere sunt mult mai puţin spectaculoase, mult mai puţin 
generoase în a ne oferi subiecte de analiză - mitologică, socio¬ 
logică sau practică tocmai din cauza apartenenţei incerte la o 
lume abia conturată, cea a preexistentului. 

Cum afirmam într-un capitol al lucrării, devenirea înseam¬ 
nă transformare, care poate fi benefică sau nu. Am încercat, prin 
lucrarea de faţă, să conturăm modalităţile prin care societatea 
tradiţională românească recepţionează şi transpune realitatea 
ontologică. 

De fapt, imaginea este una de tip caleidoscopic: realitatea 
fizică este recepţionată într-un mod de către genitori - fiindcă ei 
îşi schimbă statutul social şi îşi afirmă calitatea de a fi fecunzi, 
într-un altul de către mediatori (moaşă, naşă) - cei care slujesc 
interesele individului şi ale comunităţii prin condiţia lor privi¬ 
legiată de iniţiaţi - şi într-un alt mod de către comunitate în 
ansamblul ei. 

Totul se traduce prin relaţii între planul sacru, modelator, şi 
cel uman, ce se lasă modelat. Aceasta înseamnă că stratul adânc 
al receptării faptului mai păstrează fiorul începutului. A da naş¬ 
tere înseamnă a plămădi o existenţă care este nouă şi irepetabilă 
numai pentru lumea modernă. Pentru insul dinlăuntrul comu¬ 
nităţilor tradiţionale, acest fapt înseamnă continuitate, înscriere 
în nişte tipare consacrate, riguroase şi ordonate, înseamnă a fi în 
rândul lumii. 

Am urmărit să arătăm nu atât stereotipia unor modele cul¬ 
turale, cât varietatea de idei, imagini, obiecte, gesturi şi cuvinte, 
care au toate unul şi acelaşi scop: de a crea o existenţă înscrisă 
într-un tipar care se doreşte cât mai aproape de sacrul benefic. 
Dacă relaţiile de rudenie şi termenii care le definesc nu reuşesc 
să exprime statutul nou ce-1 capătă fiecare membru nou al fa¬ 
miliei şi comunităţii în raport cu cel ce vine pe lume, o fac actele 
ceremoniale (schimbul de daruri, mesele în comun, formulele 
de politeţe, urările). Dacă nici acestea nu sunt suficiente pentru 
a primi, consacra şi în cele din urmă asimila nou-născutul, există 
rituri, acte, cuvinte cu sens modelator, amulete, o întreagă reţea 
magică ce-1 învăluie, făcându-1 din prima clipă a venirii pe lume 
un individ potenţial favorabil (benefic). 

Astăzi, în absenţa cuvintelor modelate poetic, gesturile şi 
obiectele, cu întreaga lor încărcătură magică, exprimă acest veri¬ 
tabil control al comunităţii. Ca la oricare început, aceasta caută 
să afle care va fi cursul evenimentelor, să ghicească elementele 
„de fabulaţie", să influenţeze viitorul, să contracareze sau anu¬ 
leze efectul unor încălcări sau pe acela al unor imprecizii rituale. 

Timpul şi spaţiul capătă calităţi ce se repercutează asupra 
noului individ, dar şi asupra comunităţii însăşi. Chiar dacă exis¬ 
tenţa înseamnă un traiect linear şi un sediu aproximativ puncti¬ 
form, relaţiile instituite acum o circumscriu timpului şi spaţiului 
consacrate, perene. 

Un copil este un urmaş şi un viitor genitor, dar şi un viitor 
„pribeag în lumea de dincolo". Sediul existenţei lui fixează un 
comportament, o ţinută, un cod cultural, ce nu pot defini decât 
un anumit grup; totodată, acest sediu este delimitat, denumit, 
protejat; orice ieşire înseamnă pierderea unei părţi a identităţii. 

A trăi într-un spaţiu familiar înseamnă a primi, aşa cum 
arătam, acele antidoturi ce ţin departe spiritele malefice. Iată de 
ce, în momentul naşterii, totul are valoare de omen, totul este de¬ 
cisiv pentru el şi pentru grupul căruia îi aparţine. 

Dacă astăzi această calitate a evenimentului e mai greu re¬ 
ceptată şi mai vag exprimată, este pentru că naşterea se petrece 
într-un spaţiu nefamiliar şi într-un timp nedefinit, întrucât nu 
sunt cunoscute de către întreaga comunitate. 

De altfel, existenţa ei s-a fărâmiţat în celule familiale, aşa că 
nu se mai poate vorbi de o luare în stăpânire a nou-născutului 
decât în momentul când au loc ceremonialele de integrare: prima 
scaldă, vizitele rudelor, botezul, cumetria, primul tuns. 

Fastul căutat, belşugul ostentativ vorbesc cercetătorului de¬ 
spre faptul că asemenea momente sunt receptate ca hotărâtoare 
pentru individ şi grup deopotrivă. Resorturi ale memoriei colec¬ 
tive fac să apară în aceste clipe gesturi şi obiecte, să fie consacrate 
locuri şi să fie învestite persoane ce au, altfel, o existenţă banală: 
o anumită gravitate şi un gust deosebit pentru spectaculos ca¬ 
racterizează aceste momente, conferindu-le valoare comunitară. 

De dincolo de faptul omologării sociale şi familiale în sine 
transpar semnificaţii aparent uitate, legate de raportarea la 
exemplar. 

Spaima de imprevizibilul şi capriciosul Sacru şi atracţia 
irezistibilă, primordială faţă de acesta fac, şi în zilele noastre, ca 
celebrarea unei naşteri să mai conserve unele valori tradiţionale. 

Aceleaşi sentimente dau naştere la ceea ce am numit glosa¬ 
rea actelor rituale şi a interdicţiilor şi prescripţiilor: naraţiunile 
despre întruchipările Răului şi ale Destinului. Dar acestea merită 
un studiu cu totul aparte. 

Mai important ni se pare a sublinia ideea că, în raport cu 
alte obiceiuri, cele familiale sunt mai conservatoare (ca sintaxă şi 
morfologie, nu şi ca semantică), datorită păstrării raporturilor 
interumane şi marii stabilităţi a relaţiilor familiale ce se află încă 
bine definite şi funcţionale. 

Comparaţia încercată în primele capitole între obiceiurile 
agrare şi cele familiale a urmărit doar să refacă un fundament 
mitic comun în virtutea căruia se păstrează secvenţe omoloage 

şi elemente de „lexic ritual", mai mult chiar, o structură care, în 
ansamblu, prezintă multe similitudini. 

Nu dorim să afirmăm nici că obiceiurile agrare şi cele de la 
naştere sunt receptate şi astăzi ca descinzând din cultul Magnei 
Mater. Nu dorim, de asemenea, nici să dovedim ceea ce deja s-a 
demonstrat, anume că riturile de trecere se prezintă ca ansam¬ 
bluri unitare. 

Abordarea temei ne-a condus, însă, la concluzia că, până şi 
într-un ansamblu de acte cu atât de complexe şi de dinamice 
semnificaţii se păstrează o axă indestructibilă: subordonarea uma¬ 
nului faţă de valorile Sacrului. 

Gândirea simbolică dăruită omului a făcut ca astăzi el să 
mai găsească posibilităţile de a comunica altfel decât numai prin 
invocaţii, ofrande şi jertfe. Străduindu-se să se apropie de valo¬ 
rile exemplare, chiar şi omul modem conferă, gesturilor şi obiec¬ 
telor de care se înconjoară valori menite să atragă împlinirea, să 
convertească incertitudinea în favorabil şi fertil. 

O anume estetică a existenţei, o configurare ce implică un 
etalon incontestabil preced, însoţesc şi succed momentul înce¬ 
putului vieţii. 

Nu atât spaima de Răul manifestat violent, ireversibil, de 
întruchipările lui abominabile au generat şi mai generează încă 
naraţiuni despre monştri şi despre sfârşitul imatur şi năprasnic 
al oamenilor, cât spaima de a nu putea cuprinde Sacrul, de a nu-1 
atinge niciodată, de a nu se cufunda în inefabila sa eternitate. 

Credem, cu un optimism sincer, că, în ciuda multor trans¬ 
formări şi alunecări de sensuri, a multor pierderi semantice, care 
ne fac să bănuim societatea contemporană de insensibilitate, ea 
mai păstrează încă aspiraţia spre împlinirea exemplară, ceea ce 
o leagă de trecutul ei arhaic şi tradiţional. 

Odată perceput fiorul începutului - fie că înseamnă an nou, 
naştere, casă nouă, sărbătoare a recoltei - omul rememorează şi 
retrăieşte existenţa primordială pusă sub semnul ritmului, al 
ordinii, al rosturilor îmblânzite, umanizate prin cunoaştere, 
eternizate prin speranţa în reluarea mereu şi mereu a existenţei. 

ABSTRACT 


I start from Emst Cassirer's theory (1975), according to which 
man is endowed with a symbolic perception ofreality: there is an emo¬ 
ţional language besides the conceptual one and there is poetical 
imagination besides logic. 

Using different arguments, paleoanthropologist Leroi-Gour- 
han States (1983) that language, writing and figurative art could 
appear only because there is an intimate connection at brain level 
between the two manifestations of human intelligence: the gesture 
and the word. 

The emoţional code, essential in Cassirer's system, becomes 
with Leroi-Gourhan's work the source of aesthetic behaviour, con- 
taining symbolic, linguistic, behavioural, social, and technical- 
objectual components. Leroi-Gourhan States that the spreading of 
technology has determined the crush of mythological thought and 
the disguise of the figurative representation crisis. To Cassirer, 
mythology is a conceptual systematic form, while to Mircea Eliade 
(1978), myth is the sacred and representative history. 

We can speak in this respect of a humanising of Space and Time, 
about taming these categories, an act which inscribes them into the 
natural rhythm, passing then into a symbolically conditioned one 
and giving man the feeling that he masters the universe. In dif¬ 
ferent words, man's appearance is a consequence of his vocation 
for the perception of rhythms and values and their representation 
in several forms. Possessing symbolic thought, man has always 
had the privilege of living in a world of symbols and has been able 
to build his universe by mastering the aesthetics of expression, 
because the regular rhythm of performances corresponds to a spe¬ 
cial perception of the pre-existent language. 

Mythical thought is characterised by a physiognomycal percep- 
tion of the world (perceiving nature as a dramatic field of conflicting 
forces, objects in their antithetical features) and by the emoţional 
mark of its sentences. Imagination, memory and emotion make 
possible the simbolic system of expression. Gilbert Durând (1977) said 
that memory's and imaginary's functions are "to stand against the 
faces of time and secure for the being, despite the transformation, a 
continuity of conscience and the possibility to regreşs beyond the 
necessity of the f ate. The fundamental function of the fantastic cate- 
gory is the opposition to mortality, its sense being the euphemism". 

I reject the statement that "savage" and "scientific" thought 
have the same nature (L£vi-Strauss). At the contrary, I find only 
natural Cassirer's idea (1975) that raţional thought is subordinated to 
symbolic thought. 

Looking at Renă Girard's theory on the relation of man to the 
Sacred, I approve his research on the reasons of primitive fear and 
the functions ofrite. He also manages to specify the utility of benef- 
icent and maleficent, constructive and destructive violence. By the 
"unity of all rites", Girard does not mean only their pattem, but 
also their similar function: they are all looking towards preserving 
and reinforcing the order. "Fixity or immobility rites", called by 
van Gennep "rites of passage", reveal that the future member of the 
community is initially thought of as impure and formless and does 
not deserve to be named yet. The change is predictable, but the 
Sacred has the major role, hence the protection and purifying rites 
constituting the magic network that prevents a potenţial crisis, 
avoiding spreading violence and take place at random. The unity 
of rites was broken because of the disappearance of certain behav- 
ioural elements specific to the contact with the Sacred. 

I look at the Sacred as a "category of sensitivity", as "the place 
above and below rationality" (Caillois, 1983), while the Profane is 
"the field of common usage which does not require any precaution 
on behalf of man". 

We can speak about the ambivalence of the Sacred starting 
with the etymology of the word: sacer (Lat.) = 1) holy; 2) cursed. 
Whenever the balance of positive and negative sacredness tends to 
be menaced and the Profane gets a dangerous violent tuming, man 
appeals to rites. 

I suggest a general classification ofrites: positive (of consecration 
and desacralization) and negative (prohibitive or forbidding). A sep¬ 
arate prophylactic rite is the sacrifice (death, mutilation, asceticism, 
privation or waste), generated by a compensatory mental process: 
before obtaining a material or spiritual reward, man offers a price, 
in the form of an assumed pain. The role of the rites is to avoid 
mixing-up and dangerously approaching the Sacred. 

There are also promising and efficient forces that can be called 
upon or handled only by the initiated ones, people who are able to 
convert the malignant energies into healing ones. The condition of 
mediator between Sacred and Profane can appear as the result of a 
hybris. The initiated are individuals able to aspire to the Sacred: 
they accumulate extraordinaiy energies, tending to equal the erup- 
tion of the Sacred. 

It is possible to draw out a "geography" of maleficent and 
beneficent forces at opposition in a neutral zone. Contrary to the 
compressive, suffocating action of the maleficent forces, the benef¬ 
icent ones are characterised by an irradiating movement, from a 
centre identifiable as the divine settlement. Defilement is diffuse 
and contagious. The centre is the omphalos from which events rise 
and within which the cycles end - therefore, both a spaţial entity 
and a temporal one. 

Exemplary places are connected to exemplary events and to 
the setting up of the historical time. Space is populated by magical, 
divine and demoniac powers; thus, it becomes cosmic rhythm. Space 
and time are based on a perception within exemplary dimensions. 
A. Leroi-Gourhan writes about the materialisation of these sacred 
categories and the creation of rhythmic wrapper. Rhythms generate 
forms, objects and gestures, rites and tradiţional politeness formu- 
lae, poetry, music, and choreography. 

Taming the space means going beyond the rhythmicity of days 
and seasons. The profane space has a homogeneous and neutral 
aspect, lacking an axis created by the religious spirit. 

Jaques Attali (1982) establishes two natures of time: flowing and 
cyclic. Cosmic rhythms include human rhythms, although human- 
ity is characterised by the flowing, one-direction and irreversible 
time. Nevertheless, there is hope for man to enter the cyclic time 
and live again. 

The geometrical and symbolical models of time - the cycle and 
the straight line - are doubled by the qualities good/ill-fated, given 
by the sacred essence of the category. The myth's function is to 
organize time in cycles, marking the beginnings and the moments 
of sacrifice. Time can be sliced and replaced with alleviating 
moments. The measure of space is time: any event "out of time" is 
a bad sign of cosmic or social alteration, of the unusual succession. 
Man's actions can be sliced in just the same way, distinguishing 
the cosmic rhy thms that govem them, a very important point to my 
subject. 

Beginning with the etymology of the word "religion" (Lat. reli- 
gio = to link, to attach), I notice that the link between SACRED and 
PROFANE has deep consequences on the modelling of the Profane 
as it is essential to understand conception and imagination. 

Emst Cassirer structures three stages of the evolution of the 
human spirit: homo animal symbolicum, homo memoratus and homo 
religiosus. The first stage contains the symbolic System of perceiving 
and assessing reality, the second is marked by memory (repetition 
and ordering, setting into space and relation). 

Looking upon the similar configuration of myths and religions, 
Cassirer and Girard reach the conclusion that religious thought was 
a feature of humanity even in its early stages. Religion takes and 
preserves the most refined mythic forms: the belief in magic, the 
miraculous and the fascinating, the venerable and the terrifying as 
fundamental structures. Man went from interdictions to an evolved 
mentality only when the impure and misterious elements had been 
spotted; by modifying taboos and distinguishing between subjec- 
tive and objective violations of the religious law, they were able to 
reach the third stage of evolution, that of homo religiosus. 

When setting a sacred place or time, I am constrained by our 
need for certainty: Eliade (1992) stated that man's aspiration is that 
of "living in a pure and holy Cosmos, as it was in the beginning, 
after being created by God" 

To maşter is to know, to distinguish, to give name to the new. 
M. Mauss (1993) asserted that the magus' condition is to miste- 
riously communicate with the Sacred, because he is "a person dear 
to the spirits". 

The primitive man was fearful, fasdnated, daring, modelled by 
taboos and applying sacrifices. As for the religious man, he knows 

the rhythms and conforms his existence to their order. He tames 
space and time, projecting them into his world and recreating cycli- 
cally his own universe. 

Cosmogony is the model of every making gesture, of giving 
birth, renewing the year or the harvesting. The fact that the link 
between sacred and human is common to both magic and religion 
helps preserve several cultural acts. The existence today of a verbal 
and gestural magic level is due to its belonging to the tradition and 
symbolic thought and speaks also of a temptation to try another type 
of dialogue with the Sacred, forcing out the predictable barriers 
and the consecrated gestures towards absolute knowledge. 

Gestural and verbal languages exist due to symbolic thought. 
Cosmic rhythms mould human rhythms and assure the continuity 
of certain forms of communication. Among these forms I find the 
customs, characterised by a complex language, which should be 
studied thoroughly. I distinguish among two forms of communica¬ 
tion: that between the Sacred and the human and that between 
humans. At the basis of these types of communication, I find rela- 
tions which are themselves acts of communication, both religious 
and magic for the former type, and ceremonial for the latter. 

I have stated that the purpose of customs is to maintain the 
order, the balance, the natural evolution and change, so they have 
a sacred meaning, desemanticised or just blurred later. I discuss 
further the existence of a mythical pangenerative level as a basis for 
certain f ormulae and communicative gestures which seem to belong 
only to the human level. 

The three coordinates that shape the calendar and family 
customs are the pairs SACRED/PROFANE, COSMIC/HUMAN, 
and FERTILITY/FECUNDITY. 

The analysis of the customs is based on considering the archai- 
cal mythic thought encoded in magic symbols and ritual gestures. 
Starting from certain contemporary ideas (Pop, 1989), I stress the 
genetic resemblances between the two groups of customs, different 
from those resulting from transfers from one group to another. The 
comparison was enlarged by referring to the main performers and 
to objects and substances with healing and benefic powers. At the 
same time, the quality of the moment is decisive for positive or neg¬ 
ative marking of the harvest and of existence in general. I estab- 
lished common features for agrarian and birth customs' ritualic 

magic structures, considering the attitude of the community, the 
way it relates its gestures and formulae to the sacred values, the 
divinatory force which it invests in the chosen individuals. Besides 
objects and substances as iron tools, incense, salt, garlic, basil or 
wild rose, I notice the presence of water and wheat in the agrarian 
customs. The hypostases of these two elements are remarkably 
meaningful: purif ying water, consecrating water (baptizing water), 
fertilising water, curing water; wheat is an auspicious element 
(present in moments of crisis), a "cultural" one, through flour and 
bran, ritual and ceremonial bread (azym and ring-shaped bread). 
AII these meanings reveal not only the richness of their semantic 
and funcţional sphere, but at the same time, the generating of all 
the analysed customs from a common root, still tributary to archaic 
symbols. 

I have tried in this chapter to interpret ethnologically the 
presence of some of the most important mythic characters that rule 
over human existence. 

Starting from a mid-sixties study (Lorint and Kahane, 1968), 
adding the answers to questionnaries (Muslea and Bârlea 1970; 
Fochi, 1976) and completing the reference material with ethno- 
graphical data on "The Fatal Sisters' Supper" and with different 
mentions about this ritual moment found in folk fantastic epic 
songs, I have tried to restore the image of the cult of Fate. 

First of all, I remind that the Fatal Sisters are characters of 
sacred essence, subordinated to a supreme divinity, and that only 
women perfonn their cult. The sacred essence is demonstrated by 
the existence of a protection network, still in function within tradi¬ 
ţional thought and behaviour. This network acts through interdic- 
tions about naming, calling or meeting the Sisters; prescriptions for 
the moment of encounter, like objects and substances, ritual and 
magic functions, beliefs about their appearance, relationships to 
humans and expression of their forces. The Sisters' subordination 
to a supreme divinity (The Father of Luck or God-Sun) is certified 
by beliefs recorded during the 19* century, by funeral and wedding 
songs and also by fairy tales and mythic narratives. It is customary 
that people should put a lunar metal - a silver object - in the birth 
chamber, thus opposing solar symbols, as torches or golden objects, 
that enforces the Sisters' subordination and their diminished role 
compared to the one they had in the ancient Greek mythology. 

One of the most important conclusions is that these pre- 
Christian godesses had their own cult. This has induced me to sup- 
pose - given also the facts that the Fatal Sisters were present in all 
the passage customs and were worshipped only by women - that 
they were patron godesses of certain initiatory women societies. I 
also consider the fortune-telling and marriage-inducing magic acts, 
performed on special days of the year by qualified persons, the 
simulated wedding of the young girls who "took the wrong step" 
The weaving emblems are not only prolongements of ancient 
hypostases of Fate, but also cultural signs of the housewife's micro¬ 
cosmos (Durând, 1977). The first ritual meal consecrated to the 
new-bom's integration into the world is attended exclusively by 
women and maybe for that reason it has been preserved up to this 
day. The women's condition of genitrices and their unuttered magic 
and ritual initiation are decisive for them to be selected for the cere- 
mony for the Fatal Sisters. 

I suggest integrating birth customs into the larger frame of 
beggining customs, which include inaugurating the year or agrarian 
fertility customs, along with familial customs. A deep stratum of 
mentality equates the birth of the individual to the rebirth of nature, 
meaning rejuvenating and purifying the space and time of the 
beginning of the year. A dialogue between the sacred and the pro¬ 
fane level is initiated: heavens open and the hidden forces of Fate 
unveil, predicting future events. During the latest decades, the dia¬ 
logue with the sacred has not involved formulae and invocations, 
explicit prohibitive rites or consecrated gifts. Nevertheless, one can- 
not sustain the dissappearance of the ancient cult, for there is a rich 
corpus and an undeniable patronising of Fate's embodiments over 
all passage stages, accompanied sometimes by gestural and verbal 
magic, and, last but not least, an obvious fear of those that I called 
"evil hypostases". Pursuing my research on the Fatal Sisters - seek- 
ing the acknowledging of their powers nowadays -1 reach the con- 
clusion that they are not present in birth rites' invocations because 
people are afraid of an unmediated contact with them, since they 
are vulnerable and convinced that the Sisters' action is hidden and 
imminent. The Fate narratives constitute a protection network, 
screening the violent and moody forces and functioning at the 
same time as an initiatory step. The customs I analysed are based 
on a rhythmical perception of the world, pattemed according to the 

Genesis model: passing seasons and years, earth's cyclical fertility 
and human existence seen all as a succession of stages and passages, 
accumulations and flowing energies. The resemblance on various 
levels is possible because the exemplary, cyclical time stands as a 
pattem for the linear time. There are common features that can be 
attributed to the three phases (preliminai, liminal and postliminal) 
of every moment of passing from one stage to another. The liminal 
phase presents the highest interest, as it has sacred potentiality but 
it is dominated by the uncertainty of the transformation. Without 
being still valid in all their aspects, there are moments of commu- 
nication with the Sacred very powerfully stressed by rites in their 
exemplary development. The preparation of the passage is a 
moment accompanied by invocations, prayers, gifts and healing 
practices; the liminal moment is marked by uncertainty and expec- 
tancies and threatened any time by hazard or caprices of the Sacred. 
It is accompanied by auspicious and shaping gestures, magical 
objects and substances and the obligatory presence of the mediator, 
the initiated person. The preliminai phase is illustrated especially 
by ceremonial acts, involving an active or passive audience and 
completing the communication with the latent forces. Beyond their 
social consequences, these ceremonies are consecration, assessing 
and mastering acts, referring to material goods (the harvest), cul¬ 
tural ones (humanised, purified and renewed space and time) and 
the new status of the individual. In our contemporary world, we 
loose touch with the Sacred by totally or partially rejecting certain 
celebrations, because of extreme individualism and a view upon 
life as a linear course, without stages, phases and passages which 
need a ceremonial marking. Rhythms are no longer felt in the cities: 
time is only linear, a stream carrying people undistinguishable 
either by age, features or status, who deny to themselves holidays 
or dialogue and the joy of restraint rewarded by a childish abuse of 
celebrations. Individual parties cannot acquire the primary meaning 
of passage and integration into the cosmic rhythms, while they are 
not perceived as consecrating rituals according to a fascinating, 
ancient model. Fragmentarity in the community life brings about 
the loss of symbolical substance. Thus, events as birth, wedding or 
burial become of ten just simple shows. 

Simeon Florea Marian's 1889 monograph introduces all the 
aspects of the moment of coming into the "lighted world". Although 

it is not accompanied by spectacular elements, this moment mirrors 
the tradiţional community's uncertainty: there is no investment 
into the new member, but an expectancy towards a fresh life, which 
has not yet acquired a cultural and human status. 

Several auspices are not transparent (the quality of time, the 
polysemy of some rites), therefore the mediators are expected to 
interpret them and exercise their influence. I introduce some points 
of reference for this constraining role of the community, beyond 
which we can feel the supervising of the initiated, the mediators 
and the raisonneurs... Birth means on the one side the miracle of 
procreation and matemity, of entering the human space and time 
Corning from some unknown where and when; and, on the other 
side, the acceptance, initiation and integration into the community. 
In this context, it is only natural that separation, purifying and 
shaping rites should prevail, securing for the new-bom an equal 
status among the other members of the community. 

An ethnological study (Graur, 1978) presented the relation 
between thought and the behavioural pattem, marking an evolu- 
tion compared to the actual behaviour during threshold-moments. 
The above quoted author mentions as main categories: the partici- 
pants, the uttered text, the gesture, the needed objects and the time. 
Each of these are defined as elements of language or directly con- 
nected to language elements. The dynamism of folk culture facts is 
proved by the changing of the customs at all levels, subordinated 
to a special, humanised time and space, but never to individuals. 

The SACRED/PROFANE distinction is revealed in the double 
marking of certain acts, objects and gestures, which manifest them- 
selves both at a trivial level and at a symbolic one. Agrarian and 
family customs unfold within a space and time consacrated on pur- 
pose, differentiated thus by the community's acts and habits. The 
quality of the elemente towards the Sacred is fundamental to clas- 
sifying the customs within a complex community. My analysis 
approaches birth customs as part of the family customs, looking with 
equal interest at human relationships, the permanent or temporary 
role of certain actants or the words (poetry or not), gestures, objects 
and substances involved in certain perf ormances of rites. 

The Sacred is a stable or ephemeral propriety of certain things 
or beings, spaces or momente, said Roger Caillois (1983): there is 

nothing that could not become sacred, acquiring thus an unsur- 
passing prestige for the community. The Sacred can spread itself 
everywhere, overwhelming everything: it is a gift which cannot be 
taken without assuming maximum risk. The pregnant woman is a 
persotina sacra - her pregnancy, also her menses and child crib 
induce fear, caution and wonder and also the hope of obtaining a 
powerful magic antidote. The pregnant woman can bring down 
rain and fertilize the earth, can prevent maleficent action against 
the cattle and defiling of fountain waters. But she has to observe 
interdictions about the successful carrying out of her pregnancy, 
in order to protect the community. 

The ambiguity of such interdictions is related to the uncertain- 
ty about pregnancy: will it be carried out well? Will the child be 
bom on time, favourably and without particular marks? If it has 
marks, could it pass them to the others? What if it was conceived at 
a bad time and its relations to the world are meant for the Evil? 
Outside the fairy tale, the Sacred is troubling, a dangerous energy, 
difficult to handle and acting uncomprehensively at the individual 
level. On its turn, the new-bom is a personna sacra : it can contami¬ 
nate the others anytime, even if it was not foredoomed, with its 
"uncleanness" sprung out from the unknown which shaped it and 
from the uncertain which would take it eventually. It is necessary 
that the creature go across the threshold, into a familiar, pattemed 
world and that can be attained through consecrating and expiation 
rites. At different levels and expressed differently, these rites are 
not only magic and poetic formulae but also greetings, not only 
ritual acts, but also gifts, feasts and gestures which do not have 
integration or consecration connotations outside the context of birth. 
I end the subchapter interpreting two theories, A. van Gennep's 
(1909) and Ren£ Girard's (1978), referring to the sacred condition of 
the changing individual. Passing from one stage to another, this 
individual proves able to spread and intensify the violence around 
him/her. Girard thinlcs that loosing this status implies fear, but also 
hope, because this loosing of status is limited to a certain area. 
Nevertheless, we cannot assume in our days that everything is 
reducible to the Founding Violence and that the community com- 
prehends all the components of the rites. Now, certain practices are 
euphemised: the umbilical cord was cut with a sickle, an axe or a 
spindle, so that the new-bom should turn to a certain occupation. 

or it was used against the evil-eye or as a token of the child's future 
wealth. The first bath has become a moment of consecration, loos- 
ing its iniţial purifying role. "The basic conclusion, assumes Girard, 
is the one which tends to disappear first, cutting, so to speak, the 
umbilical cord which links all the rites to the founding violence, 
enduring them thus with a deceiving quality of absolute specifici- 
ty." The sacred thrill of the beginning rites has somehow been 
reshaped, gliding from fear to hope. The relationships attributable 
to an aesthetics of the social category have covered the nature of the 
sacrifice: the communication between SACRED and HUMAN is 
put in practice through a mimicry of the future and all its favour- 
able aspects (feasts, gifts, good will, greetings, magic protection 
networks, future passage moments). 

The appearance of a new individual meant a change of status 
to all those who were related to him: they became relatives, per- 
formed gestures of acceptance, presented gifts and consecrated the 
bond to the new-bom. This bond had a consanguineous and a spir¬ 
itual side. I analyse the three types of kinship: the consanguinity, 
the affinity and the godfathership. "The family was a hierarchical 
reality, with a specific language to express interpersonal relations. 
This language, along with a system of ritualised/socialised behav- 
iour is manifested not only through verbal communication and 
exchange of goods and Services, but also through ceremonies and 
customs which are of special interest to us. Some parts had a long 
duration for the family, others changed together with the change of 
status of different members. Thus, I can speak about the dynamics 
of kinship, expressed by customs." (Pop, 1976) Today, "long-term 
parts", as those of godfather or midwife are still preserved, proving 
their importance to family life, an importance given by their sever- 
al functions. Marriage, birth or death mean a sort of "coming back 
home" even in urban conditions, characterised by split families and 
mixed traditions. 

I detail the relationship parents/children, grandparents/ 
grandchildren and espedally those between the midwife and her 
"midchildren". Consanguineous relationships were approached 
from the tradiţional point of view (Constantinescu, 1983), as 
"exchange relationships" (Lâvi-Strauss, 1981) and also as a social 
Romanian reality (Stahl, 1936); a few elements of the history of lan¬ 
guage point out to the age of these relations, as Emile Benveniste 
concludes (1993). 

A privileged place was granted to the relationship midwife/ 
nephews (i.e. the parents and the new-bom), which has stirred a 
particular interest in time. The midwife is "la sage femme", but also 
a "medicine woman" and the blood or marriage-related aunt of the 
father, or even his mother. Her ascendance and status are decisive 
even nowadays in certain areas in order to be selected as midwife. 
Her role is one of an initiated and mediator between the new-bom 
and the family, because she is part of it and also a "person dear to 
the gods", who can help the nephew to integrate himself into the 
higher order of the world. As an example, I mention that, in cases 
of difficult delivery, the midwife can baptize, "free the house", 
choose the name and take the child to church to be christened; even 
orthodox priesthood observes her actions. The midwife's omnis- 
cience and omnipotence have roots in certain initiations that I com- 
ment upon, doubting that the midwife's husband was the one who 
assisted the birth (Lorint, 1967). 

The relationship godfathers/godsons is analysed according to 
the same criteria. Godparents mean the second parents, who guar- 
antee the link between the new Christian and God and they are also 
honoured representatives of the community, supporting the family 
in its state of desequilibrium. A special attention was given to the 
spiritual relations generated by godfatherhood (the godfather's sons 
and his godsons, the godfather's brothers and his godsons and the 
so-named "soul-brotherhood" between all the persons christened 
by the same godfather). 

The brotherhood patronized by a saint is also an interesting 
aspect of kinship (performed through Easter's Matcalau or St. Theo- 
dore day of "catching cousins"). The loss of blood children calls for 
balancing the family through sacred social relations: the adoption 
of a son bom the same day or month with the lost one, or, in other 
cases, the oath of brotherhood with a "swom brother" bom the 
same day or month with the lost one. The fact had sacred connota- 
tions once, for it was generated by the belief in the force of the 
twins which could be directed in favour of the community (Girard, 
1978). 

Although I could not speak today about the "family" as a great 
cell generating kinship and alliances and groups of interest, I still 
perceive features as maniage interdictions or the rules of the god¬ 
parents' choosing. 

My analysis starts from the complex reality of the folk culture 
and from the classification of the language functions made by 
Roman Jakobson (1922): language constitutes verbal messages, 
messages and communication largo sertsu. These three levels imply 
the pre-existence of language, they are manifested through verbal 
utterance or semiotic structures and they can be tumed into speech. 
Language has explicit and elliptic structures within; an intenţional 
stylistic altemation of archaic and modem and an obvious distinc- 
tion between the rules of discourse in ceremonial or other common 
contexts. We can communicate through words, gestures, silence, 
and exchanges of objects or persons, ritual or ceremonial roles. \11 
these are of great interest for the moment of birth. The text in lolk 
culture appears as a texture of semiotic relationships, organized in 
order to be preserved and transmitted. The text is a message ready 
to be instantiated in every situation of communication (Houis, 1989). 
I define as discourse the texture which contains all the expressions 
(including voiced expressions) and as text, only the "utterance" void 
of interpretation (personalized by inflexions of the voice, tonality, 
timbre, silence/repetition or rhythm/reciting altemations). My text 
is constituted by the birth customs poetry (greetings, invocations, 
and formulae of manner, spells, nupţial poems and hollers). Sever- 
al communication criteria have been considered, such as: the tradi- 
tion, the status (exchange/necessity of exchange/listening), the 
relation text/discourse, and the receptor's behaviour. 

This mode of ordering the material was chosen as an ideal 
scenario (independent of history and geographical variation). The 
cultural facts were related to a generalized frame-succession. 

I have tried to reveal, using a few examples, the shaping senses 
of some ceremonial nupţial gestures meant to stimulate the future 
fecundity seen as an exemplary human asset. 

Sterility, this abnormal condition, had negative effects upon 
the existence of the whole tradiţional and archaic society; that is 
why the diagnosis and curing of sterility involved interpretations 
of the causes, along with magical, medical-magical or empirical 
medical treatment. 

A preliminai state, the pregnancy is perceived as a dangerous 
condition, marked by an abundance of positive rites (prescriptions) 
and negative rites (interdictions). The future mother and the fetus 
are both vulnerable, but the mother possesses auspicial-divinatory 

powers. The prescriptions and interdictions refer to daily gestures 
and house-holding habits and also to taking part in other rites and 
ceremonies. The antidotes are particularly interesting and I have 
grouped them into: magic antidotes with permanently guaranteed 
mystic efficiency (holy books, blessed relics, plants) and antidotes 
with temporary, immanent efficiency (gesture, word, the memory 
about the mother which neutralizes the malefic effects). The posi- 
tive rites have the community as beneficiary (compare the relations 
COSMIC/HUMAN, FERTILITY/FECUNDITY) or they aim at 
influencing the looks, moral qualities and other features of the 
future member of the community. 

That was a decisive moment for the child's existence; its birth 
happened in a context of vulnerability, because the community's 
equilibrium was perturbed by this new individual, which could 
endanger them through its lack of purity (initiation) or through an 
ill-fate marked on its sacred condition. 

The midwife's role is of paramount importance, as an initiated 
person and mediator, who performs the protection and integration 
gestures and acts and has the ability (especially in the latest period) 
of influencing the new-bom and interpreting its birth signs (the 
day, the weather, the bodily marks, the cry). As emblems of the 
outer soul, the placenta and the umbilical cord were attentively 
looked after, because the individual depended magically on their 
protection. It was possible, due to the polysemy of the objecte and 
magic-ritual acts, that some functions changed slightly, determining 
structural alterations that are discussed in the following chapters. 

This act performed by the midwife had roles of separation and 
purification and then of magic protection and of shaping the child, 
qualities which enforced its preservation in our days. 

I point out the oldness, strictness and paramount importance 
of this act to individual existence. The Fatal Sisters are bearers of an 
inexorable force, which motivates the prohibitive/magic prophy- 
lactic behaviour. The newbom, together with its mother, continues 
to be vulnerable, especially in relation to the Sacred. The Fatal 
Sisters' supper is a sort of "usurious gift" (Caillois, 1983) to temper 
their mood and also to set up some social connections, because the 
meal is followed by giving bread, wine and honey (sugar) to three 
children who are, in this way, connected spiritually. The Fatal 
Sisters bear tokens of order, flowing and evolution. Their weaving 

tools remind the macrocosm, for many Romanian cosmogonical 
legends talk about "the weaving of the world" (Durând, 1977). 

Bringing a gift called "rodin" is a sign of integration into kin- 
ship and community. The gifts received by the newbom are meant 
to bring it health, beauty, honour and wealth. The mother's vul- 
nerability - she could endanger the child's life by loosing her milk's 
manna - was fought against with acts or magical objects brought by 
the midwife or other female visitor. Although impure, the woman 
in childbed had a series of positive magical qualities: she was in- 
volved in healing acts meant to purify the child, to bring it to sleep 
and even acted the abandoning and adopting of the child in order 
to confuse and cast away Death and Evil forces. 

In its tum, the new-bom was considered impure and danger- 
ous: its name was not uttered, it was called by nicknames adapted 
specially to the occasion, it was not taken out, only certain persons 
could take care of it and its things were subject to many interdic- 
tions and prescriptions. AII these rituals, gestures and beliefs have 
survived to a large degree up to our days. 

The christening takes place within 8-15 days from the birth or 
even before it, if the child's life is in danger. This occurrence points 
out again the midwife's role. The christening means the last step of 
the liminal phase, the integration. Receiving a name, the newbom 
gets protection from a saint, a family or a totem, depending on the 
operating criterion at the moment of choice. The midwife is the ini- 
tiated and integrator character, while her husband is the link in the 
kinship chain. The couple midwife-her husband acted as godmoth- 
er and godfather at the christening; today, only the midwife's pres- 
ence is necessary. Nevertheless, during the religious ceremony, at 
the familial feast and then at the godfather's feast, at the ritual bath, 
the midwife's role is again important, reinforced even by the god- 
mother. The midwife attends several other events, as the first cut- 
ting of the hair (breaking the cycle-bread for girls and giving them 
jewels), the raising to the ceiling on New Year's Day (in the South 
of Romania), the feasts at the godparents'. That proves the impor- 
tance of her function which constitutes a patronage bound to 
secure the tradition and the natural integration of each member 
into the family and the community. The spiritual kinship between 
family and godparents has already been analyzed with its con- 
straints and privileges and ceremonial exchanges of gifts, surviving 
through the generations. 


217 



The birth is commented upon at large, with all the elemente it 
entails: new family relations, exchange of gifts and Services, pro- 
tection network, greeting formulae. In this context, gestures and 
objects are seen as elements of this special type of discourse, func- 
tioning as symbolic items for the future qualities or events in the 
life of the baby. They present themselves as deictic unite (which can 
be analyzed as parts of a message and then parte of a code). 

The daily occurrence of some action and objects and later on, 
through polysemy, their function during magic-ritual practices 
suggest an inside reading. I analyzed actions such as: touching the 
earth, passing over the threshold out of the window, Crossing a 
bridge, setting on a threshold or at a crossroads, bathing, cutting 
the hair or the nails, cleaning the clothes. These have become wel- 
coming or avoiding the Sacred. Household objects, such as the 
broom, the axe, the sickle, the poker, substances and plants such as 
cloth, candle, book, bread, money are bearers of force which 
expresses itself in various ways through them. My parallel analysis 
of the trivial and ceremonial role of gestures and objects leaves 
room for an aesthetical approach of their presence and their disap- 
pearance from the birth customs. I stressed the fluctuation of cul¬ 
tural signs and the diversity of the ritual lexical elemente contained 
in the customs. The loss of some ancestral meanings has entailed 
the disappearance of whole assemblages of gestures. What is more, 
mutations at the spaţial level have erased practices, acts, objects 
and even the fundament of some beliefs connected to birth. The 
hostile space and indefinite time, the loss of control by the commu- 
nity upon the act of delivering a baby, the brutal casting away of 
the outer soul's emblems are responsible for the event's being per- 
ceived today only in a cultural hypostasis. Therefore, the stability 
of sequences such as the relatives' visits, the feasts, the exchange of 
gifts and others linked to the cultural, spiritual birth (the christen- 
ing and godparentship). In other words, semantic mutations (at the 
level of beliefs') dictate to the syntax (sequences and chaining) and 
the pragmatics (the change of functionality). 

Approaching the poetry of the custom, I deal with human acte 
marked by a social aesthetics, as a sign of belonging to a civilisation 
endowed with a complex cultural code and a severe assessing set 
of rules. I present "dialogues" such as: reciprocal visits, exchange 
of gifts, feasts in the community with their consequent non-linguis- 

tic communication marks. These are completed by greetings and 
manner formulae, constituting a special ceremonial and ritualized 
discourse. Ceremonial and spiritual relationships, as godparent- 
ship or social relationships as neighbourship are set up. Participants 
are selected according to certain criteria (sex, age, marital status, 
and relation to the newbom), pointing to each individual's ability 
of filling a ritual, a ceremonial or just a spectator's role. Such com¬ 
plex occurrences are more stable than the verbal (poetical) ones. 
But all types of communication are based on the shaping will and 
wish of the human to tame the Sacred. 

